
FAUSTAS guli gėlėtoje pievoje, pavargęs, 


neramus, ir stengiasi užsnūsti. 
Prieblanda. 


Rateliu plevendamos skraido DVASIOS, 
mažos žavios būtybės. 


ARIELIS 

Dainuoja pritariant Eolo arfai 
Kai gegužyje pažyra 
Žemėn žiedlapių lietus, 
Kai žalia palaima tvyro 
Žaižaruodama laukuos, 
Elfų dvasios išmintingos 
Sukasi be atvangos, 
Nekaltus ir nuodėmingus 
Pasiruošusios paguost. 


Apie jo galvą sukdamiesi šoky 
Švelniai paguoskit, kaip tik elfai moka, 
Jo sielą, iškankintą sumaišties, 
Nukreipkit priekaištų aitrių laviną 

Ir išvaduokit nuo klaikios jo patirties. 
Keturios pauzės naktį padalina, 
Ir kiekviena jų vis kitos vertės. 

Ant samanų vėsių galva jau svyra, 
Nuplaukit kūną užmaršties rasa, 

Lai atsigauna sąnariai sustirę 

Ir lig aušros atsikvepia dvasia. 
Negaiškit, elfų priedermė graži 
Grąžinti šventai šviesai žmogų šį. 


CHORAS 
Dainuoja po vieną, poromis ir bo keletą pakaitomis ir visi sykiu 

Drungnas vėjas švelniai glosto 

4635 Žalią pievą pamišky, 
Saldžiakvapėm rūko juostom 
Leidžias prieblanda blyški. 
Numalšinkit sielos žvarbą, 
Kol lyg kūdikis nurims, 

4640 Ir dienos vartus užverkit 
Jo pavargusioms akims. 


Jau naktis sparnus nuleido, 
Spiečias žvaigždės prie žvaigždžių, 
Iš aukštybių žemėn svaido 

4645 Pilnas saujas kibirkščių; 
Ežeras žvaigždėm suribęs, 
Nutvieksta žvaigždžių veja, 
Ir lyg antspaudas ramybės 
Žėri mėnuo danguje. 


4650 Ir džiaugsmai, ir kančios baigės, 
Viskas dingo pagaliau; 
Pats geriausias vaistas - laikas; 
"Tuo, kas laukia, pasikliauk. 
Ties kalvom, virš slėnių gijom 
4655 Draikos ūkanų plaukai 
Ir sidabriškai vilnija 
Derlių žadantys laukai. 


Žadink troškimus! Nebūgštauk, 
Jau rytuos šviesa matyt. 

4660 Miegas buvo tau tik lukštas, 
Metas jį nusikratyt! 
Ko tau delsti ir šnairuoti, 


XI 


4665 


4670 


4675 


4680 


4685 


4690 


Kol dar trypčioja kiti, 
Reikia tik aistros ir proto, 
Kad pasiektum, ko geidi. 


Keistas gaudesys skelbia saulės artėjimą 


ARIELIS 


Girdite! Tai griaudžia Horos! 
Žadindamos dvasių chorus 
Girgždina uolynų kuorus, 
O ties naujo ryto vartais 
Dunda Febo ratai nartūs, 
Griaudi gimstanti šviesa! 
Gaudžia būgnai ir trimitai 
Negirdėtai, nematytai, 
Kad net plyšta ausyse. 
Slėpkitės žiedų vainikuos, 
Tarp šakų lindėkit tykūs, 
Liskit tarp uolų gilyn; 

Nes apkurst bemat gali. 


FAUSTAS 


Pasveikindama ūkanotą žarą 

Vėl manyje gyvybė ima trykšti, 

Su tavimi alsuot man buvo gera 

Per naktį, žeme, amžinai pirmykšte, 
Vėl pasirengus rūpesčiu apglobti, 

"Tu žadini many galingą ryžtą 

Iš naujo į aukščiausią būtį kopti. - 

Iš prieblandų pasaulis skleidžias dienai, 
Tūkstančiabalsiai paukščiai ima suokti, 
Nors dar sruvena rūko upės slėniais, 
Dangaus šviesa tarpeklių gelmę veria, 
Ir tiesia šakeles miegūstas kėniai, 


XII 


Ir gaiviai ošia eglės žaliaskarės; 

Iš apačios vis naujos spalvos randas, 

Ir blykčioja rasos lašai nukarę, - 
Jaučiuos, tarytum rojuj būčiau sklandęs. 


4695 Pažvelk aukštyn! - Kalnų viršūnės tyros 
Jau skelbia valandą džiaugsmingos šventės, 
Jos pirmos amžinon švieson panyra, 
Kurioj vėliau ir visas slėnis skendi. 
Jos aštrūs spinduliai antai jau žyra 

4700 Ant pievų sužaliavusių terasų, 
Ir stačiomis pakopom žemėn gruma; - 
Štai ji! - ir nudelbiu akis nedrąsiai 
Apakintas lig skausmo jos skaistumo. 


Taip jau yra, kad ilgesingos viltys, 
47105 Ilgai brandintos mūsų nuolankumo, 
Kai sykį netikėtai išsipildo, - 
Tokia liepsna iš amžinybės plieskia, 
Kad priblokšti tegalime nutilti. 
Gyvybės deglu troškom pasišviesti, 
410 O priešais mus visa gaisrų pašvaistė! 
Ar meilė, neapykanta taip tvieskia 
Liepsnojančiom kančios ir džiaugsmo skraistėm, 
Kad turime žemyn nudelbti žvilgsnį 
Ir nekalčiausių šydais apsiskleisti? 


415  "Iegu jau saulė man į kuprą dilgsi! 
Krioklys, per uolą prasigraužęs kelią - 
Žaviuos juo vis labiau kiekvieną mirksnį - 
Suskildamas į tūkstančius srovelių, 
Kurios į tūkstančius naujų ištykšta, 

4120 Putotais purslais vėl į viršų kelias. 

Ir kaip žavingai it spalvinga rykštė 


XIII 


Išlinksta amžinai kitokia juosta, 

Kuri tai išryškėja, tai išblykšta 

Ir dvelkteli gaivia rasa ant skruostų. 
4725 Ji troškimus žmogaus atspindi ryškiai. 

Įsižiūrėk - juk viskas taip ir klostos: 

Spalvingi atšvaitai būtis mūsiškė. 


XIV 


IMPERATORIAUS 
REZIDENCIJA 


SOSTO SALĖ 


Valstybės taryba laukia Imperatoriaus. 


TRIMITAI 
Įeina DVARIŠKIAI: visų rangų, prabangiai pasipuošę. 


IMPERATORIUS sėdasi į sostą, jam iš dešinės atsistoja Astrologas. 


4730 


4135 


4740 


IMPERATORIUS 
Visus jus sveikinu garbingai, 
Prie sosto susirinkę ponai; - 
Antai išminčius jau prie šono, 


Bet kurgi juokdarys pradingo? 


DIDIKO SUNUS 
Ant laiptų jūsų šleifo siekė, 
Ir virto lašiniais į priekį, 
Dar žioptelėjo kaip žuvis... 
Jei gyvas, tai išsiblaivys. 


KITAS DIDIKO SUNUS 


Bet ir miklumas neregėtas - 
Jau kitas gviešias į jo vietą. 
Mokėk ir taip išsidabink, 
"Tačiau marmūzė - Dieve gink; 
Neveltui apsauga iš karto 
Prieš jį atstatė alebardas - 

Bet būk gudrus ir jį suimk! 


XVI 


4145 


4750 


4755 


4760 


4765 


MEFISTOFELIS 
atsiklaupęs prieš sostą 
Ko neapkenčiame, bet geidžiam? 
Ko ilgimės ir gujam lauk? 
Ką vejam, bet nuskriaust neleidžiam? 
Ko nevertėtų prisišaukt? 
Ką žiauriai kaltinam ir glostom? 
Ką niekini, bet išklausai? 
Kas gretinas prie tavo sosto? 
Kas pats nusprendžia, koks jisai? 


IMPERATORIUS 
Kol kas nesišvaistyk žodžiu! 
Apsieikime be mįslių iš pradžių, 
Su ponais jų retai pristinga. - 
Pats spręsk! Klausytis man patinka. 
Jaučiu, anas jau rado naują postą, 
Užimk jo vietą, stok kairėj prie sosto. 


MEFISTOFELIS 


užlipa sosto laiptais ir atsistoja jam iš kairės. 


MURMESYS MINIOJE 


Vėl juokdarys » Mums ant galvos - 
Ir kaip jis čia - Iš kur jis toks - 

Ano nebėr - Šio prisidėta - 

Tas bent pilvūzas - Šis kaip mietas - 


IMPERATORIUS 
"Taigi, ištikimi brangieji, 
Džiugu visus regėt čia stovint! 
Geru laiku, atrodo, susiėjom, 
Nes žvaigždės žada sėkmę ir gerovę. 
Nors nežinau, ar būtent šiandien, 


XVII 


4710 


4715 


4780 


4785 


4790 


4795 


Artėjant maskaradui, šventėm, 
Privalom problemas gvildenti, 
Protingai taukšti ir kankintis, 

Kai galvoje kitokios mintys? 
Tačiau jei manote, kad taip skubu, 
"Tai mano norai jau nebesvarbu. 


KANCLERIS 


Aukščiausiomis dorybėm vainikuota 
Lyg aureole imperatoriaus galva, 
Tik jam, visoj valstybėje vienam, 
Teisėtai vykdyt teisingumą duota, 
Kurio taip geidžia ir stokoja liaudis, 
Ir dėl kurio vien juo tegali kliautis. 
Deja! Kam reikia proto išminties, 
Valingų rankų ir geros širdies, 

Jeigu nebėr šaly ramybei vietos, 

Ir vieną bėdą gena kitos bėdos? 
Pažvelgę apačion nuo šitų mūrų, 
Išvysim kraštą tarsi sapną niūrų, 

Kur nedorybė kasdienybe apsitaiso, 
Anarchija įstatymų nepaiso, 

Ir nusispjaut visiems ant blogio vaisių. 


Kas gyvulių, kas svetimos žmonos, 
Kas kryžiaus nuo altoriaus gviešias; 
Ir net nebijo nuodėmės paviešint - 
Argi išnešęs kailį aimanuos! 
"Teismuos ieškovai stumdosi ir laukia, 
Nors pasikliaut teisėju negali, 
Nepasitenkinimas nuolat auga, 

O taip ir iki maišto netoli. 

Kalti kitiems suverčia savo kaltę, 
Nusikaltimai lieka be kaltės, 


XVIII 


Nebent apkaltins tą, kur gintis bandė, 
Ir jokia nekaltybė nepadės. 
Visi aplink tik grobio tyko; 
4800 Ko galime tikėtis apskritai, 
Jei nieko švento nebeliko 
Ir aiži teisingumo pamatai! 
Ir ko norėt iš padoraus žmogaus, 
Kaip jam nepasiduot šiam pakrikimui? 
4805 O kai teisėjas nebegali baust, 
Galų gale tarnauti blogiui ima. 
Niūriom spalvom piešiu, tačiau 
Tikrovėj viskas dar juodžiau. 


Pauzė 


Negalime sėdėt sudėję rankų; 
4810 Kada visi kankinasi ir kenkia, 


Tai greit ir imperatoriaus nebos. 


KARIUOMENĖS VADAS 


Išties laikai ne maloniausi! 
Nemuši pats - nuo kito gausi, 
Nei paklusnumo, nei tvarkos. 

4815  Miestietis slepiasi už mūrų, 
O riteris - kalnų pily, 
Kerštingai susimokę, niūrūs, 
Jais pasikliauti negali. 
Kariuomenėje įnirtingai 

4820 Algų sau reikalauja samdiniai, 
Ir jeigu jiems nebūtume skolingi, 
Jau būtų išsilakstę jie seniai. 
O jeigu drausti ką mėgintum, 
Iš širšių lizdo lauk bėdos - 

4825 Šalies, kurią turėtų ginti, 


XIX 


4830 


4835" 


4840 


4845 


4850 


4855 


Joks priešas taip nenuniokos. 
Pusėj pasaulio maišto tvanas 
Išplito siaučiančiais gaisrais, 

Bet kiek karalių vis dar mano, 
Kad tai kaip nors pro juos praeis. 


IŽDININKAS 
Kaip sąjungininkais tikėti, 
Jeigu subsidijos žadėtos 
Kaip vamzdžiuos senkantis vanduo? 
Ir dar - plačioj valstybėj Tavo 
Kas šiandien visą turtą gavo? 
Visur nauji didžiūnai, o be to, 
Visi laisvai tvarkysis, matot; 
Žiūrėti tenka, kaip jie temps; 
Mes išdalinom tiek lengvatų, 
Kad nebeliko teisių mums patiems. 
Iš partijų, kaip jos besivadintų, 
Šiandieną paspirtis menka; 
Jos gali pulti, gali ginti, 
Net nesvarbu, kas kaltas, kas auka. 
Ar gvelfas tu, ar gibelinas - 
Iš abiejų tiek pat naudos. 
Ar rūpi kam šiandien kaimynas? 
Visiems gana savos bėdos. 
Kiekvienas krebžda, muistos, trinas, 
Ant aukso vartų kabo spynos, 
O mūsų skrynioj - liūdnas vaizdas. 


RŪMŲ PRIŽIŪRĖTOJAS 
Taip, vaizdas anaiptol nėra gražus; 
Vis raginam suveržt diržus, 
Ir beatodairiškai švaistom. 
Kasdien mažiau kuo pasiguost. 

4860 


4865 


4870 


4875 


4880 


Virtuvėj dar nėra stokos; 

Šernų ir elnių, stirnų, kiškių, 
Žąsų, kurapkų, ančių, vištų - 

Ką galime surinkt natūra, 

To iš bėdos kiek reikia turim. 

Bet vynas jau prie pabaigos. 
Seniau rūsiuos rinktinio vyno 
Riogsodavo kalnai statinių, 

Bet girtuoklystė begalinė 
Paskutinius lašus išleis. 

Gal magistratas mums padėtų, 

Ir kilnūs ponai ten galėtų 

Toliau puotauti po stalais. 

Už daug ką esam nesusimokėję; 
Praskolintos palūkanos didėja, 

O žydas ar kada pasigailėjo, - 

"Tad kaip suvesti galą su galais. 
Nešertos kiaulės nepriauga nieko. 
O mes užstatę patalus sau miegam, 
Kai duona rytdienykštė ant stalų. 


IMPERATORIUS 
kiek pagalvojęs, MEFISTUI 
O juokdarys nejaučia skaudulių? 


MEFISTOFELIS 
Aš? Anaiptol. Kai šitiek prabangos, 
Šiuos rūmuose dar trokšti apsaugos? 
Juk viešpatauja išmintis, gera valia, 
Valstybė klesti juk galų gale? 
Juk Didenybei vos ranka pamojus 
Kariuomenė tuoj pat atblokš pavojus. 
Kokia tamsa galėtų mus užgriūti, 
Kai virš galvų skaisčiausios žvaigždės budi? 

4885 


4890 


4895 


4900 


4905 


4910 


MURMESYS 


Tai niekdarys - Bet ne kvailys - 
Kiek jis be muilo šitaip lis - 

Kažką jaučiu - Kad jis prasmegtų - 
O kas toliau? - Matyt, projektas - 


MEFISTOFELIS 
Visiem ko nors pritrūksta - kam jėgų, 
Kam išminties, - mums stinga pinigų. 
Jie nesimėto ant aslos, bet protas 
Auksingas gyslas kalnuose parodys, 
O kiek rūsiuos užmūryta monetų - 
Tereikia paieškot vertingų vietų. 
Jūs klausiate, o kas tai padarys, - 
Žmogaus dvasia ir talentinga prigimtis. 


KANCLERIS 
Dvasia ir prigimtis - tai ne krikščionims. 
Už tai ant laužo deginami žmonės, 
"Tai pražūtingas ateistų apakimas. 
(Gamta tai nuodėmė, dvasia - šėtonas, 
O jų glėby ir mezgas abejonė, 
"Tas kūdikis dvilytis apsigimęs. 
Mes, dėkui Dievui, manome kitaip! - 
Senųjų mūsų žemių pamatai, 
Garbingai laikantys Jo Didenybės sostą - 
"Tai riterių ir dvasininkų luomai; 
O už tarnystę imperatoriškai šlovei 
Bažnyčios tenka ir valstybės postai. 
"Tai krinkanti plebėjų prigimtis 
Aplinkui suirutę sėja: 
Eretikai! Raganiai ir būrėjai! 
"Tuoj ir miestus, ir kaimus pražudys. 
"Tai jų šlykščiais juokais ir pokštais 

4920 


4925 


4930 


4935 


Suteršt aukštuosius sluoksnius trokšti; 
O jūs jam leidžiate čia ropštis. 
Koks giminė jums juokdarys? 


MEFISTOFELIS 
Iš ko pažinsi mokslo vyrą! 
Neegzistuoja tai, ko nepatyriau, 
Ko nematau - to ir nebuvo niekada, 
Jei negaliu išreikšti skaičiais - tai klaida, 
Neturi svorio, jei nesugebu pasverti, 
O jei nevirsta pinigais - tai ir bevertis. 


IMPERATORIUS 


Pamokslai gražūs, bet mes nejudam iš vietos, 
Nuo jų nesumenkėja mūsų bėdos. 

Gana tų „kaip“, „jeigu“ ir taip toliau; 

Nėr pinigų - tai rask jų pagaliau. 


MEFISTOFELIS 


Daugiau nei trokštat bus tų pinigų, 
Surast jų lengva, ir dėl to sunku. 
Juk jie čia pat, jūs galite nurimti, 
Tik visas menas - kaip juos pasiimti? 
Laikai, kaip žinot, būdavo neramūs, 
Visur gaisrai ir sumaištys ant žemės, 
Ko imtumeis, jei pats ten atsidurtum? - 
Kur nors bandytum išslapstyti turtą. 
Taip nuo žilos senovės, nuo romėnų, 
Taip tęsias visą laiką lig šiai dienai. 
Ir viskas tyliai glūdi po žeme, 

O žemė imperatoriaus, žinia. 


XXIII 


IŽDININKAS 
Be reikalo iš juokdario šaipeisi, 
4940 Tikrai, tai imperatoriška teisė. 


KANCLERIS 


Ar tik mums kilpos neneria šėtonas: 
Tokie dalykai nedera krikščionims. 


RŪMŲ PRIŽIŪRĖTOJAS 
Jei tos jo dovanos pradžiugintų visus, 
Aš linkčiau būt šiek tiek ir neteisus. 


KARIUOMENĖS VADAS 


4945 Mintis gera, tereikia laukt darbų; 
Iš kur gavau, kareiviui nesvarbu. 


MEFISTOFELIS 


O jei dar manote, kad aš apgausiu, 
Štai astrologas stovi! Jo paklauskit, 
Jis ir sferas išmano, ir namus; 
4950 Sakyk jiems: ką ten žada mums dangus? 


MURMESYS 


Du niekdariai - Jau susiuostė - 
Abu labu - Arčiausiai sosto - 

Sena daina - Kalbėtų lubom - 
Kvailių šneka - Išminčiaus lūpom - 


ASTROLOGAS 
kalba, Mefistofelis jam pasakinėja 
4955  Gryniausias auksas - Saulė danguje, 
Merkurijus - pasiuntinys brangus, 
Visi švelnėjame Veneros globoje, 
Kas rytą vakarą ji žvilgčioja į mus; 

Skaistus Mėnulis - nuotaikų kaita, 

O Marso grėsmę jaučiam visada. 
"Tačiau Jupiterio gražiausias spindesys, 
Saturnas - didelis, iš tolo mažas jis. 
Metalas jo nepelno pagarbos, 

Labai sunkus, tačiau vertės menkos. 
Kai su Jupiteriu gerai sutinka Saulė, 
Sidabras veikia auksą, ir pasauly 
Nušvinta viskas; pačios į rankas 
Gražuolės, pilys plauks - žodžiu, bet kas. 
Kaip to pasiekti? Išsimokslinęs žmogus, 
Pats tai patyręs, jums vadovu bus. 


IMPERATORIUS 


Nors, kai jis šneka, dvejinas balsai, 
Bet tai neįtikėtina visai. 


MURMESYS 
Jau ima gristi - Gryna kvailystė - 
Alchemija - Kalendorystė - 
Iš kur ir traukta - Tik veltui laukta - 
Atvyks tau jis - Toks pat kvailys - 


MEFISTOFELIS 


Tai vis dar patikėt nenorit, 
Kad mūsų laukia radinys, 
Juokaujat apie mandragorą 
Ir ieškot juodojo šunies. 
Kodėl vienam šėtonas matos, 
Kitam išsprūs juokai kvaili, 
Jeigu staiga panyžta padas 
Ar suklupai lygiam kely. 

4985 


4990 


4995 


5000 


5005 


5010 


Visi mes jaučiame vienodai 
Valdingą poveikį gamtos, 
Galingai trykšta iš jos klodų 
Gyvybės srovės nuolatos. 

Jei ėmė sąnariuos dilgsėti, 

Ir jeigu vietoj nesisėdi, 

Nebėr ko laukti - laužk grindis, 
Ten: grynas auksas bespindįs! 


MURMESYS 


Man kojos tarsi pilnos švino - 
Man kaulus suka - Kas ten žino - 
Lyg kas ropotų kojų pirštais - 
Kažkas tarpumentėje girgžda - 
Jei jo ženklais tikėt gali, 

Tai lobiai šičia dideli. 


IMPERATORIUS 
"Taigi į priekį, ko dar bijon:! 
Gana, užuot melais maitinęs 
Parodyk, kur tos lobių skrynios. 
Jei tai tiesa, pats kalaviją 
Ir skeptrą metęs žemę rausiu, 
"Tačiau žinok, jeigu apgausi - 
Tiesiog į pragarus keliausi. 


MEFISTOFELIS 
"Ten jau ir šiaip mane pažįsta - 
Bet aš net apsakyt nedrįstu, 
Kiek lobių glūdi be globos. 
Valstietis verčia vagą po vagos, 
O ten - žemėtas aukso puodas, 
Arba salietros ieško molio sienoj - 
Ir aukso ritinėlis suvyniotas 

Sužaižaruoja rankoje vargdienio. 
Pralaužti skliautus ir nepasiklysti, 
s015 Į atokiausius užkampius įlisti, 
Net pragaro pasiekti kaimynystę - 
Toli gražu ne kiekvienam žinovui! 
Po arkom apleistų rūsių senų 
Auksinių indų - lėkščių, dubenių - 
5020  Ilgom eilėm prikrauta stovi. 
Rubinais taurės aukštos žvilga; 
Kas nori gomurį suvilgyt - 
Tas ras geriau negu vandens: 
Statinė jau seniai supuvus, 
5025 Bet forma lieka kaip ir buvus, 
Tik jau iš vyninio akmens. 
Esencijos vynų tauriausių, 
Kalnai brangakmenių ir aukso 
Neveltui gaubiami nakties. 
5030 Išminčiui ten yra ką tyrinėti; 
Kiekvienas greitas dieną pažiūrėti, 
Bet pasinerk į tamsą paslapties. 


IMPERATORIUS 


Pats ir lindėk! Naudos iš to mažoka, 
Vertingas daiktas turi šviesti žmogui. 

5035  Nenaudėlį tiktai švieson išvilkęs 
Pažinsi, naktį visos katės pilkos. 
Tie aukso puodai vis dar po žeme, tikiuos, 
"Trauk savo plūgą ir išversk juos iš vagos. 


MEFISTOFELIS 
Pats griebk kastuvą nesivaržęs, 
5040 Kaimiečio darbas nepažemins, ne, 
Visa banda auksinių veršių 
Ištrūks iš tvartų po žeme. 

5045 


5050 


5055 


5060 


Pats pamatysi, ko tu vertas, 
O tavo mielai prie širdies 
Įvairiaspalviais briliantais 

Ir grožis, ir didybė suspindės. 


IMPERATORIUS 


Greičiau, greičiau! Kiek tai dar gali tęstis! 


ASTROLOGAS 
kaip anksčiau 

Valdove, apmalšink nekantrų geismą, 
Leisk nors prieš tai smagiai pašvęsti; 
Toli taip užsidegę nenueisim. 
Tik nuolanki dvasia, nurimęs protas 
Dangaus malonėm bus apdovanotas. 
Jei trokšti gėrio - pats jį žemėj sėk; 
Kas siekia džiaugsmo - kraują apmalšina, 
Kas nori vyno - garbsto vynuogyną. 
Stebuklo lauki - dar karščiau tikėk. 


IMPERATORIUS 
Gal ir nevertos mūsų bėdos aimanos! 
Štai ir sulauksim Pelenų dienos. 
"Tad leiskimės visi į šokių salę, 
Į ūžesį audringą karnavalo. 


Trimitai, EXEUNT: 


MEFISTOFELIS 
Bet argi kvailiui kada nors sumot, 
Kad laimė šiaip ant kelio nesimėto; 
Joks išminties akmuo čia nepadėtų, 
Nes be išminčiaus jis ir liks akmuo. 


XXVIII 


DIDŽIOJI SALĖ, 
SU GRETIMOMIS MENĖMIS, 


išdailinta ir išpuošta maskaradui 


HEROLDAS 


5065 Velniai su giltinėm, kaip būna Prūsuos, 
Netryps savųjų šokių mūsuos; 
Džiaugsmingai linksminsimės mes, 
Nes karūnuotas Romoje valdovas 
Vardan visų ir jo paties gerovės, 

s070 Per aukštas Alpes narsiai prasibrovęs, 
Prijungė prie šalies smagias žemes. 

O Švento Tėvo koją pabučiavęs, 
Su teise viešpatauti virš žmonių, 
Be imperatoriaus karūnos, gavo 

5075 Dar juokdario gobtuvą dovanų. 
Mes lyg naujai užgimę iš tiesų; 
Kiekvienas padorus žmogus 
Galės jį užsitempti ant ausų; 

Kaip juokdarys atrodys prie visų, 

5080 O pats ką nori regs ir bus saugus. 
Bet aš matau, visi jau laukia, 
Būriuojas ir poruojas jaukiai, 
Grupelėm trinasi kažkur apie duris. 
Žvaliau vidun, seniai pradėti laikas; 

s085 (Galų gale kitoks nebepasidarys 
Nuo jūsų pokštų ir gudrių išdaigų 
Pasaulis, pats didžiausias juokdarys. 


SODININKĖS 
dainuoja pritariant mandolinoms 
Pasiruošusios žavėti, 
Puošnios šventės vakare, 

5090 Mes, jaunutės florentietės, 
Sokam vokiškam dvare. 


Šilko skiautės, šilko gijos 

Virto lauko gėlėmis, 

Švyti garbanų ugny jos 
5095 Netikėtom spalvomis. 


Mums atrodo, jos pelnytai 
Vertos jūsų pagarbos, 
Nenuvysta vos pražydęs 
Jų vainikas nuostabus. 


5100 Iš simetriškų skiautelių 
Sudygsniuotos kuo dailiau; 
Galit juoktis iš detalių, 
Bet pažvelkit iš toliau. 


Mes galantiškai plevenam 
5105 Užkerėdamos akis; 

Nes ir moteries, ir meno 

Gimininga prigimtis. 


HEROLDAS 


Leisk ir man užmesti akį, 
Pasirodyk, ką slepi, 
s110 Kas čia taip maloniai kvepia 
Tavo gundančiam glėby. 
Ko stebėtis, kad alėjoj 
Susispietusi minia, 
Kas ją traukia - pardavėjos 
s1is Ar jų prekės, nežinia. 

SODININKĖS 
Nederėjęs imk, brolyti, 
Nusipirkęs neprašaus, 
Dar malonų žodelytį 
"Tau pridėsime viršaus. 


ALYVMEDŽIO ŠAKELĖ SU VAISIAIS 

5120 Nepavydžiu jokiai puokštei 

Ir net ginčytis netrokštu; 

Tokia mano prigimtis: 

Saugau santarvę ir taiką, 

Mano vaisiai gėrį teikia, 
5125 Aš visos šalies šerdis; 

Ir šiandieną, aš tikiuosi, 

Vertą galvą vainikuosiu. 


VARPŲ VAINIKAS 
auksinis 
Dovanos Cereros puošia 
Kaip ir išmintis veide: 
5130 Nuostabu, kai dera grožis 
Su apčiuopiama nauda. 


ĮMANTRUS VAINIKAS 


Keistas samanų kaltūnas, 

Lyg dedešvos, lyg ir ne. 

Gal gamtoj taip ir nebūna, 
5135 Bet madinga puošmena. 


ĮMANTRI PUOKŠTĖ 
"Teofrastas mano vardo 
Nei žinotų, nei ištartų, 
Jei kam nors ir nepatiksiu, 
Įspūdį visiem paliksiu, 


XXXI 


5140 O galbūt ką nors patraukus 
Tiksiu įsisegt į plaukus, 
Nors dažna drąsos stokotų 
Manimi pasipuikuoti. 


IŠŠŪKIS 
Lai sau vienadienės mados 
5145 Įmantrybėm savo bados, 
Jei tik nori, lai sau bando 
Kuo keisčiau pranokti gamtą; 
Ir į garbanas vešlias 
Pina aukso gėleles! - 


ROŽIŲ PUMPURAI 


5150 Nuošaly mes laukiam saugios, 
"Tačiau mus atradę - džiaugias. 


Ir tik vasarai atėjus 
Pumpurus praskleidžia vėjas, 
Žydim įstabiu metu 

5155 Priesaikų ir pažadų, 
Svaigsta Floros valdose 
Žvilgsnis, protas ir dvasia. 


[Žaliuojančių alėjų paunksnėje Sodininkės 
skoningai išdėlioja savo prekes. ] 


SODININKAI 
dainuoja pritariant teorboms 
Gėlės akiai žiedus krauna 
Ir kvapais kutena nosį; 
5160 Vaisius vyliais neapgauna, 
Paragauk - ir sužinosi. 

Vynuogių prinokus kekė, 

Vyšnios, persikai - kuris 

Taip ir traukia jūsų akį, 
5165 Teįvertins gomurys. 


Rožės įkvepia poetą 
Vos išskleidusios šakas, 
"Tačiau obuolio derėtų 
Prieš apgiedant atsikąst. 


5170 Gal ir mums priglusti leisit 
Prie prekiautojų dailių, 
Juk prinokę mūsų vaisiai 
Puikiai dera prie gėlių. 


Po linksmom ryškiom girliandom, 
5175 Matomi visiems gerai, 

Žalioje lapijoj skendi 

Vaisiai, gėlės, pumpurai. 


Pakaitomis dainuodami pritariant gitaroms ir teorboms, 
abu Chorai toliau dailiai dėlioja savo prekes 
ir siūlo jas pirkėjams. 


MOTINA ir DUKTĖ 


MOTINA 

Augai, skųstis negali, 
Lepinta be galo, 

5180 Ir iš stoto patraukli, 
Ir dailaus veidelio. 
Vis jaunikio tau žvalgiaus, 
Ir turtingo, ir puikaus, 
Deramo panelei. 

5185 Šitiek metų be naudos 
Dingo kaip į liūną, 
Sukas ponai nuolatos, 
Bet neužsibūna, 
Kad ir kiek šypsais meiliai, 
5190 O kitam dar subtiliai 
Baksteli alkūne. 


Šitiek žaista per šventes 

Fantais, „trečias bėga“, 

Iš klastos ir išminties 
5195 Neišėjo nieko; 

Salėj tiek žioplių aplink, 

Čiupk kurį ir užkabink, 

Nepaleisk iš glėbio. 


ŽAIDIMŲ DRAUGĖS 
Jaunos ir gražios, apspinta jas ratu, tarp jų 
užsimezga garsus atviras pašnekesys. 


ŽVEJAI IR PAUKŠČIŲ GAUDYTOJAI 
Įeina su tinklais, meškerėmis, klijais išteptomis vytelėmis 
paukščiams gaudyti bei kitais įnagiais ir įsimaišo į gražių 

mergaičių būrį. Jie stengiasi atkreipti vieni kitų dėmesį, vieni 

kitus gaudo ir bando ištrūkti, pokštauja ir rezga tarpusavyje 
šmaikščius dialogus. 


MEDKIRČIAI 
išeina į priekį, triukšmingai ir šiurkščiai 
Visi iš kelio! 
5200 Kol dar nekliuvo, 
Kai medžiai griūva 
"Tarsi šapeliai, 
Kai rąstą keliam - 

Prispausti galim. 
5205 Dėl jūsų gero 


Atsiraitoję 
Kaip juodnugariai 
Ariame kaime, 
Manot, gerovė 
5210 Randas savaime, 
Kol jūs kvatojat? 
Ko dabar tylit? 
Mes prakaituojam, 
O jūs sušylat. 


POLIŠINELIAI 
nerangiai, kone kvailokai 
5215 Jūs sutvėrimai, 
Šliaužioti gimę. 
O, pasirodo, 
Tereikia proto; 
Drapanos mūsų, 
5220 Bryliai, raitūzai 
Smagūs dėvėti. 
Kur mums skubėti? 
Rytą paniurę 
Vaikštom su šliurėm, 
5225 Dieną po mugę 
Kilpomis sukam, 
Metam kur žvilgsnį > 
Ir kad sušvilpsim! 
Žmonės į spūstį - 
5230 O mes per grūstį 
Tarsi vijurkai 
Sprunkam iš turgaus 
"Toliau sau siausti. 

Galit mus bausti, 
5235 Galit mus girti - 

Nei mes ko klausom, 
52364 Nei mes ką girdim. 


PARAZITAI 
meilikaujamai ir pataikūniškai 

Girių kirtikai, 
Anglių kūrikai, 
Kas mes be jūsų 

5240 Suodino triūso! 
Kiek belinksėsi, 
Pritarinėsi, 
Kas, kad suręsi 
Aptakią frazę, 

5245 Jei šeimininkų 
Kaulai sustingę, 
O žvilgsniai rūstūs? 
Nejaugi liepsnos 
Savaime pliekstųs, 

5250 Dangaus pasiųstos, 
Jeigu ne šitos 
Anglys ir pliauskos, 
Kurias nušvitus 
Ugnis apsiaus tuoj? 

5255 Verda ir kepa, 
Čirška ir spraga. 
Tikras smaguris 
Viską sužiūri, 
Kepsnį pašonėj 

5260 Žvilgsniu paglosto, 
Ir už patroną 
Pakelia tostą. 

5265 


5270 


5275 


5280 


5285 


5290 


GIRTUOKLIS 


nesusivokdamas 
Tik prašyčiau nesiginčyt! 
Ką aš noriu, tą darau; 
Man dainuoti neužgins čia, 
Bet išgerkime geriau. 
Gersiu tiek, kiek man patinka! 
Susidaužkim, cingu lingu! 
Tu tenai! Prieik arčiau! 
Susidaužkime verčiau! 


- Kur su tuo švarku keliausi? - 
Užė smegenis žmona, - 

"Tu atrodai kaip kaliausė! -- 
Man patinka, ir gana. 

Gėriau aš ir nesiliausiu! 
Susidaužkime, kaliausės! 
Liko šlakas dar taurėj? 

Jei neliko, tai gerai. 


Juk geriu kur man patinka, 
O patinka, kur tvarka. 
Nepaskolins šeimininkas, 
Duos pati ar jos merga. 

Ei, kiti ten! Kur jūs dingot? 
Dar po vieną! Cingu lingu! 
Su visais visi, oriau! 

Aš jau regis padariau. 


Neišgėręs bent trupučio 
Aš pats sau nepatinku. 

Na ir kas, kad aš guliu čia, 
Gal stovėt man per sunku! 

CHORAS 
Gerkim, broliai, cingu lingu! 
Kas ant suolo, kas ant trinkų, 
Kol dar turime taurėj; 
Po stalu jam jau gerai. 


HEROLDAS 
Skelbia, kad atvyksta įvairūs poetai. Gamtos lyrikai, 
dvaro poetai ir riterių dainiai, intymieji ir entuziastai. Visų 
rūšių pretendentai spūstyje neleidžia vienas kitam prabilti. 
Vienam pavyksta prasibrauti į priekį ir ištarti keletą žodžių. 


SATYRIKAS 
s295 Esu iš tų poetų, 
Kur jaučia savo svorį, 
Kai leidžia sau kalbėti, 
Ko nieks girdėt nenori. 


Nakties ir kapinių dainiai atsiprašo, esą jų kaipsyk dabar 
laukiąs kuo įdomiausias pokalbis su ką tik atgijusiu vampyru, iš 
to esą galinti rastis nauja poezijos kryptis; Heroldui tenka į tai 
atsižvelgti ir jis kviečia graikų mitologijos kaukes, kurios, 
nors ir apsirengusios šiuolaikiškai, išlaiko joms būdingus 
bruožus ir žavesį. 


GRACIJOS 


AGLAJA 
Dovanojam būčiai grožį; 
5300 Lai šis grožis būtį puošia. 
HEGEMONĖ 


Jį priimkite kaip viltį, 
Kurios troškot išsipildyt. 

5305 


5310 


5315 


5320 


EUFROSINĖ 
Bet gražiausia, kas tik būna - 
Jausti tylų dėkingumą. 


PARKOS 


ATROPOS 
Aš, vyriausia, pasodinta 
Verpt šiandieną prie ratelio, 
Bėga paskui giją mintys, 
Sekdamos gyvybės kelią. 


Kruopščiai liną iššukuoju, 
Kad lengvutis, minkštas būtų, 
Ir kad beminant pakojį 

Kuo ploniausios gijos srūtų. 


Ir nors siautulio malonūs 
Pliūpsniai veržias šokių salėj, 
Nepamirškit! Gijos plonos, 
Bet kada nutrūkti gali! 


KLOTO 
Žirklėm aš nuo šiol darbuojuos, 
Man ranka nesuvirpės; 
Savo elgesiu senoji 
Mums nesuteikė garbės. 


Tai beprasmiškai iš lėto 
"Tempia giją kol pabos, 

"Tai staiga gražiausioj vietoj 
Čekšt! - nelaukus pabaigos. 

5325 Bet ir aš savoj jaunystėj 
Kiekkart klysdavau, aure; 
Kad šiandieną nesuklysčiau, 
Slėpsiu žirkles futliare. 


Palankiausiai nusiteikus 
5330. Draugiškai į jus žvalgaus, 

Lai žavingai skrieja laikas 

Jūsų pokylio smagaus. 


LACHESĖ 


Man vienintelei nestinga 
Nuovokos ir išminties; 

5335 Mano lanktis neužstringa, 
Betgi ir neužskubės. 


Vydamosi viena kitą, 

Kiekviena savu keliu 

Glaudžiasi klusniai prie ritės 
5340 Gijos verpiant rateliu. 


Neduokdie, jei užsimirščiau, 
Susizgribčiau per vėlai! - 

Bet pažvelk, Audėjo pirštuos 
Žvilga metų verpalai. 


HEROLDAS 
5345 Net Antiką kiaurai išstudijavęs 
Neatpažins, ką slepia šitos kaukės, 
Įžengdamos kaip lauktos viešnios žavios, 
Jos įneša ir esmę savo baugią. 


Tai furijos, ir kas tuo patikėtų, - 
5350 Gracingos, jaunos, kokių dar nematėm; 

"Tuoj pat pajusit, tik pabandę priartėti, 
Kad balandėlė kerta kaip gyvatė. 


Šiandien, kai savo trūkumus paviešint 
Bet koks kvailys garbe sau laiko, 

5355 Jos angelų šlovės nė nesigviešia 
Ir neslepia, kad jos dangaus nelaimė. 


FURIJOS 


ALEKTO 


Kas jums iš to, kad žinote, kas esam, 
Mes tokios jaunos, -tokios švelniai jaukios; 
Nors garbinate savo išrinktąsias, 

5360 "Tačiau tikrai atsilaikys nedaug kas, 


Kai moteriškos lūpos meiliai šneka, 
Kad ji raiša ir kad šiek tiek kuprota, 
Kad ji ne prieš kitam pamerkti akį, 

Ir jūsų neverta, ir menko proto. 


5365 O nuotakai tereikia pašnabždėti: 
Esą geriausiam draugui jos gerbėjas 
Tiek apie ją su pašaipa šnekėjęs! - 
Ji gal atleis, bet nerimas pasėtas. 


MEGEIRA 
"Tai dar niekai! Negelbės nė glamonės, 
5370 Išblės jų laimė, vos tik susituokus, 
Apnuodyt buitį smulkmėnomis - juokas, 
O laikui bėgant keičias juk ir žmonės. 


Gavai, ko troškai, ir, žiūrėk, ilgiesi 
Kažko geresnio, kas švelniau paglosto, 

5375 


5380 


5385 


5390 


5395 


5400 


Kas įprasta, tolydžio nusibosta; 
Įkaitęs saulėj dairosi pavėsio. 


Nutaikius progą žmones pražudyti 
Galiu po porą, triūso neidėjus, 
Juk ištikimas tarnas Asmodėjas 
Pasiųstas puikiai žino, ką daryti. 


TISIFONĖ 


Rinkčiaus durtuvą ir nuodą, 
Vien liežuvio nepakanka; 
Kada nors gyvybe tenka 
Sumokėti, jei išduodi. 


Turi virst tulžim karčiausia 
Tų akimirkų saldybė, 

Ir nebus jokių derybų, 

Ką pasėjai, tą ir pjausi. 


Nesvajok, kad bus atleista! 
Keršto šaukias, kas patirta! 
Nuosprendis kaip uolos tvirtas, 
Niekas jo nebepakeis tau! 


HEROLDAS 
Į šonus prasiskirkit, ponai brangūs, 
Įžengsiantys dabar ne jūsų rango. 
Kas dar nemato šio grėsmingo kalno! - 
Per strėnas kilimas nukaręs vietoj balno, 
Straublys nelyg gyvatė, iltys baisios, 
Bet aš tuojau jo paslaptis atskleisiu. 
Ant sprando sėdi moteris miela 
Ir valdo jį mažyte lazdele; 
Kita aukštai ant nugaros, ori, 

5405 


5410 


5415 


5420 


5425 


Ji spindi taip, kad nusisukt turi. 

Iš šonų - dvi belaisvės surakintos, 
Viena baugšti, nelaisvės iškankinta, 
O kitai laisvės, regisi, gana. 

Lai pačios prisistato kiekviena. 


BAIMĖ 


Rūksta fakelai ir žėri 
Klaikios ugnys virš manęs; 
Bėgčiau nuo šitų chimerų 
Nusitraukus grandines! 


Išsiviepę pašaipūnai! 
Jūsų kėslus aš jaučiu; 
Kiekvienoj pakampėj tūno 
Priešai, linkintys kančių... 


Štai jis, priešu tapęs draugas, 
Nesislėpk, matau kas toks! 
Atpažintas šonan traukias, 
O jau vylės, kad nudobs. 


Spruk nors į nykiausius tyrus - 
Seks ir ten šie padarai, 
Visame pasauly tvyro 

Siaubo tvaikas ir garai. 


VILTIS 


Sveikos, mielos mano draugės! 
- Nors šiandieną dangsto kaukės 
Jūsų prigimtis tikrąsias, 

"Tačiau ryt atskleisit drąsiai 
Kas po kaukėmis slypėjo. 
Fakelų liepsnos užlietos 


XLIII 


5430 


5435 


5440 


5445 


5450 


5455 


Nelabai mes sau patinkam, 
Bet išauš diena džiaugsminga, 
Kai mes pačios, tarsi fėjos 
Laisvos, lengvos, pakylėtos 
Po rasotas pievas siausim, 
Žaisim, krykšdamos juokausim, 
Ir be rūpesčio menkiausio 

Ko stokosim, tą ir gausim; 
Tiek lauktų svečių šioj salėj, 
Ir kiekvienas pasitiks! 

Kas geriausio būti gali, 

Vieną sykį ir įvyks. 


IŠMINTIS 
Baimę aš ir Viltį priešais 
Jus sukaustytas laikau, 
"Tai didžiausios jūsų priešės; 
Pasitraukit atokiau! 


Gyvą kolosą su bokštu 

Iš viršaus valdau griežtai, 

Jį ramiai kreipiu, kur trokštu, 
Apsidairiusi prieš tai. 


Moteris ant bokšto kuorų - 
Deivė, skleidžianti sparnus, 
Ir jos platūs mostų šuorai 
Gaubia pergalėmis mus. 


Jos šlovė nušviečia gaiviai 
Netgi skraistę debesų; 
Tai Viktorija, tai deivė 
Mūsų polėkių visų. 

5470 

5480 

DZOILAS - TERSITAS 
Cha cha! Ir šitaip amžinai, 
Prasti jūs mano mokiniai! 
Štai ta viršuj, kiek suprantu, 
Ponia Viktorija vardu. 
Plačiai iškėtusi sparnus, 
Erelis esanti šaunus, 
Ir vos į šoną žvilgsnį mes, 
Valdys ir žmones, ir žemes; 
Kai pajuntu šlovės kerus 
Daraus niūrus ir įtarus. 
Šlovė menka, gelmė sekli, 
O pasekmė nenuosekli, 
Kaip jausies sveikas, kai matai, 
Kad viskas žemėje ne taip. 


HEROLDAS 


Dink kuo greičiau, ar supratai! 
Tas šunsnukis, matai, dar los! 
Manai, smagios lazdos gailiuos? - 
Bet kur tas dvigubas šuva? 
Čia riogso tik bjauri krūva, 

Ji virsta kiaušiniu, kuris 
Išpampęs sprogsta į dalis. 

Žiū, tuoj iš jo išsirangys 
Šikšnosparnis, greta - angis; 
Viena į pašalį skubiai, 

O antras blaškos palubėj, 

Kol susieis kur nors slapta; 

Aš nenorėčiau būt greta. 


MURMESYS 
"Ten jau šokančių mačiau - 
Aš einu iš čia verčiau - 


XLV 


Iš tiesų vertėtų dingt, 
Šmėklų išperos aplink - 
Lyg šiušentų tarp plaukų - 
Man čia daros nejauku - 
5490 Džiaukis, kad visi sveiki - 
"Tačiau nuotaika klaiki - 
"Tokie pokštai, kad žinai - 
"Nevidono pramanai. 


HEROLDAS 


Man, heroldui, patikėtas 

5495 Karnavalo etiketas, 

Tarpdury, kur viskas matos, 
Aš stebiu, kad maskaradas 
Vyktų sklandžiai, be skandalų, 
Pagal aiškų ritualą. 

5500 Jei pro langą pradarytą 
Koks nors elfas ir įskrido, 

Ką gi - burtams ir vaiduokliam 
Atiduokime jų duoklę. 
"Taip ir tas šuva kuprotas, 

5505 Bet ir vėl kažkas, atrodo! 
Pagal pareigas priklauso 
Pristatyt šį būrį gausų, 

Bet, kai pats nesusigaudau, 
Pabandyk atspėt, kad geras, 

5510 Jūs gal žinot, kas čia daros? - 
Virš minios lyg oru plauktų; 
Keturiais žirgais kinkytas 
Prašmatnus vežimas švyti; 
Bet minia nepuola grūstis, 

5515 = Nesusibruka į spūstį. 
Mirgančiom žvaigždėm suspindęs, 
Jau iš tolo šviesos sklinda 

5520 


5525 


5530 


5535 


5540 


Lyg nuo magiško žibinto, 
"Tuoj jis ant manęs užšoks, 
Man baisu! Į šonus! 


JAUNUOLIS, VAŽNYČIOTOJAS 
Stok! 


Liaukitės sparnais plasnoję, 
Jaučiat pavadžius - ir stojam, 
Kai valdau - susivaldykit, 
Ko dar muistotės ir trypiat - 
Reikia gerbt garbingą vietą! 
Jūs tiktai pasižiūrėkit, 

Kiek gerbėjų supa ratais. 
Heroldai! Tu juk įpratęs, 
Tad pradėk ir pristatyki, 
Kas mes esame atvykę, 

Ir visiems trumpai ir raiškiai 
Alegorijas paaiškink. 


HEROLDAS 
Kad ir man pačiam neaišku, 
Tik nupasakot galėčiau. 


JAUNUOLIS, VAŽNYČIOTOJAS 
Pabandyk! 


HEROLDAS 


Pritars visi: 
Jaunas ir dailus esi. 
Nors dar tik paauglys, tačiau, man regis, 
Jau krypsta į tave gražuolių akys, 
Dažna tik ir svajos pabūti dviese, 
Nors ne viena paskui dėl to gailėsis. 


XLVII 

5555 

JAUNUOLIS VAŽNYČIOTOJAS 


Pradžia patenkintas esu! 
Bet ir toliau pasiklausyt smalsu. 


HEROLDAS 
Juodų akių žaibai ir tamsios sruogos, 
Sušildytos brangakmenių gražių; 
Pasidabinęs ryškiu drabužiu 
Su purpuro kraštais, kuris nusliuogia 
Lig pat koturnų nuo grakščių pečių, 
"Tu pats dar primeni mergaitę, 
Nors jau dabar joms tiktum į draugus; 
Jos abėcėlės pamokintų greitai, 
Nesukdamos galvos dėl to, kas bus. 


JAUNUOLIS VAŽNYČIOTOJAS 


O tas, kur it kilnojamas altorius 
Cia puošia sostą, įsitaisęs oriai? 


HEROLDAS 


Jis it karalius koks - dosnus, turtingas, 


Kas jo malonėj - nieko nepristinga! 


Įgijus ją - ko dar bereikia; 

Jis mato, kam kokia bėda, 

O už turtus didesnį džiaugsmą teikia, 
Jei gali kam pagelbėti kada. 


JAUNUOLIS [VAŽNYČIOTOJAS] 


Gerai, bet šito dar mažoka, 
Tiksliau nupasakot nemoki? 


HEROLDAS 
O kas didybę nusakys! 


Mėnulio veido spindesys, 

5565 


5570 

5580 


Sveikai įraudę skruostai švyti 

Iš po turbano apkaišyto 
Brangakmeniais, drabužio klostės - 
Kilni laikysena tik sostui! 

Jis tik valdovas gali būti. 


JAUNUOLIS [VAŽNYČIOTOJAS] 


Tai turtingumo dievas Plutas: 
Pats imperatorius seniai 
Išvyst jį geidė būtinai. 


HEROLDAS 
Sakyk, o pats kas būsi tarp visų? 


JAUNUOLIS [ĮVAŽNYČIOTOJAS] 
Aš Išlaidumas, aš Poezija esu; 
Toksai poetas, kuris gali atsiskleisti 
Tiktai visus savus lobius iššvaistęs. 
O savo neaprėpiamu turtu 
Esu aš lygus su pačiu Plutu, 
Ko vertos būtų visos puotos? - 
Ko stinga jam, tik aš teduodu. 


HEROLDAS 


Na, pasigirt tu sumanus, 
"Tai gal parodyk tuos menus. 


JAUNUOLIS [VAŽNYČIOTOJAS] 
Aš tiktai spragtelėsiu pirštais, 
O jūs žiūrėkit, kuo pavirs tai. 
Kas šitą perlų vėrinį paims? 


be paliovos spragsėdamas pirštais 


XLIX 


5585 Kam sagės? Kam papuošalų ausims? 
Štai šukos, sąsagos auksinės, 
Žiedai su deimantais, rubinais, 
O štai ir virpančios liepsnelės, 
Sužaižaravusios virš salės. 


HEROLDAS 
5590 Minioj, žiūrėk, kas pasidarė! 
"Taip ir sumindžios geradarį. 
Jis traukia brangius niekučius, 
O tie tik stveria ką nučiups. 
Bet tai apgaulė! Ką jie stropiai 
5595 Į saują griebę prisiglobia, 
Tėra tik atlygis juokingas: 
Vos jį nutvėrei - jis jau dingęs. 
Tas perlų vėrinį pastvėrė, 
O rankoj jonvabaliai žėri, 
5600 Vargšelis juos į viršų švyst, 
Tie į ausis jam lenda zyzt. 
Dar kitas vietoj žiedo blyškią 
Sumaigo saujoj peteliškę. 
Tiek prižadėjo tas nenauda, 
5605 O visas auksas vertas šiaudo. 


JAUNUOLIS VAŽNYČIOTOJAS 


Matau, paskelbti kaukės vardą moki, 
Bet išlukštent jos esmę tau sunkoka, 
Vien pareigos ne ką čia tepadės; 
"Tam reiktų skvarbesnės akies. 

s610 Bet ko mums rietis? Tiktai veltui stovim, 
Pats kreipsiuosi paklaust tavęs, valdove. 


Atsigręžęs į Plutą 


Argi ne man tu patikėjai 

Keturkinkį, kuris pralenkia vėją? 

Ar tavo lieptas jį prastai valdau? 
5615 Ar mes ne ten, kur tik prireikia tau? 

Ar pirmenybės palmę esam 

Kada praradę, rodydami drąsą? 

Kiek kartų stodavęs į kovą baisią, 

Niekingai nesitraukiau niekados; 
5620 Ir ar ne mano triūso vaisius 

Tie puikūs laurai ant tavos kaktos? 


PLUTAS 

Galiu visiems aplink paliudyt drąsiai, 
Kad tu esi dvasia manosios dvasios. 
Tik tu išpildai mano troškimus, 

5625 "Tavieji turtai viršija manus. 
Karūnos šiam vainikui neprilygsta, 
Ir man garbė atsidėkoti už tarnystę. 
Tikresnio žodžio pasakyt neišmanau: 
"Tavim gėriuosi, mylimas sūnau. 


JAUNUOLIS VAŽNYČIOTOJAS 
į minią 

5630 Žiūrėkit, kaip lengva ranka 
Žarstau jums saujas dovanų, 
Liepsnelės blyksi sužvilgą 
"Tai virš šitų, tai virš anų, 

Sunku pavyt jas akimis, 

5635 Štai ten sustos, virš to praslys, 
Virš kai kurių lyg nejučia 
Trumpam pražys liepsna skaisčia, 
Tačiau dažniau tik sušvytės, 

Vos plykstels ir liūdnai išblės. 


LI 


MOTERIŠKIŲ ERZELIS 


5640 Vežikas viską prasimano - 
O ko norėt iš šarlatano; 
Žiūrėk, gale it pagalys 
Džiūsna kažkoks neigalis, 
Kad net sunku ir įmatyt; 

5645 Tokiam nėra net kur įgnybt. 


SUDŽIŪVĖLIS 

Ko čia prikibot, bobų veisle! 

Jums niekados neįsiteiksi. - 

Kol kuitės moteris prie žardies, 

Aš, Godulys, buvau daug vertas. 
5650. Užtat ir būdavo ramu: 

Viskas namo, ne iš namų! 

Rūpėjo vis pilnėjanti skrynia; 

Toksai jau mano trūkumas, žinia. 

Bet laikui bėgant viskas dingo - 
5655 "Taupyt, esą, nebemadinga; 

Kaip prastas verslininkas, boba 

Daugiau iššvaisto nei priglobia, 

Ir kiek jos vyras besikolios, 

Kur pažiūrėsi - vienos skolos. 
5660 Jei prie ratelio kartais ką priūžia, 

"Tai viskas pasipuošti prieš meilužį, 

Po talerį gudrybėm išvilios 

Ir su bjauriais gerbėjais praulios; 

Nuo to tik auga aukso geidulys: 
5665 Aš vyro padermė, aš Godulys. 

ARŠIAUSIOJI MOTERIS 


Drakonui tik drakonas pavyzdys! 
Kiek dar kentėsim šitą melą)? 
"Tuoj vyrams savo išmintį žarstys, 
Nors jie ir taip jau tikras galas! 


MOTERYS MINIOJE 


Kaliausė! Vožtelėk tam ponui! 

Dar mums grasins tas kryžiaus kankinys? 
Į sprandą jam! Tie jo drakonai 

Iš medžio sukalti ir iš kartono, 

Vikriau, tuoj sprukt susimanys! 


HEROLDAS 


Tiktai per mano lazdą! Baikit! - 
Nors regis jos nė nereikės; 

Tie baisūs padarai paklaikę, 
Atrodo, baigia sulaukėt 

Ir dvigubais sparnais užduoti taikos, 
Įtūžę žybsi savo žvynais 

Ir spjaudos fakelais ugniniais; 
Minia išlakstė, vėl tvarka. 


PLUTAS nulipa nuo vežimo. 


HEROLDAS 


Tikra karaliaus eigastis! 
Drakonai, vos pamoja jis, 
Žemyn nuleidžia aukso skrynią, 
Pats Godulys aplinkui trinas; 
Antai jau ji prie Pluto kojų - 
Viskas taip greit, net nesumojau. 

5695 

5705 


5710 


PLUTAS 
važnyčiotojui 
Štai ir atsikratei prikrauto gėrio, 
It paukštis laisvas skrieki savo sferon! 
Ne tau šitie pamėkliški vaizdai, 
"Tos kaukės, išsidarkiusios keistai. 
Grižk ten, kur aidi virpantys balsai, 
Kur pasikliauni tik savim, sau priklausai, 
Kur gali grožis ir tiesa užburt, 
Vienatvėn grįžk! - Ir ten pasaulį kurk. 


JAUNUOLIS VAŽNYČIOTOJAS 


Ten ištikimu pasiuntiniu būsiu 


Ir nuolatinę tavo globą jusiu. 

Tenai, kur tu - pilnatvė ir gausa, 

Kur aš esu - ten pildosi dvasia. 

Būtis mus nuolat verčia sudvejoti, 
Kam atsiduoti - turtams ar vaizduotei? 
Kas pasirinks tave, tas dykinės, 

O su manim darbų aprėpt nespės. 
Kūryboj negali užsimaskuoti, 

Vos tiktai kvėpteli - ir išsiduodi. 

Lik sveikas! Palinkėk sėkmių svaigių! 
Tik šnabžtelėk - ir aš atgal lekiu. 


Išvyksta taip pat, kaip pasirodęs. 


PLUTAS 
Na ką gi, laikas lobiams pasirodyt! 
Lazda heroldo užraktus atšaus. 
Jūs tik pažvelkit! Iki pat viršaus 
Varinės amforos ir aukso puodai 
Pilni žiedų, karūnų, mirga švyti 
Ir žėri taip, kad baigia išsilydyt. 


LIV 


SUSILIEJANTYS ŠŪKSNIAI MINIOJE 
5715 Žiūrėkit! Virsta per kraštus! 
Ir vien tik auksas! Trauk pirštus! - 
Net indai lydos, žvelk į tas 
Gryniausio aukso monetas! - 
Dukatai, ką tik nukalti, 
5720 Man trūksta kvapo! Leisk artyn! - 
Tiek pinigų, kad man taip juos! 
Ilgai jie taip nesivolios! - 
Ko mes dar laukiam, pulk ir stverk! 
Tik pasilenk ir saujom žerk. - 
5725 Gal griebiam žaibiškai kartu 
Ir greitai dingstam su turtu. 


HEROLDAS 
Gal protą atėmė gausa? 
Visai užmiršot, kur esą? 
Nuo ryto laukėm, kol atklys 
5730 Kas nors ir auksu apdalys! 
Šiam kaukių baliuj ir žetonai 
Per daug dosnu jums būtų, ponai. 
Čia vien tik sąmojis šmaikštus, 
O jie jau tiesia ten pirštus. 
5735 Kam jums tiesa, jei net dėl pokšto 
Kaimyną trokštate nublokšti. 
Tu, kur slepies po Pluto kauke, 
Vyk tuos nevykėlius į lauką. 


PLUTAS 


"Tam reikalui lazda kaip tik, 
5740 Tu ją paskolink man darsyk! - 

"Tuoj ji žarijose įkais, - 

Na, kaukės, čia nebe juokai! 

Lazdos įkaitus geležis 


LV 


Žėruodama kaip kibirkštis 
5745 Visus tuoj vieton sugrąžins, 

Kas prisilies, pasigailės - 

"Tuoj mūsų ratas prasiplės. 


RIKSMAI IR SUMAIŠTIS 
O varge! Degam, kad jį šimts! - 
Greičiau, aš negaliu iškęst! - 
5750 Ei, jūs, nestumkite manęs! - 
Tuoj supleškėsime visi. - 
Čia jau visur kaitra baisi! - 
Akis išdegins ta lazda - 
Atgal, atgal, kvailių banda! - 
5755 Atgal, sukriošę avinai! - 
Ak, jei aš būčiau su sparnais... - 


PLUTAS 
Minia jau stovi už ribos, 
Ir neapsvilo nieks, berods. 
Išsyk saugiau, 
5760 Kai nuvaikiau, - 
Dar sykį apibrėšiu ją, 
Tikrai nebesiverš gauja. 


HEROLDAS 
Jeigu ne tavo išmintis, 
Vienam man būtų prapultis. 


PLUTAS 


5765 "Turėk kantrybės, palūkėk, 
Dar sumaišties bus tiek ir tiek. 

GODULYS 


Na štai, dabar kur kas geriau, 
Žiūrėk kiek nori ir gėrėkis; 

Kaip visad, aišku, moteriškos prieky, 
Kada yra į ką pasmaguriaut. 

Bet juk ir aš dar ne visai nutežęs! 

O gražios moterys visur man gražios; 
Kodėl jų nepaaistrinus vos vos, 
Juolab kad tai šiandieną nekainuos. 
Tačiau kadangi tokioje grūsty 
Žodeliai gali likt nesuprasti, 
Bandysim, ir tikiuosi mums išeis 
Parodyt viską pantomimos judesiais. 
Jei nepakaktų mimikos ir gestų, 
"Tuoj sugalvosim ir šį tą gudresnio. 
Paminkysime auksą tarsi molį, 


O šis metalas virsta kuo panori. 


HEROLDAS 
Ką tas džiūsna čia vėl darys! 
Jis net ir sąmojo turįs? 
Už aukso griebėsi kvailys - 
Vienur paspaus, kitur pamygs; 
Jo rankoj auksas kaip tešla 
Pavirto bjaurastim gašlia. 
Mosuoja boboms prieš akis, 
Tos klykia, sprunka į šalis 
Ir pasipiktinusios spjaudos; 
Pikčiausi kėslai to nenaudos! 
Bijau, kad nesibaigs geru - 
Juk tai tiesiog nepadoru. 
Kiek aš dar kęsiu šitą klastą, 
Vyt jį laukan! Grąžink man lazdą. 

PLUTAS 
Jis dar nejaučia gresiančio pavojaus; 
Netrukus pats kvailioti baigs, 
O gal net ir gailėsis tiek kvailiojęs. 
Primygs bėda - įstatymo nereiks. 


TRIUKŠMAS IR STAUGIMAS 
Aukštais kalnais, miškais, laukais 
Laukinė armija ateis, 

Kas stos prieš mus, niekingai žus: 
Didysis Panas veda mus. 

Nežino nieks, ką žinom mes, 

Ir žengiam į tuščias erdves. 


PLUTAS 
Pažįstu jus ir jūsų didį Paną, 
Todėl lenkiuos prieš tai, ką jūs sumanėt! 
Žinau, kas jūs, nors dedatės kitais, 
Ir priverstas esu jus įsileist. 
Tebūna jums likimas palankus! 
Stebuklai nuolat tyko po padange; 
Jūs nenumanot, kur įžengiat, 
Nes niekad nežinai, kas bus. 


LAUKINIS DAINAVIMAS 
Jūs, netikrais auksais žėrį! 
Kariauna mūsų atšiauri, 
Užgrūdinta rūsčių kovų 
Lyg srautas plūsta nuo kalvų! 


FAUNAI 


Faunai, puiku 
Sokt rateliu 
Su vainiku 


LVIII 


Iš ąžuolų! 

Styrą tarp garbanų gausių 

Galai smailėjančių ausų, 
s825  Riesta nosytė, žema kakta 

Dar neapvylė niekada: 

Pašokti fauno kviečiama 

Neatsispirs jokia dama. 


SATYRAS 


O štai įšoka iš paskos 

5830 Satyras kojomis ožkos, 
Sudžiūvęs, perkaręs kažkoks, 
Tačiau kaip stirna nuo uolos 
Aplinkui dairosi žvalus. 
Kalnų erdvė jo stichija, 

5835 Ir jam juokinga žmonija, 
Tie slėniuos tūnantys, maną 
Ramiai ir jaukiai gyveną, 
Kai jis - valdovas šių erdvių 
Pasauliu mėgaujas gaiviu. 


GNOMAI 


5840 Kiekvienas sau, ne poromis 
Nykštukų pulkas įgrumės; 
Viens paskui kitą, samanoti, 
Žibintai rankose vienodi, 
"Tamsoj knibždėdami žvaliai 

5845 Kaip švento Jono vabalai; 
It skruzdės rūpesčių pilni 
Mes zujame atgal pirmyn. 


Mes primenam naminukus, 
Kalnų chirurgais laiko mus: 
s8s0 Nuleidžiame jiems kraują - o uolų 

Pritvinkę gyslos srūva metalu, 

Ir siurbiam tą metalą iš gelmės, 
Vieni kitiem linkėdami sėkmės. 
Daugybę metų triūsiame sykiu, 

Ir gerą žmogų laikome draugu. 
Deja, kol auksą stengiamės išgaut, 
Kiti panūsta vogti, sąvadaut, 

O geležį išlydę iš rūdos 
Beprasmiškom žudynėm panaudos. 
Nepaisantys įstatymų trijų 
Galiausiai tampa nugalėti jų. 

Ir nors ne mūsų tai kaltė, 

Mums tenka kaip ir jums kentėt. 


MILŽINAI 
Gentis laukinių milžinų 
Nuo Harco mėlynų kalnų, 
Nuogi, tvirti, pilni jėgų 
Pas jus ateiname pulku. 
Dešinėje - pušies liemuo, 
Galingai suveržtas juosmuo 
Karnom - pats Popiežius tokios 
Galėtų geisti apsaugos. 


NIMFOS 
choru 
apsupdamos didįjį Paną 

"Tai Panas, tai 
Visa gamta, 
"Tai jos tvarka 
Ir pamatai! 
Apsupkim jį smagiu pulku, 
Linksmai pasveikinkim šokiu; 
Jis toks švelnus, nors ir rūstus, 

5880 


5885 


5890 


5895 


5900 


5905 


Ir mėgsta kartais atsipūst. 
Budri nerimstanti mintis 

Į žydrą gelmę skverbias vis, 

Kol šniokščiančių versmių vėsa 
Jį nugramzdina sapnuose, 

Jis miega popiečio miegu, 

Ir rimsta lapai ant šakų; 
Pasklinda dvelkesiu gailiu 
Balzamas žydinčių gėlių; 

Net nimfos žvaliosios, aure, 
Užmiega sklęsdamos ore. 

Bet kai šitoj tyloj staiga 

Jo balso griaunanti jėga 
Prapliūpsta lyg griausmų griūtis, 
"Tokia pakyla sumaištis, 

Kad net didvyris prakilnus 
Parodo sprukdamas kulnus. 
Garbė, kam pridera garbė, 

Kas verčia širdį suvirpėt. 


GNOMŲ DEPUTACIJA 
didžiajam Panui 
Prabangiais metalais spindi, 
Driekias gijos uoloje, 
Jų klastinguos labirintuos 
Ieškom burtų vytele. 


Tarsi trogloditai būstui 
Gremžiamės tamsoj gilyn, 
O šviesoj šituos turtus tu 
Maloningai dalini. 


Tik pažvelk - tiesiog po kojų 
Trykšta nuostabi versmė, 

Aukso tiek, kiek nesvajojai, 
Ir vieni juokai pasiekt. 


Imkis darbo, gnomai kviečia, 
Ir žinok, kad visados, 

Jei tava ranka paliečia, 

Tai pasauliui bus naudos. 


PLUTAS 
Heroldui 

Dabar mums teks gerokai susikaupti 
Ir tai, kas vyks, ištverti ir išlaukti, 
Tikiuos, kad tau šįsyk pakaks narsos. 
Dabar ištiks labai bjauri nelaimė, 
Nors atkakliai ją neigt bandys net ainiai. 
Bet tavo protokolas užfiksuos. 


HEROLDAS 
laikydamasis lazdos, kurios Plutas nepaleidžia iš rankos 

Liepsnoja versmės! Bet jau greta 
Didysis Panas su svita. 
Ugnis tai tvoskia iš tos ryklės, 
Tai vos žėruoja, taikosi blėst, 
"Tamsios žioruoja žiotys gerklės; 
Vėlei liepsna šoka aukštyn, 
Panas lėtai žengia artyn, 
Žvelgia ir stebis daiktu keistu, 
Perlų purslai tykšta ratu. 
Tikras stebuklas, kas patikės? 
Jis pasilenkia viršum ugnies. - 
Staiga nutrūksta barzda - klaiku! - 
Kas gi jis toks, smakru pliku? 
Veidą jis dengia - bet vėl bėda: 
Užsiliepsnojus Pano barzda 

5935 Metas į viršų, ir ne juokais 
Dega vainikas, rūbai, plaukai, 
Gresia linksmybė baigtis blogai. 
Liepsną gesinti puola svita, 
"Tačiau ugnis ištrūkti greita, 

5940 Kiek ją muši, kiek ją daužai, 
Plieskias nauji kaitrūs laužai; 
Blaškos minia ir į kampus 
Plėšia ir meta kaukes, rūbus. 


Ar tai tiesa? Verčiau jau klyst, 
5945 Po salę sklinda kuždesys! 
Nelaimingiausia iš naktų, 
"Tiek skausmo mums atneši tu! 
Netruks visur žinia apskriet, 
Kas tuo galėtų patikėt; 
soso Balsai jau sklinda į šalis: 
- Tai imperatorius, tai jis! 
Kad būtų kliuvę kam kitam! 
Bet dega Panas ir svita. 
"Tebus prakeiktas tas kvailys, 
s955 Jį apipynęs šakomis, 
Pakako vien tik kibirkšties 
Jį pastūmėt link pražūties. 
Ar savo polėkius išmoks 
Paika jaunystė pažaboti? 
5960 Kada didybė susivoks, 
Kad ir galybei reikia proto? 


Jau pleška milžinų giria, 
Liežuviai rangosi, aure, 
"Tuoj lig lubų jie nutvasnos 
5965 Ir kryžmos gegnės suliepsnos. 
Aplink riksmai, klyksmai grūsties, 

5980 


5985 


Kas mus išgelbės, kas padės! 
Ryt iš valdovo prabangos 
Vieni nuodėguliai žioruos. 


PLUTAS 
Regis, jie jau įbauginti, 
Laikas vėl atkurti rimtį! - 
"Trenksim šiuo skeptru tvirtai - 
Iesuvirpa pamatai! 
"Tuoj šios salės sualsuos 
Oru, sklidinu vėsos. 
Debesys, pritvinkę rūko, 
Jūsų atgaivos čia trūko, 
Lai nurimsta šėlsmas šis. 
Kylantys iš upių slėnių, 
Susitelkę ir pavieniai, 
Iš po garbanotos skraistės 
Drėgnas sruogas čia išskleiskit, 
Lai iš šios liepsnų pašvaistės 
Vien tik amalas nušvis. - 
Kai grūmoti dvasios ima, 
Rasim burtuos užtarimą. 

6000 

PRAMOGŲ SODAS 


Saulėtekis 


IMPERATORIUS, jo dvariškiai, vyrai ir moterys; 
Faustas ir Mefistofelis, apsirengę deramais, nekrintančiais į akis 
ir dvaro papročius atitinkančiais drabužiais, abudu klūpo. 


FAUSTAS 


Atleisk, valdove, už išdaigą su gaisru. 


IMPERATORIUS 


ranka pamodamas atsistoti 
O, aš mėgėjas panašių aistrų. - 
Kai tik išvydau tas liepsnas raudonas, 
Pasijutau esąs kone Plūtonas. 
Naktis, žioruoja anglys tarp uolų, 
Liepsnų apglėbtos. Iš visų ryklių 
Šimtai ugnies liežuvių draikos baugiai 
Ir pliūpsniais kyla, sklaidosi ir gaubias, 
O virtus gaisro kupolu erdvė 
Vos atsiranda ir pranyksta vėl. 
Siūruoja nuostabios ugnies kolonos, 
Pro jas į priekį bando brautis žmonės, 
Plačiu ratu apstojusi minia, 
Kaip mes įpratę, šlovina mane. 
"Tai šen, tai ten dvariškiai mano vaikšto, 
Jaučiaus lyg salamandrų kunigaikštis. 


MEFISTOFELIS 
Toks ir esi, kiekvienas elementas 
Didybės valią pripažįsta šventą. 
Ugnies klusnumą jau patyrei tu; 
Į jūrą meskis, kuri siaučia be krantų, 

6015 


6020 


6025 

Išsyk verpetas susisuks dailus, 
Pažerdamas po kojom tau perlus; 
Aplinkui skaisčiai žalios bangos šėla, 
Viršuj su purpuriniais pakraštėliais, 

O tu pačiam centre, bet ženk vos vos, 
Ir rūmas ims judėti iš paskos. 

Net pačios sienos mėgausis gyvybe, 
Jos veržlumu ir siekių begalybe. 
Keisčiausius gyvius vaizdas privilios, 
Bet prasibraut vidun jie nevalios. 
Aplinkui siaus drakonai auksažvyniai, 
Grasins rykliai ir žais lengvi delfinai. 
Nors rūmuos čia ir garbina tave, 

Ten laukia neprilygstama šlovė. 

Tik prieš meiliausias prasivers šis skydas: 
Štai jau artėja smalsios nereidės 

Prie prabangiosios vandenų tvirtovės, 
Jaunutės baugščios, geidulingai drovios, 
Vyresnės išmintingos. Štai Tetidė 

Pati naujam Pelėjui siūlo širdį. - 

O jau po to aukštybėsna Olimpo... 


IMPERATORIUS 


Teliks orų stichijos tau: netinka 
Be laiko brautis pernelyg aukštai. 


MEFISTOFELIS 


"Tačiau, valdove, žemė tavo, štai! 


IMPERATORIUS 
Ir kas tave čia atnešė išties, 
Tiesiog iš tūkstančio vienos nakties? 
Fantazija kone Šecherezados, 
Gal jau ir man ką pažadėti metas? 

6035 Praversi man, kai rūpesčiai pabos, 
O tai, beje, nutinka nuolatos. 


RŪMŲ PRIŽIŪRĖTOJAS 
įeina skubiu žingsniu 
Koks džiaugsmas, imperatoriau šviesiausias! 
Maniau tokios dienos jau nesulauksiąs 
Kaip ši, tiesiog tai nuostabu, 
6040 "Todėl pranešti tau skubu: 
Palūkanos ir skolos sutvarkytos 
Ir apmokėtas net menkiausias kvitas, 
Atsikračiau tos pragaro kančios; 
Geriau nei devintam danguj jaučiuos. 


KARIUOMENĖS VADAS 
įskuba iš paskos 
6045 Su landsknechtais atsiskaityta 
Iš anksto, net už žygį kitą, 
Pradžiugins samdiniai mergas, 


Ir smuklininkams liks kai kas. 


IMPERATORIUS 
Visi tiesiog naujai nušvitę! 
6050 Veiduos raukšlių nebematyti! 
Tik veržias, braunas pro duris! 


IŽDININKAS 
netikėtai atsiradęs 
Tu jo paklausk, sumanė viską jis. 


FAUSTAS 
Manau, kad kancleriui derėtų pasakyti. 

KANCLERIS 
artėdamas lėtu žingsniu 
Sulaukiau į senatvę džiaugsmo šito. 
6055 Štai lakštas, jis gerovę garantuos 
Ir amžiams nuo nelaimių išvaduos. 


skaito 


„Skelbiu: nuo šiol vertė šitų kuponų 
Prilygsta tūkstančiui auksinių kronų. 
Jų užstatas - tie lobiai dideli, 

6060 Kur glūdi užkasti visoj šaly. 
Užtikrinam: vos turtai bus rasti, 
Šie lakštai bus į auksą pakeisti.“ 


IMPERATORIUS 


Juk tai klasta, baisu net pagalvot! 
Kas drįso mūsų braižą suklastot? 
6065 Ir dar nespėjote piktadario nuplakti? 


IŽDININKAS 

Nejaugi užmiršai? Juk pats šią naktį 
Pasirašei, kai dar su Pano kauke 
Su kancleriu į kampą pasitraukęs 
Vardan tautos gerovės ir naudos 

6070 Nubrėžei parašą ant skiautės tos. 
Jį kopijuoti ėmęsis tuoj pat, 
Įgudęs meistras plūkėsi pernakt, 
O kad geradarystė sukerotų, 
Išsyk atspaudėm begalę banknotų: 

60075 Ir penkiasdešimtinių, ir šimtinių! 
Net nenutuokiate, kiek laimės miniai! 
Štai jūsų miestuos, šiaip jau vos gyvuos, 
"Toks knibždesys, tiek džiaugsmo atgaivos! 

Nors jūsų vardą gerbė ir anksčiau, 

6080 Bet tokių liaupsių ligi šiol dar nemačiau. 
Prasmingi iš visų raidyno raidžių 
Tiktai inicialai greta skaičių. 


IMPERATORIUS 
Ir žmonės ims popiergalius šituos? 
Nei dvaras, nei kariai neprotestuos? 
6085 Aš tuo stebiuos, bet jei taip nori liaudis... 


RŪMŲ PRIŽIŪRĖTOJAS 

Kas jau išskrido - niekas nesugaudys; 
Išplito viskas žaibišku greičiu. 
Keityklos neatsigina svečių, 
Bemat į auksą keičia šiuos lakštus, 

6090 Žinia, už nustatytus procentus. 
Kepyklos, mėsinės ir smuklės ūžia, 
Vieni puikuojasi naujais drabužiais, 
Kiti be saiko ruošiasi puotaut, 
Virėjai į lėkštes vos spėja kraut, 

6095 = Aplink bokalai skambčioja linksmai, 
Ir iš visur - „Už imperatorių!“ - šūksmai. 


MEFISTOFELIS 
Eini sau pasivaikščioti po parką, 
Ir štai gražuolė nuo terasos merkia, 
Veidelį povo plunksnom prisidengus, 
6100 Ir ją kur kas labiau banknotai brangūs 
Patrauks, nei jūsų sąmojis grakštus, 
Nors būsit iškalbingas ir šmaikštus. 
Nei kapšo jums krapštyt, nei piniginės, 
Lapelis prisiglaudęs prie krūtinės 
6105 Drauge su meilės laiškeliu saugiai. 
O kunigas maldyne pagarbiai 

Nešiojas; ir kareiviui džiaugsmas vienas - 
Ne taip labai svarina diržas strėnas. 
Atleisk man, kad į smulkmenas nuklydau, 
"Tačiau ir jos parodo masto dydį. 


FAUSTAS 


Galybės turtų tavo žemės kloduos 
Trūnija be prasmės nepanaudotos. 
Kad ir plačiausiai žvelgtumėm abu, 
Tiems lobiams nematyt jokių ribų, 
Fantazija lakiausia nepadės, 

Kiek besistengtų, visko neapglėbs. 
Tik to verta dvasia įveikia ribą 

Ir patiki be galo begalybe. 


MEFISTOFELIS 
Kai vietoj aukso tokį popierių turi, 
Ir patogu, ir aišku, ką daryt, ' 
Nei mainikauk su kuo, nei ko derėkis, 
Panoręs meile ar vynu gėrėkis; 
Prireiks metalo - pas keitėją atsiras, 
O jei pritrūks, tai laikas pats iškas. 
Turtus viešai parduodam, ir iš karto 
Atgauna popierius pirmykštę vertę, 
Ir skeptikams belieka susigėst. 
Kai įpranti, kas trokšta maišaties? 
Taip visuose imperijos galuos 
Su auksu lygiai popierius galios. 


IMPERATORIUS 
Dėkingi jums visi šalies kraštai, 
Ir kiek gebu, atlyginsiu už tai. 
Nuo šiolei visos gelmės jums priklauso, 
Jūs būsit jų tvarkytojai vyriausi. 

6135 


6140 


6145 


Kadangi taip išmanote gelmes, 

"Tai kasant viską jūsų žodis lems. 
Suremkite pečius, sutelkit ryžtą 

Ir turtinkite lobiais mūsų iždą, 
Sujunkit tai, kas slypi po žeme, 

Su tuo, ką matome pasaulyje šiame. 


IŽDININKAS 
Tikiuos, kad nešvaistysim laiko niekam 
Su savo stebukladariais kolegom. 


Išeina su Faustu. 


IMPERATORIUS 


Žadu apdovanot visus, kas geis, 
Tik ką jūs veiksite su pinigais? 


PAŽAS 
priimdamas dovaną 
Linksmai gyvensiu, lėbausiu ir siausiu. 


KITAS 
taip pat 
Žiedais išpuošiu savo mylimiausią. 


KAMERHERAS 


imdamas 
Nuo šiol geriausią vyną mauksiu menėj. 


KITAS 
taip pat 
Kauliukai jau nesitveria kišenėj. 

RITERIS ŽEMVALDYS 


svarstydamas 
Išpirksiu savo pilį užstatytą. 


KITAS 
taip pat 
6150 Prie to, ką turim, glausime ir šitą. 


IMPERATORIUS 
Aš laukiau naujo polėkio ir ryžto; 
Bet jus visus kaip nuluptus pažįstu. 
Gali jus apipilti pinigais, 
Bet iš esmės tai nieko nepakeis. 


JUOKDARYS 
[jeidamas] 
6155 Dalijat išmaldą? Galbūt ir man išteksit? 


IMPERATORIUS 


Jei tu dar gyvas, tai vis tiek pralaksi. 


JUOKDARYS 


Nesusigaudau popieriuos šituos. 


IMPERATORIUS 


Todėl juos ir išleisi be naudos. 


JUOKDARYS 
Iš rankų krinta; ką su jais daryt? 


IMPERATORIUS 


6160 Tik imk ir neškis, sugalvosi ryt. 
Išeina. 

JUOKDARYS 


Penketas tūkstančių! Malonūs pinigėliai! 
MEFISTOFELIS 
"Tai ką, dvikoji šliuže, prisikėlei? 


JUOKDARYS 
Nutinka retsykiais, bet taip dar niekad. 


MEFISTOFELIS 


Čia tau iš džiaugsmo prakaitas taip bėga! 


JUOKDARYS 


6165 "Tie pinigai išties ko nors verti? 


MEFISTOFELIS 
Bent tiek, kad būtų praėsti ir pragerti. 


JUOKDARYS 


O namui, žemės sklypui, gyvuliam? 


MEFISTOFELIS 


Jei tik nepanaudosi kam kvailam. 


JUOKDARYS 


O piliai su miškais ir tvenkiniais? 


MEFISTOFELIS 


6170 Būk žemvaldžiu, jei taip užsimanei! 


JUOKDARYS 
Kviečiu šįvakar aplankyt valdų! 


Išeina. 

MEFISTOFELIS 


SOLUS 
Nors ir kvailys, bet irgi su protu. 


TAMSI GALERIJA 


FAUSTAS. MEFISTOFELIS. 


MEFISTOFELIS 


Ko į šitas galerijas mums brautis? 
Ar maža pramogų lauke? 

6175 Ar ne verčiau kur nors prie liaudies 
Pasiaust su nuotaika smagia? 


FAUSTAS 

Gal liautumeis, tu jau visai aptingai, 
Kur į senatvę įkvėpimas dingo? 
"Tas trypčiojimas vos ne vos 

6180 Tik tam, kad išsisuktum nuo kalbos. 
Kai ką reikės nuveikti greit, 
Jau pro maršalką net bijau praeit, 
Mat imperatorius pareiškė norą 
Išvysti tobuliausią žemės porą, 

«185 Žodžių, regėt Heleną su Pariu, 
Ir aš tai padaryt tuoj pat turiu. 
Vikriau! Privalom žodį ištesėti. 


MEFISTOFELIS 


"Tu greitas lengvabūdiškai žadėti. 


FAUSTAS 
Juk pats žinojai, kad taip bus, 
6190 Kuo visos tavo klastos baigsis; 

6195 


6200 


6205 


6210 


Lig šiol tu krovei jiems turtus, 
Dabar pašerk linksmybės vaisiais. 


MEFISTOFELIS 
Manai tik šast - ir tai nutiks; 
Įveikti teks stačias pakopas, 
Veržies į svetimas sritis, 
Į nuodėmių naujų klampynes. 
Gražioji Helena - ne kokios 
Nors šmėklos kronų popierinės. - 
Su maumėm laumėm, vėplom šmėklom 
Susidorot bet kas pajėgtų, 
Bet velnio nuotakos, kai pagalvoji, 
Vargu ar tinka vaidmeniui herojų. 


FAUSTAS 
Suki tą pačią rylą nuolatos! 
Tiesiog kliūčių ir abejonių tėvas. 
Užuot ką nors išsyk daryti ėmęs, 
Vis ieškai, ar nebus ir tau naudos. 
Tik sumurmėk panosėj ir, aure, 
Ta Helena pas mus lyg niekur nieko. 


MEFISTOFELIS 
Pagonys tūno savo pragare, 
Ir mano valdos ten nesiekia; 
Bet būdą aš žinau. 


FAUSTAS 
Kalbėk pradėjęs! 


MEFISTOFELIS 


Sios paslapties atskleisti nenorėjau. - 


Gyvena deivės skyrium nuo kitų, 

Kažkur už laiko ir erdvės ribų; 
6215 Kalbėti apie jas ir man keblu. “ 
Jos Motinos! 


FAUSTAS 
nusigandęs 
Jos Motinos! 


MEFISTOFELIS 


Sustingai? 


FAUSTAS 


Jos-Motinos! - tai skamba ypatingai. 


MEFISTOFELIS 
"Taip jau yra. Jos jums - tamsi gelmė, 
Ir mes jų vardo linkę neminėt. 
6220 Kur jų buveinės - niekas neparodys; 
Pats kaltas, kad mums tenka jų ieškotis. 


FAUSTAS 


Kur kelias? 


MEFISTOFELIS 
Kelio nėr. Į neįžengiama, 
Kur nieks nebuvo dar, į neįžvelgiama, 
Į neišmeldžiama. Na ką, eime? 
6225 Nesutrukdys joks užraktas nei skląstis; 
Ar nebijai tarp tų vienatvių pasimesti? 
Ar bent žinai, ką reiškia tuštuma? 


FAUSTAS 
Verčiau gal prilaikyk liežuvį; 
"Tai primena man raganų virtuvę 


LXXVI 


6230 


6235 


6240 


6245 


6250 


6255 


Ir dvelkia jau praėjusia diena. 

Mažai patyriau nuotykių visokių? 
Tuštybių nesimokiau ir nemokiau? 

Ir kuo labiau žėrėjau išmintim, 

"Tuo ėjo mano prieštaros tuštyn; 
Sprukau į dykrą nuo tuščių paikysčių, 
Tad ir vienatvę šiek bei tiek pažįstu, 
O ten, kad neapkiausčiau veltui, 
Galų gale parsidaviau aš velniui. 


MEFISTOFELIS 


Nublokštas į platybes okeano, 

Kur vien tik begalybė prieš akis, 

Matytum juk, kaip bangos bangą gena 

Net siaučiant viesului, bijodamas žūties. 
Išvystum daug ką: kaip nurimęs vandenynas 
Pradžiugina nuskriejančiais delfinais; 
Regėtum debesis, spindėtų saulė, mėnuo; 

O amžinai tuščioj erdvėj nerasi nieko, 

Net žingsnių aido, leidžiančio suklust, 

Ir nieko tvirto, kur galėtum atsipūst. 


FAUSTAS 
Kalbi kaip mistagogas - mintys šitos 
Labai pritiko mulkint neofitams; 
Tik atvirkščiai - siunti mane tuštybėn, 
Pramokęs savo burtų įmantrybės, 
Kad tau galėčiau kaip naivi katytė 
Kaštoną iš žarijų iškrapštyti. 
Bet nuojauta padrąsina man dvasią, 
Ir aš tavam Nieke Visatą rasiu. 

MEFISTOFELIS 


Gerbiu už tai, ir kol sukirsim delną, 
Sakau, kad neblogai pažįsti velnią. 
Štai tau rakčiukas. 


FAUSTAS 
Gal menkokas kiek? 


MEFISTOFELIS 
6260 Tik imk ir visada greta turėk. 


FAUSTAS 


Jis auga rankoje! Jis spindi, žvilgsi! 


MEFISTOFELIS 
Todėl nereikia spręst iš pirmo žvilgsnio. 
Jis žino kelią - saugok, nepamesk, 
Ir jis tave pas Motinas nuves. 


FAUSTAS 
krūptelėjęs 
6265 Pas Motinas! Nuo šito žodžio vis 
Nubėga mano kūnu šiurpulys! 


MEFISTOFELIS 
Koks tu opus! Drebi išgirdęs žodį? 
Norėtum tiktai įprastus kartoti? 
Koks skirtumas, kaip pavadinsim daiktus, 
6270 | O prie keistybių jau priprasti reiktų. 


FAUSTAS 


Sustabarėjimas manęs neguodžia, 
O nuostaba - žmogaus gražiausias bruožas; 


LXXVIII 


6275 


6280 


6285 


6290 


Tik netikėtuos pojūčiuose slypi 
Galia patirt pasaulio begalybę. 


MEFISTOFELIS 


"Tad leiskis! Arba: kilk! Juk tai tas pats. 
Iš atsiradusiųjų formų lygio 
Keliauk į tas absoliučias erdves, 
Gėrėkis tuo, ko jau seniai nelikę, - 
Būtybėmis pranykusios būties; 
Mojuok raktu, ir jos nepriartės. 


FAUSTAS 
sužavėtas 
Puiku! Šis raktas neišsprūs iš rankos, 
Jaučiuos didžiajam žygiui pasirengęs. 


MEFISTOFELIS 
Išvydęs kunkuliuojantį trikojį, 
Žinok, kad jau pačiam dugne sustojai. 
Matysi Motinas, apšviestas aiškiai, 
Sėdės arba stovės jos, kitos vaikščios, 
Jų judesiuos ir būviuos išreikšta 
Nekintamoji amžinos prasmės kaita. 
Jos, apsuptos būtybių vaizdinių, 
Šešėlius mato, bet nepastebi žmonių. 
Pavojaus daug, bet narsiai susiimk 
Ir ženk ryžtingai to trikojo link, 
Paliesk jį šiuo raktu. 


FAUSTAS 


Iškėlęs raktą padaro ryžtingai įsakmų judesį. 


LXXIX 


6295 


6300 


6305 


MEFISTOFELIS 
stebėdamas jį 
Puiku, užteks! 
Jis tau paklus ir iš paskos kaip tarnas seks; 
"Tada laimingas dingsi paslapčia, 
Ir, kol jos pastebės, jau būsit Čia. 
Tada, įkvėptas tos pačios narsos, 
Abu herojus išsišauksi iš tamsos. 
"Tu pirmas, kuris ėmės tokio žygio; 
Jis atliktas, ir tau jisai pavyko. 
O jau tada mes magiškom gudrybėm 
Paversim smilkalų miglas dievybėm. 


FAUSTAS 
Ką man daryt? 


MEFISTOFELIS 
Pirmyn! Nebok pavojų; 
Kai eisi ir kai grįši - treptelk koja. 


FAUSTAS 


trepteli ir dingsta. 


MEFISTOFELIS 


Viliuos, kad su raktu susitvarkys! 
Belieka laukti grįžtančio, jei griš. 


LXXX 


SKAISČIAI APŠVIESTOS SALĖS 


6310 


6315 


6320 


"4 


Imperatorius ir kunigaikščiai, susijaudinę dvariškiai. 


KAMERHERAS 
Mefistofeliui 
Jūs mums kai ką lig šiol skolingi esat; 
Valdovas nekantrauja. Kur tos dvasios? 


MARŠALAS 


Jo malonybei nekantru išvyst; 
Jo garbę ima žeist ši gaišatis. 


MEFISTOFELIS 
Kaip tik dėl to ir kompanionas dingo 
Ir užsidaręs uoliai dirba; 
Naudojas būdais įvairiais, 
Kuriuos jis vienas teišmano; 
Juk grožio lobiams atviliot prireiks 
Ir išminties, ir magijos, ir meno. 


MARŠALAS 
Menai - puiku, tačiau galų gale 
Man rūpi imperatoriaus valia. 


BLONDINĖ 
Mefistui 
Štai, pone, argi aš nesu graži, 
Bet vasara ateis, ir pamaži 
Ant veido atsiras rusvų šlakų; 
Jūs neįsivaizduojat, tai klaiku! 


Padėkit! 


LXXXI 


6325 


6330 


6335 


6340 


MEFISTOFELIS 
Tokį grožį, aišku, gaila 
Net ir trumpam pakeist panteros kailiu. 
Gleives rupūžės, kurkulus varlių 
Pakaitinkit per pilnatį, vėliau 
Išdistiliuokit ir švelniai įtrinkit - 
Efektyvu, ir nieko sudėtingo. 


BRUNETĖ 
Minia tiesiog apspitus garbų žmogų; 
Buvau nušalus koją kitados, 
Nuo tol vis maudžia vaikščiojant ir šokant, 
Net reveransai gal tik iš bėdos. 


MEFISTOFELIS 


"Tad leiskite užmint jums ant pėdos. 


BRUNETĖ 


"Tačiau ar neatrodys tai kaip flirtas? 


MEFISTOFELIS 
Tai daug svarbiau, ir nevertėtų spirtis: 
Panašų gydom panašiu, antai 
Ir pėdą - kaip kiekvieną kūno dalį. 
Arčiau! Na, nesipriešinkit, panele. 


BRUNETĖ 


šaukdama 
Man skauda! Jūs primygot taip kietai, 
Nelyg kanopa! 


LXXXII 


MEFISTOFELIS 


Bet sveika užtai. 
Įsivaizduok, kaip šokiuose plasnoji 
Ar po stalu meilužį pabaksnoji. 


DAMA 


prasisprausdama 
Praleiskite mane! Dūstu iš skausmo, 
Man plyš širdis iš sielvarto baisiausio; 
6345 Dar vakar jam buvau lyg sveikata, 
O jau šiandien jis šnabždas su kita. 


MEFISTOFELIS 


Čia problema rimta, tačiau klausyk. 
Prislinkusi prie jo priglusk slapta; 
Štai tau anglis, ja brūkštelėk išsyk 
6350 Per paltą, per rankovę ir pečius; 
Jo širdį pervers atgaila baisi; 
Angliuką privalai praryt iš karto, 
Tiktai šiukštu jo niekuo neužgerti; 
Ir jis šiąnakt prie tavo durų džius. 


DAMA 


6355 "Tai juk ne nuodas? 


MEFISTOFELIS 
pasipiktinęs 
Priderėtų pagarbiau, 
"Tokios anglies bet kur neatsidauši; 
Ji iš eretikams kūrento laužo, 
O mes juos kurstydavom kuo stropiau. 


PAŽAS 


Mane atstūmė, aš, esą, per menkas. 


LXXXIII 


6360 


6365 


6370 


6375 


MEFISTOFELIS 
į šalį 
Net nežinau, kaip juos visus patenkint. 


Pažui 


O jums neverta tos jauniklės mergint, 
Brandesnis amžius rastų ką įvertint. - 


Artyn brukasi ir kiti. 


Ir vėl nauji! Nebeturiu kur dėtis! 
Nebent tiesa pagelbėti galėtų; 
Aš jau visai bėdos prispaustas! - 
O Motinos! Paleiskit Faustą! 


apsižvalgo aplink 


Prigeso žvakės, prietema blausi, 
Visi dvariškiai pajudėjo vienusyk; 
Sustoję pagal rangą, eilėmis, 
Galerijom pasuko erdviomis. 
Būriuojasi ties riterių sale, 

Kaip ir sutilps visi galų gale. 
Ginklai puikuojas nišose, ant sienų 
Daugybė prašmatniausių gobelenų. 
Jaučiu, net užkeikimų nereikės; 
Čia dvasios savo noru sugrumės. 


LXXXIV 


RITERIŲ SALĖ 


Blausi šviesa. 
Imperatorius ir dvariškiai, 
sueina vidun. 


HEROLDAS 


Spektakliams vadovauti aš įpratęs, 
Bet dvasios gali sutrikdyt kiekvieną, 
"Tad veltui stengčiaus, kaip suprantat patys, 
6380 Paaiškint, kas šiandieną dėsis scenoj. 
Štai pristatyta krėslų ir kėdžių; 
Į priekį imperatorių kviečiu; 
Prieš jus išsiuvinėti gobelenuos 
Didžiųjų mūšių atvaizdai ant sienos. 
6385 Visi susėskim, ponai ir dvariškiai, 
Gale suolų dar daug, tik atsigrįžkim; 
Matau, kai kas ten taisosi porelėm, 
Kam nejauku - meiliau suglusti gali. 
Visi patogią vietą susirasim, 
6390 Mes pasirengę; kur tos lauktos dvasios? 


Trimitai 


ASTROLOGAS 

"Teišsipildo imperatoriaus valia; 

Nieks nebekliudo, magijos galia 

Pradėsim veiksmą! Dingsta sienos! 

Nelyg gaisre pranyksta gobelenas; 
6395 Suaiži mūrai, sukasi lėtai, 

Gilumoje nušvinta keistas 

Ir paslaptingas teatro vaizdas, 

O aš jau avanscenoje antai. 


LXXXV 


6400 


6405 


6410 


6415 


6420 


MEFISTOFELIS 
išnirdamas iš suflerio būdelės 
Iš čia manęs klausys, net seilės tis, 
Mat būti sufleriu - tai velnio prigimtis. 


Astrologui 


"Tau, žinančiam visus žvaigždžių takus, 


Suvokti, ką kuždu, tik juokas bus. 


ASTROLOGAS 
Štai verias magijos dėka prieš jus 
Senos šventyklos statinys puikus. 
Kolonos lyg tvirti pečiai Atlanto, 
Kuris padangės skliautą laikė andai, 
Uolas didžiausias kraut gali ant jų, 
O tokiam svoriui nereikėtų nė dviejų. 


ARCHITEKTAS 
Stebiuosi garbinančiais meną šitą, 
Juk antika šiurkšti ir netašyta! 
Laikyt grubumą kilnumu kvailybė. 
Gražu, kas šauna kaip strėlė į begalybę; 
Gracingos arkos ir smaili skliautai - 
Tik tai pakyli dvasią, vien tik tai. 


ASTROLOGAS 
Priimkite su pagarba baugia 
Kas bus dabar žvaigždžių padovanota, 
Te žodis magiškas sukausto protą 
Ir skleidžiasi fantazija svaigia. 
Išdrįskit tai, kuo žavitės, regėt, 
Kas neimanoma, tuo verta patikėt. 


LXXXVI 


6425 


6430 


6435 


6440 


6445 


FAUSTAS 
pakyla į avansceną iš kitos pusės. 


ASTROLOGAS 
Štai vainikuotas magas žynio rūbais, 
Jisai pradėjo - jis ir baigti pasirūpins. 
Greta trikojis, iš rūsių gilių 
Saldus atsklinda kvapas smilkalų. 
Jis kaupiasi užbaigti savo žygi, 
Dabar belieka tik sėkmės prašyti. 


FAUSTAS 
didingai 

O Motinos, jūs begalybėj 
Ir amžinoj vienatvėj slypit, 
"Tačiau ne vienos. Jūsų galvas gaubia 
Gyvybės vaizdiniai, jie virpa, plaukia, 
Nors negyvi. Kas buvo kitados, 
Tas juda, nori likti visados. 
Jūs žarstot gyvasties elementus 
Dienų erdvėj ir po nakties skliautu. 
Įtraukia vienus sūkurys būties, 
Kitus ryžtingas magas išsikvies, 
Ir kiekvienam dosnus jo delnas leidžia 
Išvysti tą stebuklą, kurio geidžia. 


ASTROLOGAS 


"Trikojį žėrinčiu raktu vos vos 


"Jis palietė, ir dūmai virš galvos 


Jau kyla, rangos, driekias, virš visų 
Pasklinda tarsi miglos debesų. 

Bet iš tiesų tai dvasių virpesiai! 
Juos lydi skaidrūs muzikos garsai. 
Pavirsta viskas į melodijų tonus, 


LXXXVII 


6450 


6455 


6460 


Kur prisilies - ten skamba aidas malonus. 
Nelyg giedotų šventykla visa - 

Kolonos virpa, gaudžia kampuose. 
Garsai netyla, bet štai - miglos sklaidos, 
Išnyra nuostabus jaunuolio veidas. 
Galiu nutilti, žodžio neištaręs - 

Kas nepažins, kad tai puikusis Paris. 


[Pasirodo PARIS] 


DAMA 


O! Prasiskleidusios jaunystės lobis! 


ANTRA 
Kaip persikas, sultingas ir prinokęs! 


TREČIA 


Sodrumas lūpų! Negaliu atsigėrėt! 


KETVIRTA 


Turbūt ne prieš ir paragaut iš šios taurės? 


PENKTA 
Tikrai gražus, o jeigu dar išpuošus... 
ŠEŠTA 
Galėtų kiek grakštesnis būti grožis. 
RITERIS 


Iš tolo dvelkia piemeniu, sakyčiau, 
Jokių manierų; aš jo princu nelaikyčiau. 


LXXXVIII 


KITAS 


Kai pusnuogis, tai gal net kiek žavus, 
Bet jei tokiam apvilktumėm šarvus? 


DAMA 


Jis sėdas. Kokie švelnūs judesiai! 


RITERIS 


Turbūt jo glėbyje smagu visai? 


KITA 


6465 Kaip dailiai galvą remia jo ranka. 


KAMERHERAS 
Akiplėša! Jį reikia vyt laukan! 


DAMA 


Jūs, vyrai, nuolat randat kur prikibti. 


TAS PATS 


Bet taip prieš imperatorių išdribti! 
DAMA 


Jis jaučias vienas ir galįs ką nori veikti. 


TAS PATS 


6470 Bet čia spektaklis, mandagumo reiktų. 


DAMA 


Gražuolį suėmė saldžiausias miegas. 


TAS PATS 


"Tuoj dar užknarks; bet kas mums lieka! 


LXXXIX 


6475 


6480 


6485 


6490 


JAUNA DAMA 
susižavėjus 
Tarp smilkalų aš priemaišą juntu. 
Kažkaip ir lengva, ir svaigu kartu. 


VYRĖLESNĖ 


Išties! Net mintys daros klaidžios, 
Nuo jo tai sklinda! 


VYRIAUSIOJI 
Tai jaunystė skleidžias, 
Jos dvelksmas lyg ambrozija kvapi 
Visur per orą smelkiasi aplink. 


Pasirodo HELENA 


MEFISTOFELIS 
Štai kokia ji! Gal bruožai ir malonūs, 
Bet mano truputėlį kitas skonis. 


ASTROLOGAS 
Prie tokio grožio neturiu ką bepridėt, 
Man nuolankiai telieka patylėt. 
Nebent ugnies liežuvį kas regėtų! 
Nuo seno grožis šlovintas poetų; 
Jai pasirodžius žemė ima vertis, 
O ją pažinęs jos nebuvo vertas. 


FAUSTAS 
Dar akys regi? Dar širdis krūtinėj, 
Išvydus grožio trykštantį šaltinį? 
"Tai buvo verta žygio ir kančių. 
Kaip menka visa, ką lig šiol mačiau! 
Tik tapęs tavo žyniu, suprantu 


XC 


6495 


6500 


6505 


Būties vertybę ir tvirtumą pamatų, 
Verčiau jau aš gyvybę prarandu, 
Negu tavęs netekęs trokštu vėlei! - 
"Tas atvaizdas, kuriuo kadais žavėjaus 
Prie veidrodžio virtuvėje būrėjos, 
Prieš tavo grožį tik miglų šešėliai! - 
Visas jėgas, kurias savy turiu, 

Visas aistras nuo šiol tik tau skiriu, 
Ir meilę, ir maldas, ir beprotybę. 


MEFISTOFELIS 
iš suflerio būdelės 
Ramiau, neįsijauskim į vaidybą! 


VYRĖLESNĖ DAMA 


Galva maža, bet šiaip neblogas stotas. 


JAUNĖLESNĖ 


Į kojas pažiūrėk! Tiesiog dramblotos! 


DIPLOMATAS 
Mačiau daugybes hercogienių, ir galvoju, 
Kad ji dailutė nuo galvos lig kojų. 


RUŪMININKAS 
Prie miegančio prieit žaismingai tyko. 


DAMA 


Palyginus su juo, atrodo nykiai. 


POETAS 


Ir grožio spinduliai virš jos plevena. 


XCI 


6510 


6515 


6520 


DAMA 


"Tiesiog Endimionas ir Diana! 


TAS PATS 
Išties! Dievaitė viršum jo priglunda, 
Palinksta, jo alsavimą pajunta; 


Ir bučinys! - Yra ko pavydėti! 


DUENJA 


Visų akivaizdoj! Ir nesigėdi! 


FAUSTAS 


"Tokia malonė vaikiui! 


MEFISTOFELIS 
Ša, tyliau! 
"Tegu - juk tai tik šmėklos pagaliau. 


RUMININKAS 


Jis bunda; deivė traukiasi šalin. 


DAMA 


"Taip ir maniau! Besidairydama aplink. 


RUŪMININKAS 


Jis priblokštas! Jam lyg stebuklas visa tai. 


DAMA 
Jai tų stebuklų būta jau šimtai. 


RUMININKAS 
"Tuoj atsigręš, pažvelgs į jį giliai. 


XCII 


6525 


6530 


6535 


DAMA 
Dabar jau savo meno mokyt mesis; 
Visi vyriškiai tokiais atvejais kvailiai, 
Kiekvienas mano, kad jisai pirmasis. 


RITERIS 
Kaip tai didinga! Ir sykiu - kaip subtilu! 


DAMA 


Ji suvedžiotoja, tik tiek pridurt galiu. 


PAŽAS 


Mielai pabūčiau to jaunuolio vietoj! 


RUMININKAS 


Geriau paklaustum, kas to nenorėtų. 


DAMA 


Bet brangenybė jau ne vieno paturėta, 
Ir paauksavimai gerokai aptrinti. 


KITA 
Ką ten kalbėt, vos tik suėjo dešimti.... 


RITERIS 


Ir aš vertybę radęs daug nelaukčiau, 
Bet ir dailiais likučiais pasidžiaugčiau. 


APSISKAITĖLIS 
Matau ją aiškiai, tačiau ką žinai, 
Gal klystame, ar tai tikrai jinai. 
Tikrovė akivaizdumu apgauna, 
Todėl verčiau aš tekstais pasikliaunu. 
O ten skaičiau: žilus barzdočius Trojos 


XCIII 


6540 


6545 


6550 


6555 


Jos grožis iš tiesų labai viliojęs, 
"Tad, man atrodo, viskas atitinka: 
Pats aš nejaunas, o ji man patinka. 


ASTROLOGAS 


Jis ne berniukas jau! Narsus herojus 
Ją apkabina, veltui ji spyriojas. 
Aukštyn ant rankų ją iškėlė jis 

Ir nešis tuoj? 


FAUSTAS 
Akiplėša! Nedrisk! 
"To jau per daug! Laikykit! Kur jūs žiūrit! 


MEFISTOFELIS 


Juk pats šią pantomimą ir sukūrei! 


ASTROLOGAS 
Tik vieną žodį! Pasakysiu, kad vadinos 
Vaidinimas Helenos pagrobimas. 


FAUSTAS 
Kaip pagrobimas! Aš jau nieku dėtas? 
Ar šitą raktą jau ne aš laikau? 
Mane jis vedė siaubingiausiom vietom, 
Kai grūmiaus su vienatvėmis klaikiom. 
Tikrovės čia, man nėr ko abejoti, 
Dvasia su dvasiom ims nuo čia kovoti, 
Sujungus realybę ir vaizduotę. 
Kur ji bebūtų, man ji artimiausia! 
Ji dvigubai taps mano, kai atgausiu. 
Padėkit, Motinos! Jūs turit tai suprasti! 
Kas ją pažino, nebegali jos prarasti. 


XCIV 


ASTROLOGAS 


6560 Stok, Fauste! Ką darai! - Apglėbia ją 
Galingai, viskas blėsta migloje. 
Jis tiesia raktą, tuoj jaunuolį palytės! - 
O varge! Žūstam! Viskas žūva! Kas padės! 


Sprogimas, Faustas guli ant grindų. Dvasios išgaruoja. 


MEFISTOFELIS 
užsikeldamas Faustą ant pečių 
Taip man ir reikia. Užsikrovęs kvailį 
6565 Pats velnias kartais skaudžiai pasigaili. 


"Tamsa, sąmyšis. 


XCV 


ANTRAS 
VEIKSMAS 


GOTIŠKAS 
KAMBARYS 
SU AUKŠTAIS 
SKLIAUTAIS 
kitados buvęs 
Fausto, niekuo 
nepasikeitęs 


MEFISTOFELIS 
įeina iš už užuolaidos. Kai kilsteli ją 
ir bažvelgia atgal, matyti FAUSTAS, 
išsitiesęs ant senos protėvių lovos. 

Čia ir gulėk! Aistrų kančios 
Raiščius nelengva atsirišti! 
Ką Helena paralyžiuos, 
Tam nuovoka negreit sugrįžta. 


dairosi aplink 


6570 Žvalgaus aukštyn, žemyn, aplinkui - 
Lyg būčiau atsidūręs tuos laikuos; 
Gal tik stiklai spalvoti kiek pablinko 
Ir dar daugiau voratinklių kampuos; 
Sustingęs rašalas ir popieriai gelstą, 

6575 Nuo laiko dulkėm apsinešę, 

Net Fausto plunksna neliesta, 
Kuria jis andai velniui pasirašė. 
Antai! Tos plunksnos smaigaly 
Dar lašą kraujo įžiūrėt gali. 

6580 Daikčiukas nenusakomos vertės - 
Geriausias antikvaras sutirtės. 
Senieji kailiniai ant kablio seno, 

Ko gero, mano pokštus mena, 
Su jais naujoką mokiau išminties, - 

6585 Turbūt lig šiol dar narsto tas mintis. 
Pagundą apsivilkti jus juntų, 

Iš naujo susisupt į šitą paltą 
Ir vėlei pasijusti docentu, 
Kuris bet kokį nieką gali malti. 

6590 Deja, kas mokslininkams rimta, 

Tas velniui draudžiama, užginta. 


Nukabinęs papurto kailinius, iš jų išskrenda cikados, kandys ir farfarelos. 


C 


6595 


6600 


6605 


6610 


6615 


VABZDŽIŲ CHORAS 


Ilgai mus, patrone, 
Čia vienus laikei! 
"Tave atpažinę 

Mes dūzgiam smagiai. 
Vos keletą mūsų 
Pasėjai čia tu, 

Dabar šimtas tūkstančių 
Sukas ratu. 

Nuslėpti gudrybę 
Pavyksta daug kam - 
O utėlės ropščias 

Iš kailio laukan. 


MEFISTOFELIS 
Smagu, kad jūsų išsirito šitiek daug! 
Kai tiek pasėta, lieka derliaus laukt. 
Dar sykį pakratysim kailius tuos, 
Antai kaip byra, vienos po kitos. - 
Aukštyn! Žemyn! Kur tik kokia skylė, 
Skubėkit, mano mielos, pasislėpt. 
Čia tiek senų dėžučių ir stalčiukų, 
Tereikia pakrutėti trupučiuką! 
Štai pergamento ritinys, štai senos šukės, 
"Ten kaukolės akiduobės - tik sukis! 
Tarp šių trūnėsių ir nykiausio šlamšto 
Net užgaidžiausia jūsų ras ką šlamšti. 


susisupa į kailinius 
Nagi, apgaubk dar sykį man pečius! 
Siandien it principalas vėl jaučiuos. 
Bet maža vien pasivadinti; 


Jei to nėra kam pripažinti. 


CI 


Jis timpteli varpelį, suskambantį aidžiu, persmelkiančiu garsu, 
nuo kurio suvirpa sienos ir pačios prasiveria durys. 


FAMULAS 
įlinguodamas ilgu, tamsiu koridorium 
6620 Tikras griausmas! Siaubas vienas! 
Trata laiptai, dreba sienos; 
"Tarsi pragaras žaibuotų 
Už langų stiklų spalvotų. 
Pleiši grindys, lubos svyra, 
6625 Tinkas aižėdamas byra. 
Durų įtvarus išklaipę 
Antspaudus nuplėšti baigia. - 
Siaubas! Milžinas, senaisiais 
Fausto rūbais apsitaisęs! 
6630 Rūsčiai moja, akys kraupios - 
Mano kojos pačios klaupias. 
Kas čia bus? Gal sprukt? Tačiau 
Jis man moja eit arčiau! 


MEFISTOFELIS 


modamas 
Eikš, mano drauge! Tavo vardas - Nikodemas? 


FAMULAS 
6635 Jūsų aukštybe! Taip aš vadinuos. OREMUS. 


MEFISTOFELIS 


Gal apsieisime. 


FAMULAS 


Džiaugiuos, kad esate girdėjęs. 


CII 


6640 


6645 


6650 


6655 


6660 


6665 


MEFISTOFELIS 
O kaipgi! Vis studentas, nors ir įmetėjęs, 
Apkerpėjęs vyrukas! Kaip žinia, 
Mokslinčiui mokslo niekad negana. 
Visi iš kortų statom sau namelį, 
"Tačiau išminčius jo užbaigt negali. 
O Vagnerio - kas gali nepažinti: 
Jo vardas visame pasauly spindi! 
Vos ne jo vieno pastangų dėka 
Dar laikos viso mokslo pažanga, 
Gausėja patirtis ir žinios. 
Pasiklausyt jo renkas minios 
Smalsuolių iš visų kraštų, 
O jis lyg šventas Petras su raktu 
Dangaus ir žemės paslaptis rakina, 
Iš katedrų pasotindamas minią. 
Pripažinimas mokslo sluoksniuos žėri, 
Jis gaubiamas vis didesnės šlovės, 
O jo didžių darbų šešėly 
Net Fausto vardas ima blėst. 


FAMULAS 
Atleiskit, aukštenybe, jei užgausiu, 
Tačiau jei leisite, šiek tiek paprieštarausiu: 
Jisai nepratęs prie gausybės liaupsių, 
"Iylus kuklumas - jo esybės bruožas. 
Jis nesiliauja mąstęs iki šiolei, 
Kur jo garbingas pirmtakas prapuolė, 
Ir visąlaik jį pasitikti pasiruošęs. 
Kambaryje, kur dirbo ponas Faustas, 
Nė daikto niekas nelietė pirštu, 
O aš, nors neretai užsimirštu, 
Nedrįsčiau čia įžengt neatsiklausęs. 
Kokios tai būta valandos žvaigždžių? - 


CINI 


Dar ligi šiolei šiurpulį jaučiu; 
Duris su skląsčiais plėšė vėjas - 
6670 Antraip ir jūs nebūtumėt įėjęs. 


MEFISTOFELIS 
Norėčiau poną daktarą išvyst; 
Gal kartais bent numanote, kur jis? 


FAMULAS 


Ak! Jo nurodymų griežtų 
Pažeisti aš nesiryžtu. 
6675 Kai jis didžiajam darbui atsidėjo, 
Jo mėnesius jau niekas neregėjo. 
Visad tvarkingas būti pratęs, 
Nelyg krosniakurys apskretęs 
Dabar atrodo - juodas lig ausų, 
6680 Tik akys žybsi - net baisu! - 
Nuo amžino ugnies pūtimo, 
Ir klegant žnyplėm laukia atradimo. 


MEFISTOFELIS 
Nejau ir aš neįsileistas būsiu? 
Galėčiau kiek paspartinti jo triūsą. 


Famulas išeina, Mefistofelis oriai atsisėda. 
66855 Vos tik įsitaisiau plačiai, 
Ir vėl - pažįstami svečiai. 


Naujausios generacijos atstovas - 
Šitie mažiausiai varžosi ir drovis. 


CIV 


BAKALAURAS 
veržliai žengdamas koridorium 
Visos durys atlapotos! 
6690 Gal ir čia bent sykį protas 
Prasikrapštė iš trūnėsių, 
O gyvieji kaip išdvėsę 
Liovės niokot ir naikinti 
Jau ir taip vos gyvą mintį? 


6695 Šitos sienos, šitie mūrai 
Svyra, skeldėja ir gūra, 
Tik nepasitrauk į šalį, 
Ir užgriūti kartą gali. 
Nors esu miklus ir greitas, 
6700 Bet verčiau toliau jau neiti. 


Kas man lyg per miglą matos? 
Ar ne čia prieš daugel metų 
Susigūžęs nuolankiausiai 
Būdamas fuksu lankiausi 

6705 Ir prieš išmintį barzdočių 
Sau atrodžiau bukapročiu? 


Iš storiausių foliantų 
Malė tai, ko nesupranta, 
Be jokios naudos ir saiko 

6710 Sau ir mums gaišino laiką. 
Tik pažvelk! - ir šiandien celėj 
Dunkso vienas prietemėlėj! 


Sėdi, kailius užsimetęs - 
Netgi kailiniai tie patys! 

6715 Lygiai toks, kaip palikau! - 
Ir nesistebėk, žmogau. 


CV 


Tąsyk mano vaiko protui 

Jis gana gudrus atrodė, 

Bet dabar tokie juokai 
6720 Seniui baigtųsi nekaip! 


Garbusis pone, jeigu Letos srovės drumstos 

Dar neužklojo jūsų plikės molio grumstais, 

Galbūt dar menat tą studentą, tik vaikinas 

Jau išsilaisvinęs nuo akademinės rutinos. 
6725 Jūs lygiai toks, kaip palikau kadais, 

Aš per tą laiką spėjau pasikeist. 


MEFISTOFELIS 
Džiaugiuosi, kad aplankėte šį rūsį, 
Jau tąsyk teikėt nemenkų vilčių; 
Iš chrizalidės atpažįstu drugio rūšį, 
6730 Ir koks drugelis ritas, nujaučiu. 
Mačiau kaip savo garbanom, nerta 
Apykakle puikavotės tada. - 
Dabar, žiūriu, jau pagal švedų madą 
Plaukai trumpi, kasos nebesimato. 
6735 Atrodote žvalus, ryžtingo būdo, 
Tik nevertėtų siekti absoliuto. 


BAKALAURAS 


Garbusis pone! Vėl mes nuo pradžios, 

Suvokit, kad dabar nauji laikai, 

Užmirškit tuos dviprasmiškus žodžius; 
6740 Mes mąstome dabar visai kitaip. 

Jūs mulkinot patiklų mažą vaiką, 

Tačiau dabar šie triukai nebeveikia, 

Kai kuo ir patys galim pasigirti. 


CVI 


6745 


6750 


6755 


6760 


6765 


MEFISTOFELIS 
Jaunystėj gryną išmintį išgirdę 
Visi mes pasišiaušdavom įširdę. 
Bet metams bėgant tas pačias tiesas 
Akivaizdžiai patyrę savo kailiu, 
Įrodinėjam patys radę jas, - 
O mokytojo būta seno kvailio. 


BAKALAURAS 


Veikiau klastūno! - rask tu pedagogą, 
Kuris teisybę visą pasakys: 

Tik nutylėjimais ir sąmojais visokiais 
Naiviam naujokui muilina akis. 


MEFISTOFELIS 
Gali mokintis, aišku, lig mirties, 
Bet jums, matau, pakanka patirties, 
Kurią derėtų mokiniams dalinti, 
Užuot bergždžiai tausojus mintį. 


BAKALAURAS 
"Ta patirtis - tik švaistymas jėgų! 
Nejaugi su dvasia kas nors ją sieja? 
Argi vertėjo dėt tiek pastangų, 
Kad rastum, ko ieškoti nevertėjo? 


MEFISTOFELIS 
po pauzės 
Seniai tai numaniau. Buvau kvailys, 
Net pats stebiuos, galėjęs šitaip klyst. 


BAKALAURAS 
Protingai pasakyta! Še tai tau, 
Jūs pirmas senis, gebantis protaut. 


CVII 


6770 


6775 


6780 


6785 


MEFISTOFELIS 


Ieškojau vis, kur aukso lobis slypi, 
Bet rasdavau tiktai anglis bergždžias. 


BAKALAURAS 


Tad matot, jūsų kaukolė nuplikus 
Ne ką vertesnė už anas tuščias. 


MEFISTOFELIS 
geraširdiškai 
Kad tu žinotum, koks esi grubus! 


BAKALAURAS 


Meluoja vokietis, kai būna mandagus. 


MEFISTOFELIS 
krėsle su ratukais palengva artėdamas 
avanscenos link, publikai 
Čia per mažai šviesos ir oras prastas, 
Galbūt tarp jūsų prieglobstis man rastųs? 


BAKALAURAS 
Bjauriausia tai, kad geidžiate visi 
Dar būt kažkuo, kai niekas jau esi. 
Žmogaus gyvybė - kraujas, o kada, 
Jei ne jaunystėj, jis pulsuoja sveikata? 
Ir tiktai gyvastis jaunystės kraujo 
Tesugeba įkvėpt gyvybę naują. 
Pasaulis juda, tuo jis ir gražus, 
Jis iškelia veiklius, o silpnas - žus. 
Štai mes pasaulio pusę užkariavom, 
O jūs ką veikėt? Galvomis kinkavot 
Ir kūrėte bejėgiškus planus. 
Senatvės kliedesių mums jau pakanka, 


CVIII 


6790 


6795 


6800 


6805 


Iš jų vis tiek jums nepabust. 
Kai žmogui trisdešimt sukanka, 
Jam metas tiesiai į kapus. 
Derėtų jus laiku nudobti vietoj. 


MEFISTOFELIS 


Čia net ir velnias nieko nepridėtų. 


BAKALAURAS 


Kai panorėsiu, dings velniai visi. 


MEFISTOFELIS 
į šalį 
Pakiš jisai tau koją vienąsyk. 


BAKALAURAS 


Suvok jaunystės priedermes kilnias! 
Pasaulį aš sukūriau, lig manęs 
Nebuvo nieko; saulę iš gelmių 
Iškėliau; leidau džiaugtis mėnuliu; 
Tai mano takuose diena nušvito, 

O žemė sužaliavo ir pražydo. 

Vos man pamojus, toj pirmoj nakty 
Prasiskleidė žvaigždynai uždegti. 
Kas, jei ne aš, išdrįso atgaivinti 
Filisteriškos dvasios gniaužtą mintį? 
Aš, laisvas nuo visų buities klastų, 
Vidinei savo šviesai paklūstu, 
Šviesoj keliauju ir šviesa gėriuos, 
Palikęs tamsą sau už nugaros. 


Išeina. 


CIX 


6810 


6815 


MEFISTOFELIS 
Dink tu, originale, kur geidi! - 
Kol vienąsyk puikybėj sužinosi, 
Kad ką gudraus ar kvailo sugalvosi, 
Jau spėjo pagalvoti ir kiti. - 
Dėl to neverta gūžčioti ir aikčiot, 
Po metų jis jau bus visai kitoks: 
Užraugtas vynas turi išsivaikščiot, 
Kol pagaliau subręs ir nusistos. 


Į parteryje sėdintį jaunimą, kuris neploja 
Matau, nepritariat nė vienas; 
Dėl to aš nesiginčysiu, nebent 


Pridursiu: velnias - senas krienas, 
Kad jį suprastum, reikia pagyvent. 

LABORATORIJA 
įrengta viduramžių 
dvasia, 
gremėzdiški, 
įmantrūs 
prietaisai 
fantastiškoms 
reikmėms. 


6820 


6825 


6830 


6835 


VAGNERIS 
prie židinio 

Vėl varpas gaudžia - gūdžiai, kraupiai, 
Net sienos dreba, byra suodžiai. 
Kiek laiko įsitempęs laukiu, 
Įsmeigęs savo žvilgsnį godžiai? 
Bet štai - tamsa iš lėto traukias; 
Kažkas fioloj juda, rangos, 
Sumirga tarsi gyvos anglys 
Puikiu kurbunkulo raudoniu, 
Žaibais blyksėdamas į šonus; 
Kokia šviesa - balta, svaigi! 
Ak, privalau šįsyk išsaugot! - 
O Dieve! Kas ten vėl iš lauko? 


MEFISTOFELIS 
įeidamas 
Linkiu geros sėkmės! Sveiki! 


VAGNERIS 


baugščiai 
Žvaigždėtą valandą pataikėt! 


Tyliai 


TIylėkit ir į priekį neikit, 
"Tuojau didingas darbas baigtas bus. 


MEFISTOFELIS 
dar tyliau 
O konkrečiau? 


VAGNERIS 
dar tyliau 
Sukurtas bus žmogus. 


CXII 


MEFISTOFELIS 
Žmogus? Kokia meili pora 
Čia ryžos užsisklęst troškiam ore? 


VAGNERIS 


Gink Dieve! Būdas, įprastas nuo seno, - 
Tai grynas farsas, jis jau atgyveno. 
6840 Gležnasis taškas, gyvasties pradžia, 
Kurį vidinės jėgos paslapčia 
Ir imdamos, ir duodamos formavo, 
Įtrraukdamos, kas svetima ir sava, 
Daugiau nuo šiolei nieko nebelems; 
6845 "Teliks šis malonumas gyvuliams, 
Žmogus su savo galiom išminties 
Bus nusipelnęs tauresnės kilties. 


nusisukęs į židinį 


Jis švyti! žiū! - imu tikėt, kad lemta, 

Sumaišius begalę visokių komponentų, 
6850 Nes viską lemia būtent mišiniai, 

Tą žmogiškąją masę sumaniai 

Beorėj kolboj koaguliavus 

Ir tinkamai išdistiliavus, 

Atrasti tai, ko ieškai jau seniai. 


Nusisukęs į židinį 


6855 Tai vyksta! Vis skaidrėja masė 
Ir auga įsitikinimas dvasioj: 
Gamtos paslaptingiausi reiškiniai 
Prieinami ir sąmoningam protui, 
Tai, ką organizuodavo jinai, 

6860 Mes imsimės kristalizuoti. 


CXIII 


6865 


6870 


6875 


6880 


MEFISTOFELIS 
Esu per savo ilgą amžių matęs 
Tiek daug, kad jau nustebt neįmanu. 
Regėjau tolimų klajonių metais 
Kristalizuotą padermę žmonių. 


VAGNERIS 


neatitraukdamas akių nuo fiolos 
Tik blyksi, veržias su jėga, 
Čia pat jau, regis, pabaiga. 
Galėsim iš lemties pasišaipyt; 
Didingi žygiai dvelkia beprotybe, 
Bet išradingas protas ateity 
Sukurs mąstytojo gyvybę. 


Susižavėjęs apžiūrinėja fiolą 


Girdžiu, kaip stiklas suskamba lengvai, 
Tai drumsčias, tai skaidrėja; jau netrukus! 
Fiolos viduje, antai, 

Ryškėja mielas žmogeliukas. 

Ko dar galėtum trokšt, dienos šviesoj 
Gelmėm slapčiausiom pasirodžius? 
Įsiklausyk: šitie garsai 

Balsu pavirtę tampa žodžiais. 


HOMUNKULAS 

fiolos viduje, kreipdamasis į Vagnerį 
Tėtuši! "Tai ne pokštas. Kaip jauties? 
Priglausk mane švelniausiai prie širdies, 
Tik atsargiai, fiolos nesutraiškyk. 
Keistai daiktų savybės reiškias: 
Natūraliam Visatoj maža vietos, 
Dirbtiniam uždaros erdvės norėtųs. 


CXIV 


į Mefistofelį 


6885 Ir tu čia, šelmi pusbroli, matau! 
Pačiu laiku, labai dėkingas tau. 
Gera lemtis tau liepė čia ateit; 
Nes jei jau aš esu, turiu ir veikt; 
Nedelsdamas norėčiau darbo tvertis, 
6890 O tu pakankamai mitrus ką nors patarti. 


VAGNERIS 

Tik žodį! Auditorijose nuolat 

Mane vis su problemom užsipuola. 

Antai neaišku, kaip čia pasidaro, 

Jei kūnas su dvasia taip puikiai dera, 
6895 Neperskiriamai vienas kito laikos, 

Kodėl jie niekada nesusitaiko? 

"Taigi - 


MEFISTOFELIS 
Palauk! Štai tau mįslė protinga: 
Ko moteris su vyru nesutinka? 
Kiti prie užduoties šios ir pražyla. 
6900 Yra ką pagalvot, ar ne, mažyli. 


HOMUNKULAS. 
Ką pagalvot! 


MEFISTOFELIS 
rodydamas į šonines duris 
Parodyk savo meną! 


VAGNERIS 
vis tebežiūrėdamas į fiolą 
Išties, esi mieliausias vaikas mano! 


CXV 


6905 


6910 


6915 


6920 


Šoninės durys prasiveria, pro jas matyti | 
guolyje išsitiesęs Faustas. 


HOMUNKULAS 


nustebęs 
Reikšminga! - 


Fiola išsprūsta iš Vagnerio rankų ir, 
praskriedama viršum Fausto, apšviečia jį 


Kaip gražu! - Vanduo skaidriausias 
"Tankioj giraitėj; moterys, jos rengias, 
Dailių dailiausios! Įsibridę prausias. 
"Tačiau viena jų išsiskirt įstengia, 
Lyg iš herojų, gal net deivių luomo. 
Į skaidrią versmę koją panardina; 
Vėsi vilnis kaip krištolas banguoja 
Ir taurią kūno liepsną atgaivina. - 
Bet koks ten ūžesys, koks triukšmas kyla? - 
Sparnai ištaško veidrodinę tylą. 
Mergaitės išbėgioja, tik jinai 
Kaip karalienė žvalgos prakilniai 
Ir moteriškai išdidi tik laukia. 
Prie jos karalius gulbinas priplaukia. 
Jis droviai glaustos, pamažu drąsėja. - 
"Tačiau staiga migla sunki, keista 
Užkloja reginį skraiste 
Ir vaizdas scenoje tamsėja. 


MEFISTOFELIS 


Iš kur tu tai ir trauki? Nuostabu, 


"Toks menkas, o vaizduotė be ribų. 


Aš nieko nematau - 


CXVI 


HOMUNKULAS 
Esi iš šiaurės, . 
Viduramžių migloj išaugęs, 
6925 "Tarp kunigų bei riterių pulkų 
Net žvilgsnis gaubiasi rūku, 
Ir tik jame tu laisvas jausies. 


dairydamasis aplinkui 


Tamsu, trūnėsių tvaikas braunas, 
Skliautai niekingi, aštrios briaunos! - 
6930 Pabust šitoj nykybėje - kančia, 
Verčiau visai numirt, nei pūti čia. 
Šaltiniai, gulbės, nuogas grožis - 
Štai sapnas, teikęs jam jėgų. 
Ar jis ištvert tai pasiruošęs? 
6935 Net man, neišrankiam, slogu. 
Pirmyn, su juo! 


MEFISTOFELIS 


Tiktai pritarti galim. 


HOMUNKULAS 
Į mūšį drąsiai karį siųsk, 
Pakviesk mergaitę į ratelį - 
Ir jokio rūpesčio nebus. 
6940 Kaip tik Valpurgijos naktis 
Artėja klasikinė; jis 
Vos tik nutraukęs sapno giją 
Vėl atsibus savoj stichijoj. 


MEFISTOFELIS 


Tai net ir man nauja idėja. 


CXVII 


6945 


6950 


6955 


6960 


6965 


HOMUNKULAS 
Ne viską juk ir tu esi girdėjęs. 
Romantika ribojas tavo žinios, 
O tikros šmėklos turi būt ir klasikinės. 


MEFISTOFELIS 
"Taigi, kuria kryptim gabensim žmogų? 
Nuo antikos herojų man jau bloga. 


HOMUNKULAS 


Nors tau ir šiaurės vakaruos jauku, 
Bet aš bures į pietryčius suku - 

"Ten, kur Penėjas lygumas skalauja, 
Miškingus klonius bei plikus šlaitus, 
Ir neša savo vandenis drumstus 
Link Farsalo, ir senojo, ir naujo. 


MEFISTOFELIS 


O liaukis! Neprašyk, kad veltis imčiau 
Į tironijos ir vergijos ginčą! 

Kiek galima; vos spėję susitart, 

Iš naujo ginklo griebiasi kaskart; 

Ir nieks nemato, kad iš košės tos 

Tik Asmodėjas randa sau naudos. 

Kai pažiūri, tik tarnas tarną pliekia, 

Ir tai esą kova dėl laisvės siekių. 


HOMUNKULAS 


Lai jie sau kaunas, jei patinka kautis, 
Ne tau pakeisti prigimtį žmogaus. 
Berniukas boba liks, jei nesikaus. 
Dabar svarbu, kad šitas atsigautų. 
Jei priemonę žinai, tai stok darban, 
O jei neišmanai, palik jį man. 


CXVIII 


6970 


6975 


6980 


6985 


MEFISTOFELIS 


Po Brokeną - kodėl nepasibasčius, 

Bet kaip atšauti pagonybės skląsčius? 
Nors graikai niekam tikusi tauta! 

Bet jų žaismė mus žavi kai kada, 

Ir traukia jų linksmybė nuodėminga, 
Kurios šiauriečiai nuolatos pristingam. 
Kokie planai? 


HOMUNKULAS 
Tu šiaip nesi droviausias; 
Tad apie raganas Tesalijos užklaustas, 


"Manau, jauti, kur link suku? 


MEFISTOFELIS 
geidulingai 
Tesalija! Gali neklausti šito, 
Seniai turėjau užmačių tokių. 
Praleist drauge naktelę kitą, 
Manau, nekenks, aš sutinku; 
Tad į svečius! Pirmyn! 


HOMUNKULAS 
Apsiaustą duok, 
Po juo ir riterį pakiškim! 
Kaip tąsyk, skuduru plasnok, 
Ir daug negaišę priekin skriskim. 
Aš jums pašviesiu. 


VAGNERIS 
nedrąsiai 
Kaipgi aš? 


CXIX 


6990 


6995 


7000 


HOMUNKULAS 


Otu 
Namuos lik, prie darbų, tavęs vertų. 
Sėsk prie senųjų savo pergamentų, 
Ieškok tvarkos gyvybės elementų, 
Vieną prie kito dėk kuo atsargiausiai. 
Domėkis ne daiktais, o priežastim. 


O aš kiek po pasaulį pakeliausiu, 


Gal rasim tašką ant tavosios i. 
Didysis tikslas vainikuos šį žygį; 
O atpildas - šlovė ir pinigai, 
Garbi sveika senatvė truks ilgai, 
Ir gal net išmintį lydės dorybė. 
Lik sveikas. 


VAGNERIS 
liūdnai 
Man taip skaudžiai širdį gelia. 
Gal nebesusitiksim. Gero kelio. 


MEFISTOFELIS 


Jei pusbrolio tokia valia, 
Keliaukim link gaivaus Penėjo. 


ad spectatores 


Juk priklausai galų gale 
Nuo savo sukurtų idėjų. 


CXX 


KLASIKINĖ 
VALPURGIJOS 
NAKTIS 


7005 


7010 


7015 


7020 


7025 


7030 


FARSALO LAUKAI, 


tamsa 


ERICHTO 
Į šiurpią šventę šios nakties, kaip daugelsyk, 
Vėl aš, Erichto, aš, niaurioji, atvykstu; 
Gal ne tokia baisi, kaip stengės vargani 
Nupiešt poetai... Girdami ir peikdami 
Neturi saiko jie... Boluojančiam slėny 
Eilėm pilkuojančias palapines regiu, 
Nelyg klaikius pamėnus tos kraupios nakties. 
Kieksyk jau tai kartojos! Ir kartosis vis 
Per amžius... Anei vienas neišleis valdžios 
Iš rankų; nepaleis, kas užgrobta jėga 
Ir valdoma jėgos. Netramdantys savų 
Vidinių galių pasišovę nuolatos 
Valdyt kaimyną pagal savo nuovoką... 
Didingas pavyzdys čia buvusios kovos: 
Kaip prieš galingą galingesnis stojasi, 
Kaip vėjy laisvės žiedlapiai išdraikomi 
Ir laurai vainikuoja nugalėtoją. 
Čia Magnus puoselėjo išdidžius planus, 
Čia Cezaris stebėjo, kur svarstyklės kryps. 
Tai vyks dabar. Nors mes jau žinom, kas laimės. 


Laužai sargybos raudonuoja liepsnomis, 
Kvėpuoja žemė kraujo atšvaistais sunkiais, 
Rikiuojas, masinami spindesio nakties, 
Heleniškų sakmių pulkai falangomis. 

Jie šmėkši tarp liepsnų, tarp dūmų klaidžioja 
Lyg pasakiški vaizdiniai senų dienų... 

Štai mėnuo, nors ne pilnas, ryškiai švytintis 
Pakyla, spindesiu užliedamas; melsva 

Šviesa išsklaido palapinių miražus. 


CXXII 


7035 


7040 


7045 


7050 


Bet koks ten meteoras žėri virš manęs 

Ir keistas kūnas rutulio pavidalo? 

Jaučiu gyvybę. Nederėtų artintis 

Man prie gyvųjų, tai jiems grėstų pražūtim; 
Paskui tik piktos šnekos, o naudos - jokios. 
Kol jie dar kybo, daug nesvarsčius aš dingstu! 


Pasišalina. 
Oreiviai viršuje 


HOMUNKULAS 
Dar apskriekime iš šono 
Šitą šiurpų mūšio lauką; 
Iš viršaus tie šmėklų kloniai 
Man atrodo gan nejaukiai. 


MEFISTOFELIS 


Lyg pro seną langą šiaurėj 
Žvelgčiau: krūvos bjaurasties, 
Kai aplink vaiduokliai niaurūs - 
Iarsi namuose jauties. 


HOMUNKULAS 
Ta išstypus žalga bando 
Sprukt iš čia tolyn, aure! 


MEFISTOFELIS 
Regis, klaikiai išsigando, 
Mus išvydusi ore. 


HOMUNKULAS 


Lai sau sprunka! Leiskim žemėn 
"Tavo riterį, nes jis 


CXXIII 


Iš sakmių gyvybės semias, 
7055 Cia jo galios vėl atgis. 


FAUSTAS 
paliesdamas žemę 
Ak, kur jinai? - 


HOMUNKULAS 
Radai ką klausti, 
Bet čia turbūt išsiteirausi. 
Pabraidęs tarp laužų pernakt, 
Kol ims dienot, visus apeisi. 
7060 Kas ryžosi pas Motinas nukakt, 
Tam jokios kliūtys nebebaisios. 


MEFISTOFELIS 


Ir aš čia rasiu sau veiklos; 

Manau, geriausia mūsų labui bus, 

Jei, išsisklaidę tarp laužų po vieną, 
7065 Ieškosim savo nuotykio kiekvienas. 

O kai reikės, mažyli, susirinkti, 


Iškelsi savo gaudžiantį žibintą. 
HOMUNKULAS 
Iš tolo gaus ir švies jis aiškiai. 
fiola galingai suaidi ir nušvinta 
"Tad prie stebuklų, ir negaiškim! 
FAUSTAS 
vienas 


7070 Ak, kur jinai? Ankstokai atsako geidžiu... 
Gal ir neskraidė ji šitoj lankoj, 


CXXIV 


7075 


7080 


7085 


7090 


Gal nesitaškė šitoje bangoj, 

Bet šitas oras gaudė jos žodžius! 

"Tai Graikija! Ir aš esu joje, 

Jos žemėj - tai stebuklas, tai svaja! 
Jos žemėj, prie kurios prisilytėjęs 

Aš pabudau - ir stoviu kaip Antėjas. 
Lai tūkstančiai pabaisų čia apspinta - 
Ištirsiu šį ugninį labirintą. 


Pasišalina. 


[PENĖJO AUKŠTUPY] 


MEFISTOFELIS 

įdėmiai dairosi aplinkui 
Kaip viskas svetima, kaip nykiai spingsi 
Liepsnelės šitos, blyksinčios niekingai, 
Visi nuogi ar pusnuogiai sustingę: 
Nešvankūs grifai, nepadorios sfingės, 
Iš kur pažvelgsi, kur tik atsigriši - 
Sparnai ir uodegos gėdingai kyšo... 
Širdy dažnai ir mes nebūnam drovūs, 
Bet pernelyg jau kūniška senovė; 
Nekenktų naujesnių madų nevengti, 
Kai ką pabrėžti, o kai ką pridengti... 
Žinia, nevykusi tauta! Bet ką čia, 
Derėtų pasisveikinti kaip svečiui... 
Gražuolės damos ir griūvą išminčiai, 


Sveiki! 


CXXV 


GRIFAS 
gergždžiančiu balsu 
Mes ne „griūvą“! Mes grifai! Pavadinčiau 
Tave griuvėsiu! Žodžio skambesy 
2095 Atsiveria kilmės ženklai visi: 

„Grubumas“, „grobti“, „grabas“, „graudulys“ - 
Etimologiškai susiet gali, 
"Tai erzina. 


MEFISTOFELIS 


Suprantamas dalykas. 
Bet žodis griebti siejasisu grifas. 


GRIFAS 
ir toliau tuo pačiu balsu 
100 Ne vien tik žodžiais siejas - ir veiksmais, 
Beje, už tai dažniau pagirs nei teis; 
Grobk moteris, grobk auksą ar karūną - 
Ir paprastai lydės tave Fortūna. 


SKRUZDĖLĖS 
milžiniško ūgio 
Jūs kalbat apie auksą? Visą lobį 
105 Mes buvome tarpekliuose priglobę; 
Bet arimaspai susekė, kur jis, 
Ir išgabenę šaipos į akis. 


GRIFAI 


Mes tuoj įkrėsim proto tiem nenaudoms. 


ARIMASPAI 


Tik ne šiąnakt, ne per šventes. 
10 Lig ryto pasistengsim mes, 
Ir mūsų nieks nebesugaudys. 


CXXVI 


7115 


7120 


7125 


MEFISTOFELIS 
atsisėdęs tarp sfingių 
Lengvai apsiprantu tarp jų visų, 
Net slaptas jų mintis užuodžiu. 


SFINGĖ 
Mes iškvepiam gelmių garsus, 
O jūs paverčiate juos žodžiais. 
Bet kas tu toks, mes norime žinoti. 


MEFISTOFELIS 


„Žmogus man daug vardų suspėjo duoti - 


Čia britų nėr? Jie mėgsta pakeliaut, 
Pasigėrėti antikos griuvėsiais, 

Kriokliais, kovų laukais, ir šiaip puvėsiais; 
Kodėl jiems čia nepasidairius pagaliau? 
"Taigi jie daugely senųjų pjesių 

Mane vadinti mėgo OLD INIOUITY. 


SFINGĖ 
Kodėl gi taip? 


MEFISTOFELIS 


Lai sprendžia tai kiti. 


SFINGĖ 


Galbūt ir taip. Gal išmanai žvaigždes tu? 
Ką jos dabar tau sako išsidėstę? 


MEFISTOFELIS 
žvelgdamas aukštyn 
Ryški delčia, tik žvaigždės sprogsta gailiai, 
O, aš jaučiuos čia įsitaisęs dailiai, 
Maloniai šildo tavo liūto kailiai. 


CXXVII 


7130 Netraukia į aukštybes - ką jos žada? 
Geriau užmink man mislę ar šaradą. 


SFINGĖ 
Prabilki pats, ir tai jau bus mįslė. 
"Tu atsakyk bentsyk pats sau: 
„Ko reikia nuodėmingam ir teisiam, 
71135 Vienam kaip skydo, kad nuo blogio pasislėptų, 
“Kitam kaip bendro, kad tą blogį sėtų, 
Abu tik tam, kad Dzeusas pralinksmėtų“. 


PIRMAS GRIFAS 
gergždžiančiu balsu 
Jis nepatinka man. 


ANTRAS GRIFAS 
dar labiau gergždžiančiu balsu 
Kas jo čia prašė? 


ABU 


Bjaurybei reiktų nešt iš čia kudašių! 


MEFISTOFELIS 
šiurkščiai 
7140 Ko skečiate nagus, sutūpę medžiuos? 
Ne prastesniais nagais ir jūsų svečias. 
Pabandom! 


SFINGĖ 
švelniai 
Būk kiek geisi nesibaidęs, 
Nors įtariu, užtrukt čia nenorėtum; 
Savam krašte elgies kaip užsigeidęs, 
71145 O čia vis tiek jauties ne savo vietoj. 


CXXVIII 


MEFISTOFELIS 


Nors viršutinė tavo pusė akį traukia, 
Tačiau žemiau žvėris alsuoja kraupiai. 


SFINGĖ 


Taip, mūsų letenos išties neblogos, 
Neveltui taip prieš jas drebi; 

7150 Manau, kad su raišom kanopom 
Ne kas tau būtų jų glėby. 


Viršuje SEIRĖNĖS ima derinti savo balsus 


MEFISTOFELIS 


O ten kas per paukšteliai tuopoj 
Paupyje sutūpę suokia? 


SFINGĖ 


Verčiau nesiklausyk! Visų narsiausi 
7155  Pražuvo, jų giesmelių pasiklausę. 


SEIRĖNĖS 
Argi bjaurasties ir grožio 
Mišiny yra kas doro? 
Melodingi mūsų chorai 
Jus pradžiugint pasiruošę; 
7160 Jau seirėnių dainos ošia. 


SFINGĖS 
tuo pačiu tonu, pašiepdamos 
Tik viršūnėj jos taip klega! 
Joms bet ką suplėšyt maga, 
Pasislėpusios tarp medžių 
Vanagų nagus jos skečia, 
7165 Gundo giesmėmis aukas. 


CXXIX 


7170 


7175 


7180 


7185 


SEIRĖNĖS 


Kam tas pyktis! Kam pavydas! 
Susirinkite klausytis, 
Išsibarstę po lankas! 
Kviečiam džiugesio patirti, 
Lai vanduo ir žemė girdi 

Mūs melodijas svaigias! 


MEFISTOFELIS 
Taip giedant niekad negirdėjau, 
Balsai net virpa susilieję 
Ir dailiai pinasi išties. 
Vaiskus traliavimas skardena, 
Maloniai klausą pakutena, 
Bet nepasiekia man širdies. 


SFINGĖS 


Kokia širdis? Nebent raukšlėtas 
Odinis kapšas suspurdėtų 
Niaurioj krūtinėje paties. 


FAUSTAS 
prieidamas 
Koks reginys! Kokie paveikslai kilnūs, 
Net atgrasumas čia didybės pilnas! 
Pats kartais nežinai, kur patenki, 
Tačiau jauti - sėkmė bus palanki. 


Pažvelgęs į sfinges 
Prieš jas Oidipas kitados stovėjo; 

Pažvelgęs į seirėnes 
Nuo jų išgelbėjo tik virvės Odisėją; 


CXXX 


Pažvelgęs į skruzdėles 
Šios sukaupė lobius sunkiu triūsu; 


Pažvelgęs į grifus 


Šie saugojo budriai jį nuo visų. 
Gaiva užlieti mano dvasią ima; 
190 Kokios būtybės, kiek prisiminimų! 


MEFISTOFELIS 
Anksčiau panašią šutvę būtų lauk 
Išvijęs, o dabar net spindi; 
Mat kai tikiesi mylimą atgaut, 
Baidyklę pasirengęs apkabinti. 


FAUSTAS 
sfingei 
195 Jūs, moterys, pradžiuginkit žinia: 
Gal matėte Heleną bent viena? 


SFINKSAI 


Mes taip ir nesulaukėm amžiaus šito, 
Mūs paskutinė dar Heraklio nužudyta. 
Cheirono išsiklausti pabandytum,; 

1200 Šuoliuoja jis aplink tamsoj nakties; 
Jei kur kely sutiksi - jis padės. 


SEIRĖNĖS 
Pasidžiauk ir mūsų draugėj!.. 
Čia viešėjęs Odisėjas 
Jaukiai jautėsi ir spėjo 
7205 Mums papasakoti daug ką; 
Nuo tavęs neslėpsim nieko, 


CXXXI 


7210 


7215 


7220 


7225 


Atsipūsk ir pailsėki 
Žaliuose pajūrio plotuos. 


SFINGĖ 


Nesiduok jų suviliotas! 
Patarimu surišti leisk, 

Kaip leidos rišamas Uliksas; 
O kai Cheironą susitiksi, 
Jisai tau paslaptis atskleis. 


FAUSTAS pasišalina. 


MEFISTOFELIS 
irzliai 
Kas čia per kranksintys pulkai 
Kažkur skubėdami labai 
Pro veidą skrieja lyg žaibai? 
Jokiam medžiokliui nepavyti. 


SFINGĖ 
Kaip viesulas žiemos įšėlęs, 
Greitesnės nei Alkido strėlės; 
"Tai žvitriasparnės stimfalidės, 
Jos - plėšriasnapės, žąsiakojės, 
Nebūgštauk, nekelia pavojaus. 
Jos senos mūsų giminaitės, 
Ir čia dažnai aplinkui skraido. 


MEFISTOFELIS 
krūptelėdamas 
O ten koks garsas apačioj? 


CXXXII 


7230 


7235 


7240 


7245 


SFINGĖ 
Šitų gali visai neboti, 
Tai Lernos hidros galvos, nukapotos 
Iš įpratimo šnypščia iki šiol. 
Dar kažką žvilgsnis užkabino? 
Kas taip dabar suneramino? 
Kažkas ten traukia? Ko dar trukt!.. 
Gali ir sprandą nusisukt 
Besigręžiodamas. Drąsiau, pirmyn 
Su tais dailiais veidais susipažint! 
Tai lamijos, patvirkę mergšės, 
"Tačiau žinok, jų lūpos aršios 
Satyrams maga pasismagint; 
Gardus kąsnelis ožianagiui. 


MEFISTOFELIS 


Bet aš sugrįžęs jus dar čia atrasiu? 


SFINGĖ 
Gali papramogauti leistis drąsiai! 
Mes esame Egipto milžinai, 
Jau tūkstantmečius dunksome čionai. 
Galingas laikas irgi mūsų galioj, 
Mes rodom saulei ir mėnuliui kelią. 
Mes papėdėj piramidžių 
"Teisiam likimus tautų, 
Nei taika, nei karas šičia 
Nesudrumsčia mums veidų. 


CXXXIII 


7250 


7255 


7260 


7265 


7270 


[PENĖJO ŽEMUPY] 


PENĖJAS, tarp šaltinių ir NIMFŲ 


PENĖJAS 


Sušnarėkit, nendrių guotai! 
Suvilnykit, meldų plotai, 
Lai suvirpa tuopų šakos, 
Lai palinkę karklai šnekas, 
Sugrąžindami sapnus!.. 
Bilsmas neramus prikėlė, 
Virpesys gelmių pašėlęs 
Nebeleidžia man užsnūst. 


FAUSTAS 

artindamasis prie upės 
Juk girdžiu, o ne vaidenas: 
Susipynę šakos senos 
Svyra upėn, o tarp lapų 
Lyg žmogaus balsu kas šneka, 
Lyg vilnijanti dvasia 
Šnabžda vėju bangose. 


NIMFOS 


Faustui 
Ramiai išsitiestum 
Ant žemės iš lėto, 
Kad kaulai pavargę 
Vėsoj pailsėtų, 
Bentsyk pasidžiaugtum 
Tyla ir ramybe, 
Mes šlamam, mes šnaram, 
Sruvendamos tykiai. 


CXXXIV 


7275 


7280 


7285 


7290 


7295 


7300 


FAUSTAS 


Juk tai ne sapnas - šitas vaizdas, 
Tos neprilygstamos ir skaisčios 
Būtybės, žaidžiančios krantuos! 
Krūtinė virpa sunerimus! 

Vėl sapnas? Ar prisiminimas? 
Juk tai mačiau jau kitados. 

"Iyri upeliai gaiviai šniokščia 

Pro tankmę svyrančių krūmokšnių, 
Kurie tik tyliai sušlamens; 
Šimtai šaltinių susipynę 
Aikštingai srūva į maudynei 
Viliojančias skaidrias gelmes. 
Stangrius, grakščius mergaičių kūnus 
Atspindi veidrodis lagūnos, 

Net negali atplėšt akių! 

Tik aidi juokas, šūksniai skardūs, 
Jos drąsiai plaukioja ir nardo, 

Ir taškos, krykšdamos sykiu. 

Ko, regis, dar galėčiau geisti, 

Ar negana man šito vaizdo, 

Bet skrieja vis tolyn mintis. 

Gal pro lapijos vešlią sieną 
Didingą savo karalienę 

Ištroškęs žvilgsnis pamatys. 


Kas gi čia? Regiu apstulbęs, 

Kaip išnyra gulbių pulkas 

Ir artėja kranto link. 

"Tik sparnais pamoja kartais, 

Orios, jaučia savo vertę, 

"Tauriai žvalgosi aplink... = 
"Tačiau vienas, atsiskyręs, 

Išdidžiai į priekį irias 


CXXXV 


7305 


7310 


7315 


7320 


7325 


7330 


Atstatyta krūtine; 

Plazda plunksnos iškedentos, 
Plaukia į tą vietą šventą, 
Keldamas bangas švelnias... 
Kiti pirmyn atgal sau plauko, 
Arba visu pulku nelaukę 
Mergaites puolasi vaikyt, 
Kurios, pamiršusios tarnystę, 
Už krūmų stengiasi užlįsti, 
Kur joms pavojaus nematyt. 


NIMFOS 
Ak, priglauskit ausį, sesės, 
Prie žalios krantų terasos; 
Girdit, kaip kanopos mina, 
Skrieja raitelis į čia. 
Įdomu, kas skubią žinią 
Spėjo perduoti nakčia. 


FAUSTAS 

Aš jaučiu, kaip žemė virpa 
Po eikliom kanopom žirgo. 

Nejau tai jis? 

Gal palanki lemtis 

Ir man šypsotis ima? 
O nuostabus likime! 
Atskrieja raitelis risčia, 
Kilnus, ryžtingas, jis jau čia, 
Su baltu žirgu lyg suaugęs... 
Taip, aš neklydau, pažinau! - 
Filyros įžymus sūnau! 
Cheironai, stok! Meldžiu, sustok, palauki... 


CXXXVI 


7335 


7340 


CHEIRONAS 
Kas atsitiko? 


FAUSTAS 


Nors sulėtink žingsnį! 


CHEIRONAS 


Aš nesiilsiu. 


FAUSTAS 


Gal bent pasiimsi 
Sykiu? 


CHEIRONAS 
Tad sėski! Leisk pasiteirauti: 
Kur link vyksti? Jei įstrigai krante, 
Galiu padėt į kitą nusigauti. 


FAUSTAS 


sėsdamasis 
Man nesvarbu. Dėkingas visada... 
Kilnusis vyras, didis pedagogas, 
Herojus ugdęs, savo garbei mokęs 
"Tauriuosius argonautus ir kitus, 
Pagimdęs šiam pasauliui poetus. 


CHEIRONAS 
Ak, liaukis apie tai kalbėjęs kartą! 
Pačios Paladės liaupsinti neverta; 
Žmogus galiausiai pasielgs kaip užsigeis, 
Ir jokie mokslai nieko nepakeis. 


CXXXVII 


1345 


7350 


7355 


7360 


7365 


FAUSTAS 
"Tad gydytoją leiski apkabint, 
Kiekvieną žolę gebantis pažint, 
Nei triūso negailėjai, nei jėgų 
Ir gydei nuo žaizdų ir nuo ligų. 


CHEIRONAS 
Kadais mokėdavau suteikt 
Pagalbą sužeistiem herojams, 
Bet šiais menais tik kunigai 
Ir žolininkės dar naudojas. 


FAUSTAS 
Tikrai esi iš tų kilniausių, 
Kurie tuščių netrokšta liaupsių, 
Ir linkęs droviai nusileist, 
It būtum lygus su visais. 


CHEIRONAS 


O tu, atrodo, linkęs aikčiot, 
Įtikt tarnam ir kunigaikščiam. 


FAUSTAS 
"Tačiau akivaizdoj paties, 
Sutik, kilniausi vyrai praeities 
Atliko savo žygdarbius, o tu 


Bet kas iš tų herojiškų būtybių 
"Tau sumaniausio įspūdį paliko? 


CHEIRONAS 


Kiekvienas argonautų vyrų 
Savaip iš būrio išsiskyrė, 
Ir jei kuriam ko nors stokojo, 


CXXXVIII 


Kitų dorybės su kaupu atstojo. 
Gražuoliai Dioskūrai visada 

2270 Kerėdavo jaunystės sveikata. 
Pasiaukojimu, ryžtu narsiu 
Kiek skyrės Boreadai iš visų. 
Protingas, paslaugus ir sumanus 
Jasonas, moteriškėms malonus. 

1375 Garsai mąslios, švelnios Orfėjo lyros 
Galėjo sugraudint tvirčiausius vyrus. 
O nuo Linkėjo įžvalgios akies 
Joks rifas net nakty nepasislėps... 
Tiktai drauge įveikiami pavojai: 

7380 Vieni kitiems darbais atsidėkoja. 


FAUSTAS 


Gal ir Heraklį prisimintum? 


CHEIRONAS 


"Tu nori sielą sugraudint man... 

Aš neregėjau niekada 

Nei Febo, nei Arėjo, anei Hermio; 
7385 Ir štai staiga išvydau tą, 

Kurį kaip dievą žmonės gerbia. 


Jis buvo gimęs tapt karalium. 
Jaunyste trykštantis, puikus, 
Ir savo broliui vyresniajam, 

7390 Ir moterim gražiausiom nuolankus. 


Nepagimdys jau kito tokio Gėja, 
Olimpan Hebė nenuves; 
Darbavos veltui, posmus dėję 

Ir tašę akmenų briaunas. 


CXXXIX 


7395 


7400 


1405 


7410 


FAUSTAS 
Kiek besivargintų kūrėjai, 
Vis tiek tik nesėkmę patirs; 
Gražiausius vyrus apkalbėjai, 
Gražiausios moters neužmiršk! 


CHEIRONAS 


Ar vertas moters grožis liaupsių, 
Negyvas, tuščias neretai; 

Tik ta būtybė teikia džiaugsmo, 
Kur gyvą žavesį matai. 

Negyvas grožis pats savaime; 
Tik žavesys suteikia laimę, 
Antai, Helenos, kurią aš nešiau. 


FAUSTAS 
Tu ją nešei! 


CHEIRONAS 
Ant šios kupros. 


FAUSTAS 
Aš dar lig šiol nepamišau? 
Ji čia sėdėjo kitados? 


CHEIRONAS 
Man įsitvėrus į karčius, 
Kaip tu dabar. 


FAUSTAS 
Ak, aš jaučiuos 
Priblokštas! Pasakok, atkurk! 
Vien ją tetrokštu pamatyti! 
Iš kur tu ją nešei ir kur? 


CXL 


CHEIRONAS 


Ne taip sunku ir atsakyti. 
7115 Kai Dioskūrai sesę savo 

Jėga pagrobtą išvadavo, 

Grobėjai, pralaimėt nepratę, 

Išsyk jų persekioti metės. 

Čia Eleusino vandenys gėli 
14120 Bėglius sustabdė jų kely; 

Kol broliai brido, aš ją perplukdžiau per pelkę. 

Nulipus prisiglaudusi 

Karčius paglostyt baudėsi 

Ir padėkojo seniui išdidžiai. 
1425 "Tokia jauna ir šypsanti plačiai! 


FAUSTAS 
Septynerių metukų!.. 


CHEIRONAS 
Filologai 
Ir klysta, ir kitus klaidingai moko. 
Juk mitų moterys - belaikėje būty, 
O ir poetams amžius ne kliūtis; 
1430. Nuo jaunumės gerbėjų apsupty, 
Ji ir žiloj senatvėj ta pati, 
Negali ji nei sent, nei pasikeisti; 
Poetų laikas juk nesaisto. 


FAUSTAS 
"Tad lai ir jos nevaržo laiko gijos! 
1435 Juk ją atrado Ferose Achilas, 
"Taip pat belaikis. Gauti tokią dalią: 
Patirti meilę prieš likimo valią! 
Kodėl, troškimo genamas, kažin 
Ir aš jos negaliu susigrąžint? 


CXLI 


1440 Jos, amžinos, kuri dievams prilygus, 
Ir kurios grožis spindi tobulybe? 
"Tu ją kadaise, aš šiandien mačiau, 
Viliojančią ir geidžiamą, tačiau 
Aš mirsiu, neišvydęs jos ir vėlei, 
1445 Jinai visas kertes užpildė sieloj. 


CHEIRONAS 


Ak, svetimšali! Gal tokia aistra 
Ten, tarp žmonių, atrodo įprasta, 
"Tačiau tarp dvasių dvelkia beprotybe. 
Bet, tavo laimei, mudu susitikom; 
1450 Kasmet aš užsuku, jei būna lemta, 
Pas Eskulapo dukterį, pas Manto, 
Kuri už savo tėvą meldžias tyliai, 
Kad jis nušviestų gydytojams protą, 
Ir jie žmonėms kančioj numirt neduotų. 
7455 Mieliausia man iš gildijos sibilių, 
Kurios dosnumas niekad nenuvylė, 
Priims tave mielai, žmogau paklydęs, 
Ir antpilais vaistažolių išgydys. 


FAUSTAS 


Išgyti ir nugrimzti į ramybę? 
7460 Kad tenkinčiaus niekinga kasdienybe? 


CHEIRONAS 


"Taurių versmių atstumti nederėtų. 
Lipk žemėn, mes jau esam, kur žadėta. 


FAUSTAS 
Tai gal galėtum pasakyti, kur 
Mes spėjom per šią naktį atsidurt? 


CXLII 


CHEIRONAS 
1465 Kairėj » Olimpas, dešinėj - Penėjas. 
Čia Graikija su Roma galynėjos, 
Triumfavo liaudis, o karalius bėgo; 
Imperija, smėlynais nusidriekus. 
Žvelk, amžinoji šventykla 
1410 Mėnulio spinduliuos, visai šalia. 


MANTO 
klejodama viduje 
Šventas pakopas 
"Tuojau palies kanopos, 
Pusdievis, kaip ir jaučiau. 


CHEIRONAS 


Išties! 
7415 Tik atmerk akis plačiau! 


MANTO 


pabusdama 
Sveiki! Matau, tu vis toks greitas. 


CHEIRONAS 


Ir šventykla nepasikeitus. 


MANTO 


"Tai vis be paliovos bastaisi? 


CHEIRONAS 
"Tu juk ramybėj įsitaisius, 
1480 O aš smagiai ratus suku. 


CXLIII 


1485 


1490 


MANTO 


Budžiu vienatvėj su laiku. 
O šis? 


CHEIRONAS 


Juodi kerai nakties 
Jį teikės šiam krante išsviest. 
Aptemo dėl Helenos protas, 
Helenos grožio suviliotas 
Nežino kur ir kaip ieškot jos; 
Gal tavo vaistai jam padės. 


MANTO 


Man nepasiekiamybė prie širdies. 
"Tuo tarpų CHEIRONAS jau dingsta tolumoj. 


MANTO 
Užeik, narsuoli, prieš akis kelionė; 
Papėdėje Olimpo Persefonė 
Slapčia būdrauja, laukdama svečių. 
Kadaise šiuo koridorium gūdžiu 
Orfėją sugebėjau įsivesti. 
Bet tu, tikiuosi, būsi apsukresnis! 


Abu leidžiasi žemyn. 


CXLIV 


[PENĖJO AUKŠTUPY] 


SEIRĖNĖS 
Penėjo aukštupy, kaip anksčiau 

7495 Šokim į bangas Penėjo! 

Nardykime tarp vilnių, 

Lai nuo mūs dainų švelnių 

Pralinksmės nelaimingieji. 

Tik vanduo mus išganys! 
7500 Telkimės į gaivų būrį, 

Plaukime Egėjo jūron, 

Į džiaugsmingas jos vilnis. 


Žemės drebėjimas 


SEIRĖNĖS 
Bangomis putoja upė, 
Atgalios tėkmė pasuko; 
7505 Tvenkias vandenys, juodai 
Rūksta aižintys krantai. 
Bėkim! Sprukim kuo toliau! 
Gero čia jau nebelauk. 


Paskui mus, svečiai kilnieji, 

7510 Jūros link, kur mėlynieji 
Marių toliai skaisčiai žvilga, 
Bangos tyliai krantą vilgo; 
Kur dangaus ir jūros mėnuo 
Apšlakstys rasa kiekvieną. 

7515 "Ten gyvybe viskas spindi, 
Čia - drebėjimai grėsmingi; 
Protingiausia - dingt laiku, 
Čia jau daros nesaugu. 


CXLV 


7520 


7525 


7530 


7535 


7540 


7545 


SEISMAS 
griaudėdamas ir bildėdamas gelmėje 
Nagi, dar pečiais bent sykį 
Įsiręžti pabandykim! 
Kai pavyks viršun išlįst, 
Viską šluosiu į šalis. 


SFINGĖS 

Viskas virpa, trata, kliba, 
Nepakenčiama šlykštybė! 
Vos gali nustygti vietoj, 
Neramiai į šonus mėto 
Įnirtingas siautulys! 

Tačiau mes nepajudėsim, 
Net jei pragaras čia dėsis. 


Bet koksai ten keistas skliautas 
Iš po žemių bando brautis? 
Ak, tai tas pražilęs senis, 

Iš bangų iškelt sumanęs 
Delo salą, kur pabėgus 
Nuo visų gimdyvė slėpės. 
Kriokia, nugarą sulenkęs, 
Įsitempę virpa rankos, 
Įsiręžęs kaip Atlantas 
Verčia akmenis ir žolę, 
Žvirgždą, žvyrą, smėlį, molį, 
Ardo vagą, laužia krantą. 
Štai per visą slėnį tylų 

Vėl išplėšia ruožą gilų. 

Lyg tvirta kariatidė, 
Nenuilsdamas, įšilęs, 

Lig juosmens viršun iškilęs, 
Vėl jis kelia luistą didį; 


CXLVI 


7550 


7555 


7560 


7565 


7570 


7575 


Bet toliau nežengs nė žingsnio, 
Si vieta priklauso sfinksam. 


SEISMAS 


Kad šis pasaulis mano kurtas, 
Teks pripažinti pamažu; 

Jei aš nebūčiau šitiek purtęs, 
Ar būtų žemėj taip gražu? 

Ar eterio skaisčiausią mėlį 
Didingai remtų šie kalnai, 

Jei aš nebūčiau jų iškėlęs, 
Ilgai glūdėjusių gelmėj! 
Akivaizdoj Nakties, Chaoso - 
Kilniųjų protėvių senų - 
Ridenom su titanais Osą 

Ir žaidėme Pelionu. 

Jaunystės įkarštyje drąsiai 
Pašėlę siautėm, kol žvaliai 
Kepurę dvigubą Parnasui 
Užmaukšlinome įžūliai... 
Dabar ten Apolonas klausos 
Jautriausių mūzų kuždesių. 
Net sostą griausmavaldžiui Dzeusui 
Iškėliau aš virš debesų. 
Dabar ir vėl, jėgas sutelkęs, 
Veržiuos iš žemės vidurių, 
Štai kiek erdvės, tiktai pažvelkit, 
Pulkams linksmų naujakurių. 


SFINGĖS 
"Tartumėme, kad senovėj 
Kas šias sangrūdas sukrovė, 
Jei nebūtumėme matę, 
Kaip jos ką tik atsirado. 


CXLVII 


7580 


2585 


7590 


7595 


7600 


7605 


Jau stiepias medžiai ir krūmokšniai, 
Nors uolos sujudėdamos dar pokši; 
Bet sfinksui visa tai nė motais: 

Tik mums priklauso šventas plotas. 


GRIFAI 


Aukso smiltys ir krisleliai 

| Žvilga tarp uolų plyšelių. 
Pražiopsosit lobį, skruzdės; 
Pasiskubinkit sukrusti! 


SKRUZDĖLIŲ CHORAS 


Tai kas, kad kelią jums 
Kalnai užtvėrė, 
Vikriom kojelėmis 

Į viršų spėriai! 

Ilgai netrukite 
Aptikę kertę, 
Smulkiausio trupinio 
Palikt neverta. 

Gerai žiūrėkite, 

Kur blyksi auksas, 
Apšniukštinėkite 
Angas menkiausias. 
Tik nesipeškite 

Ir nesigrumkit; 

Vien auksą neškite! 
Netempkit grunto! 


GRIFAI 
Šen neškit auksą kiekviena! 
Mums neprilygs jokia spyna; 
Kur grifas užkečia nagus, 
Didžiausias lobis bus saugus. 


CXLVIII 


PIGMĖJAI 


Nežinia kaip atsiradę, 

Mes jau spėjom įsikurt. 

Kad čia esam, patys matot, 

"Tad neklauskite, iš kur! 
7610 Žemėje gyvent įpratus, 

Kiekviena vieta pritiks; 

Jei uoloj plyšelis rados, 

Ir nykštukas tuoj išdygs. 

Kai greta nykštukė stojas, 
7615 Sukasi abu gražiai; 

Kas ten žino, gal ir rojuj 

Viskas klojos panašiai. 

Savo žvaigždei mes dėkingi 

Ieškom čia sėkmės geros; 
7620 Juk motulė žemė gimdo 

Ir rytuos, ir vakaruos. 


DAKTILIAI 
Jeigu pernakt jinai 
Mažus atbrazdino čionai, 
"Tai ir pačių mažiausių gentį 
7625 Galės čia atgabenti. 


PIGMĖJŲ VADAI 
Visi į vietą! 
"Turim skubėti! 
Kas spėriai veikia, 
Jėgos nereikia! 
7630 Per taikų metą 
Kalvę pastatę, 
Šarvus gaminkim, 
Ginkluotis imkim. 


CXLIX 


Skruzdės bedalės, 

7635 Judrios be galo, 
Neškit metalą! 
Daktiliai gausūs, 
Patys mažiausi, 
Kibkit į talką, 

7640 Čiupkit po malką! 
Ugnį kūrenkit, 
Ruoškit mums anglį, 
Kraukit, kiek telpa! 


GENERALISIMAS 
Lanką ir strėlę 
7645 Laikom nustvėrę! 
Antai atklydę 
Garniai išdidūs 
Stypso prie tvenkinio - 
Juos man nutrenkite 
7650 Šūviu taikliu! 
Klokit po šelmį! 
Puošime šalmą 
Plunksnomis jų. 


SKRUZDĖS IR DAKTILIAI 
Mes rūdą kasam, 
7655 Jie kala pančius. 
Belaisviai esam! 
Baigsis mūs kančios, 
Bet lig to laiko 
"Taikstytis reikia. 


IBIKO GERVĖS 


7660 Riksmas, mirštančiųjų raudos! 
Pro sparnų plakimą graudų 


CL 


7665 


7670 


7675 


7680 


7685 


1690 


Sklinda aimanos, dejonės, 
Lig padangės virpa klonis. 
Jau visi jie išžudyti, 

Jų krauju pakrantės švyti; 
Godūs išperos paunksnių 
Nuo garnių nuplėšia plunksnas, 
Virš šalmų jos plevėsuoja 

Tų pilvūzų kreivakojų. 
Bendražygės talkininkės, 
Narsios jūrų keliauninkės, 
"Tebūnie mūs kerštas šventas - 
Žūva giminiškos gentys; 
Mūsų nieks nesulaikys, 


Priešams amžiniems - mirtis! 


Krykdamos išsisklaido ore. 


MEFISTOFELIS 
lygumoje 

Gryni juokai su raganomis šiaurėj, 
"Tuo tarpu čia jaučiuos, sakyčiau, bjauriai. 
Tas Bloksbergas visai smagi vieta, 
"Ten bent jautiesi savas visada. 
Žinai, kad Ilzė savo Ilzenšteine lauks, 
Kad Heinrichas nuo skardžio nesitrauks, 
Nors Skurdžiams nuolat kliūva nuo Knarklių, 
Bet šitaip jau nuo šimtmečių gilių. 
O čia neaišku, ko sulaukt gali, 
Gal ims ir žemė prasivers kely?.. 
Keliauji kloniu, nuotaika puiki, 
O tau iškyla kalnas prieš akis, 
Gal ir ne kalnas, bet gera kalva, 
Kuri nuo sfinksų atskiria tave. 
Štai apačioj laužų ugnelės švyti, 


CLI 


Aplinkui sukas šelmės nematytos 

Ir moja, nenuleisdamos akių, 

Viliodamos galantišku šokiu. 

Ko man varžytis! Smaližiauti pratęs, 
1695 Pasinaudos kiekvieną progą radęs. 


LAMIJOS 
viliodamos paskui save Mefistą 
Na, paskubėkim! 
Pabėkim priekin! 
Kai atsilieka - 
Vėl paplepėkim. 
7700 Lai patursena 
Plevėsa senas, 
Smagu regėti, 
Kaip jis kamuojas. 
Lai šlubakojis 
7705 Paklupinėja, 
Jeigu nespėja 
Kaip sveikas skuost, 
"Trypdamas vietoj 
Mums iš paskos. 


MEFISTOFELIS 
sustojęs 
7710 O prakeikimas! Kvaišas diedas! 
Tos pačios nuo Adomo bėdos! 
Bent sendamas įgautum proto! 
Mažai buvai dar suvedžiotas? 


Žinia, kad jos netikę iš esmės, 

715 Supuvusios, verčiau nė nesiliesk, 
Korsetai suveržti, veidai dažyti, 
Sveikos minties geriau nė neprašyti. 


CLII 


1720 


7725 


7730 


7735 


Matai, žinai ir tai suvokęs, 
Vos tau sušvilps - patrypčiodamas šoki. 


LAMIJOS 
sustodamos 
Jis stovi, ėmė abejot; 
Dar ims, apsigalvos. Eime link jo! 


MEFISTOFELIS 
žengdamas į priekį 
Bala nematė! Ko čia trypti, 
Mažiau kalbų, daugiau darbų; 
Jei kartais raganos išnyktų, 
Koks velnias geistų velniu būt! 


LAMIJOS 
kuo meiliausiai 
Pabandykim jį prigriebti; 
Kad ir stengtųs širdį slėpti, 
Vienai turi atsiliepti. 


MEFISTOFELIS 
Nors čia šviesos ir neryškios, 
Jūs nepėsčios moteriškės, 
Nebandau kurios pašiepti. 


EMPUSA 
įsiverždama 
Ir manęs! Nesu prastesnė, 
Su manim žaidimą tęskim! 


LAMIJOS 
Tik jos ir trūko! Amžinai 
Sudrumsčia nuotaiką jinai. 


CLIII: 


1740 


7145 


1150 


7755 


EMPUSA 
Mefistofeliui 
Kad asilakanopė Empūsa 
Kam nors linkėtų blogo - netiesa, 
O tau, ponaiti arkliakoji, 
Aš giminaitė mylimoji. 


MEFISTOFELIS 
Iš kur tiek giminių pridygo? 
Nelyg sklaidytum seną knygą: 
Visur, nuo Harco lig Heladės, 
Aplink vien pusbroliai ir tetos! 


EMPUSA 
Jei ką nusprendžiu, nėr ko delsti, 
Galiu kuo noriu pasiversti; 
Dabartės, kad įtikčiau tau, 
Galvelę asilo kratau. 


MEFISTOFELIS 
Dėl giminystės, pasirodo, 
Čia žmonės kraustosi iš proto; 
Bet aš, deja, nepripažįstu 
Asilagalvių giminysčių. 


LAMIJOS 


Vyk tą šlykštynę, ji atgraso, 
Vos kas gražaus ar mielo rasis, 
Kas buvo miela ir gražu, 

Jai priartėjus tuoj pražus! 


MEFISTOFELIS 


Bet jūs, malonios tetulytės, 
"Taip pat įtartinokai švytit; 


CLIV 


7160 


7765 


7710 


7115 


Skruostelių žydintis raudonis 
Baugokas kelia abejones. 


LAMIJOS 
Tai pažiūrėk! Juk pulkas mūsų. 
Ir jei sėkmė bus tavo pusėj, 
Pati geriausia tau ir klius. 
Na, ko dar dūsauji padėręs? 
Kiek iš tavęs to kavalieriaus, 
Tiktai dedies esąs eiklus! - 
Prieik arčiau! Lai jis nutraukia 
Nuo kiekvienos iš mūsų kaukę 
Ir žvilgteli į veidelius. 


MEFISTOFELIS 


Šita gražiausia man atrodo... 
ją apkabindamas 
O varge! Perdžiūvus kaip šluota! 
sugriebdamas kitą 
Gal ši?.. O siaube, greit išnyk! 


LAMIJOS 


Bet tu tokios ir vertas tik. 


MEFISTOFELIS 
Gal tą mažylę reiktų stverti... 
Tik ji žvitri nelyg lacerta, 
Sučiupk tu tokią už kasos! 
Verčiau tą ilgšę nusigriebus... 
Vaje! Kažkoks vijoklio stiebas 


CLV 


7180 


71785 


7790 


7795 


7796a 
7196b 


7800 


Su spurgu vietoje galvos. 

Kuri ten dar?.. Gal ta putlutė 
Galėtų man paguoda būti; 

Kas bus, tas bus! Taigi - prie tos! 
Neveltui juk už apkūnoką 
Rytuos didžiausią sumą moka... 
Kaip iš pumpotaukšlio naudos! 


LAMIJOS 
Žaibu paskliskime aplinkui, 
Sparnais mosuodamos galingai 
Nelyg šikšnosparnių pulkai! 
Priverskim jį šiek tiek pabūgštaut! 
Šį kartą, regis, raganiūkšti, 
Tu dar pigiai išsisukai. 


MEFISTOFELIS 


nusipurtydamas 
Deja, ne kažin kiek įgauta proto; 
Tas pats absurdas, pasirodo, 
Ir čia, ir šiaurėj; kur žvelgi - 
Vaiduokliai šlykštūs ir paiki, 
Ir ar poetai kuria, ar tauta - 
Vien beskonybė sumauta. 
Kaip ir visur, tie maskaradai 
Į kerinčias gašlias pagundas veda. 
Vos nutveri tą meilią kaukę - 
Net pats suvirpi tarsi spąstuose... 
Juk aš ne prieš ir apsigauti, 
Kad tik ilgiau apgaulė tęstųsi. 


pasiklydęs tarp akmenynų 


CLVI 


7805 


7810 


7815 


7820 


7825 


Kur aš esu? Kur aš einu? 

Ant tako - krūsnys akmenų. 

Ateinant matės laukas plynas, 

Dabar - uolynų sąvartynas. 

Bergždžiai ropščiuos, sukiojuos vingiais, 
Kur mano sfingės, kur jos dingo? 

Gali visai galvos netekt - 

Kalnagūbriai per vienąnakt! 

Ko gero, raganos nakčia 

Atrito Bloksbergą lig čia. 


OREADĖ 


nuo senos uolos 
Ei, lipk aukštyn! Šitie šlaitai 
Tokie per amžius, kaip matai. 
Pagerbk uolėtą, statų kelią, 
Šią Pindo atšaką nuošalią. 
Aš jau stovėjau, kai Pompėjus 
Čia spruko, mūšį pralaimėjęs. 
Chimeros, stūksančios aplink, 
Sulig pirma gaidgyste dings. 
Ne pirmas kartas - pramanas iš jų, 
Vos radęsi, išnyks be padujų. 


MEFISTOFELIS 
Šlovė kilniausiai iš uolų! 
Pro vešlią skraistę ąžuolų 
Net blyksnis mėnesio vaiskaus 
Tankion tamson neprasibraus. - 
Bet ten, brūzgynuos, netoli, 
Švieselė blykčioja kukli. 
Tiesiog geriau negu tikies! 
Juk tai Homunkulas, išties. 
Iš kur gi tu dabar, mažuti? 


CLVII 


7830 


7835 


7840 


7845 


7850 


HOMUNKULAS 


Skraidžiau tai šen, tai ten truputį... 
Norėčiau pagaliau iš tikro gimt, 

Tą stiklą nekantrauju sudaužyti. 
Bet, ką lig šiol mačiau aplink, 

Šiek tiek malšina ryžtą didį. 
Išduosiu paslaptį mažytę: 

Girdėjau šnekant du filosofus, 

Jų ginčas apie gamtą įdomus. 

Man būtų pravartu su jais pabūti, 
Jie, regisi, išmano žemės būtį; 
Galbūt ten patarimą gausiu, 

Kur man ieškot sprendimo protingiausio. 


MEFISTOFELIS 


Verčiau klausyk savęs paties. 
Nespėja šmėkla pasirodyt, 

Kaip filosofas taria žodį 

Ir pasitelkęs savo išmonę ir meną 
Dar tuziną vaiduoklių prigyvena. 
Tik klysdamas įgauni išminties! 
Jei nori gimt, klausyk savęs paties! 


HOMUNKULAS 


Vertingas patarimas kartais turtas. 


MEFISTOFELIS 


"Tai skrisk! Dar teks mums susidurti. 


Išsiskiria. 


CLVIII 


7855 


7860 


7865 


ANAKSAGORAS 
Taliui 
Užsispyrimas tavo kietas: 
Ką besakyčiau - nė iš vietos. 


TALIS 


Banga menkiausiam vėjui nusilenks, 
Bet stūksančios uolos visad privengs. 


ANAKSAGORAS 


Šios uolos kilo iš ugninio tvaiko. 


TALIS 
Drėgmė gyvybę gimdo ir palaiko. 


HOMUNKULAS 
tarp judviejų 
Ar nepriimsit paėjėt greta? 
Aš irgi geisčiau atsirast kada. 


ANAKSAGORAS 
Kaip, Tali, ar pernakt iš šlyno 
"Tokius sukrautum sąvartynus? 


TALIS 


Ir gamtai, ir jos gyvastingiem tvinksniam 


Para ar valanda tėra tik mirksniai. 
Ji viską kuria nuosekliai, tolydžio, 
O ne per jėgą griebias kažko didžio. 


ANAKSAGORAS 


Bet kaip matai! Plūtono liepsnos klaikios, 


Ajolo dujų gaivalingas tvaikas 


CLIX 


7870 


7875 


7880 


7885 


Sulaužė, išsprogdino žemės plutą, 
Ir stovi kalnas ten, kur jo nebūta. 


TALIS 


Ir kas iš to? Ir nieko čia baisaus. 
Išdygo kalnas ir lai stovi sau. 

"Toks ginčas tik pačių gaišina laiką, 
Ir žmogui nieko doro nesuteikia. 


ANAKSAGORAS 
Plyšiuos jau mirmidonai knibžda, 
Naujieji kalno šeimynykščiai; 
Pigmėjai, daktiliai ir skruzdės 
Tik triūsia, sukasi subruzdę. 


Homunkului 


"Tavęs negundo viešpačio galia? 
Tik kiurksai susirietęs kevale, 

Bet jei valdyti nori - tark man žodį, 
Galėčiau jų karalium karūnuoti. 


HOMUNKULAS 
Kaip, mano Tali? 


TALIS 
Tarp mažylių 

Ir menkas karžygys iškyla, 
"Tarp didelių - ir mažas augs. 
Žvelk! Gervių debesys juoduoja! 
Pigmėjams bruzdantiems grūmoja, 
Ir jų karaliui grės mirtis. 
Aštriais snapais, nagų pentinais 
Suplėšyt, perverti ketina; 


CLX 


7890 


7895 


7900 


7905 


7910 


7915 


Jau blyksi amalu lemtis. 
Piktadariai garnius išžudė 
Tykiuos užutėkiuose prūdų. 
Už kruvinąją liūtį iečių 

Būriai įtūžę giminiečių 
Saldžiausio keršto reikalauja 
Ir dar pralies pigmėjų kraują. 
Ką reiškia skydai ir šalmai? 
Nė garnio plunksnos nepadės! 
Daktilis slepias už skruzdės, 


Pakrikę sprunka jų pulkai! 


ANAKSAGORAS 
po pauzės, iškilmingai 

Lig šiol lenkiausi požemių valdovam, 
Dabar geidžiu aukštybių deives šlovint... 
Tu! Amžiais viršuje nesenstanti, 
Trivardė, triasmenė esanti, 
Pasigailėk, tautos kančias pamačius, 
Diana, Luna ir Hekate! 
Tu įkvepianti ir giliausiai gundanti, 
Tu droviai švytinti ir visa juntanti, 
Atverk grėsmingas ūkanų gelmes, 
Parodyk savo amžinas galias! 


Pauzė 
Jau spėjo ir išgirst? 
Tik imk raudot, 


Nejau nuo to 
Visa gamtos tvarka pairs? 


Artėja vis didėdamas į mus 
Dievaitės sostas žėrintis, puošnus, 


CLXI 


Purpuriniu liepsnos apsiaustu... 
Vos pažiūrėjus, siaubas kausto! 
Nedrisk! Ugnies grėsmingas diske, 
"Tu sunaikinsi žemę, jūrą, viską! 


7920 Gal tai tiesa, kad raganos Tesalijos 
Nukreipdavo žemyn mėnulio kelią, 
Kad magiškos jų giesmės, burtai baisūs 
Ir pražūtį prišaukdavo kadaise? 
"Tamsa užkloja vaiskų diską, 

7925 Jis aiži, kibirkštys sutvisko! 
Kaip spraga, traška, šnypščia oras! 
Girdžiu griausmus ir vėjo šuorus! - 
Prieš sostą puolu nuolankiausiai! - 
Atleiskit! Aš čia jų šaukiausi. 


Puola kniūpsčias. 


TALIS 
7930 Ir ko tik jis nematė negirdėjo! 
Gal aš tikrai ko nors nepastebėjau? 
Man regis, viskas taip, kaip visada. 
Užeina beprotybės valanda; 
Mėnulis supasi iš lėto 
7935 Visai jaukus ir savo vietoj. 


HOMUNKULAS 
Kas dedas ten, buveinėje pigmėjų? - 
Jų apvalainas kalnas nusmailėjo. 
Atrodo, kad į šlaitą trenkės 
Mėnulio gabalas nemenkas, 

7940 Be gailesčio prislėgdamas visus, 

Nebodamas, kas kaltas, kas teisus. 
Išties pribloškianti kūryba - 


CLXII 


7945 


7950 


7955 


7960 


Lyg mostelėjus kam delnais 
Dangus ir gelmės vienu ypu 
Paverčia lygumas kalnais. 


TALIS 
Mažiau tikėk tais vaizdiniais! 
O tie bjaurybės - lai juos galas! 
Gerai, kad tu ne jų karalius. 
Į linksmą jūrų šventę traukiam - 
Tenai svečių garbingų laukia. 


Išeina. 


MEFISTOFELIS 
ropšdamasis iš kitos pusės 
Tos kreivos šaknys ąžuolų, kad jas kur šunes, 
Vos užsikoriau ant stačios viršūnės! 
Čia tau ne Harcas su sakais pušų - 
Padvelkia, ir į smalą panašu; 
Siera, svarbiausia... O šitoj Heladėj, 
Atrodo, nieko panašaus net nesimato; 
Norėčiau žvilgtelėt į graikų pragarą - 
Net įdomu, kuo jie ugnelę pakuria. 


DRIADĖ 


Namuos savu protu savaip verties, 
Svetur kitos prireikia išminties. 

Užuot įvedinėjęs savo tvarką, 

Verčiau šventuosius ąžuolus pagarbink. 


MEFISTOFELIS 
Maąstai juk apie tai, ką palikai; 
Kas įprasta, tą rojum ir laikai. 


CLXIII 


7965 


1970 


7975 


7980 


7985 


7990 


Verčiau sakyk, koks ten blausioj 
Oloj pritūpęs padaras trilypis? 


DRIADĖ 
Tai forkiadės! Jei užteks drąsos, 
Eik ir užkalbink tas būtybes. 


MEFISTOFELIS 
Kodėl gi ne! - Akim tikėt nenoriu, 
Net man galvon tokia klaika nešaus: 
Nesu regėjęs nieko panašaus - 
Juk tai tiesiog baisiau už mandragorą... 
Net nuodėmė pati šlykščiausia 
Nebeišgąsdintų tikriausiai, 
Kai šią trijulę pamatei! 
Baisiausi pragarai prieš jas nublanksta, 
Mes jų net neįleistumėm per slenkstį. 
O čia ramiai keroja siaubas šis, 
Štai tau ir antika, menų lopšys... 
Berods, mane įėjusį patyrė - 
Sukruto tie šikšnosparniai vampyrai. 


[VIENA Iš] FORK[IADŽIŲ] 


Na, sesės, duokite man akį, 
Kažkas šventyklon braunas, regis. 


MEFISTOFELIS 
Gal leisite prieiti, garbios ponios, 
Tikiuosi jūsų trigubos malonės. 
Nors jūs manęs, deja, dar nepažįstat, 
Mus sieja, jei neklystu, giminystė. 
Jau su dievais seniausiais aš mačiaus, 
Prieš Opę, Rėją pagarbiai lanksčiaus, 
Net Parkas, seses jūsų ir Chaoso 


CLXIV 


Regėjau kaip ir jus prieš savo nosį, 
79911 Nepamenu, ar vakar, ar anksčiau. 

Bet jums prilygstančių nesu regėjęs, 

"Todėl tyliu prieš jus susižavėjęs. 


FORKIADĖS 


"Ta šmėkla turi nuovokos sveikos. 


MEFISTOFELIS 


2995 Ir ko poetai tyli - aš stebiuos. 
Išties, kaip čia galėjo atsitikt? 
Koks atvaizdas galėtų jums prilygt; 
Kur skulptoriai žiūrėjo, jeigu matė 
Tiktai Venerą bei Junoną ar Paladę? 


FORKIADĖS 
s000  Vienatvėj ir tyliausioje nakty 
Neteko apie tai susimąstyt! 


MEFISTOFELIS 
"Taigi, kai tik gūžiesi ir slepies, 
"Tai nei kas pamatys, nei pastebės. 
Juk jums seniai derėjo įsikurti 
so0s Kur viešpatauja grožis, meno burtai, 
Kur tarp žvalių herojų įstabių 
Žėrėtumėte marmuro rūbu. 


Kur - 


FORKIADĖS 
Liaukis gundęs mus, gal jau nustosi! 
Kas mums iš to, kad visa tai žinosim? 
so10  Nakty užgimę, gūžiamės nakty, 
Savęs nežinom, kur jau ten kiti. 


CLXV 


8015 


8020 


8025 


MEFISTOFELIS 


Vadinas, jūs neturit ką prarasti, 
Kitiems palikit šią problemą spręsti. 

Jūs turit vieną akį, vieną dantį; 

Tai gal mes mitą pergudraut pabandom: 
Jeigu jus tris laikysime dvejybe, 

Mane pridėję, tapsim vėl trejybe, 

Bent jau trumpam. 


VIENA Iš FORKIADŽIŲ 


Kaip manot? Gal išties? 


KITOS 


Tik jis apsieis ir be akies, ir be danties. 


MEFISTOFELIS 
Juk būtent čia gražumas visas slypi, 
Be to idėja virstų beprasmybe. 


VIENA IŠ FORKIADŽIŲ 
O jei primerktum vieną akį tu, 
Atkištum iltį vietoje dantų, 
Išvydę tavo profilį iš tolo 
Visi išsyk laikytų mūsų broliu. 


MEFISTOFELIS 


Per daug garbės! Tačiau lai bus! 


FORKIADĖS 
Lai bus! 


MEFISTOFELIS 
vaizduodamas forkiadę 
Štai aš - Chaoso mylimas sūnus! 


CLXVI 


FORKIADĖS 


O mes - jo tikros dukros. 


MEFISTOFELIS 


Kur matyta! 
Juk pirštais užbadys - hermafroditas! 


FORKIADĖS 
s030 Nėr ko prikišti naujajai trejybei, 


Du dantys blyksi ir dvi akys žiba. 


MEFISTOFELIS 
O aš kam toks galėčiau pasirodyt - 
Tik pragaro kemsynuos velnius jodyt. 


Išeina. 


UOLĖTOS EGĖJO 
JŪROS ĮLANKOS 


Mėnulis sustingęs zenite 


SEIRĖNĖS 
sugulusios ant uolų šlaitų, groja fleitomis ir dainuoja 
Veltui tesalietės stengės 
8035 Savo burtais ir žabangais 
Ant uolų tave nusviesti. 
Nuo naktinio skliauto švieski, 
Virpančias vilnis palieski, 
Purslais žvilgančias, rasotas 
8040 Baltas keteras putotas 
Raibuliuojančių bangų. 


CLXVII 


8045 


8050 


8055 


8060 


8065 


Deive mėnesio puiki, 
Būk mums, vergėms, palanki. 


NEREIDĖS IR TRITONAI 
jūrų keistenybių pavidalų 

Jūros gaudesį nustelbę 

Skardžiabalsiai chorai skelbia: 

Nerkit iš tamsių gelmių! 

Slapstęsi nuo vėtrų šėlo, 

Liskime iš dugno smėlio 

Paklausyt dainų švelnių. 


Štai kaip mes pasidabinę! 
Spindi sagės ir grandinės, 
Aukso juostos juosia kūnus, 
Žėri deimantais karūnos. 
"Tuos turtus sukrovėt jūs, 
Siųsdamos jūreiviams mirtį, 
Kai jie svaigdavo, išgirdę 
Marių demonų balsus. 


SEIRĖNĖS 


Jūrose ir vandenynuos 
Žuvys blykčiodamos žvynais 
Siaučia, žaidžia žaidimus; 
Bet, nors tuo smagu gėrėtis, 
Pamatyt šiandien norėtųs, 
Kad ne vien tik žuvys jūs. 


NEREIDĖS IR TRITONAI 
Vos tik įlankon atplaukę, 


Jau numanėm, kas čia laukia; 
Broliai, sesės, į gelmes! 
Po šitos trumpos kelionės 


CLXVIII 


Nebeliks nė abejonės, 
Kad ne vien tik žuvys mes. 


Nuplaukia. 
SEIRĖNĖS 
8070 Pranyko visi! 
Link Samotrakės jie išsyk 


Nuskriejo govėda šaunia. 
Koks reikalas bloškė juos žygin 
Oriųjų kabeirų valstybėn! 

8075 Kabeirai - dievai ypatingi, 
Jie patys save nuolat gimdo, 
O kas jie - patiems nežinia. 


"Tau dar slėptis anksti, 
Mėnesiena skaisti, 

8080 Vaiskiai brėkštantis rytas 
Mus bemat išvaikytų. 


TALIS 
pakrantėje, Homunkului 
Vertėtų mums Nerėją aplankyt; 
Juoba ir jo ola čia pat matyt, 
Nors ką žinai, ar neišgrūs 
soss Tasai surūgėlis niaurus. 
Pikčiurna padermei žmogaus 
Nejaučia nieko palankaus. 
Bet, norint ateitį išklaust, 
Jis vertas žodžio pagarbaus, 
8090 Jo pranašystės, pelnę šlovę, 
Kai kam padėjo nesuklyst. 


CLXIX 


HOMUNKULAS 


Tad ir pabelskim - ko dar stovim, 
Juk neužpūs, nesudaužys! 


NERĖJAS 


Ar tik ne žmonės? Vien nuo jų balsų 
8095 "Toks įtūžis sukyla, net baisu! 

Nesugebantys patys sau prilygti, 

Į dievus taikos, aitrindami pyktį. 

Galėčiau dieviškoj palaimoj snaust, 

Bet traukia vis nelaimėlį užjaust; 
s100 Nors kai matau, kuo patarimas virto, 

Gailiuosi, kad iš viso jį išgirdo. 


TALIS 
Bet vis dėlto pristigę patirties 
Į jūrų senį kreipias išminties! 
Matai šią žmogų primenančią liepsną? 
s10s  Patark, ir viską padarys, kaip liepsi. 


NERĖJAS 


Patark! Ar kas tų patarimų paiso! 
Protingas žodis skrieja pro ausis. 
Jau tiek bėdų gyvenimas užtaiso, 
O jie savaip darys, bet neklausys. 
si10 Kiek kartų Parį tėviškai įspėjau, 
Kai svetimos žmonos užsinorėjo? 
Stovėjom graikų pakrašty sykiu, 
Ir jam išklojau, ką minty regiu: 
Ištvinę žaros, padūmavę plynės, 
8115 Žioruoja pamatai, mirtis, žudynės, 
Žlugimas Trojos - siaubą tos dienos 
Vėliau poetas amžiams apdainuos. 
Iš senio žodžių jis tik juokėsi tada, 


CLXX 


8120 


8125 


8130 


8135 


8140 


8145 


Geismai laimėjo, krito Ilionas - 
Sustingęs, nukankintas jo lavonas 
Ereliams Pindo tapo nuostabia puota. 
Uliksą irgi perspėjau, tačiau 

Ar nuo Kiklopo, Kirkės atbaidžiau? 
Verčiau jau savo būdui atsiduos, 

Nei paklausys. Ir kiek iš to naudos? 
Belieka džiaugtis po kančių ilgų 
Krantan svetingan išmestam bangų. 


TALIS 
Išminčius už kvailystę linkęs bart, 
"Taurus žmogus pamokys atrąkart. 
O mažulytis dėkingumo grūdas 
Visad atsvers nedėkingumo pūdą. 
Tad neatimkit iš šio padaro vilties: 
Jis nori gimt galų gale išties. 


NERĖJAS 


Nedrumskit mano nuotaikos žvalios! 
Kituos esu paskendęs reikaluos: 
Turiu sutikt dukras seniai matytas, 
Atplaukia marių gracijos, doridės. 

Ir jūsų žemėj, ir pačiam Olimpe 
Grakštus jų grožis būtų ypatingas. 
Atplaukusios ant nugarų drakonų, 
Guviai sušoka ant eiklių žirgų 
Neptūno, ir prigludusios maloniai 
Skrajoja veik neliesdamos bangų. 


Antai Veneros kriauklėje spalvotoj 
Gražioji Galatėja pasirodo; 

Kai nėr Kipridės, Pafo saloje 

Visi kaip deivę garbina tik ją. 


CLXXI 


Veneros sostas, šventykla seniai 
Kaip palikimas atiteko jai. 


s150  Pranykit! Man šią valandą džiaugsmingą 
Nei rietenos, nei pyktis nepritinka. 
Keliaukit pas Protėją! Jis atskleis 
Visokius būdus, kaip užgimt ir pasikeist. 


Nutola jūros link. 


TALIS 


Atrodo, čia tik veltui slenkstį mindėm, 
s155 Protėjas apsireiškia - ir išsklinda; 

Jei ir užklupsi - suks kažką aplink, 

O tu būk toks gudrus ir atsirink. 

Bet tau juk reikia patarimo pagaliau: 

Nėr iš ko rinktis - eik toliau! 


Nueina. 


SEIRĖNĖS 
viršuje ant uolų 
8160 Kas ten putotą rėžį 
Per visą jūrą brėžia? 
Nelyg įtempęs burę 
Virš marių vėjas buria, 
Pulkus skaisčių undinių 
8165 Link mūsų atskraidina. 
Pasiklausyt jų aido 
Mes leidžiamės nuo šlaito. 


NEREIDĖS IR TRITONAI 


Mes nešame ant rankų 
Iškėlę lobį brangų. 


CLXXII 


8170 


8175 


8180 


8185 


8190 


Platus Chelonės skydas 
Atspindi nematytus 
Pavidalus valdovų; 
Dievams giedokit šlovę. 


SEIRĖNĖS 
Dūžta laivai, 
Gelbsti dievai, 
Nors ūgio niekingo, 
Jėgų jiem nestinga. 


NEREIDĖS IR TRITONAI 
Orių kabeirų draugėj 
Atšvęsim puotą saugiai; 
Šventos jų viešpatijos 
Neptūnas prisibijo. 


SEIRĖNĖS 
Jiems nieks neprilygs; 
Jei laivą ištiks 
Pavojus mirties, 
Jie ranką išties. 


NEREIDĖS IR TRITONAI 
"Iris įkalbėjom atvykti, 
Ketvirtas teikėsi likti; 
Sakės, esąs pats svarbiausias, 
Su mumis nekeliausiąs. 


SEIRĖNĖS 
Tarpusavy dievai 
Pokštauja gyvai. 
Mums juos tepritinka 
Šlovint maloningai. 


CLXXIII 


8195 


8200 


8205 


8210 


NEREIDĖS IR TRITONAI 
Jų septyni iš tikrųjų. 


SEIRĖNĖS 
Kurgi tad trejetas jųjų? 


NEREIDĖS IR TRITONAI 


Kas tai dabar sumotų, 

Gal tik Olimpe žinotų; 

Ten ir aštunto būta, 

Jo dar niekas nekliudė. 
Laukiam jų nuolankiausiai, 
Jie dar ruošias tikriausiai. 


Neprilygti niekieno, 
Vis tolyn jie žvelgia, 
Kenčia ilgesingą alkį 
Siekio nepasiekiamo. 


SEIRĖNĖS 
Argi kas pastebės, 
Kuriai dievybei meldies, 
Saulė ar mėnuo padės - 
Lygiai apsimokės. 


NEREIDĖS IR TRITONAI 
Mūs šventėj lauks didi šlovė, 
Tiek nuotykių ištvėrus! 


SEIRĖNĖS 
Herojai dar praeity 
Troško būt pagirti, 
Bet kur ta jų šlovė, 


CLXXIV 


8215 


8220 


8225 


Tik aukso vilną rado jie, 
O jūs - kabeirus. 


visi kartoja kaip priedainį choru 


Tik aukso vilną rado jie, 
Ojūs - 

kabeirus. 
O mes - 


NEREIDES ir TRITONAI 
praplaukia pro šalį. 


HOMUNKULAS 
Šiaip mano akiai visa tai 
Tik drėbto molio puodai, 
O mokslo vyrams šie daiktai 
Tiek peno ginčams duoda. 


TALIS 


Įgauna moneta vertės, 
Kai rūdys varį ima ėst. 


PROTĖJAS 


nematomas 
Kuo jie labiau nusistebės, 
Tuo man, senam, daugiau garbės! 


TALIS 


Kur tu, Protėjau? 


PROTĖJAS 
pilvakalbio balsu, tai greta, tai iš tolo 
Čia! Ir čia! 


CLXXV 


TALIS 
Šmaikšti išdaiga, bet bergždžia; 
Žinau, kad čia kažkur slepiesi! 
8230 Ar dar ilgai tuščiai plepėsim? 


PROTĖJAS 


tarsi iš tolumos 
Lik sveikas! 


TALIS 
tyliai Homunkului 
Jis greta. Dabar nušvisk, 
Jisai smalsus nelyg žuvis; 
Ilgai mainytis nevalios, 
Liepsnelė tuoj jį privilios. 


HOMUNKULAS 


8235 Sviesa galiu kertes užpildyt, 


Tiktai bijau, kad stiklas nesuskiltų. 


PROTĖJAS 
virtęs gigantišku vėžlių 
"Tokios žavios šviesos dar nemačiau! 


TALIS 


apgobdamas Homunkulą 
Gerai! Jei nori, žvilgtelk iš arčiau. 
Tik nesupyk, tačiau užuot ropojęs, 
8240 Mums pasirodyk kaip žmogus dvikojis. 
Kai pasielgsi pagal mano valią, 
Parodysiu tau slepiamą ugnelę. 


CLXXVI 


8245 


8250 


8255 


PROTĖJAS 


prakilnia povyza 
Neužmiršti senų gudrybių niekados. 


TALIS 


Kaip tu aistros mainytis nuolatos. 
Atidengia Homunkulą. 


PROTĖJAS 


nustebęs 
Nykštukas švyti! To dar nemačiau! 


TALIS 


Kaip jam užgimt, patartumei verčiau. 
Jisai, iš jo kalbų esu patyręs, - 
Pusiaukelėj keistai įstrigęs vyras. 
Dvasia pasiekęs tobulų tolybių, 
"Tačiau visai be kūniškų savybių. 

Jo visas svoris - šito stiklo svoris, 

Bet pagaliau ir įsikūnyt noris. 


PROTĖJAS 


Juk tu sūnus mergelės nekaltos, 
Pralenkęs užmačias gamtos! 


TALIS 
tyliai 
Bijau, kad dar yra pavojus kitas: 
Man regis, jis hermafroditas. 


PROTĖJAS 


Menka bėda; kai pasirinkt turės, 
Į kur palinks, tenai ir priderės. 


CLXXVII 


Bet ką čia daug svarstyt, mažyli, 

s260 Pirmiausiai nerkime į marių gylį! 
Kadangi pradedama nuo mažų, 
Visų mažiausius gaudai ir ragauni, 
"Taip palaipsniui priaugi pamažu 
Ir formas vis tobulesnes įgauni. 


HOMUNKULAS 


8265 Gaivumas vėjo patalų, 
Svaigina kvapas jūros augalų! 


PROTĖJAS 

Žinau, mieliausias mano vaike, 
Kaip užburia vandens alsavimas! 
"Tuo kyšuliu siauru paeikim, 

8270 "Tenai gaivumas neapsakomas. 
Štai ir procesija, lėtai 
Pakrante traukianti, matai? 
Eime prie jų. 


TALIS 


Aš su jumis. 


HOMUNKULAS 


"Trys dvasios - keistas reginys! 


RODO salos TELCHINAI 
ant hipokampų ir jūros drakonų, 
rankose iškėlę Neptūno trišakį. 


CHORAS 
8275 Šis trišakis, mūsų Neptūnui nukaltas, 
Bangas okeano audringas suvaldo. 
Kai debesis skaldo žaibais griausmavaldis, 


CLXXVIII 


8280 


8285 


8290 


8295 


8300 


8305 


Jam lygiai Neptūnas po vandenis baldos; 

Kaip blyksniais dantytais praplyšta dangus, 
"Taip purslais ištykšta banga ant bangos; 

Ir tą, kurs pakliūva tarp girnų stichijų, 

"Tol mėtomą svaido, kol gelmės praryja. 
Šiandien šitą skeptrą jis įteikė mums, 

Tad audros mums šventės linksmos nesudrums. 


SEIRĖNĖS 


Helijo šviesos užlietus, 
Gaubiamus erdvės saulėtos 
Sveikinam, kai mėnesieną 
Šlovina širdis kiekvieno! 


TELCHINAI 


Nakties skliauto deive, Luna mieliausia, 
Gėriesi ir tu broliui skiriamom liaupsėm! 
Klausaisi, kaip džiūgauja Rodo sala, 

Ir liejas peanai jam nenutylą. 

Perdien jis keliauja padangės keliais 

Ir siunčia mums žvilgsnį ugnies spinduliais. 
Pakrantės, kalnagūbriai, miestai ir pievos - 
Į visa tai žvelgia ir gėrisi dievas. 

O miglai užslinkus, šviesos spindulys 
Padvelks lyg vėjelis ir rūkas išsklis! 
Šimtuos atvaizdų jis save atpažįsta, 

Kaip milžiną rūstų, kaip grakščią jaunystę; 
Mes buvom pirmieji, dievybei dangaus 
Suteikę pavidalą orų žmogaus. 


PROTĖJAS 
"Tegu sau pučiasi ir suokia! 
Švenčiausiai saulei kelia juoką 
"Ta negyvų stabų vora. 


CLXXIX 


Išgauna rūdą ir iš vario 

Kolosus sukuria ir tarias 

Kažką prasmingo padarą. 

O kas iš tos puikybės liks? 
8310 Iš viso tų stovylų ūgio 

Po vieno gero žemės smūgio - 


Tik išsilydęs krešulys. 


Kaip ten bebūtų, žemės darbas - 

"Tai vienas rūpestis ir vargas; 
8315 Visai kas kita - vandenynas, 

"Tuoj nugabens tave delfinas 

Į jo putojančias vilnis. 


pasiverčia delfinu 


"Belieka laukt sėkmės! Ko spoksai, 
Lipk ant kupros, ir aš sutuoksiu 
8320 "Tave su jūrų bangomis. 


TALIS 


Pakluski potraukiams kilniausiems 
Ir atsiduok kūrybos siausmui, 
Aistroms ieškojimo veiklaus! 
Čia sulig dėsniais amžinaisiais 

8325 Pavidalai ir formos keisis - 
Ilga kelionė lig žmogaus. 


HOMUNKULAS užsėda ant Protėjo-delfino. 


PROTĖJAS 
Į jūrą ženk, bekūne dvasia, 
Čia nežabotą laisvę rasi, 
Verpetais verdančias erdves; 


CLXXX 


8330 


8335 


8340 


8345 


8350 


Nesiek aukščiausiųjų pakopų, 
Nes vos pavirsi tu į žmogų, 
Bus viskas baigta, po tavęs. 


TALIS 
Kaip pažiūrėsi; kai kada 
Žmogum garbingu būti ne bėda. 


PROTĖJAS 
"Taliui 
Visiems netaikyk savo mato! 
"Tokius kaip tu gal ir pamato; 
Tarp dvasių neįžvelgiamai nykių 
Tave ne vieną šimtmetį stebiu. 


SEIRĖNĖS 
ant uolų 

Kas per debesys ten sklendžia, 
Gaubia mėnesį žiedais? 
"Tai burkuojantys balandžiai 
Lyg šviesa baltais sparnais. 
Pafo pasiųsti plasnoja, 
Kupini aistrų švelnių, 
Mūsų šventę vainikuoja 
Virš skaisčių linksmų vilnių! 


NERĖJAS 
prieidamas prie Tūlio 
Gal kiti garais laikytų 
Tą mėnulio aureolę, 
Dvasios, mes, visai ką kita 
Čia įžiūrime iš tolo. 
"Tai balandžiai, kurie lydi 
Mano dukrą gražiame 


CLXXXI 


Perlamutro vežime - 
Amžiną, didingą skrydį. 


TALIS 


8355 Kas garbingam žmogui tinka, 
"Tas geriausia visada. 
"Tai, kas šventa, rūpestingai 
Saugom jaukiame lizde. 


PSILAI ir MARSAI 
ant jūros jaučių, veršių ir avinų 
Kipre, urvų gruoblėtuos grotuos, 
8360 Kur niekad neužkliūnam 
Nei Seismui, nei Neptūnui, 
Per amžius samanotus 
Globojami vėjo ošimo, 
Rimty amžinybės parimę 
8365 Mes saugom Kipridės vežimą. 
Kai šnabždasi bangos pasklidę, 
Siūruodamos mėnesio brydę, 
Nematomi niekam atlydim 
Mieliausiąją dukrą čionai. 
8370 Mums kelio negali pastoti 
Nei erelis, nei lūtai sparnuoti, | 
Nei mėnesio pusė, nei kryžius. 
Lai valdovai, viskam pasiryžę, 
Susigrums ir kariaus, 
8375 Miestų mūrus sugriaus, 
Laukuose pasėlius nusiaubs. 
Mes amžinai 
Vežam brangiausią valdovę čionai. 


CLXXXII 


SEIRĖNĖS 


Stebuklingą sostą lydi, 
8380 Supa ratais, voromis 
"Tvirtos, romios nereidės 
Kaip gyvatės eilėmis, 
Viršum jų doridės skrieja; 
"Trykštamos svaigia gaiva 
8385 Lydi sesę, Galatėją - 
Ji, lyg motina gyva, 
Žengia prakilniai, kad, rodos, 
Orumu dievam prilygs, 
Ir sykiu it žemės moters 
8390 Patrauklus jos žavesys. 


DORIDĖS 


choru, plaukdamos ant delfinų pro Nerėją 
Lai šešėlius mėnuo gena, 
Siunčia spindulius jaukius: 
Mums smalsu, ką tėvas mano 
Apie mūsų jaunikius. 


Nerėjui 


8395 Šiuos jūreivius mes ištraukėm 
Iš plėšrių audros nagų, 
Juos ant samanų išslaugėm 
Negailėdamos jėgų. 
Savo bučiniais karščiausiais 
8400 Jie mums atsilygins gausiai; 
"Tark mums žodžių palankių. 


NERĖJAS 


Bet tai jau dviguba sėkmė savaime - 
Būt kilniaširdėm ir patirt palaimą. 


CLXXXIII 


DORIDĖS 


Jei tiki, kad mes neklystam, 
8405 Jeigu juos pripažinai, 

Mūsų amžinai jaunystei 

Leisk jais džiaugtis amžinai. 


NERĖJAS 
Puikus laimikis jums priklauso, 
Pavetskit vyrais jauniklius, 
s410 Bet to, kas valioj vieno Dzeuso, 
Aš negaliu suteikti jums. 
Iš meilės laukti pastovumo 
Tiek pat prasmės kaip iš bangos, 
Nuslūgus aistrai prielankumo, 
8415 Ramiai į krantą siųskit juos. 


DORIDĖS 
Na ką gi, berniukai, sėkmės jums tenai, 
Liūdnoka, bet teks išsiskirti. 
Tikėjomės mylimos būt amžinai, 
Dievai šių norų negirdi. 


JAUNUOLIAI 
8420 Mums prisiminti bus kančia 
Glamonę jūsų svaigią; 
Kur gali būt geriau, nei čia, 
Ir ar geriau bereikia. 


GALATĖJA artėja kriauklės vežime. 


NERĖJAS 


Cia tu, mylimiausia! 


CLXXXIV 


8425 


8430 


8435 


8440 


8445 


GALATĖJA 
O tėve! Nejaugi! 
Aš noriu pažvelgti! Delfinai, palaukit! 


NERĖJAS 
Pro šalį jau, jie plaukia pro šalį, 
Linguoja tolyn neišgirdę; 
Nerūpi jiem skausmas, man draskantis širdį! 
Manęs pasiimt jie negali! 
Bet jos vienas žvilgsnis skaistus 
Man atstoja ilgus metus. 


TALIS 
Šlovė! Šlovė jums! 
Džiaugsme, krūtinę užliejęs! 
Grožis teisybės sutvisko... 
Vandeny glūdi pradmenys visko!! 
Vien tik vandeniu visa kas grįsta 
Okeano šventoj viešpatystėj! 
Jeigu tu debesų nesiųstum, 
"Tavo vandens šaltiniais neplūstų, 
Jeigu upės tau nepaklustų, 
Ar kalnynai ir kloniai pabustų 
Gaivalingam šito pasaulio virsme? 
"Tu esi gaiviausios gyvybės esmė. 


AIDAS 
visų sferų choras 
"Tu esi gaiviausios gyvybės versmė. 


NERĖJAS 
Jie skrieja tolyn, atgalios, 
Dar veltui jos žvilgsnio viliuos; 
Sukasi, vejas rateliais 


CLXXXV 


8450 


8455 


8460 


8465 


8470 


"Tik jiems težinomas kelias, 
Rangos jų begalinė vora. 
Kriauklėj regiu Galatėją, 
Toldama man ji artėja, 

Lyg blyksnis žvaigždės 

Per tą minią, 

Jis persmelkia tą knibždėlyną; 
Iš toliausios erdvės 

Blyksi skaisti ir tyra 

Visad greta ir tikra. 


HOMUNKULAS 
Šiton gaivon panėręs 
Šviečiu, ir viskas žėri 
Viliojančiai labai. 


PROTĖJ AS 
Tik šion gaivon panėręs 
Žibintas ne tik žėri - 
Ir skamba nuostabiai. 


NERĖJAS 
Bet kas ten dabar taip suplykčiojo aiškiai? 
Kokia paslaptis prieš minias apsireiškė? 
Aplink Galatėją, jos kriauklę, po kojų 
Ugnis tai švelniai, tai audringai liepsnoja 
Nelyg įsikūnijus meilės galia. 


TALIS 


Homunkulas blyksi, Protėjo valia... 
Ji pašaukė ten ilgesys begalinis, 
Ar girdit - vaitoja išgąsdintos minios! 


CLXXXVI 


8475 


8480 


8485 


"Tuoj sosto papėdėj ištikš subyrėjęs; 
Nušvito ir sprogo, banga išsiliejo. 


SEIRĖNĖS 


Ugninio stebuklo nurausvintos bangos 
Putodamos grumias, blyksėdamos rangos! 
Nušvinta padangė virš degančios jūros: 
Sužėri nakties piligrimų figūros, 
Liežuviais ugnies okeanas sutvisko; 
"Tai Eroto liepsnos, tai pradmenys visko! 
Jūrą šlovinkim! Jos bangos 
Ugnimis švenčiausiom rangos; 
Vandeniui šlovė! Ir ugniai! 
Paslapties šitos bedugnei! 


VISUI VISI! 
Šlovinkime orą švelnų! 
Paslaptingą žemės gelmę! 
Šlovinkim visus gamtos 
Keturis elementus! 


CLXXXVII 


TREČIAS 
VEIKSMAS 

PRIEŠAIS 
MENELAJO 
RŪMUS 
SPARTOJE 


8490 


8495 


8500 


8505 


8510 


8515 


Įeina HELENA, 
ją lydi belaisvių trojėnių CHORAS. 
PANTALIDĖ, choro vadovė. 


HELENA 


Helena, daugelio plūsta ir šlovinta, 

Nuo kranto aš einu, ką tik atplaukusi, 

Vis dar apsvaigus nuo mus supusių bangų, 
Kai Poseidonas palankus jų keterom 
Gabeno mus drauge su atkakliu Euru 
Link įlankų gimtų nuo Frygijos laukų. 
Karalius Menelajas ten apačioje 

Dabar grįžimą švenčia su narsiais kariais. 
Pasveikinkit mane, namai kilniausieji, 
Dar Tindarėjo, mano tėvo kitados, 
Sugrįžus nuo kalvos Paladės, šiam šlaite 
Statyti; su Klitaimnestra čia, seseria, 

Su Kastoru ir Poluksu linksmai žaidžiau, 
Puošniausio Spartoj prabangumo apsupta. 
Jus sveikinu, varinės vartų sąvaros! 

Tai jūsų kviečiančioj svetingoj angoje 
Išsirinktą iš vyrų daugelio kitų 

Išvydau Menelają jaunikio drabužiu. 
Įleiskit vėl, kad aš karaliaus įsaką, 

Kaip žmonai dera, kuo skubiau įvykdyčiau. 
Įžengsiu aš vidun, ir liks praeityje, 

Kas draskė man jausmus fatališkai lig šiol. 
Nes nuo tada, kai aš, šį slenkstį peržengus, 
Šventykloj Kiteros priklaupus pasimelst 
Buvau klasta plėšiko frygo pagrobta, 
Nutiko visko tiek, kad apkalbų žmonėms 
Tikrai netrūko, nors pačiai klausyt sunku, 
Kaip pasakojimai apauga pramanais. 


CXCII 


8520 


8525 


8530 


8535 


8540 


8545 


CHORAS 


O, nepaniekink, valdove tu, 

Gėrio aukščiausio lobių kilnių! 

Juk didžiausia laimė tau vienai skirta, 
Plačiai sklinda tavo grožio šlovė. 
Herojaus vardas pralenkia jį, 
Didžiuojas jis tuo; 

Bet netgi išdidžiausiasis jų 
Sutramdančiai grožio galybei paklus. 


HELENA 


Pakaks! Su savo vyru atplaukiau aš čia, 
O štai dabar į miestą jo pasiųsta esu; 

Bet koks yra jo tikslas, aš nenumanau. 
Kas jam esu? Žmona! Dar karalienė vis? 
O gal aš jau auka už karčias jo kančias 

Ir mano graikams atneštąsias negandas? 
Esu laisva; o gal belaisvė, nežinau! 
Dviprasmiška išties dievų skirta šlovė 
Man teko ir likimas, grožio nelemti 

Du palydovai, net ir ties šituo slenksčiu 
Jaučiu grėsmingai juos čia pat greta savęs. 
Jau vyras ir laive tik žvilgčiojo keistai, 

Nė žodžio malonaus nepratarė neisyk. 
Sėdėjo prieš mane, lyg klastą regzdamas. 
"Tačiau kai mes Euroto žiotis priplaukėm, 
Vos spėjus nosimis pirmiems laivams paliest 
Krantus, prabilo jis lyg dievo įkvėptas: 
„Dabar kariai tvarkingai čia išsilaipins, 

Ir aš apeisiu jų rikiuotę palengva, 

O tu keliauk tolyn, keliauk aukštyn šventais 
Derlingaisiais krantais Euroto, gindama 
Eikliuosius žirgus per įdrėkusias lankas, 
Kol prieš akis išnirs puošniausioj lygumoj 


CXCIII 


Lakedaimonas tau, kadai derliam lauke 

Iškilęs apsupty paniurusių kalnų. 

Įženk tada į aukštabokščius rūmus tu, 
8550 Tarnaites pažiūrėk, kurias ten palikau 

Su ūkvaizde sena ir jos prižiūrimas. 

Lai ji aprodo tau lobyno rinkinį, 

Kur tėvas mums paliko, o ir aš karuos 

Ir taikmečiu kaupiau, pagausindamas vis. 
ss55 = Apsižiūrėk ar viskas sutvarkyta, nes 

"Tokia yra karalių privilegija, 

Kad, grįžęs į namus, atrastų visa taip, 

Kaip palikta, visiems daiktams sava vieta. 

Nes nieko keist tarnams be mūsų nevalia.“ 


CHORAS 
8560 Puikieji lobiai, čia sukaupti, 
Akis ir širdį teatgaivins! 
Jau karūnos puošnios ir vėriniai 
Išdidūs laukia savos valandos; 
Prieik artyn ir iššūkį mesk, 
8565 Jie tam paruošti. 
Lai grožis tavasis dvikovon stos 
Su tais perlais, auksu, brangiais akmenim. 


HELENA 


Karalius tęsė toliau valdovo tvirtu balsu: 

8570 "Trikojus sustatyk, kaip nuožiūra tau lieps, 
Ir indus pasiruošk, kad būtų po ranka, 
Kaip daro tai žynys per apeigas šventas. 
Imk katilus, taip pat ir dubenis plokščius, 
Iš šventojo šaltinio tyrojo vandens 

8575 Pripildyki taures; dar malkų neužmiršk, 
Sausų, kad jos tuoj pat galėtų įsidegt, 


CXCIV 


Galiausiai aštrų peilį pasidėk greta; 
O visa kita spręst palieku pačiai tau.“ 
Kalbėjo nekantriai, lyg skubindamas vykt; 

8580. Neužsimindamas, kokia gyva auka 
Dievams Olimpo bus aukojama šįsyk. 
Mislinga visa tai, bet aš esu rami, 

Be mūsų tai nuspręs aukščiausieji dievai, 
Sumanymus savus įvykdys, nesvarbu, 

8585 = Kaip gėrį ar kaip blogį vertins tai žmogus; 
Mums, mirtingiesiems, teks jų valiai nusilenkt. 
Nesyk jau sunkų kirvį keliantis žynys 
Nespėdavo nukirsdint klūpančios aukos: 
"Tai priešas sukliudys staiga artėjantis, 

8590 "Tai įsikiš visur suspėjantys dievai. 


CHORAS 


Niekad nenuspėsi, kas dar nutiks; 
Ženk, karaliene, vidun, 
Nebijok. 
Argi lauktas žmonių 

8595 Būna gėris ir blogis; 
Net perspėti netikim mes. 
Degė Troja juk, savo akim 
Mirtį gėdingą matėme; 
Bet esam jau čia, 

8600 Gyvos, tau pasiryžę tarnaut. 
Argi nematom saulės padangėj 
Ir gražiausios šioj žemėj 
"Tavęs, maloningoji? 


HELENA 


Kaip bus, taip bus! Kas benutiktų, privalau 
s605 Ilgai negaišdama užkopt į rūmus šiuos, 
Kurių ilgėjaus aš ir vos nepraradau, 


CXCV 


Bet štai regiu juos vėl, net patikėt sunku. 
Kaip nedrąsu šiandien aukštom pakopom žengt, 
Kuriom vaikystėj šokinėdavau lengvai. 


[Nueina.] 


CHORAS 


8610 Ak, mielos seserys, 
Kentę nelaisvėje, 
Liaukimės jau raudoti! 
Valdove džiaukimės, 
Patirkim laimę jos, 

8615 Jinai prie židinio tėvų 
Sugrįžta, nors vėluodama, 
Tačiau dėl to tik tvirtesni 
Džiugūs žingsniai Helenos. 


Dievus pašlovinkim, 
8620 Kelią parodančius 
Grįžtantiems į tėvynę! 
Laisvę atgaunantis 
Lyg sparnų nešamas 
Nieko neboja, bet veltui 
8625 Uždarytasis blaškosi 
Ilgesio pilnas kalėjime, 
Laisvėn tiesdamas delnus. 


Ji išgelbėta dievų, 
Nublokštoji; 

8630 Parnešta atgal iš 
"Trojos griuvėsių niūrių 
Į senus puošniuosius rūmus 
Jos tėvų, 


CXCVI 


8635 


8640 


8645 


8650 


8655 


8660 


Kad po negandų 

Ir džiaugsmų čionai 
Prisiminimus 
Jaunus atgaivintų. 


PANTALIDĖ 

kaip CHORO VADOVĖ 
Nurimkit, dar anksti džiugias dainas ringuot, 
Verčiau viršun pažvelkit, sesės, į duris. 
Ar tai ne karalienė leidžiasi žemyn, 
Skubiais, ryžtingais žingsniais artinas į mus. 
Didžioji karaliene, kas šituos namuos, 
Jų menėse tave galėjo taip sukrėst? 
Ne sutikimas juk ištikimų tarnų? 
Regiu pasišlykštėjimą tavam veide, 
Ir įniršį perpus su nuostaba oria. 


HELENA 

palikusi atviras duris, susijaudinusi 
Niekinga baimė Dzeuso dukrai svetima, 
Ir šiurpulio delnai jos odos nepalies; 
"Tačiau pirmykštis siaubas, įsčiose Nakties 
Užgimęs ir kyląs pavidalais naujais, 
Lyg iš kalnų nasrų išspjautas debesis, 
Net ir herojaus širdį verčia sudrebėt. 
Štai taip dievybės Stikso pasveikino šiandien 
Sugrįžusią namo, kad aš nuo mindyto 
Dažnai ir išsiilgto slenksčio vėl tuoj pat 
"Turėjau sprukt atgal lyg nekviesta viešnia. 
Bet ne! Jei ištrūkau į šviesą, toms jėgoms, 
Kad ir kas būtų jos, manęs nebenugint. 
Pašventinsiu namus, kad židinio liepsna 
Galėtų vėl švari valdovą pasitikt. 


CXCVII 


8665 


8670 


8675 


8680 


8685 


8690 


CHORO VADOVĖ 


Ištikimom tarnaitėm savo pasakyk, 
Ką vis dėlto matei, valdove prakilni. 


HELENA 
Tai, ką mačiau, jūs pačios turite išvyst, 
Jei dar Naktis senoji tvarinių klaikių 
Vėl neprarijo savo įsčių gelmėse. 
Bet vis dėlto bandysiu žodžiais nusakyt: 
Vos spėjau pakiliai įžengti pro duris, 
Apie svarbiausią pareigą galvodama, 
Galerijoj tuščioj nustebino tyla. 
Nei šurmulys uolus nepasiekė ausų, 
Nei žvilgsnis pastebėjo pėdsakų veiklos. 
"Tarnaičių neradau nei ūkvaizdės pačios, 
Šiaip draugiškai visad sutinkančių svečius. 
"Tačiau, kai prisiartinau prie židinio, 
Išvydau prie blausių jau pelenų krūvos 
Apmuturiuotą senę ant plikų grindų, 
Veikiau užsigalvojusią nei snaudžiančią. 
Valdingai jai liepiau greičiau į darbus kibt, 
Palaikius ūkvaizde, kurią išvykdamas 
Paliko vyras čia, kad rūpintųs namais; 
"Ta susisupus sėdi nejudėdama; 
Galiausiai, pagrasinta, dešine ranka 
Man mostelėjo: dink, esą, iš salės lauk! 
Aš priblokšta sukuos nuo jos ir jau lipu 
Aukštyn, kur sutuoktiniams gultai paruošti 
Prabangūs, o greta ir iždo saugykla; 
Bet monstras, atsiplėšęs nuo grindų staiga, 
Pastoja kelią man valdingai - prakaulus, 
Gremėzdiškas, tuščiom, pasruvusiom akim, 
Ir akys, ir dvasia aptems išvydus tai. 
Bet aš tuščiai kalbu; joks žodis neįstengs 


CXCVIII 


Vaizdingai atkarios baidyklės nusakyrt. 

Štai ji pati! Ji drįsta net švieson išlįst! 

Bet mes čia šeimininkės, kol karalius grįš. 
8695 Globėjas grožio Foibas išperas Nakties 

Klaikias sutramdęs greit į pragarus nublokš. 


FORKIADĖ pasirodo tarpduryje ant slenksčio. 


CHORAS 


Nors dar jaunyste garbanos vejas 

Man apie kaklą, daug aš patyriau! 

Dar tebestovi prieš mano veidą 
8700 Karo baisybės, Trojos naktis, 

Jos žūtis. 


Debesis dulkių, mūšio sukeltus, 

Šūksniai dievų įnirtusių skrodė, 

Gaudė variu Nesantaikos balsas 
8705 Ir palei mūrus skriejo aidais 


Per laukus. 


Ak! Iliono sienos tada 
Tebestovėjo, bet liepsna 
Plėtėsi vis, apimdama 

8710 Rūmus po rūmų, sūkuriais 
Sklido lyg audra rūsti 
Virš miesto sienų naktyje. 


Dūmams tvoskiant, sprukdama 

Pro liežuvius ugnies kaitrios, 
8715 Dievus užrūstintus mačiau, 

Žengė jie kaip milžinai 

Gaisro nušviesti liepsnų 

Pro dūmų uždangas artyn. 


CXCIX 


8720 


8725 


8730 


8735 


8740 


8745 


Ar mačiau, ar vaizdavaus 
Baimės apimta dvasia 
"Tokią sumaištį? Vargu 
Atsakysiu, bet kad šį 
Siaubą aš dabar regiu, 

Tą neklysdama žinau. 
Galėčiau net ranka pasiekt, 
Jeigu ne baimė prisiliest 
Prie būtybės atgrasios. 


Kuri iš Forkijo 

Dukterų esi? 

Matau, kad tu iš tos, 
Grajų giminės. 

Jeigu neklystu, tai iš tų, 
Kur, žilos gimusios, viena 
Akim ir vienu dantimi 
Pakaitom naudojatės? 


Kaip tu, pabaisa, 

Šalia šio grožio 

Rodytis drįsti 

Prieš Foibo žvilgsnį? 

Nors kas iš to, gali stovėti, 
Jis nemato bjaurasties, 
Nes šešėlio niekad jo 
Šventos akys neišvys. 


Mirtingiesiems tik, deja, 
Tenka ši liūdna dalia 

Lig skausmo varginti akis, 
Mylėti grožį ir regėti 
Menkystę, amžinus vargus. 


CC 


Tad, jei taip mus sutinki, 

8750 Prakeikimą išklausyk, 
Nusipelnius paniekos 
Iš lūpų tų, kurias nemirtingieji 
Sutvėrė gražesnes nei tu. 


FORKIADĖ 


Gal tai ne nauja, bet ar daug naujų tiesų? 
8755 Dorybė niekados su grožiu tais pačiais 
Žaliuojančiais takais nevaikščioja sykiu. 
Abu juos graužia neapykanta sena, 
Netyčia susidūrę kelio vidury 
Varžovui visados atgręžia nugarą 
8760 Ir skuba kuo toliau; dorybė liūdesy 
Panirusi, o grožis niauriai išdidus, 
Kol vieną sykį Orko naktyje pradings, 
Jei jam lig tol senatvė proto neįkrės. 
Ko jūs, akiplėšos iš svetimų kraštų, 
8765 Puikybe purkštaujat, tarytum gervės tos, 
Triukšmingom voromis pakibę virš galvos, 
Lyg ilgas debesis, kimius klyksmus žemyn 
Siunčiąs; nebent ramus keleivis pažiūrės 
Viršun; bet trauksit jūs tolyn savais keliais, 
8770 Ojis savais nueis; taip bus ir su mumis. 


Kas gi jūs tokios, kad karaliaus rūmuose 
Nelyg menadės siaust galėtumėt girtai? 
Kas gi jūs esat, kad prieš ūkvaizdę taip staugt 
Išdristat kaip šunų gauja prieš pilnatį? 

8775 Gal, manot, nežinau, kas jūs per padermė, 
Jūs, žygių padarai ir išperos karų? 
Gašlūne, suvedžiota suvedžiotoja, 
Ir kariui, ir taikiam piliečiui prapultis. 
Kai jus visas matau, atrodo, lyg skėriai 


CCI 


8780 Pulku užplūdę būtų pasėlius laukuose. 
Jūs, alintojos triūso! Jūs, smaguriautojos, 
Bemintančios gėrybių vos kylančiais daigais, 
Mainų ir turgaus prekė, kurią gali pralošt! 


HELENA 


Jei kas tarnaites plūsta akyse ponios, 

8785 Pažeidžia šeimininkės teisę įžūliai; 
Jai vienai leista tik pagirt, kuri verta, 
O kai prireiks > nubausti nusižengusią. 
Tarnyste jų esu patenkinta, nes jos 
Padėjo daug, kai Ilionas apsupty 

8790 Dar laikės, ir tada, kai krito jis, taip pat 
Kai teko klaidžioje kelionėje vargus 
Ištvert, kur šiaip visiems terūpi tik jis pats. 
Ir čia tikiuos sulaukt žvalios jų paramos; 
Kas tarnas - jo valia, o man svarbu darbai. 

8795 Todėl tu patylėk ir liaukis griežt dantim. 
Jei tu karaliaus rūmuos palikta gerai 
Tvarkeis kaip šeimininkė, tau už tai garbė; 
Bet aš jau sugrįžau, tad pasitrauk šalin, 
Kad nesulauktum vietoj padėkos bausmės. 


FORKIADĖ 
ss00 Neginčytiną teisę namykščius peikt ir baust 
Palaiminto valdovo prakilni žmona 
Per daugel metų pelno savąja išmintim. 
Kadangi tu - teisėta! - į seną vietą vėl 
Kaip šeimininkė ir kaip valdovė sugrįžti, 
ss0s Tai stverkis betrūnijančių vadžių, vadovauk, 
Savon globon imk turtą ir mus visus sykiu. 
Bet iš pradžių apsaugok mane, vyriausiąją, 
Nuo tų, kurios lyg pulkas gagenančių žąsų 
Prieš tavo gulbės grožį čia staipos nevertai. 


CCIL 


CHORO VADOVĖ 


8810 Kaip bjauriai greta grožio dera bjaurastis. 


FORKIADĖ 


Kvailybė dar kvailesnė, kai išmintis greta. 


Nuo čia choretidės atsikirtinėja viena po kitos, 
išeidamos iš choro 
CHORETIDĖ 1 


Kaip laikosi tėvai - Erebas su Naktim? 


FORKIADĖ 


Gal savo seserėčią Skilą prisimink. 


CHORETIDĖ 2 


Pabaisas mezga medis tavo giminės. 


FORKIADĖ 


8815 Į Orką leiskis! Ten gentainių sueiga. 


CHORETIDĖ 3 


"Tau tūnantys tenai gerokai per jauni. 


FORKIADĖ 
Eik, gal patiksi bent Teiresijui žilam. 


CHORETIDĖ 4 


Žindyvės Oriono prosenė esi. 


FORKIADĖ 


"Tave atmatomis iššėrė harpijos. 


CCIII 


8820 


8825 


8830 


8835 


8840 


CHORETIDĖ 5 


Kuo tu minti, džiūsnybę puoselėdama? 


FORKIADĖ 


Be kraujo apsieinu, kurį taip mėgsti tu. 


CHORETIDĖ 6 


Lavonais maitinies, pati šlykšti maita! 


FORKIADĖ 


Dantim vampyro blyksi snukis įžūlus. 


CHORO VADOVĖ 


"Tu savo užsisiūk, kol nesakau, kas tu. 


FORKIADĖ 
Pati prisistatyk; ir nebeliks mįslių. 


HELENA 
Be pykčio, o veikiau su liūdesiu kišuos, 
Bandydama uždraust šias rietenas nuožmias! 
Daug šeimininkui gali pridaryt žalos 
Nesantaika tarnų lyg tvinkstanti votis. 
Jo potvarkiai namuos kaip pridera, tuoj pat 
Greit atliktų darbų aidais neatsišauks, 
Kur ten, kiekvienas sau tik ūš ir kunkuliuos, 
Kol pasiklysi pats tarp rietenų bergždžių. 
"Tačiau ne vien tik tai. Tas pyktis nešvankus 
Prikėlė pragaištingus atvaizdus kraupių 
Būtybių manyje, kad traukiama jaučiuos 
Į Orką, nors greta gimtasis židinys. 
Menu aš tai? O gal tėra tai kliedesys? 
Aš tai buvau? Esu? Dar būsiu grožio to 
Ir siaubo, niokojančio miestus, vaizdinys? 


CCIV 


8845 


8850 


8855 


Jos virpa, tačiau tu, vyresnė, tu rami, 
Gali man supratingą žodį pasakyt. 


FORKIADĖ 
Kas mėgavos ilgai dievų malonėmis, 
"Tam praeitis galop atrodo lyg sapnai. 
O tu be saiko juk džiaugsmų patyrusi, 
Gyvenime matei vien garbintojus tu, 
Beprotiškiausiems žygiams užsiplieskiančius; 
Juk vaikės dar jaunos apakintas geismų 
"Tesėjas, puikumu Herakliui prilygstąs. 


HELENA 
"Irylikametę stirną suvedžiojo jis, 
Ir slėpė pilyje Afidno Atikoj. 


FORKIADĖ 


Greit Kastoro ir Polukso išlaisvinta 
Buvai rinktinių vyrų pulko apsupta. 


HELENA 


Bet palankumą skyriau, to nenoriu slėpt, 
Patroklui, tam Pelido atspindžiui gyvam. 


FORKIADĖ 


Bet Menelajui tėvo valia atitekai, 
Narsiam jūreiviui ir globotojui šeimos. 


HELENA 


Ne vien mane - kaip kraitį sostą gavo jis. 
Jam santuokoje Hermionę pagimdžiau. 


CCV 


8860 


8865 


8870 


8875 


FORKIADĖ 


Jam Kretos palikimo išvykus atkovot, 
Vienatvę skaidrint ėmėsi dailus svetys. 


HELENA 
Verčiau man neprimink gyvanašlystės tos, 
Ir kokia pražūtim išsikerojo ji. 


FORKIADĖ 
"Tas žygis jo ir man, kretietei laisvajai, 
Kainavo daug, ilgam pasmerkdamas vergaut. 


HELENA 
Jis ūkvaizde tave paskyrė čia tuoj pat, 
Ir turtą, ir namus tau patikėdamas. 


FORKIADĖ 
Kuriuos tu palikai, susiviliojusi 
Tvirtybe Iliono ir geismų džiaugsmais. 


HELENA 
Nebeprimink džiaugsmų! Per daug aitriom kančiom 
Už juos jau sumokėjo protas ir širdis. 


FORKIADĖ 


Bet, sako, dviem pavidalais gyvenus tu: 
"Tuo pat metu Ilione ir Egipte. 


HELENA 
Nejauk ir taip visai supainiotų minčių, 
Net ir dabar nenutuokiu, kas aš išties. 


CCVI 


FORKIADĖ 


Dar sakoma, kad iš slogių Mirties valdų 
Aistringai apsireiškęs ir Achilas tau, 
Mylėjęs ir anksčiau, nebodamas lemties! 


HELENA 
Nelygu šmėkla aš jo šmėklą pažinau. 
s880 Juk vien tik sapnas buvo mūsų santuoka. 
Man sukasi galva, aš virsiu šmėkla tuoj. 


Susmunka ant choretidžių rankų. 


CHORAS 
Liaukis, liaukis! 
Kreivaake, burnotoja tu! 
"Tu, tokia šlykščia viendante 
8885 Burna, nieko dora 
Neišspjaus bjauri ryklė. 


Piktadarystė, geru prisidengus, 

Vilkas įnirtęs po kailiu avies, 

Kur kas baisesnė man, negu tas tri- 
8890 Galvio šuns staugimas. 

Baugiai laukiame: kada, 

Kur ir kaip vėl prasiverš 

"Tavo klastos, 

"Iykantis baisus žvėrie? 


8895 "Tu gi, užuot jai paguodą suteikus 
Leton nešančiais žodžiais švelniais, 
Stengies pažadint jos praeity 
Visa, kas ten baisiausia, 
Temdydama jai sykiu 

8900 Su skaistybe šiandienos 


CCVII 


8905 


8910 


8915 


Švelnią liepsną 
Ateities miglotų vilčių. 


Liaukis, liaukis! 

Kad siela mūs valdovės, 
Jau pasirengusi kilt, 
Liktų, dar nepaliktų 

"Tos visų būtybių būtybės, 
Kurią saulė regėjo kada. 


Helena atsigauna ir vėl atsistoja viduryje. 


FORKIADĖ 


Pasirodyk, mūsų saule, nirk iš debesio lakaus, 

Kerinti pro ūko šydą, akinanti spindesy. 

Prieš tave pasaulis skleidžias, žvilgsnio glostomas meilaus, 
Nors mane šlykštybe laikot, tačiau grožį išmanau. 


HELENA 


Netvirtai, vis dar apsvaigus, sugrįžtu iš tuštumos, 
Kaip mielai dar pailsinčiau savo sąnarius sunkius; 
Bet kaip dera karalienei, lygiai žmogui kiekvienam, 
Kai rūsti grėsmė artėja, susikaupti privalau. 


FORKIADĖ 
Savo grožiu ir didybe atsistojai priešais mus, 
Žvelgdama į mus valdingai; ką mums padaryt liepi? 


HELENA 


Veltui barniams gaišus laiką, nevalia atidėliot; 


s920 Kaip karaliaus įsakyta, turim aukai pasiruošt. 


CCVIII 


FORKIADĖ 
Peilis, dubenys, trikojai - viskas paruošta viduj, 
Smilkytuvai ir šlakstyklės laukia. Kas, sakyk, auka? 


HELENA 


To valdovas nepasakė. 


FORKIADĖ 
Nepasakė? O, bėda! 


HELENA 
Kas gi per bėda ištiko? 


FORKIADĖ 
"Tu jo paskirta auka. 


HELENA 
s925 Aš? 


FORKIADĖ 


Ir jos. 


CHORAS 


O varge, varge! 
FORKIADĖ 
Žūsi kirvio nukirsta. 
HELENA 


Kaip baisu! Bet aš jaučiau tai. 


FORKIADĖ 


Neišvengiamai, manau. 


CCIX 


8930 


8935 


8940 


8945 


CHORAS 
Ak! O mes! Kas mūsų laukia? 


FORKIADĖ 
Jos mirtis tauri, o jūs 
Ant aukštos frontono gegnės, stogą remiančios tvirtai, 
Lyg strazdai, tinkluos įkliuvę, suspurdėsit iš eilės. 


HELENA ir CHORAS 
stovi priblokštos ir išsigandusios, išraiškinga, 
tvarkinga greta. 


FORKIADĖ 


Vaiduokliai! - - - Stovit lyg statulos iš akmens, 
Drebą netekt dienų, kurios ne jūsų jau. 
Žmogus, ir šiaip tik šmėkla, kaip ir jūs, taip pat 
Su saulės prakilnybe skirias nenorom; 

Bet galo neišvengs, lemties nepermaldaus; 
Visiems ne paslaptis, tačiau miela retam. 

Jūs pralošėt, gana! Tad stverkimės darbų. 


suploja rankomis; tai išgirdę tarbduryje pasirodo 
kaukėti nykštukai, kurie tuojau pat vikriai puola 
vykdyti duodamus nurodymus 


Na, riskitės artyn, paniurėlių gauja! 
Pikčiausiems kėslams bus darbelio į valias. 
Altorių neškit čia paauksintais ragais, 

Lai kirvis blyksi ant sidabro atkraštės, 
Pripildykit taures vandens, reikės nuplaut 
Vietas, kurios juodais kraujais apsitaškys. 
Ištieskite ant dulkių juodą kilimą, 

Ir kai auka priklaups ant jo karališkai, 
"Tuoj suvyniosite, nors jau ir be galvos, 
Nes, šiaip ar taip, vertai palaidot dera ją. 


CCxX 


CHORO VADOVĖ 


Valdovė susimąsčius stovi nuošaly, 

Mergaitės vysta lyg tik nupjauta žolė; 

Man, kaip vyriausiai, lieptų pareiga šventa 
sos0 Bent persimest žodžiu, seniausios išklausyt. 

Patyrus, išmintinga, mums, regis, palanki, 

Nors ir kvailai šitų plevėsų užpulta, 

Sakyk, gal dar yra koks būdas mums ištrūkt? 


FORKIADĖ 
Ką čia sakyt: tik nuo valdovės priklausys, 
so55 Kaip pačiai gelbėtis ir gelbėt jus sykiu. 
Tik ryžto reikia neatidėliotino. 


CHORAS 
Protingiausia iš sibilių, garbingiausia parkų tu, 
Dar nelieski aukso žirklių ir suteik sėkmės vilties; 
Jau mes jaučiam, kaip sūpuojas nelinksmai, kaip tabaluoja 
s960- Mūs kūneliai, kurie šoky dar norėtų pasilinksmint 
Ir prie mylimo priglust. 


HELENA 
Gink tas bailes! Ne baimę - skausmą aš jaučiu; 
Bet jei gali patart, dėkingos liksim tau. 
Protingam, įžvalgiam ir neįmanoma 
8965 Dažnai dar įmanu. Kalbėk ir mums patark. 


CHORAS 
Pasakyk, sakyk mums greitai: kaip pasprukt nuo tos baisiosios, 
"Tos šlykščios grėsmingos kilpos, tų šiurpių mirties karolių, 
Kurie mūsų kaklą veržia? Mes jau jaučiame, kaip dūstam, 
Ak, visų dievų Olimpo motina, kilnioji Rėja, 
s970 Mūsų tu pasigailėk. 


CCXI 


8975 


8980 


8985 


8990 


FORKIADĖ 
Ar jums užteks kantrybės pasakojimą 
Netrumpą išklausyt? Visokių esti jų. 


CHORAS 
Pakaks! Kol dar klausai, sykiu ir gyveni. 


FORKIADĖ 


Tam, kurs namuos tvarkingai turtą prižiūrės, 
Iš naujo būsto sienas nuolat nutinkuos, 
Neleis prakiurti stogui, merkiamam lietaus, 
Ilgai laimingai klosis lig senų dienų; 

Bet tas, kuris papustęs padus lengva širdim 
Per šventą slenkstį žengs ir net neatsigręš, 
Sugrįžęs seną vietą vargiai bepažins, 

Nes kas dar nesugriuvo, pakeista nauju. 


HELENA 
Ar čia vieta palyginimams nenaujiems? 
Jei pasakoji - tęsk, neliesdama žaizdų. 


FORKIADĖ 
Aš ir nepriekaištauju, tokia istorija. 
Plėšikas jūrų Menelajas bastėsi, 
Nusiaubdamas salas, pakrantes, įlankas, 
Ir vilko grobį, čia sukrautą dūlintį. 
Prie Trojos vien užtruko dešimt metų jis, 
O kas dar suskaičiuos, kiek grįždamas atgal. 
Bet kas iš Tindarėjo rūmų prakilnių 
Beliko? Kas ištiko jo visas valdas? 


HELENA 
Nejau pagieža taip suaugus su tavim, 
Kad neiįkandus žodžio tarti negali? 


CCXII 


8995 


9000 


9005 


9010 


FORKIADĖ 
Taigi daugybę metų merdėjo slėnys, 
Šiauryn nuo Spartos kylantis lig aukštumų, 
Už jo Taigetas, nuo kurio kupros žvitriu 
Upokšniu krisdamas Eurotas apačioj 
Nendrynuose išplūsta, glausdamas gulbes. 
Tad slėnį tą narsi užėmusi gentis, 
Kimeriškų naktų iš šiaurės atblokšta, 
Susirentė sau pilį neįveikiamą 
Ir visą kraštą valdo savo nuožiūra. 


HELENA 
Kaip tai pavyko jiems? Sunku tuo patikėt. 


FORKIADĖ 
Per dvidešimtį metų daug ką padarai. 


HELENA 
Jie vieną vadą turi? Tų plėšikų daug? 


FORKIADĖ 


Plėšikai jie menki, bet vienas ten yra. 
Aš neturiu ko pykt, nors lankės jie ir čia. 
Išnešt galėjo daug, bet pasitenkino, 

Kaip sakė jie, ne duokle - dovana laisva. 


HELENA 
Kaip jis atrodė? 


FORKIADĖ 

Jis visai patiko man. 
Narsus, žavus ir prasilavinęs gerai, 
Ir, kas tarp graikų reta, nuovokus žmogus. 
Nors barbarus ir peikia, bet manau, kad jie 

9015 


9020 


9025 


9030 


9035 


9040 


Tikriausiai negalėtų virst žmogėdromis, 
Kaip graikai Iliono apsupties dienom. 
Tikiu jo kilnumu ir pasikliaunu juo. 
Ojo pilis! Ją reik savom akim išvyst! 
Kur jau ten jai prilygs tie grubūs statiniai, 
Kuriuos tėvų tėvai surito kaip paklius, 
Suvertę netašytus akmenis krūvon 
Kiklopišku būdu; čia viskas, priešingai, 
Be jokių nuožulnybių, aišku ir tikslu. 
Pažvelgus iš šalies, į dangų statmenai 

Ji šauna, lygiai žvilganti kaip veidrodis. 
Nuspręsi užsikart - pati mintis nuslys. 

O viduje kiemai erdviausi, pasieniui 
Įvairūs statiniai visokios paskirties. 
Kolonos, skliautai, arkos, kur tik pažiūri, 
Altanos ir galerijos atviros aplink, 


Ir herbas. 


CHORAS 
Kas gi tai? 


FORKIADĖ 
Ajaksui, kaip meni, 

Ant skydo susirangius gyvatė išpiešta. 
Septynetas prie Tėbų lygiai taip skydus 
Išpuošę buvo jiems reikšmingais atvaizdais. 
"Ten mėnuo ir žvaigždė nakties dangaus fone, 
Ir deivė, ir kardai, deglai ir kopėčios, 
Kur nuožmią grėsmę kėlė miestam klestintiem. 
Nuo prosenių laikų ir mūsų karžygius 
Į priekį veda tokie ryškūs atvaizdai: 
Jų liūtai ir ereliai, buivolų ragai, 
Nagai, sparnai, ir rožės, uodegos povų, 
Dar mėlyni raudoni, aukso ir juodi, 


CCXIV 


Sidabro dryžiai; skydai herbais panašiais 
Didžiausių salių sienom driekias eilėmis, 
Yra ten kur pašokt! 


CHORAS 


Bet ar yra su kuo? 


FORKIADĖ 


9045 Geriau nė neieškok! Auksinėm garbanom, 
Jaunyste dvelkiantys! Tik Paris gaivumu 
Prilygo prie valdovės žengdamas. 


HELENA 
Tu vėl 


Į šoną; paskutinį žodį tark verčiau! 


FORKIADĖ 
| "Tai tu jį pasakyk, rimtai ir aiškiai: taip! 
9050 Ir aš tuoj pat nešu į pilį tą. 


CHORAS 


Ištark 
Tą trumpą žodį, gelbėkis ir gelbėk mus! 


HELENA 


Nejau turėčiau aš bijoti, kad mane 
Karalius Menelajas pražudys nuožmiai? 


FORKIADĖ 
Gal pamiršai tu, kaip Deifobą tavąjį, 
oo55  Nukauto Pario brolį, su kuriuo, našlė 
Palikus, gyvenai, suluošino jisai 
Be gailesčio? Nukirto nosį ir ausis; 
Baisu buvo pažvelgt į nelaimingąjį. 

9065 


9070 


HELENA 


"Taip buvo, dėl manęs jisai padarė tai. 


FORKIADĖ 
Dabar dėl jo jis tau tą patį padarys. 
Grožiu nesidalinama; kam teko jis, 
Veikiau jį sunaikins, nei dalį duos kitam. 


trimitai tolumoje; Choras krūpteli 


Šaižus trimitų gausmas, raižantis ausis! 
Aštriais nagais pavydas smelkiasi giliai 
Krūtinėn vyro, niekad jis nebeužmirš, 
Staiga praradęs tai, ką manėsi turįs. 


CHORAS 
Negirdi, kaip gaudžia ragas? Blyksint nematai ginklų? 
FORKIADĖ 
Būk pasveikintas, karaliau, ir ataskaitos klausyk. 
CHORAS 
Kaipgi mes? 
FORKIADĖ 


Ar dar neaišku, mirs ji jūsų akyse, 
O tada ir jums bus baigta; ne, padėti jau vėlu. 


pauzė 


HELENA 
Kaip pirmą žingsnį žengti, aš jau apmąsčiau. 
"Tu demonas piktybės, nujaučiu aš tai, 
Bijau, kad gėriu tu naudojiesi piktam, 

9075 


9080 


9085 


9090 


9095 


9100 


Tačiau pirmiausia mus nuveski ton pilin; 

O kita aš žinau; kas užslėpta giliai 

Valdovės širdyje, telieka paslaptis, 

Ne kiekvienam skirta. Na, sene, vesk pirmyn! 


CHORAS 


O su kokiu džiaugsmu 
Mes tenai skriejam; 

Liko mirtis, | 

O mums prieš akis 
Dunkso tvirtovės 
Neįveikiami mūrai. 

Mus teapsaugoja ji 

Kaip Iliono pilis, 
Galiausiai vien tik 
Niekingos klastos įveikta. 


pasklinda rūkas, apgaubdamas scenos gilumą, 
taip pat ir priekinę jos dalį, pagal nuožiūrą 


Bet kas gi čia? 

Žvelkite, sesės! 

"Tarsi nebūta dienos, 
Rūko juostos kyla viršun 
Euroto slėniu šventu; 
Jau pranyko nendrėmis 
Vainikuoti krantai iš akių, 
Ir laisvų, išdidžių 
Plūduriuojančių gulbių 
Linksmųjų pulkų, 

Ak, nebematau! 


Betgi, antai, 
Klyksmą girdžiu jų, 

9105 


9110 


9115 


9120 


9125 


Klykiančių toly kimiai! 
Mirtį skelbdamos bylo jos; 
Ak, ar jų balsas tiktai 
Vietoj pažadėtos sėkmės 
Pražūties rūsčios neišklyks 
Mums, į jas panašioms, 
Baltakaklėms, ir, ak, 
Mūsų gulbino dukrai. 
"Vargas mums, ak! 


Viską apgaubė jau 

Tiršto rūko skara. 

Jau nematom viena kitos! 

Mes dar einame ar 

Plevename tik 

Nelytėdamos žemės ore? 

Matot? Ar tik ne Hermis ten 

Priešais? Ar ne aukso blyksi lazda, 
"Kviečianti mus įsakmiai atgalios 

Į neviliojantį, nykųjį, 

Vien bekūnių šešėlių pilną, 

Amžiais sklidiną, tuščiąjį Hadą! 


Kaip staiga sutemo viskas, išretėjęs rūkas sklaidos, 
Pilkuma niauri aplinkui. Prieš akis iškilo mūrai, 
Visa ką aplink užstoję. Ar tai rūmai? Ar tai kapas? 
Kas bebūtų, šiurpą kelia! Seserys, juk mes nelaisvėj 
Kaip dar niekad iki šiol! 


Vidinis rūmų kiemas, apsuptas turtingų įmantrių 
viduramžių statinių 

CHORO VADOVĖ 


Nerimtos, lengvabūdės, tikros moterys! 
Akimirksniu paklūstat nuotaikų kaitoms, 
Nei laimėj, nei nelaimėj neišbūnate 

9130. Ramiai ir šaltakraujiškai. Visur viena 
Nuginčyt kitą nuolat pasiryžusios; 
Nebent kančia ar džiaugsmas jus sujungs trumpam. 
Dabar tylos! Nurimkit ir klausykite, 


Ką prakilni valdovė sau ir mums nutars. 


HELENA 


9135 Na kur tu, Pitonide, ar kaip tu vadinies, 
Išlisk iš po niūrių šitos pilies skliautų. 
Nors, jeigu nuėjai šauniam valdovui jų 
Pranešt atvykus mus, kad ruoštųsi sutikt, 
Dėkoju, ir nuvesk mane greičiau pas jį; 
9140 Gana jau tų klajonių. Metas pailsėt. 


CHORO VADOVĖ 


Tu veltui, karaliene, jos aplink žvalgais; 
Pradingo apgailėtina būtybė, gal 
Rūke tam pasiliko, iš kurio gelmių 
Neaišku kaip išnirom be jokių pastangų. 
9145 O gal ji labirintuos blaškosi klaidžiuos 
Šitos keistos tvirtovės iš kelių pilių, 
Ir ieško šeimininko, kad sutiktų mus 
Karališkai. Antai, sujudusi minia, 
Galerijose, portikuose, už langų 
9150 Tarnai suskubę zuja į visas puses; 
Svetingą sutikimą žada visa tai. 


CHORAS 
Atlėgsta širdis! Ak, žvelkit tenai, 
Kaip žemyn pagarbiai leidžias žingsniu skubiu 

9155 


9160 


9165 


9170 


9175 


9180 


Šaunuolių būrys darniom gretomis 

Kaip ir dera kariam. Bet kieno paliepti 
Taip anksti išrikiuotu žavingu pulku 
Pasirodė prieš mus šie jaunuoliai tvirti? 
Kas taip traukia mane? Jų grakšti eigastis, 
Šviesios garbanos, krintančios jiems ant kaktų, 
O gal persikus menantys skruostai rausvi, 
Kaip jie padengti švelniu pūkeliu. 
Įkąsčiau mielai, bet baugoka šiek tiek; 
Nes jau būta kadai - net ištart nedrąsu! - 
Kad burna prisipildė išsyk pelenų. 

Ak, tie gražuoliai 

Prieina arčiau; 

Ką neša jie čia? 

Kilimą, sostą, 

Pakylą jam, 

Baldakimą, 

Puošnų begal; 

Iškeltas virš sosto 

Nimbu debesų jis 

Karalienę gaubia, 

Kopiančią aukštyn, 

Ant minkštos pasostės. 

Eikim artyn, 

Ir ant pakopų 

Stokim ratu. 

Verta, o verta, trissyk verta 

Sutikimą pašlovinti šį! 


Visa, ką skelbia Choras, viena po kito įvyksta. 

FAUSTAS 
Po to, kai pažai ir ginklanešiai ilga vora nusileidžia žemyn, 
jis, apsirengęs viduramžių riterio rūmų drabužiais, pasirodo 
ant laiptų viršuje ir pamažu oriai nusileidžia žemyn. 


CHORO VADOVĖ 
jį atidžiai apžiūrinėdama 
Jei jį dievai išties, kaip mėgsta jie dažnai, 
Ne tik trumpam šiuo stotu, kerinčiai tauriu, 
Prakilniomis manierom, veidu patraukliu 
9185 Yra apdovanoję, o visiem laikam, 
Vien pergalės lydės jį - ir kautynėse, 
Ir mažuose karuos su moterim dailiom. 
Daug šlovinamų vyrų teko pamatyt, 
Bet šis tikrai pranoksta daugelį iš jų. 
9190 Antai jis pagarbiai, lėtai, kilniu žingsniu 
Jau leidžias; karaliene, atsigręžk į jį! 


FAUSTAS 
prieidamas, su sukaustytu kariu greta savęs 
Užuot pasveikinęs kaip priderėtų 
Ir šventiškai pagerbęs, pristatau 
"Tau surakintą tarną - pareigos 
9195 Pats neatliko ir sukliudė man. 
Ant kelių prieš kilniausią ponią klaupk 
Ir savo kaltę, verge, išpažink! 
Akylas jis, valdove prakilni, 
Kaip reta kas, tad bokšto viršuje 
9200 Jį pastačiau dairytis, ir lig ten, 
Kur žemė susiliečia su dangum, 
Ką nors išvydus tuoj pranešti man, 
Kas slėny nuo kalvų lig pat pilies 
"Iesujudėtų - gyvulių banda 
9205 = Ar priešo pulkas; saugojam mes vienus, 

Ir saugomės kitų. Bet šiandien, varge! 
Tu atvyksti - jis tyli; per vėlu 
Garbingam sutikimui pasiruošt 
Kilnių viešnių. Taip lengvabūdiškai 
9210 Netekt gyvybės! Jau dabar krauju 
Pelnytai plūstų, bet palieku tau 
Pasigailėt ar baust, kaip išmanai. 


HELENA 


Tu suteiki man daug kilnios garbės 

Teisėja būt, valdove būt, nors taip 
9215 "Tik išbandai mane, bet aš imuos 

"Teisėjos pareigų - visų pirma 

"Tegu kaltinamasis žodį tars. 


BOKŠTO SARGYBINIS, LINKĖJAS 


Kokią man beskirtum dalią, 

Žvilgsniu man suteik paguodos, 
9220 Aš čia klūpau atiduotas, 

Karaliene, tavo valiai. 


Laukiau spindulių saulėtų 

Pasirodant nuo rytų, 

Tačiau saulė netikėtai 
9225 Patekėjo iš pietų. 


Pamiršau kalvas ir slėnį, 
Žemės ir dangaus erdves, 
Tik tave regėjau vieną, 
"Traukė žvilgsnį link tavęs. 


9230 Aš kaip lūšis, susirangius 
Medy, būnu pastabus, 

9235 


9240 


9245 


9250 


9255 


"Tačiau veltui šįsyk stengiaus 
Lyg iš sapno atsibust. 


Kur gi aš esu? Kur kuorai? 
Bokštas, vartai užverti? 
Kilo, sklaidės rūko šuorai, 
Deivių deivė! Taip arti! 


Viską akyse užgožęs 
Traukė spindesys švelnus; 
Varge! Aš akau nuo grožio, 
Kuris akina ir jus. 


Pamiršau aš ragą pūsti, 
Pareigos neatlikau; 

Lai sutramdo grožis rūstį - 
Arba liepk mirtim nubaust. 


HELENA 


Už savo kaltę bausti negaliu. 

O vargas man! Kokia žiauri lemtis 

Man teko - taip apakint vyrų širdis 

Be paliovos, kad nei savęs jie, 

Nei nieko švento nesigaili. Grobdami, 
Kardu, klasta, pradingdami, herojai, 
Dievai ir pusdieviai, net demonai 
Sutrikusią jie blaškė šen ir ten. 

Vienaip sudrumstusi pasaulį, dvigubai - vėliau; 
Dabar trečiaip ir ketvirtaip tik vargą sėju. 
Paleisk tą žmogų laisvėn, teeinie; 

Dievų apakintą aplenkia negarbė. 

9260 


9265 


9270 


9275 


9280 


FAUSTAS 


Priblokštas aš, valdove, čia regiu 

Ir taiklią šaulę, ir pašautą auką; 
Matau, kaip lanko pasiųsta strėlė 
Pataikė. Skriedamos be paliovos 
Užkliudė ir mane. Jaučiu aplink 
Sparnuotas švilpiant rūmuos ir kieme. 
Kas aš dabar? Tu nuteiki išsyk 
Ištikimiausius maištui, - mano mūrai 
Nesaugūs. Jau bijau, kad tuoj kariai 
Tik tau, nenugalimajai, paklus. 

Kas lieka man, jei ne save ir visa, 

Kas mano esama maniau, tau atiduoti? 
Leisk pult prie tavo kojų ir sava 

Valia tave valdove pripažint, 

Kuriai nuo šiol valdžia ir sostas teks. 


LINKĖJAS 
su skrynia ir lydimas vyrų, nešančių iš paskos kitas 
Štai, karaliene, aš grįžtu, 
Meldžiu, pažvelk į turčių tu; 
Su šiuo karališku lobiu 


Jaučiuosi elgeta sykiu. 


Kas aš buvau? Kas būsiu ryt? 
Ko geisti man? Ką man daryt! 
Net žvilgsnio žaibas, aš jaučiu, 
Sudūžta ties tavu slenksčiu. 


Mes atkeliavom iš rytų, 
Pulkų pulkai darnių gretų, 
Nesuskaičiuojami būriai - 
Ir neatlaikė vakarai. 

9285 


9290 


9295 


9300 


9305 


9310 


Kur krito vienas, kitas stos, 
Su ietim trečias iš paskos, 
Įgaudamas jėgos naujos, 
Nors mirė tūkstančiai kraujuos. 


Dar net nespėję įsikurt, 

Mes buvom viešpačiai visur; 
Ir ten, kur aš šiandien plėšiau, 
Rytoj grobs kitas dar aršiau. 


O grobio buvo į valias: 
Kas griebia moteris dailias, 
Kas susigundys gyvuliais, 
O žirgo - niekas nepraleis. 


Bet mano dėmesį tiktai 
Reti patraukdavo daiktai, 
O tai, ką kitas prisigrobs, 
"Tegu sau vienas tuo ir lobs. 


Akylas žvilgsnis tuoj sugaus, 
Kur daikto esama brangaus, 
Ir slėpk neslėpęs nuo manęs 
Nors į giliausias kišenes. 


Už auksą žėrinčius skaisčiau 
Brangiuosius akmenis žarsčiau: 
Vien šis smaragdas kaip švytės 
"Tau ant krūtinės prie širdies. 


Ties tavo skruostu telinguos 
Šis lašas, išsuptas bangos; 

O šis rubinas tenuščius 

Prieš tavo veidelius skaisčius. 

Štai mano turtai dideli, 
Prie tavo kojų begulį, 

9315 Pelnyti mūšiuos kruvinuos, 
"Tad neatstumk šios dovanos. 


Dėžių nemaža atvilkau, 
"Tačiau jų liko ir daugiau; 
Tik leisk, valdove prakilni, 


9320 Ir bus visi rūsiai pilni. 


Nes vos į sostą tu žengei, 
Kaip tau pakluso nuolankiai 
Šie turtai, protas ir jėga, 
Kuriuos sutramdei tu staiga. 


9325 Kuo vakar didžiavaus, nūnai 
Matau, kad tai - tik pelenai, 
"Tegu šis aukso spindesys 
Nuo šiol tau vienai priklausys. 


Tai, ką turėjau, teišblės 

9330 Lyg kvapas vystančios žolės. 
Mažiau verta ši dovana 
Nei tavo šypsena viena. 


FAUSTAS 

Įgytą narsiai grobį nešk atgal, 

Nelaukdamas nei liaupsių, nei pylos. 
9335 Nuo šiol jos viskas, kas yra pily; 

Nėra prasmės jai siūlyt dalimis; 

Eik ir sukrauk tvarkingai tuos lobius. 

Taip nenusakomas grožybes sudėliok, 

Kad šviestų prakilniai, kad lubų skliautai 
9340 Spindėtų kaip gaivus dangus, lyg rojuj 


CCXXVI 


Tesualsuoja negyva būtis. 
Nelaukdamas jos žingsnių, kilimais 
Nuklok grindis, kad žengtų ji minkštai, 
Kad pasitiktų spindesys akis, 

9345 Neakinančias tik vienų dievų. 


LINKĖJAS 
Ne kažkiek teįsakai, 
Tai tarnams vieni niekai: 
Juk visus pilies kampus 
Valdo grožis įstabus. 
9350 Jai visi kariai paklus, 
Priešais ją sudės ginklus, 
Greta jos net ir šviesi 
Saulė tampa per vėsi, 
Jos akivaizdoj šventoj 
9355 Viskas niekuo virsta tuoj. 


Išeina. 


HELENA 
Faustui 
Norėčiau pakalbėti su tavim, 
Tad lipk greta! Šita tuščia vieta 
Valdovo laukia, saugančio mane. 


FAUSTAS 
Leisk man priklaupus prieš tave prisiekt 
9360 Ištikimai, kilnioji; ranką šią, 
Kuria mane kvieti, leisk pabučiuot. 
Įkvėpk mane kaip bendravaldį šių 
Valdų beribių ir paversk tarnu, 
Gerbėju ir globėju - kuo tik geisi! 

9365 


9370 


9375 


9380 


HELENA 
Stebuklų daug mačiau ir išgirdau, 
Žvalgaus nustebus, ir norėčiau daug 
Ko klaust. Visų pirma, kodėl to vyro 
Kalba man taip neįprastai skambėjo. 
Garsai taip jaukiai lietės vienas kito, 
Jo balsas tarsi gludo prie ausies, 
O žodžiai vienas kitą glamonėjo. 


FAUSTAS 


Jei tau šita kalbėsena miela, 

Ir mūsų dainos tau tikrai patiks, 
Jausmus ir protą gaiviai pamalonins. 
Bet ko mes laukiam, imkimės išsyk; 


Savaime žodis žodį išvilios. 


HELENA 
Bet kaip išmokti taip gražiai kalbėt? 


FAUSTAS 
Tai lengva, jeigu liejas iš širdies. 
O kai krūtinė ilgesio pilna, 
Aš ieškau to - 


HELENA 


Kuris supras mane. 


FAUSTAS 


Kas buvo ir kas bus nebesvarbu, 
Gyvena siela - 


HELENA 


Mirksniu nuostabiu. 

FAUSTAS 


Už jį mes atiduotumėm bet ką; 
Kas tai patvirtintų? 


HELENA 


Mana ranka. 


CHORAS 


9385 Kas pasmerktų karalienę, 
Kad valdovui šios pilies 
Rodo palankumą? 
Taip jau lemta, visos esam 
Mes belaisvės nuo to laiko, 

9390 Nuo gėdingos pražūties 
Iliono, per visas 
Negandingas klajones. 


Vyrų meilei esam skirtos, 

Pasirinkt mums nevalia, 
9395 Vien tiktai patirti. 

Ar piemuo tai auksaplaukis, 

Ar šeriais apžėlęs faunas, 

Kas ir kur pasimaišytų, 

Į grakščiuosius mūsų kūnus 
9400 Lygią teisę turi jie. 


Vis arčiau, arčiau jie slenkas, 
Glausdamies prie viens kito, 
Liesdamies keliais ir pečiais, 
Supas gniauždamies delnais 
9405 Soste minkštam 
Ant pagalvių prabangių. 
Mėgaujas jų didenybės | 
Laime slapčiausia, 


CCXXIX 


Į žvilgsnius aplinkinių 
9410 Dėmesio visai nekreipia. 


HELENA 


Aš taip toli ir taip arti, kad net baisu! 
Tik norisi kartot: aš čia! Aš čia esu! 


FAUSTAS 
Aš vos alsuoju, virpu prie tavęs; 
Tai sapnas, kur nei laiko, nei erdvės. 


HELENA 


9415 Lyg jau gyvenus, bet ir vėl, kita 
Su nepažįstamuoju susieta. 


FAUSTAS 


Nesamprotauk, likimas toks trapus, 
Gyvenk dabar, nors tai tik mirksnis bus. 


FORKIADĖ 


„2 0 4) o. 


Šnabždas, net pažvelgti miela, 
9420 Tarsi meilės abėcėlę 
Slebizuotų jautrios sielos, 
Bet kad viskas ne laiku. 
Girdit, kaip trimitai aidi, 
Slogią nuotaiką paskleidę? 
9425 Dvelkia pražūties tvaiku. 
Menelajo vyrų jūra 
Rūmų link artėja niūriai; 
Pasitikit juos ginklu! 
Būsi, žmoną jo priglobęs, 
9430 Greit ir tu kaip Deifobas 
Sužalotas, net klaiku! 


CCXXX 


Jos pajus greit savo svorį, 
Na, o šitai virš altoriaus 
Kybo kirvis ties kaklu. 


FAUSTAS 

9435 Iš kur tiek ir narsos taip šlykščiai brautis čia! 
Nemėgstu sumaišties, net jei grėsmė tikra. 
Gražiausią pasiuntinį nelemta žinia 
Subjauroja, o tu jau ir be jos klaiki. 
O šįsyk juo labiau; tiktai tuščiai bandai 

9440 Sukelti vėjus. Nematau rimtos grėsmės, 
Net jeigu ji iškils - kaip burbulas susprogs. 


Simnalai, salvės nuo bokštų, girdisi trimitų ir ragų garsai, 
koviniai maršai, pražygiuoja dideli kovotojų daliniai. 


FAUSTAS 
"Tuoj pat apeisiu išrikiuotus 
Didvyrius, teikiančius garbės: 
Tik tas pelnys malonę moters, 
9445 Kas ją apginti sugebės. 


kreipiasi į karo vadus, kurie, palikę savo kolonas, 
prieina prie jo 


"Irumpam sutramdykit rūstybę, 
Kaip niekad pergalė arti, 

Rytų netramdoma galybe 

Ir šiaurės riteriai tvirti. 


9450 Daug karalysčių subyrėjo 
Prieš spindinčius plienu pulkus, 
Jums žengiant lygumos drebėjo 
Ir skeldėjo žaibais dangus. 


CCXXXI 


9455 


9460 


9465 


9470 


9475 


9480 


Vos Pilo įlankon pasukom, 
Jau senio Nestoro nebėr, 
Kaip išsilakstė karaliukai, 
Pamiršę, kas yra garbė. 


Ir Menelają spėriai vykit 
Link jūros kranto atgalios, 
Lai ten sau tykoja plėšikas, 


"Nevertas kilnesnės dalios. 


Apginkit kalnus šiuos ir slėnius 
Nuo jo gaujų visiem laikam, 

Ir skirs jums Spartos karalienė 
Po hercogystę kiekvienam. 


Germanas įlankas Korinto 
Apsaugos pylimais tvirtais, 
Achają gotui skirsim ginti 
Su jos tarpekliais ir šlaitais. 


Valdys Elidę frankų vyrai, 
Mesėnė saksų genčiai klius, 
Normanams Argolidę skiriam, 
Stebėsit jūroje kelius. 


Bet ginsimės visi kaip vienas 
Nuo priešo antpuolio staigaus, 
O sostas Spartos karalienės 
Visiems per amžius viešpataus. 


Kiekvienas džiaugsis savo rūmuos 
Gerove klestinčios šalies, 

O paramą ir teisingumą 

Papėdėj sosto rast galės. 


CCXXXII 


Faustas nulipa žemyn, kunigaikščiai susiburia aplink jį ratu 
laukdami tolesnių jo įsakymų ir potvarkių. 


CHORAS 

Kas gražuolę geidžia turėt, 

Kruopščiai visų pirmiausia 

"Tepasirūpins ginklais savais; 
9485 Meilumu patraukė jis 

Ją, šioj žemėj kilniausią; 

Bet ramybė jam nelemta; 

Pasalūnas klasta nuvilios, 

Ar plėšikas ryžtingai pagrobs, - 
9490 Kad sukliudytum, būk apdairus. 


Verta jį pagirt, nes jis 
Protingiau negu kiti 
Telkia sąjungininkus sau, 
Pasiruošusius tuoj paklust 

9495 Kiekvienam jo mostui. 
Ką tik palieps, ištikimai 
Vykdo jie tuoj - nauda visiems, 
Ir sargyba sulauks padėkos, 
Ir valdovui didesnė šlovė. 


9500 Nes kas dabar ją išplėš 

Iš jo rankų galingų? 

Jam priklauso pelnytai jinai, 

Dvigubas mūsų džiaugsmas, nes 

Kartu su valdove tarp mūrų saugiausių 
9505 Sergimos esam vyrų tvirtų. 


FAUSTAS 
Nuo šiol kiekvienas džiaugtis galit, 
Kraštus turtingus beturį, 


CCXXXIII 


9510 


9515 


9520 


9525 


9530 


"Taigi negaiškit, ir į kelią! 
Mes pasiliekam vidury. 


Šį pusiasalį gins jų kuopos, 
Aplink skalaujamą vilnių, 
Vos prikabintą prie Europos 
Siaura grandinėle kalnų. 


"Tavas gentis sėkmė telydi, 


Palaimingiausias iš kraštų, 
Pirmasis kitados išvydai 
Valdovės saulę tekant tu, 


Kada Euroto nendrių guoly 
Iš lukšto, skylančio perpus, 
Jos kilniai motinai ir broliam 
Suspindo grožis nuostabus. 


Nuo šiol žiedais tik tavo šlovei 
Šis kraštas skleidžiasi aplink, 
"Tu žemės skritulio valdovė, 
"Tačiau tėvynę pasirink! 


Nors keteros kalnų ledynais poška 
Ir šaltis raižo tūkstančiais strėlių, 
Bet žemėliau ramiai rupšnoja ožkos 
Gležnos žolytės stiebus tarp uolų. 


Šaltiniai trykšta, virsdami upokšniais, 
Žalsvi ploteliai švysteli šlaite. 
Aukštikalnių ganyklon užsiropštus 
Pasklinda vilnimis avių banda. 

9535 


9540 


9545 


9550 


9555 


9560 


Žingsniuoja voromis, ragus nudelbę, 
Galvijai skardžio atbraila aukšta; 
Urvų akim į slėnį uolos žvelgia, 

Kur kiekvienam pastogė paruošta. 


Juos Panas gano, tarp vingrių krūmokšnių 
Skrajoja nimfų draugija grakšti, 

Šakom susikabinę medžiai šniokščia 

Ir ilgesingai stiepiasi aukštyn. 


Tai sengirės! Štai ąžuolai, didingai 
Iškėlę suraizgytus vainikus; 

Linksmi klevai, saldžios sulos pritvinkę, 
Žaismingai skleidžia virpančius lapus. 


Nelyg savaime šiltas pienas randas, 
Ir vaikas, ir ėriukas pagyvės; 
Apačioje keroja sodai brandūs, 

Ir varva medūs iš senos drevės. 


Nei šypsena neblėsta čia, nei juokas, 
Paveldima savijauta puiki, 
Nemirtingumo skraistė gaubia žmogų, 
Visi laimingi, žvalūs ir sveiki. 


"Taip skrieja dienos prieglobsty gaiviausiam, 
Kol iš vaikų subręs tėvai. 

Nustebęs pats nenoromis paklausi: 

Kas jie? Ar žmonės, ar dievai? 


Čia Apoloną piemenys galėjo 
Kaip lygų sau vaizduotis kažkada; 
Visus pasaulius darniai sieja 
Jiems viešpataujanti gamta. 


CCXXXV 


Prisėsdamas prie jos 


Ir mus lemtis taip pat susiejo, 

Lai blėsta praeities gaisai; 

Kaip aš jaučiu, kad tu vyriausio dievo 
9565 Duktė, pirmam pasauliui priklausai. 


"Tau ne šitoj pily gyventi! 
O juk nuo Spartos netolies 
Amžinoje jaunystėj skendi 
Gaiva Arkadijos šalies. 


9570 "Tenai tave pakviesti leiski, 
Į kraštą saulėtos dalios, 
Kur mėgausimės laimės laisve 
Pavėnių sostuose žaliuos! 


Scenovaizdis visiškai pasikeičia. Prie uzvais išraižytos uolos 
šliejasi uždaros pavėsinės. Prie pat puslankiu supančių uolėtų 
skardžių prigludusi ūksminga giraitė. Fausto ir Helenos 
nesimato. Aplinkui, sugulęs grupelėmis, miega Choras. 


FORKIADĖ 
Nespėjau pastebėt, kada užsnūdo jos. 
9575 Kas žino, gal ir jom pavyko susapnuot, 
Ką aš regėjau ką tik savo akimis. 
Pažadinsiu. Mergaitės, žinoma, nustebs; 
Ir jūs, barzdočiai, laukiantys apačioje, 
Atomazgai stebuklo galit pasiruošt. 
os80 Na, kelkitės! Ko spoksot, trinkitės akis, 
Kedenkit plaukus ir klausykitės manęs! 


CCXXXVI 


9585 


9590 


9595 


9600 


CHORAS 


Nagi pasakok nelaukus, koks stebuklas atsitiko, 
Nekantraujame išgirsti tavo pramanus nebūtus, 
Nes bespoksant į uolynus greit užgrauš nuobodulys. 


FORKIADĖ 


Dar akių pramerkt nespėję jūs jau imat nuobodžiaut? 
"Tad žinokit: tarp šių grotų ir olų bei pavėsinių 

Kaip idiliška porelė saugų prieglobstį sau rado 

Mūsų viešpats ir valdovė. 


CHORAS 


Ten, viduj? 


FORKIADĖ 


Nuo šio pasaulio 
Atsiskyrę, tik man vienai leisdami jiems patarnauti. 
Nenorėjau įkyrėti, tad, kaip artima bičiulė, 
Nuošaliau aplink žvalgiausi, samanų, žievių, šaknelių, 
Išmanydama jų galią, sumaniau pasidairyti, 
Ir juos vienus palikau. 


CHORAS 
Taip šneki, lyg ten pasauliai ištisi be galo driektųs, 
Ežerai, miškai ir pievos; tu mums pasakas seki! 


FORKIADĖ 


Būtent taip, kvailutės mano! "Ten juk gelmės neištirtos: 
Salių salės, rūmų rūmai, aš kai ką ten išžvalgiau. 

Bet staiga iš vieno urvo pasigirdo juoko aidas; 

Žvilgt - o ten iš moters glėbio strykteli guvus berniukas 
Ir prie vyro pasileidžia, o paskui atgal; krykštimas, 
Pasierzinimai švelnūs, meilikavimai ir juokas, 

Skardžiai aidintis aplink. 

9605 


9610 


9615 


9620 


9625 


9630 


Nuogas genijus besparnis, tarsi faunas, tik švelnutis, 
Ant tvirtų grindų nušoka ir, nelyg jų pamėtėtas, 

Vėl aukštyn į viršų šauna, ir po antro, trečio šuolio 
Jau paskliautėj krykščia jis. 


Motina su baime šaukia: „Šokinėk, kiek įsigeisi, 

Tik, žiūrėk, neimk skraidyti - tau skraidyti nevalia“. 
Tėvas irgi tramdo sūnų: „Visos keliančiosios galios 
Glūdi žemėj; kaip Antėjui, žemės sūnui, tau pakanka 
Jos paviršiaus prisiliesti, taip įgausi vėl jėgų“. 

Taigi jis kaip kamuoliukas ant šitos uolos masyvo 
Nesiliauja šokinėt nuo atbrailos ant atbrailos. 

Tik staiga šiurkščiam tarpeklio plyšyje jisai pranyksta 
Lyg nebuvęs. Veltui tėvas bando motiną raminti, 

Aš pečiais tik traukau baugiai. Bet ir vėl - tikri stebuklai! 
Gal ten lobiai išslapstyti? Gėlėmis kaišytais rūbais 

Jis įžengia išdidžiai. 

Kaspinais krūtinė plazda, supasi kutai ant žastų, 
Rankoj laiko aukso lyrą - tarsi mažulytis Foibas 
Linksmas stovi ant stačiausios atbrailos; net nuostabu. 
Jo tėvai susižavėję puola viens kitam į glėbį. 

Kas virš jo galvos taip švyti? Ar papuošalas auksinis, 
Ar vidinių galių liepsnos - atsakyt neįmanu. 

Nors dar kūdikis, bet aiškiai grožio būsimąjį meistrą 
Judesiai visi išduoda, lyg melodijos belaikės 

Vaiko gyslomis tekėtų; visa tai ir jūs išgirsit, 

Visa tai ir jūs išvysit ir gėrėsitės kartu. 


CHORAS 
Kretos augintine, tau 
"Tai dar stebuklas? 
Argi poetų balsai 
Tavo klausos nepasiekia? 
Ar tau lig šiol negirdėtos 


CCXXXVIII 


9635 


9640 


9645 


9650 


9655 


9660 


9655 


Senos Jonijos sakmės 
Bei legendos helenų 
Apie dievus ir herojus? 


Visa, kas mūsų dienom 
Gali nutikti, 

Liūdnas aidas tėra 
Protėvių prakilnybės; 
Veltui jai stengsies prilygti, 
Net jei tiesą kalbėsi, 

Juk apie Majos sūnų 
Melas įtikimesnis. 


Dailų ir stiprų kūdikį, 

Vos jis spėjo užgimti, 

Ne pačių nuovokiausių 
Krykščiančių auklių būrys 
Puolė vystyt minkščiausiuos pūkuos, 
Prabangiausiuose vystykluos. 
Bet padauža, dailus ir stiprus, 
Kūneliu elastingu 

Ir grakščiu įsiręžęs, 

"Tuoj ištrūko, tik purpurinį 
Baugiai veržiantį lukštą 
"Tepalikęs tuščią žiojėt; 

Taip ir išsiritęs drugys 

Iš lėlytės gniaužtų standžių 
Sprunka skubiai išskleidęs sparnus 
Ir plevena drąsiai, laisvai 
Eteryje saulėtam. 

Taip tad jis, apsukriausiasis, 
"Tapo sukčių, vagišių 

Beigi perėjūnų visų 
Amžinuoju globotoju. 

9670 


9675 


9680 


9685 


Tai netruko įrodyt jisai 
Klastomis įmantriausiom. 
"Tuoj Neptūno tridantį jis 
Pavogė, net Arėjo paties 

Iš makštų nugvelbė kardą; 
Foibo lanką ir strėles taip pat, 
Kaip ir reples iš Hefaisto; 
Būtų net Dzeuso žaibus, 

Jei ugnies nebijotų, paglemžęs; 
Dvikovoj Erotą jis 

Įveikė, koją pakišdamas; 
Meilikaudamas spėjo nusegt 
Netgi diržą Kipridei. 


Iš olos pasigirsta kerintis, tyrai melodingas stygų skambesys. 
Visi, tuoj bat apimti vidinio jaudulio, suklūsta. Nuo šiol, iki 


nurodytos pauzės, visą laiką skamba muzika. 


FORKIADĖ 
Jūsų sakmės tokios nykios 
Sąskambių darnių fone! 
Šaukias amžinos ramybės 
Praeities dievų minia. 


Kam gaivinti seną mintį, 
Kas šiandien ją begirdės: 
Širdį gali apsvaiginti 


Tai, kas gimsta iš širdies. 


Pasitraukia prie uolos. 

9690 


9695 


9700 


9705 


CHORAS 
Jei net tu svaigsti, šlykštyne, 
Nuo melodijų saldžių, 
Mus, atgimusias, graudina 
Šie garsai lig paširdžių. 


Argi sielai saulės reikia, 
Kai joje aušra skaidri? 
Ko pasaulis nesuteikia, 
Tą atrandame širdy. 


HELENA, FAUSTAS, EUFORIONAS 
aukščiau aprašytais kostiumais. 


EUFORIONAS 
Jūs nušvintate išgirdę, 
Kai dainuoti aš imu, 
Man bešokant jūsų širdys 
Tvinksi tuo pačiu ritmu. 


HELENA 
Meilės žmogiškoj palaimoj 
Dviese tampam tobuli, 
"Tačiau dieviškąją laimę 
Tik trejybėj rast gali. 


FAUSTAS 
Ir nuo šiolei mūsų dvasioms 
Joks likimas nebaugus; 
"Tu mana, o aš - tavasis, 
Ir kitaip jau nebebus! 

9730 


CHORAS 


Neišsenkančiom malonėm 
Džiugins mielas vaikas šis 

Nuostabios poros kelionę. 
Koks svaiginantis ryšys! 


EUFORIONAS 
Vietoj nustygti 
Nebejstengiu! 
Šoktelėt, stryktelt 
Ligi padangių 
Mane apėmęs 
Geismas svaigus. 


FAUSTAS 
Nelėk, tarytum 
Akis išdegęs, 
Ir pasisaugok - 
"Tavęs netekę, 
Visi pražūsim, 
Sūnau brangus. 


EUFORIONAS 
Kiek galiu suptis 
Glėby kaip soste, 
Liaukitės mano 
Garbanas glostę 
Ir rūbų klostę! 
Man jau gana. 


HELENA 
Bet prisiminki, 
Kam tu brangiausias! 


Ak, nebauginki, 

9735 


9740 


9745 


9750 


"Taip tu sugriausi, 
Kas buvo kurta 


Meile švelnia. 


CHORAS 
Bijau, kad greitai 
Grius ši darna! 


HELENA ir FAUSTAS 
Tramdykis! Tramdyki, 
Būki toks mielas, 
Tą nenuramdomą 
Įnorių šėlą! 
Siausk sau po šitą 
Pievą laukų. 


EUFORIONAS 
Tik įprašytas 
Pasilieku. 


įsisukęs tarp choro mergaičių, įtraukia jas į šokį 


Įsuku aš šokyje 
Jūsų pulkus. 
Įstabi melodija 

Ir judesys puikus! 


HELENA 
Džiaugias mana širdis, 
Kai.su mergaitėm jis 
Sukas ratu. 


CCXLIII 


FAUSTAS 
Spėsim dar pasidžiaugt! 
Pramogom prisišaukt 
Greita bėdų. 


EUFORIONAS ir CHORAS 
dainuodami ir šokdami suka ratelius 


[CHORAS] 


9755 Kai tu lengva ranka 
Ratelin mus vedies, 
Ir garbanų banga 
Priglunda prie peties, 
Kai kojom žemės veik 

9760 Neliesdamas skrendi, 
O mes tau įkandin 
Plevename žvaliai, 
Gali triumfuot ramus, 
Laimėjęs mus; 

9765 O mūsų širdys jau 
Priklauso tau. 


pauzė 


EUFORIONAS 
Jums, lengvakojės 
Stimos laukymėj, 
Aš sugalvojau 
9770 Naują žaidimą; 
Būsiu medžioklis, 


O jūs - banda. 

9775 


9780 

9790 


9795 


CHORAS 


Greit mus sugausi - 
Tau tai tik pokštas, 
Mes juk galiausiai 
Tik to ir trokštam, 
"Tave, gražuoli, 


Apglėbt kada! 


EUFORIONAS 
Sprukit brūzgynais 
Ir akmenynais! 
Greitai pagaunamos 
Man nerūpės, 
Pergalė kaunantis 
(Gauna vertės. 


HELENA ir FAUSTAS 
Koks žvitrumas! Šitiek siusti! 
Jis neturi jokio saiko. 
Aidi taip, lyg ragą pūstų, 
Griaudėja per visą slėnį; 
Siaučia, klykauja ir laigo! 


CHORAS 

greitai įeidamos po vieną 
Jis pro mus tiesiog praskriejo; 
Mus paniekinęs lig vienai, 
Sugriebė nusižiūrėjęs 
Nirtingiausią iš visų. 

EUFORIONAS 

ant rankų įnešdamas jauną mergaitę 

Štai ta stamantrioji fėja, 
Dėl kurios kovot vertėjo, 

9800 


9805 

"Teks tau su manim padūkt, 
Besiveržianti ištrūkt, 

Tavo lūpos paragaus 

Mano bučinio smagaus. 


MERGAITĖ 
Greit paleisk! Tu, moters galių 
Nepažinęs, nesuklysk; 
"Toks kaip tu prieš mano valią 
Nelengvai atsilaikys. 
Ar tiktai nenusivilsi, 
Pasikliovęs vien jėga! 
Taip kvailiodamas nusvilsi, 
Kai aš plykstelsiu staiga. 


ji užsiliepsnoja ir plyksteli į viršų 


Kilk aukštyn ir vykis ugnį, 
Gaudyk požemių bedugnėj 
Nenulaikomą ranka. 


EUFORIONAS 


purtydamasis liepsnų likučius 


Krūsnys pilkų uolų, 
Tankūs kerai šlaituos 
Kuo aš čionai galiu 
Jaunas dienas paguost? 
Vėjai, jų gaudesys, 
Bangos, jų ūžesys; 

Toly tik juos girdžiu 

Ir jų geidžiu. 


pasileidžia tolyn, šokinėdamas aukštyn 


nuo uolos ant uolos 

9820 


9825 


9830 


9835 


9840 


HELENA, FAUSTAS ir CHORAS 
Nenukriski užsimiršęs, 
Lėkdamas takais ožkų! 


EUFORIONAS 
Kuo aukščiau kopiu į viršų, 
Tuo daugiau aplink regiu. 
Aš jau salos vidury, 
Žeme Pelopo tauri, 
Gimus. iš jūros putos 
Ir iš kalnynų plutos! 


CHORAS 
Slėnin grįžk ir nurimk, 
Kam tau pavojai! 
Vynuogienojai aplink 
"Taikiai keroja, 
Vynuogienojai šlaite, 
Figos ir obuoliai. 
Tik gimtajam krašte 
Atsikvėpsi giliai! 


EUFORIONAS 


Trokštat dienų taikos? 
Trokškit, jei jus tai guos. 
Karas! Su šūkiu šiuo 
Pergalei aš ruošiuos! 


CHORAS 
Jei tu karą 
Vietoj taikos renkies, 
Laidoti dera 
Laimę vilties. 


CCXLVII 


9845 


9850 


9855 


9860 


9865 


EUFORIONAS 
Jei gimę šiuos kraštuos 
Laisvi ir narsūs stos, 
Pavojus nugalės 
Ir kraujo negailės, 
Nenuslopinamo 
Ryžto pilni, 
Tai krašto ginamo 
Šlovę pelnys! 


CHORAS 
Jis pačiam viršuj! Ir, rodos, 
Dar didesnis, nei šalia, 
Nugalėtojas šarvuotas, 
Lyg plieninė statula. 


EUFORIONAS 

Mūrai nieko neapgynė, 

Pats kiekvienas sau karys; 

Vyro žvilganti krūtinė 

Priešo smūgį atlaikys. 

Laisvės neapgins dejonės, 

"Tad ginkluokimės budriai; 
Moterys bus amazonės, 


O vaikai - tikri kariai. 


CHORAS 
Kilk, poezija, gausk, 
Skliautuos švieski dangaus 
Tarsi blyksniai žvaigždžių 
Iš tolybių klaidžių! 
Bet pasieks tobuli 
Jos garsai iš toli 
Jausmus širdžių. 


CCXLVIII 


EUFORIONAS 


9870 Ne vaikas aš gimiau! Jaunuolis, 
Tuoj ginklą spaus ranka tvirta; 
Su laisvę mylinčiais narsuoliais 
Galiūnais kausiuosi greta. 
Pirmyn! 

9875 Atmink, 
Šlovė tik didvyriams skirta. 


HELENA ir FAUSTAS 
Vos dienos išvydęs šviesą, 
Net nepasidžiaugęs ja, 
Nebūties erdvėn veržiesi, 
9880 Ieškai laimės kančioje. 
Ar išties 
Mes tau nieks? 
Ir mus sieja tik svaja! 


EUFORIONAS 
Ar girdit griausmą viršum jūrų! 
9885 Nespėja slėniai atitart; 
Dulkėti armijų mundurai 
Žygiuoja žūt arba ištvert. 
O mirtis - 
Tai lemtis, 
9890 Mums privaloma dabar. 


HELENA, FAUSTAS ir CHORAS 
Tai siaubinga! Neteisinga! 
Kas tau mirti įsakys? 


EUFORIONAS 


Ne! Nemoku abejingai 
Žvelgt į žūstančių akis! 


CCXLIX 


TIE PATYS 


9895 Ryžtas beprotiškas 
Zengt pražūtin! 


EUFORIONAS 


Viskas! - plasnodamas 
Kylu aukštyn! 
Į karą! Į karą! 

9900 Skrydžiu plačiu! 


jis metasi į orą, rūbai kurį laiką jį dar prilaiko, jo galva švyti, iš 
paskos driekiasi šviesos juosta 
CHORAS 


Ikare! Ikare! 
Skausme širdžių. 


Gražusis jaunuolis nukrinta prie tėvų kojų, žuvusiojo veidas 
primena pažįstamus bruožus, tačiau kūniškasis pavidalas 
tuojau pat pranyksta, aureolė kaip kometa švysteli į dangų, 
drabužiai, apsiaustas ir lyra lieka gulėti. 


HELENA ir FAUSTAS 


Laimę suvoksi tik 
Likęs kančioj. 
EUFORIONO BALSAS 
iš gelmių 
9905 Motin, manęs nepalik 


Vieno dvasių valdžioj! 


pauzė 


CCL 


CHORAS 


gedulinga rauda 

"Tu ne vienas! - kad ir kur tu 
Būtum, tavo balsas girdis, 
Šiam pasaulyje nuliūdę 

9910 Budi ištikimos širdys. 
Nederėtų apraudoti 
Pavydėtinos lemties: 
Neprilygs mirtingos odės 
"Tavo ryžtui ir giesmėms. 


9915 Žemės laimei pažadėtas 
Aini protėvių aukštų, 
Tobulos jaunystės žiedas 
Per anksti nuskintas tu. 
Proto įžvalga žavėjai, 

9920 Siela, atjautos pilna, 
Širdis moterų kerėjai 
Neprilygstama daina. 


Nesutramdomas ir laisvas 
Savo pančiuos įkliuvai, 
9925 Nes įstatymų nepaisei, 
Papročiams nevergavai,; 
Kol galiausiai kilnų siekį, 
Vertą ryžto ir aukos, 
Atradai, veržeis į priekį, 
9930 "Tarnavai lig pabaigos. 


Kam pavyks jį įgyvendint? 
Neįžvelgiama lemtis, 
Kraujyje paplūdus skendi 
Laisvės trokštanti gentis. 
9935 Mūsų sopuliui berimstant, 


CCLI 


Naują dainą išgirstu: 
Nes nuo amžių ji užgimsta 
Iš gimtos šalies žaizdų. 


Ilga pauzė. Muzika nutyla. 


HELENA 


Faustui 
Sena tiesa, tačiau ir man pritinka ji: 
9940 Su grožiu laimė tveria neilgai darnoj. 
Nutrūko meilės ir gyvenimo ryšys; 
Abu juos apraudodama sakau sudie, 
Ir paskutinisyk apkabinu tave. 
Pas sūnų, Persefone, palydėk mane. 


Apkabina Faustą, kūniškasis jos pavidalas išnyksta, 
rūbai ir šydas lieka jo rankose. 


FORKIADĖ 
Faustui 
9945 "Tiktai tiek beliko tau, tvirtai laikyk. 
Drabužių nepaleisk, nes demonai 
Jau čiumpa už kraštų ir pragarmėn 
Juos baudžias nusinešt. Suspausk tvirčiau! 
Nors tai ne deivė, jos jau netekai, 
9950 Bet dieviškas tai rūbas. Jo malone 
Pasinaudoki neprilygstama 
Ir skrisk; viršum niekingos žemės jie 
Skraidins tave, kol tau pakaks jėgų. 
Dar susitiksim, bet toli nuo čia. 


Helenos drabužiai išsiskleidžia ir virsta debesimis, apgaubia 
Faustą, pakelia jį į viršų ir nuplaukia drauge su juo. 


CCLII 


FORKIADĖ 
pakelia nuo žemės Euforiono drabužius, apsiaustą ir lyrą, 
išeina į avansceną, iškelia žuvusiojo paliktus daiktus aukštyn ir 
kalba 
o955 Belieka pasidžiaugt radybom! 
Liepsna, suprantama, pranyko, 
Bet ir kas liko - pravartu. 
Užteks kūrėjų gildijai ir šito: 
Panoręs būti poetu 
9960 Nebėgs manęs juk talento prašyti, 
Pakaks paskolintų daiktų. 


Atsisėda avanscenoje prie kolonos. 


PANTALIDĖ 

Vikriau, mergaitės! Tesališkės raganos 
Kerai neteko galios, laisvos mes nuo šiol 
Nuo to barškėjimo, išūžusio ausis, 

9965 "Tų pakrikų garsų ir proto sumaišties. 
Dabar į Hadą! Ten valdovė išdidžiai 
Jau nužengė pirma. Tarnaitės pridurmui 
Ištikimai privalo sekt jos pėdomis. 
Prie Nesuvokiamosios sosto rasim ją. 


CHORAS 
9970 Karalienes, aišku, pripažįsta visur; 
Jos ir Hadė šlovinamos visų, 
Oriai apsuptos sau lygių, 
Net Persefonei artimos jos; 
Tačiau ką mes požemiuose, 
9975 "Tarp asfodelių vešinčių, 
"Tarp stypsančių tuopų, 
Bevaisių gluosnių paunksnėse, 
Ką ten veikti turėtume? 


CCLIII 


Tarsi šikšnosparniai čypti, 
9980 Sveblenti, paniurusios kaip šmėklos? 


PANTALIDĖ 
Nenusipelnęs vardo, polėkių kilnių 
Nepuoselėjęs liks stichijoms paklusnus; 
Tenai! Geidžiu greičiau su karaliene būt; 
Vien nuopelnai ištikimybės neatpirks. 


Išeina. 


VISOS 


9985 Tik šmėklos esam mes saulės šviesoje, 
Ne padarai gyvi, 
"Tai jaučiam, tai žinom mes, 
"Tačiau į Hadą negrįšim niekad. 
Per amžius nemari gamta 
9999 Pavers mus dvasiom, 
Mes ja be žodžių pasikliaunam. 


DALIS CHORO 


Ošim, gausim, mirguliuosim savo tūkstančiais šakelių, 
Šaknimis gyvybės syvus švelniai kviesdamos viliosim 
Į šakas; žiedais, lapeliais, pumpurais gležnais be saiko 

9995 = Apipinsim išdraikytas savo garbanas vešlias. 
Krintant vaisiams, bursis žmonės, romios kaimenės būriuosis, 
Pasirinkti, paskanauti, pasimėgauti suskubę, 
Ir kaip prieš pirmykščius dievus klaupsis priešais mus visi. 


ANTRA DALIS CHORO 
Prie šitų uolų paviršiaus veidrodinio prisiglausim, 
10 000 Blykčiosim lyg švelnios vilnys įnoringais atspindžiais, 
Paukščių čiulbesio, nendryno fleitų švilpesio klausysim, 
Pano balsui nirtulingam atsiliepsime tuoj pat; 


CCLIV 


Sušnarės - ir mes šnarėsim, kai sugriaus - ir mes sugriausim 
Trigubai, dešimteriopai kurtinančiu griaudimu. 


TREČIA DALIS CHORO 
10005 Mūsų prigimtį nekantrią almantys upokšniai gena, 
Tolumų platybės traukia ir kalvų pražydę kloniai. 
Link gelmių, žemyn mes plūstam vingriomis Mejandro juostom, 
Tarp ganyklų ir tarp pievų, sodų, supančių namus. 
Abiejuos krantuos sustoję, upės juostą veidrodinę 
10 010 Lydi grakštūs kiparisai besistiepiantys dangun. 


KETVIRTA DALIS CHORO 


Kur tik norit, ten ir plaukit! Mes šnarėdamos apstosim 
Žalią kalvą, vynuogynais apsodintą ištisai; 
Vynuogininkas, kas dieną rūpestingo savo triūso 
Negailėdamas, neboja abejotinos sėkmės. 
10015 Tai kirtiklį, tai kauptuką spaudžia rankoj, pjauna, riša, 
Melsdamas dievų, labiausiai - saulės dievo paramos. 
Maža rūpinas lepūnas Bakchas pastangomis tarno, 
Su jauniausiu faunu plepas pavėsinėj ar oloj. 
To, ko jo tingioms svajonėms gali bet kada prireikti, 
10 020 Niekad vynmaišiuos, ąsočiuos, rietuvėse statinaičių 
Vėsiuose rūsiuos nestinga ir pasiekiama ranka. 
Bet jeigu dievai, svarbiausia Helijas, palankūs buvo, 
Uogos iš gausybės rago dosniai krinta per kraštus, 
Ten, kur dirbta šeimininko, šurmulys didžiausias kyla, 
10025 Šnara, čeža, krebžda, šlama nuo talkos visa kalva. 
Žvanga kibirai, dejuoja, girgžda krepšiai ir pintinės, 
Visa tai keliauja tiesiai į didžiausius spaustuvus, 
Ir šokėjai basakojai trypdami sultingas uogas 
"Traiško, mindo - verčias putos, tyška purslai į šalis. 
10 030 Ir tada cimbolų varis ir litaurai ima gausti, 
Pasirodo Dionisas ir jo šventiška svita; 
Strapalioja ožiakojai, ožkakojės svirduliuoja, 


CCLV 


Šaižiai bliaunantis Sileno gyvulys su jais greta. 

Nieko švento! Skeltanagiam papročiai visi nė motais, 
10035 Sukasi ir temsta protas, kurtina riksmai ausis. 

Girtas tiesias prie ąsočio, nors jau netelpa į pilvą, 

Kai kurie laikytis bando, tačiau vynmaišius ištuštint 

Kuo greičiau lig dugno reikia - jaunas vynas juk nelauks! 


Uždanga krenta. 


FORKIADĖ 


(Ki ' RED 


avanscenoje galingai išsitiesia, nulipa nuo kotumų, 
nusimeta kaukę ir apsiaustą ir pasirodo Mefistofelio pavidalu, 
kad, jei tai bus reikalinga, epiloge pakomentuotų pjesę. 


CCLVI 


KETVIRIAS 
VEIKSMAS 


AUKŠTIKALNĖS 


Rūsti, dantyta uolos ketera, priplaukia debesis, prisišliedamas 
nusileidžia ant plokščios išsikišusios terasos. Jis prasiskleidžia. 


10 040 


10 045 


10 050 


10 055 


10 060 


10 065 


FAUSTAS 

išnirdamas iš debesies 
Amžinoje vienatvėj skendinčios prarajos 
Nuo šios viršūnės krašto verias prieš akis, 
Išnyru atsargiai iš minkšto debesies, 
Skraidinusio mane per jūras ir žemes. 
Jis tolsta pamažėl, nesisklaidydamas. 
Į rytus traukia jo apvalūs tumulai, 
Gėrėdamasis aš žvilgsniu palydžiu juos. 
Banguodami, draikydamiesi mainos jie, 
Lyg geisdami įgauti aiškią formą. - Štai! 
Akis nesumeluos! Tarp saulės atšvaitų 
Veik dieviška, didinga moters figūra 
Išnyra! Junona, Leda ar Helena - 
Koks prakilnus, koks mielas akiai reginys! 
Jis sklaidos! Vėl netenka formų, rytuose 
Išsklidęs dunkso tarsi ledkalnis blausus, 
Prabėgusių dienų didingas atspindys. 


Bet rūko skraistės švelnios ir gaivinančios 
Priglunda prie krūtinės mano, prie kaktos. 
Nedrąsiai ir lengvai jos kyla vis aukščiau, 
Apgaubdamos. Nejau seniai nepatirtos 
Jaunatviškos palaimos gėriu vėl svaigstu? 
Giliai širdy atgyja lobiai užmiršti; 

Vėl atpažįstu meilės rytmečio jausmus, 
Sugautus pirmus žvilgsnius, nesuvoktus dar, 
Ar jiems dabar prilygtų turtų spindesys? 
Kaip dvasios grožis verias forma įstabi, 
Neišsisklaido, kyla eterin aukštyn 


Skaisčiausią sielos dalį nusinešdama. 


CCLX 


10 070 


10 075 


10 080 


10 085 


Nusileidžia SEPTYNMYLIS BATAS, 
netrukus atsiranda ir KITAS. 
Iš jų išlipa MEFISTOFELIS. 
BATAI skubiai nužingsniuoja tolyn. 


MEFISTOFELIS 
Baigiu visai išvirst iš koto! 
Nebuvo vietų prastesnių? 
Ir sumanyk sau apsistoti 
Virš pragarmės tarp akmenų! 
Esi kaip tik toj vietoj įsitaisęs, 
Kur buvo dugnas pragaro kadaise. 


FAUSTAS 


Tetrūksta dar vienos kvailos legendos; 
Nesuprantu iš kur jų tiek ir randas. 


MEFISTOFELIS 
rimtai 

Kai Viešpats Dievas - aš žinau, už ką - 
Nutrėmė mus į gelmę iš aukštybių, 
"Ten, kur centre žėruojančia ryškia 
Liepsna per amžius visos kertės žiba, 
Patekom į ankštybę, klaikią spūstį, 
Nors dėl šviesos nepriderėjo skųstis. 
Velniai išsyk pradėjo kosėt, dusti, 
Abiem galais negaivų kvapą pūsti; 
Erdvė rūgštaus sieros pritvinko dvoko 
Ir - siaubas! - susitelkę dujos sprogo, 
Suskaldė luistais žemės plutą storą, 
Pakėlusi jos gabalus į orą. 
Tad keteros, kurias matai viršuj - tai 
Kadaise buvę sunkūs dugno luitai. 
"Tuo moksliškai pagrindžiamos taipogies 


CCLXI 


10 090 Ir perversmų teorijos visokios. 
Tik atsikratęs požemių valdžios 
Viršuj įkvėpsi laisvės išdidžios. 
Ši paslaptis vieša, gerai slėpta, 
Vėlai žmonijai tapo paskelbta. (EF 6, 12) 


FAUSTAS 


10 095 Stebiuos kalnų galybe nebylia, 

O kaip ir kam jie rados - jų valia. 
Kada gamtos savaimingiausios galios 
Šlifavo žemės rutulį apvalų, 

Paliko aibes prarajų gilių, 

10 100 Rikiavo kalnus, keteras uolų; 
Prigludus jaukiai prie kalvos kalva 
Upokšniais slėnin leidžias palengva, 
Kur viskas veši ir keroja taikiai, 

Ir pervartų audringų tam nereikia. 


MEFISTOFELIS 


10 105 Tu taip manai? Tai tau akivaizdu; 
O aš patsai gėrėjaus tuo vaizdu. 
Aš ten buvau ir pats regėjau aiškiai 
Kaip požemiuose siautėjo ugnis; 
Kaip Molochas uolynus kūju traiškė 
10 110 Ir nuolaužos lakiojo į šalis. 
Lig šiolei stūkso luistai šimtapūdžiai; 
Kieno jėga išsvaidė visa tai? 
Išminčius tiktai rankom skėstels gūdžiai, 
Kas tai - ar visuma, ar tik likučiai? 
10115 Belieka pasitenkint, ką matai. 
Tačiau prasčiokas čia bemat sumos, 
Nesikamuos apsėstas abejonių, 
Jam tai stebuklas, vertas pagarbos, 
Ir, žinoma, susijęs su šėtonu; 


CCLXII 


10 120 Dar pasidžiaugs, lazda į žemę bedęs, 
Prie velnio tilto velnio pirštą radęs. 


FAUSTAS 


Iš tikro įdomu, bet velnias gamtą 
Savotiškai traktuoja ir supranta. 


MEFISTOFELIS 


Gamta kokia yra, tokia ir bus, 
10125 Bet velnias jai padėjo atsibust. 
Mes veikiame didingai, tobulai; 
Maištu ir beprotybe! Štai ženklai! 
Ar reikia, kad aiškiau dar pasakyčiau, 
Nejau tau niekas nepatiko šičia! 
10 130 Regėjai neaprėpiamoj platybėj 
Visas pasaulio karalystes, jų didybę; (MT 4, 8) 
Bet argi toks kaip tu, niaurus, 
Naujus geismus širdy pajus? 


FAUSTAS 
Atspėk! Geidžiu kai ko didaus! 


MEFISTOFELIS 


10 135 Manai, kad velnias apsigaus? 
Aš išsirinkčiau sostinę, kurios 
Pačiam centre, prekybos viduriuos, 
Tarp skersgatvių knibždėtų turgus, 
Svogūnais užverstas, agurkais, 

10 140 Mėsos stalai, iš visų pusių 
Kepsnius apspitę spiečiai musių; 
Kur smarvėje ir erzely 
Per dieną stumdytis gali. 
Nuo šito šurmulio atokiai 

10 145 Skirti aukštesnio luomo žmogui 


CCLXIII 


10 150 


10 155 


10 160 


10 165 


10 170 


10 175 


Bulvarai, aikštės ir alėjos; 

Už miesto vartų paėjėjus 

Jau driekias priemiesčiai tolyn. 
Čia ir karieton sėst gali, 
Pajodinėti po laukymes. 
Žmonių aplinkui skruzdėlynas, 
Ir ar tu raitas, ar važiuotas, 
Sulauki, miniai pasirodęs, 

Jos begalinės pagarbos. 


FAUSTAS 


Beprasmis triūsas, mano drauge! 
Džiaugies, padėdamas darbuos, 
Valgydini, net mokai juos, 
"Tačiau tik ant savos galvos 
Pulkus maištautojų užtrauki. 


MEFISTOFELIS 
"Tada apsigyvenk šaunioj pily, 
Vien savo džiaugsmui, nuošaly. 
Pavirstų parku palengva 
Giraitė, pievos ir kalva. 
Aksomo vejos, medžių salos, 
Šešėlių piešiniai takeliuos, 
Kriokliai dirbtiniai krinta nuo uolų, 
Ir begalė fontanų - didelių 
Centre, o aplink juos, visuos kampučiuos 
Čiurkšlena, purškia tūkstančiai mažučių. 
Dailiausioms damoms pristatyčiau gausiai 
Paviljonukų įmantriausių, 
Kur jos galėtų jaukiai laiką leist, 
Kada vienatve pasimėgaut geis. 
Sakau daugiskaita; man regis, įmanu 
Tik gausoje suvokti grožį šių dienų. 


CCLXIV 


FAUSTAS 


Sardanapalas! Bjauru ir modernu! 


MEFISTOFELIS 
Tai ko gi tavo siela geidžia? 
Ką man daryt - bandyti spėt? 
Gal netoli mėnulio pasiskraidžius 
10 180 Aistra užvaldė ten nuskriet? 


FAUSTAS 
O ne! Šioj žemėje erdvės 
Didžiausiems žygiams vis dar randas. 
Jaučiuos narsiems darbams subrendęs, 
Kurie pasaulį sužavės. 


MEFISTOFELIS 


10185 Šlovės panūdai, pabuvojęs 
Pas savo Antikos herojes? 


FAUSTAS 
Geidžiu valdyt, geidžiu turėt! 
Veikla svarbu, o ne šlovė. 


MEFISTOFELIS 
Netruks prabilt poetų žodis, 
10 190 Ir beprotybei kelią rodys, 
Kurį jau nutiesė beprotis. 


FAUSTAS 
Tau kvailas polėkis kilnus. 
Ką išmanai tu apie mus? 
"Tau pasišaipymas smagus 
10 195 Žmogaus geismai ir pats žmogus. 


CCLXV 


10 200 


10 205 


10 210 


10 215 


MEFISTOFELIS 


"Tebus kaip tavo jau nuspręsta! 
Atskleisk man savo užmojus, jų mastą. 


FAUSTAS 
Kai skriejau, jūros potvynį stebėjau; 
Ji telkė savo rūstų vandenyną, 
Ir lyg pratrūkus bangomis užliejo 
Putodama pakrantės juostą plyną. 
"Tai sukrėtė mane giliai širdy; 
Netramdoma savivale baisia 
Negali nesipiktint išdidi, 
Laisva ir teisę gerbianti dvasia. 
Pasiekus tikslą, rimstanti banga 
Iš lėto oriai ritosi atgal, 
Kol vėl, sulaukus savo valandos, 
Ataką savo nuožmią pakartos. 


MEFISTOFELIS 

AD SPECTATORES 
"Tai bent naujieną išdidžiai pareiškė, 
Man tai jau šimtą tūkstantmečių aišku. 


FAUSTAS 

aistringai tęsdamas 
Ir neateis toks laikas, kai tai baigsis, 
Bevaisė ji, ir veiksmas jos bevaisis; 
Nusiaubia ir palieka žemės plotą, 
Pakrantės bergždžią ruožą subjaurotą. 
Galingos bangos virsta, šniokščia rūsčiai, 
Ir traukiasi, palikę dykrą tuščią, 
"Tai neviltį bauginančią man kelia! 
Beprasmiai gaivalai, betikslės galios! 


CCLXVI 


10220 Prieš jas pakilti skrydžiui aš norėčiau; 
Cia susikaučiau aš, ir čia laimėčiau. 


Juk tai įmanoma! Nors niršta bangos, 
Kiekvieną kalvą jos aplenkti stengias; 
Kiek įžūliai bešėls banga, putos, 

10225 Kalva menkiausia kelią jai pastos, 
Ji susigers sekliausiam dubury. 
Aš spėjau jau ir planą sudaryt; 
Ir tau suteiksiu malonumą menką: 
Nuo jūros šėlsmo ruožą atitvenkim, 

10 230 Susiaurinkim užliejamą jos plotą, 
Sutramdydami galią nežabotą. 
Projektas nuodugniausias žada sėkmę; 
Štai koks troškimas mano, tai padėk man! 


Būgnai ir kariška muzika už žiūrovų nugarų, 
iš tolumos, dešinėje pusėje. 


MEFISTOFELIS 
Padėt niekai! Girdi, kaip trata būgnas? 


FAUSTAS 
10235 Vėl karas! Tiktai kvailį traukia ugnys. 


MEFISTOFELIS 


"Taika ar karas - o išminčius naudą 
Bet kokiom aplinkybėm sau išgliaudo. 
Lauk palankios minutės, nežiopsok. 
Kiekvieną progą, Fauste, išnaudok! 


FAUSTAS 


10240 Kokia dar proga? Mįslėmis kalbi. 
"Trumpai drūtai išklok, kur link suki. 


CCLXVII 


MEFISTOFELIS 

Kelionėj nugirdau, jog šneka liaudy, 

Kad bėdos imperatorių prispaudę; 

Prisimeni!? Kai popieriniais turtais 
10245 Jį apibėrėm, jis, nelyg užburtas, 

Tikėjos viską pirkt parduot galįs. 

Jaunystėj gavęs sostą, jis 

Klaidingą išvadą padarė: 

Nors nieks nedraudžia pageidaut, 
10 250 Tačiau valdyt ir pramogaut 

Retai kam sekasi suderint. 


FAUSTAS 


Rimta klaida. Valdovui to gana, 
Kad valdymas pakankama malonė. 
Krūtinė gali būt geismų pilna, 

10255 Bet ko jis trokšta - tenežino žmonės. 
Ištikimiausiam pašnabždėk ausin, 
Ir to gana - jau kuždasi visi. 
Jis turi likt kilniausias visada; 
O smagintis - prastuomenės mada. 


MEFISTOFELIS 


10 260 O jam - kad tik paūžus kuo gausiau! 
Anarchija imperijoj visoj, 
Nuo didelio lig mažo, kas papuola, 
Prieš brolį stoja brolis, žudo, puola, 
Prieš miestą miestas, pilys prieš pilis, 
10265 Amatininkas ir pirklys - 
Prieš kilminguosius; vyskupus, ir tuos 
Tuoj su kapitulom parapijos nušluos. 
Bažnyčiose žudynės, tarsi priešus 
Pirklius prie miesto vartų gaudo, plėšia. 


CCLXVIII 


10270 O įtūžis tik didina jų drąsą; 
Gyventi nori - ginkis. Taip ir tęsės. 


FAUSTAS 
Taip tęsės, vilkos, ėjo, kėlės, griuvo, 
Kol pagaliau susivertė į krūvą. 


MEFISTOFELIS 


Dėl to nėra net kam suversti kaltę. 
10275 Kiekvienas stengės savo vertę kelti. 
Net pats menkiausias - persona. 
"Tačiau geriausiems buvo jau gana. 
Jie susirinkę tarė: „Negi mes 
Nerasim, kas ramybę vėl įves? 
10 280 Jei imperatorius nemoka ir negali, 
Išrinkim kitą, kad įkvėptų šalį, 
Lai saugo mus globojančia ranka, 
Sutuokia teisingumą su taika 
Ir skelbia atsinaujinimo valią“. 


FAUSTAS 


10 285 Lyg kunigo pamokslas. 


MEFISTOFELIS 
Kunigai - 
Jiems rūpi pilnas pilvas, pinigai. 
Bene daugiausiai jie ir prisidėjo. 
Vos maištui kilus, jį palaimint spėjo; 
O mūsų imperatorius prigautas 
10 290 Gal paskutinian mūšin žengia kautis. 


FAUSTAS 


Man gaila jo; toks mielas buvo su mumis. 


CCLXIX 


MEFISTOFELIS 
Eime tenai! Kol gyvas - guoskis viltimis. 
Bandysim iš tarpeklio jį išvesti! 
Ištrūkęs kartą, amžiais vengia spąstų. 
10295 Iš kur žinai, koks burtas kristi gali? 
O jei pavyks, netrūks ir jam vasalų. 


Jie nusileidžia iki kalno vidurio ir apžvelgia kariuomenės 


išsidėstymą slėnyje. Būgnai ir kariška muzika suaidi iš apačios. 


MEFISTOFELIS 
"Taip, mūšiui išsirinko gerą vietą; 
Mes įsikišim - ir kova laimėta. 


FAUSTAS 


Bet ko mes laukti galime šiam slėny? 
10300 Kerų? Apgaulės? Burtų? Tuščios blėnys. 


MEFISTOFELIS 
Stratego klastai nėr kare kliūčių! 
Stiprybės semkis iš kilnių minčių 
Ir apie tikslą nesiliauk galvojęs. 
Vos pergalę pajus - būk pasiruošęs 
10305 Pult imperatoriui po kojų, 
Ir tau kaip lenas teks pakrantės ruožas. 


FAUSTAS 
Kai ką nuveikęs jau esi, 
Tad nugalėki ir šįsyk. 


MEFISTOFELIS 


Laimėt teks tau! Nuo šiolei tu 
10310 Tampi kariuomenės vadu! 


CCLXX 


FAUSTAS 


Tikra viršūnė - vadovauti 
Tenai, kur nieko pats nesusigaudai. 


MEFISTOFELIS 
Bet koks feldmaršalas nustebins, 
Jei geras generolų štabas. 
10315 Kad sektųsi kariaut geriau, 
"Tarybą karo sudariau 
Iš neįveikiamų kalniečių, 
Kuriais visur pasitikėčiau. 


FAUSTAS 
Ką aš matau? Puiki mintis! 
10320 Apginklavai kalnų gentis? 


MEFISTOFELIS 
Ne! Prisimink Peterį Skvencą, jo 
Valkatų būrio kvintesenciją. 


Įeina TRYS GALIŪNAI. 
2 SAM 23, 8. 


MEFISTOFELIS 
Štai ir vyrukai pasirodė! 
Kaip pats matai, skirtingo amžiaus, 
10325 Visi skirtingais rūbais ir ginkluote; 
Tokie gerai bet ką apglamžys. 


AD SPECTATORES 


Dabar vaikai nuo mažumės 
Sarvais ir riteryste kliedi; 


CCLXXI 


Nors jie tik alegorijas žymės, 


10330 Bet ko šiais driskiais nepasigėrėti. 


10 335 


10 340 


RAUFEBOLDAS 
jaunas, lengvai ginkluotas, margai apsirengęs 
Jei kelią man kas nors pastot panūs, 
"Tuoj pat į žabtus užvažiuosiu kumščiu šauniai, 
O kai koks mėmė deda į kulnus, 


Ir plaukus jam paskutinius nuraunu. 


HABEBALDAS 
pusamžis, gerai ginkluotas, prabangiai apsirengęs 
Muštynės - tik tuščia išdaiga, 
Diena šunims ant uodegos; 
Man tik plėšimas džiaugsmo teikia, 
Po to bet ko imies smagus. 


HALTEFESTAS 

pagyvenęs, sunkiai ginkluotas, prastai apsirengęs 
Ne ką išloši taip pralobęs; 
Žiūrėk - ir iššvaistytas grobis, 
Dienų tėkmė jį nuplukdys. 
Pagrobęs džiaukis, bet svarbiausia - saugok; 
Žila makaule pasikliauki, 
Ir nieks atimt nė nebandys. 


Visi kartu nusileidžia žemėliau. 


CCLXXII 

Būgnai ir kariška muzika girdisi iš apačios. 
Statoma imperatoriaus palapinė. 


IMPERATORIUS. KARIUOMENES VADAS. TRABANTAI 


10 345 


10 350 


10 355 


10 360 


KARIUOMENĖS VADAS 
Neabejotina sėkmė turėtų laukti; 
Sumanymas išties puikus, 

Į šį patogų slėnį atitraukti 
Visus kariuomenės pulkus. 


IMPERATORIUS 
Kaip bus, matysim. Tik truputį slegia, 
Kad patys lyg ir vengiam kilt atakon. 


KARIUOMENĖS VADAS 
Štai dešinysis flangas, kunigaikšti, - 
Puiki vietovė karo minčiai pasireikšti: 
Kalva, nors nestačia, užkopt sunkoka, 
Mums paranku, o priešui jau kebloka, 
Banguotas laukas mus pusiau pridengia; 
Čia raitija padėt nebejstengia. 


IMPERATORIUS 
Ką čia pridurt - pagirti tenka; 
Puiki vieta pamiklint ranką. 


KARIUOMENĖS VADAS 
Falanga vidury erdviosios plynės - 
Tai mūsų vyrų pajėgos rinktinės. 
Kai ryto rūką pervėrusios ietys 
Sublyksi - negali atsigėrėti. 
Tamsus, rūstus, banguojantis kvadratas! 
Įsivaizduok, kaip šios nekantrios gretos, 


CCLXXIV 


10 365 Galinga masė pajuda iš vietos, 
Jiems priešą išsklaidyti patikėta. 


IMPERATORIUS 
Gražu vien pažiūrėt, o jei prireiks, 
"Tokia jėga ir dvigubą įveiks. 


KARIUOMENĖS VADAS 
Apie kairiuosius nėr ką ir pridurti, 
10370 Tvirti kaip uolos, tikras mūsų turtas. 
Jų ginklai čia rimtai pasidarbuos, 
Kad neužleistų perėjos svarbios. 
Jaučiu, kad priešo armijos šioj vietoj 
Neteks daugiausia kraujo netikėtai. 


IMPERATORIUS 

10375 Štai jie, tie apsišaukėliai gentainiai, 

Brolėnai tariamieji, dėdės, svainiai, 

Savivalėj rankoves paraitoję, 

Į sosto garbę tik ranka numoję, 

Tarpusavio rietynėm šalį skaldė, 
10380 Kol ryžos ginklą prieš mane pakelti. 

Minia svyruoja, ji akla ir pasyvi, 

Ir plūstels ten, kur ją nuneš srovė. 


KARIUOMENĖS VADAS 


Stai žvalgas grįžta, skuba paknopstom 
Žemyn; tikiuosi, su gerom žiniom. 


PIRMASIS ŽVALGAS 
10385 = Viskas klojos kuo puikiausiai: 
Ryžtu, sumania klasta 
Prasiskverbę pasiklausėm; 
Tik žinia gana prasta. 


CCLXXV 


Daugelis jų būtų linkę 
10390 "Tau ištikimai tarnaut, 

Bet savivalė aplinkui, 

Nebėra kuo pasikliaut. 


IMPERATORIUS 


Kiekvienas sau, kiekvieno savas siekis, 

Garbė, dorovė, pareiga jiems niekis. 
10395 Nemąsto, kas iš to išeis, kas bus - 

Kaimynui degant pats nesi saugus. 


KARIUOMENĖS VADAS 
Štai leidžias pagaliau ir antras žvalgas, 
Iš nuovargio drebėdamas vos velkas. 


ANTRASIS ŽVALGAS 
Juoką kėlė mums ir drąsą 
10400 | Jų pakrikusi jėga, 
Kol išniro jų naujasis 
Imperatorius staiga. 
Ir dabar darnia rikiuote 
Artinas lauku čionai 
10405 Paskui vėliavos klastotę 
Sekdami. Lyg avinai! 


IMPERATORIUS 
Jų imperatorius padės man iš tiesų; 
Aš pirmą sykį pajutau, kas a š esu! 
Aš šarvus kaip karys dabar deduos, 
10 410 Jie man kilnių tikslų užmiršt neduos. 

Puotoms nestigo nieko, bet tenai 

M anstigdavo pavojaus amžinai. 

Į žiedą taikytis galu rapyros -. 

Tai ne kova, ne mirtinas turnyras. 


CCLXXVI 


10415 Jei aš aklai nebūčiau jūsų paisęs, 
Dabar puikuočiaus žygdarbiais kilniaisiais. 
Krūtinėje pabudo jausmas didis, 
Kai veidrody save liepsnoj išvydau, 
Kovojantį su ugnimi klaikia; 

10 420 Apgaulė buvo tai, tačiau kokia! 
Nuo tol vien apie žygdarbį mąsčiau; 
Aš dar ne viską veltui iššvaisčiau. 


Pasiunčia heroldus pas priešininkų imperatorių, 
kviesdamas jį dvikovon. 


FEAUSTAS, šarvuotas, su pusiau nuleistu šalmu. 
TRYS GALIŪNAI, apsiginklavę ir apsirengę kaip anksčiau. 


FAUSTAS 
Tikiuos, laiku atkakom jums padėti; 
Juk atsarga gėdos nedaro niekad. 
10425 Kaip pats žinai, kalniečiai visados 
Išmanė rašmenis uolų, gamtos. 
Kadai palikę derlią slėnių žemę, 
Šios dvasios kalnuose veik viską lemia. 
Jos triūsia labirintuose, tarp dujų 
10 430 Metalų, virstančių garais, tauriųjų, 
Vis skaido, jungia, maišo, ieško būdo 
Atrasti nauja, ko lig šiol nebūta. 
Padedami nežinomų mums galių 
Jie skverbias link nematomų gelmių, 
10 435 Ir amžinoj tyloj skaidrių kristalų 
Jiems verias esmės žemės reiškinių. 


IMPERATORIUS 
Tikiu, esu girdėjęs šį bei tą; 
Bet mums kokia iš to, žmogau, nauda? 


CCLXXVII 


10 440 


10 445 


10 450 


10 455 


10 460 


10 465 


FAUSTAS 


Sabinų negromantas, tas nuzsietis, 
Lig šiol tau ištikimas. Ko tikėtis 

Jisai galėjo - tik lemties žiauriausios! 
Spragėjo žagarai, liepsna jau glaustės; 
Išdžiūvę pliauskos sumestos ratu, 
Vytinės, išteptos siera ir degutu; 
Nebesikliauk nei Dievu, nei šėtonu, 
Tik tu, valdove, suteikei malonę. 

Tai Romoj buvo. Jis tau jaučia skolą 
Ir tavo žygiu rūpinasi nuolat. 

Save visai pamiršęs, dėl tavęs 

Vis dairos į žvaigždes ir į gelmes. 
Mums liepė leistis kuo skubiau į kelią 
Ir čia atvykt. Kalnų didingos galios; 
Natūrali jėga jų gyslom srūva, 

Vien kunigų bukybei burtai kliūva. 


IMPERATORIUS 
Kai šviesią dieną mes svečius sutinkam, 
Atėjusius linksmus pasiaust džiaugsmingai, 
Kaip džiugina kiekvienas, per tą spūstį 
Į salę sugebėjęs prasigrūsti. 
Kokios tad nusipelno šilumos 
Ateinantis, kai reikia paramos, 
Ankstyvą rytą, kai žaibai sutvyksta 
Ir nežinia, kur link svarstyklės krypsta. 
"Tačiau apnuoginti galingo kardo 
Šią kilnią valandą tikrai neverta, 
Čia pasirengę tūkstančiai, minia 
Kovoti už mane ir prieš mane. 
Lai trokštantis karūnos šios garbės 
Patsai nusipelnyti sugebės. 
Nors šmėklos įžūlumas begalinis, 


CCLXXVIII 


10 470 


10 475 


10 480 


10 485 


10 490 


10 495 


Nors, imperatorium pasivadinęs, 
Save jis laiko karvedžiu vyriausiu, 
Nebent mirties kraštuos greit viešpataus jis! 


FAUSTAS 
Kaip ten bebūtų, turint tikslą didį 
Galvos neverta lemčiai užstatyti. 
Kam reikia skiautere papuošto šalmo? 
Jis saugo ryžtui įkvepiančią galvą. 
Be jos ką kitos kūno dalys veiks? 
Užsnūdus jai ir sąnariai nuleips, 
Kai sužeista galva, ir kūnas svaigsta, 
Ir atsigauna, vos jinai pasveiksta. 
Net nesumoję kilstelime ranką, 
Nuo smūgio kiaušą skydu prisidengiam; 
Bematant kardas pareigą atliks 
Ir kirčiu priešo kirtį pasitiks; 
Ir koja savo vietą mūšy randa, 
Prispaudus nugalėto priešo sprandą. 


IMPERATORIUS 
Numalšini rūstybę pagalvojęs, 
Kad pasipūtėlio galva tau tik pakojis. 


HEROLDAI 

grįžę atgal 
Ne kažkiek garbės patyrėm 
Jiems nunešę kilnią žinią, 
"Tavo iššūkį jo vyrai 
Lėkštu pokštu išvadino: 
„Imperatorius jūsiškis 
Amžiams dingo ir pražuvo. 
Gal dar senos moteriškės 
Seka kur: „Kadaise buvo...“ 


CCLXXIX 


10 500 


10 505 


10 510 


10 515 


FAUSTAS 


"Tad viskas klostos taip, kaip pageidaujam, 
Rikiuoki ištikimus sau pulkus. 

Artėja priešas, ir taviškiai nekantrauja; 
Liepk atakuot, momentas palankus. 


IMPERATORIUS 
Komandą duoti neturiu jėgų. 


lauko kariuomenės vadui 
Tu, kunigaikšti, imkis pareigų. 


KARIUOMENĖS VADAS 
Visiems rikiuot - dešiniame sparne! 
Kairysis jų kaip tik į kalvą kopia, 

Vos jie išnirs rikiuote nedarnia, 
Nedelsdami ryžtingai atakuokim. 


FAUSTAS 
Tik leisk, ir mano didvyris rūstus 
Dešiniame sparne į gretą stos, 
Ir, susiliejęs su tavais pulkais, 
Patraukdamas kitus, pats pirmas eis. 


Rodo į dešinėje stovintįjį. 


RAUFEBOLDAS 
išeidamas į priekį 
Kas veidą man atkiš, kol nusigręš, 
Gaus į žandikaulius, nespėjęs prasižioti. 
Kas nugarą atsuks, tam sprandą aš 
Nusuksiu, liks tik kuodas kadaroti. 
Jei dar taviškiai buožėm ir kardais 


CCLXXX 


10 520 


10 525 


10 530 


10 535 


Mosuodami man įniršiu prilygtų, 
Užspringtų priešų armijos kraujais 
Ir tik šlapia vieta iš jų teliktų. 


Išeina. 


KARIUOMENĖS VADAS 


Dabar imuosi vidurio, falangos; 
Pult dešiniau, ten įvykiai karšti! 
Gerai pradėjo dešinysis flangas, 
Jau priešo gretos krinka sumaišty. 


FAUSTAS 
rodydamas į vidurinįjį 
Tegu ir šis greičiau į mūšį stos, 
Jisai mitrus ir greit susidoros. 


HABEBALDAS 
išeidamas į priekį 
Kas nori rodyt narsą veltui? 
Tad grobio alkis ją pakeltų; 
Todėl nurodyk aiškų tikslą - 
Jų imperatoriaus stovyklą, 
Kur sukrauti jo turtai brangūs. 
Aš stosiu priekyje visos falangos. 


AILEBOITĖ 

markitantė, glaustydamasi prie jo 
Nors ir nesu aš jo žmona, 
"Tačiau draugužė amžina. 
Rudens sulaukėme brandaus! 
Nuožmiausia moters prigimtis 
Pabus, vos grobį užmatys; 
Pirmyn! Ir niekas neuždraus. 


CCLXXXI 


Abu išeina. 


KARIUOMENĖS VADAS 
Kairiuosius mūsų, kaip ir numačiau, 
Jų dešinieji puola vis karščiau. 
Įtūžę veržias, bet ir mes atkaklūs, 
10540 Vis tiek liks mūsų rankose tarpeklis. 


FAUSTAS 
mosteli į stovintį kairėje 
Manau, ir šio pamiršti nevertėjo; 
Pastiprintas stiprus nesusilpnėja. 


HALTEFESTAS 
išeina į priekį 
Tuoj pat prie kairio sparno traukiuos! 
Drąsiau, kur aš esu, ten turtai saugūs; 
10545 Jei senis budi, į tą vietą 
Net žaibas kirsti nenorėtų. 


Išeina. 


MEFISTOFELIS 
leisdamasis nuo viršaus 
Žiūrėkit, ką atvest ruošiuos, 
Fone, siauruos uolų plyšiuos 
Ginkluoti grumdosi pulkai, 
10550 Ankšti jau jiems kalnų takai, 
Šalmai, šarvai, kardai ir skydai 
Lyg mūro siena sustatyti, 
Jie laukia mosto įsakmaus tik. 


tyliai, nutuokiantiems 


CCLXXXII 


Iš kur jie čia, jums nėr ko klausti. 
10555 Nesnaudžiau - salėse aplinkui 

Prikarstyta ant sienų ginklų; 

Šarvai raitų, pėsčių rikiuojas, 

Jie dar lig šiol valdą vaizduojas; 

Jie, riteriais, karaliais ėję kautis 
10 560 Dabar tik tuščias sraigės kiautas; 

Tikra viduramžių dvasia 

Atgijo šmėklos šarvuose. 

Besislepiąs juose velnių būrys 

Šisyk efektą padarys. 


garsiai 


10 565 Klausykit, kaip įniršę ginklai žvaga, 
Kaip daužomi skardiniai šarvai žlega! 
Plevena ryškūs vėliavų skutai, 

Gaivaus vėjelio blaškomi aukštai. 
Žinokit, ir šita senoji liaudis 
10 570 Naujuosiuos mūšiuos pasirengus kautis. 


baisus trimitų gaudesys iš viršaus, akivaizdu, kad priešo 
kariuomenė susvyravo 


FAUSTAS 


Virš horizonto temsta fonas, 

Tik nenumanomu raudoniu 

Šen ten sublyksi atšvaitai; 

Švytuoja ginklai, kraujas tyška, 
10575 Tuoj įsikiš kalnai ir miškas, 

Ir net patsai dangus į tai. 


CCLXXXIII 


MEFISTOFELIS 
Galingai dešinieji puola; 
Antai, iškilęs virš visų, 
Ten Hansas Raufboldas, mitruolis, 
10 580 Visiem, atrodo, duos ausų. 


IMPERATORIUS 


Pakylant vieną ranką temačiau čia, 
Dabar jau visas tuzinas jų siaučia; 
Tačiau nebūna taip gamtoj. 


FAUSTAS 

Rūkų Sicilijos pakrantėj 

10 585 Žmogus taipogi nesupranta, 
Turbūt girdėjai apie tai. 
Jie vidury dienos pasklinda, 
Keistuos garuos ore suspindi 
Netikėčiausiais reginiais: 

10 590 "Tai miestų bokštai pasirodo, 
Tai leidžiasi ir kyla sodai, 
Plaukią iš eterio gelmės. 


IMPERATORIUS 
Bet kaip mįslinga! Visos iečių 
Viršūnės, regis, tarsi šviečia; 
10595 Virš bajonečių plieno nuogo 
Liepsnelės žvitrios plazda, šoka. 
Į dvasių burtus panašu. 


FAUSTAS 


"Tai dvasių pėdsakai sužiurę, 
Nakty audringoj atsidūrę 
10 600 Į atšvaistus šiuos Dioskūrų 


CCLXXXIV 


Jūreiviai melsdavosi jūroj; 
Tai geras ženklas pranašų. 


IMPERATORIUS 


Bet kam dėkoti, pasakyk, 
Kad net gamta mums palanki, 
10 605 Pasiųsdama malonių šių? 


MEFISTOFELIS 
Kam, jei ne tam žvaigždžių žinovui!? 
"Tu prieš akis jam tebestovi; 
Grėsmė, kurią tau kelia priešai, 
Jam tarsi peilis širdį rėžia. 
10 610 Dėkingas tau, pats žus verčiau, 
Tave išgelbėjęs tačiau. 


IMPERATORIUS 

Vežiojamas po miestą iškilmingoj 
Procesijoj, menu, jaučiaus didingai, 
Ir dosniai, daug nė negalvojęs, 

10 615 Tam seniui oro gaivą dovanojau. 
Apkartinau bažnytininkams šventę. 
Jų palankumo viltis man nelemta. 
Nejau kažkas ir po daugybės metų 
Už gerą darbą atsilygint žada? 


FAUSTAS 
10 620 Nedingsta niekur poelgis kilnus; 
Tačiau dabar pažvelk viršun čia! 
Man regis, jis tau ženklą siunčia, 
Pasižiūrėkim, kas čia bus. 


CCLXXXV 


IMPERATORIUS 


Aukštybėje erelis suka ratą, 
10 625 Įniršęs grifas bando prisigretint. 


FAUSTAS 
Manau, kad tai ženklai geri. 
Kas grifas? Pasakų žvėris; 
Kad prieš erelį užsimotum, 
Visai netekti reikia proto. 


IMPERATORIUS 
10 630 Įsmeigę žvilgsnį į varžovą, 
Jie ratais sklendžia - ir staiga 
Viens kitą puola su jėga, 
Krūtinę perplėšt pasišovę. 


FAUSTAS 
Niekingą grifą aras smūgiais 
10 635 Gėdingai taršo danguje, 
Kol, liūto uodegą pabrukęs, 
"Tas dingsta miško tankmėje. 


IMPERATORIUS 


Belieka laukt, kad taip ir bus, 
Kaip skelbia ženklas įstabus! 


MEFISTOFELIS 
pasisukdamas į dešiniojo flango pusę 

10 640 Įnirtingi, staigūs kirčiai 

Mūsų priešams lygūs mirčiai, 

Mūsų vyrai kiek įstengia 

Spaudžia dešinį jų flangą, 

Ir pakrikusios jau bėga 
10 645 Pagrindinės priešo jėgos. 


CCLXXXVI 


Tvirtas pirmgalys falangos 
Suka dešiniau ir stengias 
Smogt į jų silpniausią vietą. 
Lyg bangom dviem susilietus 
10 650 Tyška purslai! Ir įtūžę 
Lygios jėgos grumias mūšy; 
Vaizdas, niekad neregėtas! 
"Taip, šis mūšis jau laimėtas! 


IMPERATORIUS 
žvelgdamas į kairę pusę, Faustui 

Čia, berods, nekaip mums klostos, 
10 655 Padėty keblioj šis postas, 

Akmenų kruša išseko, 

Apačioj jau priešai žlega, 

Viršuje nebėr nė dvasios. 

Štai! - didžiulės priešo masės 
10 660 Vis gilyn mūsiškius varo, 

Jau tarpeklis jų, ko gero. 

Bergždžios visos tavo klastos, 

Nelabų jėgų paspęstos! 


pauzė 


MEFISTOFELIS 


Stai ir varnai abudu mano, 
10 665 "Tai kokią žinią atgabenat! 
Bijau, prastokai sekas mums. 


„IMPERATORIUS 
O šičia kas per paukščiai niūrūs? 
Tik dar labiau jų juodos burės 
Nelemtą nuotaiką sudrums. 


CCLXXXVII 


MEFISTOFELIS 


varnams 

10 670 Na, tūpkit prie ausies, kalbėkit, 
Žinau, kad nepralošia niekad 
"Tasai, kuris paklūsta jums. 


FAUSTAS 
imperatoriui 

Apie balandžius tu girdėjai - 

Iš tolimų kraštų parskrieję 

10675 Jie peri gimtuose lizduos. 

Balandžiai neša žinią taikią, 
"Tačiau ir karui pašto reikia, 

O čia varnai juos pavaduos. 


MEFISTOFELIS 
Grėsmingai nemalonios žinios. 
10680 Kairiajam flange pakrikimas, 
Mūsiškius spaudžia į kampus. 
Kalvotas prieigas įveikę, 
Jie jau tarpeklin nusitaikė, 
Jei jį užims - mums baigta bus. 


IMPERATORIUS 


10 685 Išeina, kad esu apgautas! 
Aš, pasiryžęs pasikliauti 
Jumis, papuoliau į tinklus. 


MEFISTOFELIS 


Drąsiau! Kol kas dar nenuliūsk. 
"Turėk kantrybės, tuoj ištrūksi, 

10 690 Susidorosim su mazgais! 
Pasiuntiniai ne šiaip sau kiūkso, 
Tik man įsakinėti leisk! 


CCLXXXVIII 


KARIUOMENĖS VADAS 
kaip tik šiuo momentu pasirodęs 
Pats ir šaukeisi šito tipo, 
Man jisai niekad nepatiko, 
10 695 Sėkmė apgaulės laikina. 
Manęs šiam mūšy nereikėjo; 
Lai jie ir baigia, jei pradėjo, 
Imk mano skeptrą, man gana. 


IMPERATORIUS 
Pasilaikyk, gal nepražūsim, 
10 700 Ateis ir mūsų valanda. 
Bjaurus man šitas svečias mūsų 
Su savo paukštiška svita. 


Mefistofeliui 


O skeptrą gaut nesitikėki, 
Atrodai nepatikimai. 

10 705 Kas bus, tas bus! Įsakinėki 
Ir gelbėk mus, kaip išmanai. 


Nueina su kariuomenės vadu į palapinę. 


MEFISTOFELIS 


Lai jį tas bukas strampas saugo! 
Mums jis pagelbėtų nedaug kuo, 
Dar ir su kryžium ant viršaus. 


FAUSTAS 


10 710 Na ir?.. 


CCLXXXIX 


10 715 


10 720 


10 725 


10 730 


MEFISTOFELIS 


Ir velnias neprašaus! - 
Na, pusbroliai juodieji, neškit žinią 
Link ežero kalnų! Garbė undinėm, 
Lai jos mums potvynio vaizdus sukels. 


Juk moterų klastas sunku pažinti, 


Jų išmonės gyviau nei tikra spindi, 
Prisieksi matęs, nors išties - pasivaidens. 


pauzė 


FAUSTAS 
Varnai mūsiškiai vandenų gražuolėm, 
Matyt, iš tikro meilinosi uoliai; 
Antai, vanduo jau srūva nuo kalnų. 
Šaltiniai, vos drėkinę pliką uolą, 
Žemyn veržliais srautais pavirtę puola; 
Ir kaip nebūta pergalės anų. 


MEFISTOFELIS 
Net ir narsiausiai koręsis į viršų 
Turbūt jau apie pergales pamiršo. 


FAUSTAS 
Upokšniai, vienas kitą prisiglobę, 
Su dviguba jėga nuo šlaito kliokia, 
Ir, išsilenkdami lanku, 
Pavirsdami kriokliais, kaskadom begalinėm 
Putoja, ieško kelio tarp uolynų 
Žemyn, link slėny plytinčių lankų. 
Didvyriškas narsumas čia bejėgis, 
Netramdoma banga neboja nieko, 
Į tokį šėlsmą net žiūrėt baugu. 


CCXC 


10 735 


10 740 


10 745 


10 750 


10 755 


MEFISTOFELIS 


Aš nematau nė jokio kvailo srauto, 

"Tai tik žmogus įpratęs apsigauti, 

Nors, tiesą sakant, pažiūrėt smagu. 
Kvaila minia, to tariamo pavojaus 
Išgąsdinta, jau skęstanti galvoja, 
Juokingai žiopčioja, ant žemės atsistojus 
Ir, tarsi plauktų, rankom mostaguojąa, 
Pakrikus ir netekdama jėgų. 


Sugrįžta vanai. 


Pagirsiu jus, aplankęs meistrą didį; 

Bet jeigu norit patys išbandyti 

Meistrystę, skriskite link kalvės, 

Kur gnomai, rūstūs ir nekalbūs, 

Metalą kala ugnyje. 

Išmelskit jų kuo nuolankiausiai 

Liepsnų ir žiežirbų kaitriausių, 

Ryškiausių, kokias turi jie. 

Toli padangėj amalas nušvitęs 

Ir vasaros nakty danguj praskridus 
Žvaigždė - gan įprasti vaizdai; 

Bet blyksniai krūmuos, pamiškės tankymėj, 
Ar žvaigždės, šnypščiančios drėgnoj laukymėj - 
Tą nelabai dažnai matai. 


" Zodžiu, negaiškit ir keliaukit, 


O jei neduos - išreikalaukit. 


VARNAI nuskrenda. Viskas įvyksta kaip aprašyta. 


MEFISTOFELIS 
Jau priešas klaidžioja patamsy! 
Nežinomybė - kur bežengsi! 


CCXC1I 


10 760 Kur pažiūrėsi - vien žaltvykslės, 


10 765 


10 770 


10 775 


10 780 


Staiga - apakinantis blyksnis. 
Tetrūko tik siaubingo griausmo 
Pilnatvei tų herojų džiaugsmo. 


FAUSTAS 
"Tuščia šarvuotė, salėse trūnijus, 
Įkvėpus oro jaučiasi atgijus; 
Tik žvanga, žvaga, žlega ištisai 
Viršuj aršios kovos garsai. 


MEFISTOFELIS 
Išties! Jau jų nepažabosi; 
Dabartės riteriai kaposis 
Kaip tais gerais senais laikais. 
Mosuodami kardais plieniniais, 
Kaip gvelfai tie su gibelinais, 
Per amžius ginčo neužbaigs. 
Per šimtmečius nesusitaikę, 
Nuožmiausiai kovai nusiteikę, 
Vieni kitiems nenusileis. 
Galiausiai partijų kivirčai 
Didžiausia šventė velnio širdžiai - 
Čia grumsis, kol neišsipjaus. 
Aplink klyksmai šiurpiausi aidi, 
Ir sprunka priešai išsisklaidę, 
Link slėnio traukiasi gilaus. 


Padrika, triukšminga orkestro muzika, į pabaigą pereinanti 
į linksmą karišką melodiją. 


CCXCII 


PRIEŠININKŲ 
IMPERATORIAUS 
PALAPINĖ 


Sostas, prabangi aplinka 
HABEBALDAS, AILEBOITĖ. 


AILEBOITĖ 


Pirmi suskubome! Saunu! 


HABEBALDAS 


Čia dar nebūta net varnų! 


AILEBOITĖ 
10 785 Kokia gausybė! Neaprėpt! 
Nuo ko pradėt! Ir kiek čia griebt? 


HABEBALDAS 
Tiek turtų priversta aplink! 
Būk toks gudrus ir išsirink. 


AILEBOITĖ 
Štai kilimas tikrai pravers, 
10 790 Minkščiau bus lovoj apsiverst. 


HABEBALDAS 
Žiūrėk, tikra plieninė kuoka, 
Seniai svajojau apie tokią. 


AILEBOITĖ 


"Ia skraistė tarsi man skirta - 
Raudona, auksu apsiūta. 


HABEBALDAS 
paimdamas ginklą 
10 795 Su tokiu daiktu daug netrukęs 
Tiktai užtvok - ir baigtas kriukis. 


CCXCIV 


10 800 


10 805 


10 810 


Ko tu ten tiek prisirinkai? 

Ar nematai, kad tai niekai. 
Mesk tą prakeiktą skuduryną 
Ir eikš, paduosiu šitą skrynią. 
"Ten armijos alga, beje, 

Vien grynas auksas viduje. 


AILEBOITĖ 
Sunki be proto; ką ten aš, 
Nei jos pakelti, nei panešt. 


HABEBALDAS 
Na, pasilenk! Kiek dar stovėsi? 
"Tuoj ant kupros ją tau uždėsiu. 


| AILEBOITĖ 
O varge! Pasiimk ją sau! 
Tuoj perlūš kryžkaulis pusiau. 


skrynia krinta ir atsidaro 


HABEBALDAS 


Gryniausias auksas! Tiktai stverk 
Ir atsitūpus saujom žerk. 


AILEBOITĖ 
pritūpus 
Greičiau į sterblę viską berk! 
Bent pagyvensime dabar. 


HABEBALDAS 
Pakaks jau! Laiko nebėra! 


ji atsistoja 


CCXCV 


Prijuostė, varge, juk kiaura! 
10815 Ar nematei anksčiau skylės? 
Taip neparnešim nė dalies. 


TRABANTAI 
mūsiškio imperatoriaus 
Kaip drįstat raustis tarp šventų 
Valdovo turtų ir daiktų? 


HABEBALDAS 


Kad aš nusipelniau dalies, 
10 820 Paneigti niekas negalės. 

"Toks jau kareivių paprotys - 

Stovyklą priešų iškratys. 


SARGYBINIAI 
Bet mūsų paprotys kitoks: 
Pas mus karys neplėš, nevogs; 
10 825 Mes imperatoriaus kariai, 
Ir elgtis turime dorai. 


HABEBALDAS 


Bet kontribucija yra 
Gryniausia teisė ir dora. 
Neapsimesk, kad nežinai, 

10 830 Jog mūsų šūkis: “Duokš čionai!“ 


Aileboitei 


Pirmyn! Krauk viską ant pečių, 
Čia jau ir taip gana svečių. 


Išeina. 


CCXCVI 


PIRMASIS TRABANTAS 


Koks įžūlumas, paklausyk! 
Reikėjo vožt kupron išsyk. 


ANTRASIS 


10835 Ranka nekilo, nežinau, 
Kažkokios šmėklos, pamaniau. 


TREČIASIS 
Aptemo akyse, bandžiau 
Žiūrėt, bet nieko nemačiau. 


KETVIRTASIS 
Net nežinau, ką ir sakyt: 
10840 Čia karštis paveikė, matyt, 
Nuo ryto tokioje šutroj, 
Kad, regis, pats parpulsi tuoj, 
Kažkur žengi, kažką kerti, 
Bet priešai irgi netvirti, 
10845 Aplink migla ir gaudesys, 
Spengimas, gulantis ausis. 
Bet štai mes čia galų gale, 
Kas besumos, kieno valia. 


Įeina IMPERATORIUS, jį lydi KETURI 
KUNIGAIKŠČIAI. 
TRABANTAI pasišalina. 


IMPERATORIUS 


Mes nugalėjom, kad ir kas ką besakytų, 
10 850 Pakrikę priešai blaškos slėny išsklaidyti. 

Tik tuščias sostas, turtai išdaviko 

Į kilimus suvystyti čia liko. 

Garbingai, saugomi sargybinių šaunių, 


CCXCVII 


"Tuoj mes sulauksim ir tautų pasiuntinių; 

10855 Iš viso krašto tik ir plaukia džiugios žinios: 
Maištai sutramdyti, šalis nusiraminus, 
Gal kas sakys, kad burtais mes pasinaudojom, 
Bet pergalę vis vien mes patys iškovojom. 
Per amžius būta sutapimų įvairių: 

10 860 Dangus tai akmenim pažyra, tai krauju 
Paplūsta, iš olų sugriaudėja garsai - 
Vieniems įkvėps narsos, kitus palauš visai. 
Kas nugalėtas kris, tą gėda amžiais lydi, 
Laimėjęs šlovina palankų Dievą didį, 

10 865 Visi pritart jam skuba, ir kyla lig dausų 


“ 
! 


„Šlovė per amžius, Dieve!“ šimtų šimtais balsų. 
Kilniausios dovanos sulaukęs aš lenkiuos, 
Į sielą sau žvelgiu ir permainom džiaugiuos. 
Jaunystėj be prasmės iššvaistęs laiką veltui, 

10 870 Išmokau su laiku kiekvieną mirksnį vertint. 
Negaišęs pareigom garbingom skirsiu jus: 
Tvarkykite valstybę, rūmus ir namus. 


pirmajam 


"Tu, kunigaikšti, puikiai armijas išdėstei, 

Sunkiausiu momentu neleidai pasimesti; 
10875 Tad ir taikos metu kariai tavęs klausys, 

Imk kardą šį, nuo šiol feldmaršalas esi. 


FELDMARŠALAS 
Lig šiol ištikimai vidaus maištus malšinom,; 
Kai sostas taps saugus nuo priešo išorinio, 
Tebūna leista mums puotos šurmulyje 
10 880 Stovėt senoj pily tavoj apsaugoje. 
Apnuoginęs šį kardą kaip amžina sargyba 
Stovėsiu iškilmingai prieš jūsų didenybę. 


CCXCVIII 


IMPERATORIUS 


antrajam 
"Tavy ne tik narsa patraukia - ir manieros, 
"Tad būk nuo šiol dvare pirmasis kamerheras. 
10 885 Nelengva, kai esi vyriausias iš dvariškių, 
Bet jei kivirčai kils - ryžtingai įsikiški; 
Žinok, kad tu garbingą pavyzdį jiems rodai, 
Valdovui ir tarnams įtikdamas vienodai. 


PIRMASIS KAMERHERAS 


Man suteikta valdžia gailestingumo moko: 

10 890 Geram darbe padėt, griežtai nebaust už blogą, 
Blogai, kai už ramybės slepiasi klasta! 
O tavo dėmesys brangus bus visada. 
Man bus didi garbė, jei prieš kiekvieną puotą 
Galėsiu tau paduoti dubenį auksuotą 

10 895 Ir žiedus palaikyt, kol rankos atsigaus 
Vėsinančioj gaivoj to indo prabangaus. 


IMPERATORIUS 


Nors per rimtai jaučiuos, kad šventės man rūpėtų, 
Bet tebūnie! Ir to neverta atidėti. 


trečiajam 


Stalininku tave skiriu! Tavo žiniai 

10 900 Medžioklė tenka, ūkis ir paukštynai; 
Žiūrėk, kad vasarą ir žiemą man per puotą 
Stalai visom gėrybėmis garuotų. 


STALININKAS 


Man pasninkaut bus maloniausia pareiga, 
Kol nepradžiugins tavo stalo prabanga. 
10905 Nesukliudys nei metų laikas, nei atstumai, 


CCXCIX 


10 910 


10 915 


10 920 


10 925 


Kad rastumėme visko, ko prireiks virtuvėj. 
Pats tu ne toks, kad tolimo, ankstyvo geistum, 
Užtenka gero, paprasto ir sveiko maisto. 


IMPERATORIUS 
ketvirtajam 

Jei jau su šventiškom kalbom ilgiau užgaišom, 
Tai jaunas karžygys tepasirūpins vaišėm. 
Tad pasirūpink, taurininke, kad rūsiuos 
Nestigtų vyno įvairovės ir gausos. 
Svečiams nesigailėk, bet pats negerk be saiko, 
Nes tokios sąlygos kitus, žiūrėk, priveikia. 


TAURININKAS 
Pasitikėjimą vyresniojo patyręs, 
Jaunuolis akyse subręsta, tampa vyras. 
Bandau įsivaizduot save toje puotoj: 
Karališki stalai spindėtų, kiek matai, 
Pačiais brangiausiais indais, sidabru ir auksu, 
Tačiau taurė valdovo būtų prašmatniausia. 
Venecijos stiklu ji žėri; geriant vyną 
Tik skonį pajunti, kurs, regis, nesvaigina. 
Nors tokia jos galia per daug tikėt nereikia, 
Bet aš gerai žinau, valdove, tavo saiką. 


IMPERATORIUS 


Ką paskelbiau dabar, šią valandą, man rimtą, 
Pasitikėdami be išlygų priimkit. 

Kas mano pasakyta, to niekas nepakeis, 

Bet žodį tesutvirtins valdovo antspaudai 

Ir parašas kilnus. Pačiu laiku pataikė 


10 930 Įžengt taurus žmogus, kurio kaipsyk ir reikia. 


Įeina ARKIVYSKUPAS [KANCLERIS]. 


CCC 


IMPERATORIUS 
Jeigu akmuo viršuj bus patikimas, skliautas 
Per amžius išstovės, liks niekad nesugriautas. 
Šiam kunigaikščių ketvertui paskelbiau, kokios 
Tvarkos nuo šiolei savo rūmuose tikiuos. 
10935 Namuos susidorot ir keturi įstengtų, 
"Tačiau valstybei reiks svarios pagalbos penkto. 
Privalot išsiskirt valstybėj iš kitų, 
Todėl valdų ribas išplėsti jums žadu, 
Prijungdamas kraštus, išdavusių valdytus. 
10940 Taigi jums atiteks gražiausios žemės šitos 
Su teisėm amžinom valdyti jas garbingai, 
Paveldėt, keist, parduot, kaip rasit reikalinga. 
O privilegijos nuo šiol jums atitenka 
Ir pagal nuopelnus, ir pagal aukštą rangą. 
10945 Galėsit patys teist, tart galutinį žodį, 
Be teisės apeliuot - jis liks visur galioti. 
Ir mokesčius, ir muitus, duokles bei aukas, 
Ir apsaugą kely jums duodu į rankas, 
10 9482 Ir druskos mokesčiai, kalnakasybos verslas, 
10 948b Ir pinigų kalyba, suprantama, pravers jums. 
Dėkingai apdalyti turtais ir galybe, 
10 950 Beveik prilygstat jūs nuo šiol jo didenybei. 


ARKIVYSKUPAS 


Karštai dėkoju tau visų penkių vardu! 
Sustiprindamas mus, ir pats stiprėji tu. 


IMPERATORIUS 
Norėčiau jums suteikt dar garbę ypatingą. 
Kol gyvas tebesu, gyventi man patinka; 
10955 Bet protėvių kilnių netrikdoma ramybė 
Vis primena takus į neišvengiamybę. 


CCCI 


10 960 


10 965 


10 970 


10 975 


Netruks ateit diena, kai teks mums išsiskirt, 
"Tad jums liks pareiga man įpėdinį skirt. 

Kai prieš altorių jį karūna vainikuos, 

Lai taikiai baigia tai, ką kūrėme karuos. 


KANCLERIS 
Išdidūs širdyje, nuolankūs tavo valiai, 
Valdove, lenkias tau šios žemės visagaliai. 
Kol ištikimas kraujas tvinksi mumyse, 
Mes esam kūnas, tu - jį valdanti dvasia. 


IMPERATORIUS 
Džiaugiuos, kad galim baigt, aptarę viską sklandžiai, 
Beliks pasirašyt, ką amžiam čia nusprendžiau. 
Jūs galite bet ką daryt su valdomis, 
Tik išlyga viena: neskaidyt dalimis. 
Kiek norit, galit plėst, ir lai didžiausios būna, 
Bet žemė atiteks tiktai vyriausiam sūnui. 


KANCLERIS 
Įvykdysiu džiugiai valdovo valią šventą 
Ir patikėsiu šį statutą pergamentui; 
"Tuoj kanceliarija jo nuorašą pateiks, 
Ir imperatoriui pasirašyt bereiks. 


IMPERATORIUS 
Tad aš paleidžiu jus ir raginu kiekviexą 
Ramybėj apmąstyt šią ypatingą dieną. 


PASAULIEČIAI KUNIGAIKŠČIAI išeina. 


DVASIŠKIS 
pasilieka ir prabyla su patosu 
Čia kanclerio nebėr, kaip vyskupas likau čia, 


CCCII 


Nes tėviška širdis neramią baimę jaučia; 
Su rūpesčiu turiu tave įspėt rimtai. 


IMPERATORIUS 


10 980 Ir ką tu neramaus giedroj dienoj matai? 


ARKIVYSKUPAS 

Šią giedrą dieną man širdis pilna kartėlio, 
Kad tu bendrijon su šėtonu įsivėlei. 
Nors norisi tikėt, kad tavo sostas tvirtas, 
Nei Šventas Tėvas to, nei Viešpats nepagirtų. 

10985 Kai popiežius patirs, netruks paskelbti bausmę, 
Už nuodėmę užgrius valstybę šventas griausmas. 
Juk mena dar jisai, kaip tu, vos sostan stojęs, 
Tam magui kitados gyvybę dovanojai. 
Pirmasis spindulys karališkos malonės 

10 990 Pasigailėjo jo, įžeisdamas krikščionis. 
Tad atgailauk, tegu kaip įnašas kuklus 
Nedoro grobio nors dalis bažnyčiai klius. 
Šitas plačias kalvas, kur stovi palapinė, 
Kurias pikta dvasia nuo tavo priešų gynė, 

10 995 Išniekintas klastos, dabar, paklausęs mūsų, 
Dėkingai paaukok šventam bažnyčios triūsui; 
Šį kalną ir miškus, kurie į tolius tęsias, 
"Tas aukštumas ir jų žalias lankas vešliąsias, 
Žuvingų ežerų platybes ir upokšnius, 

11 000 Kurie paknopstomis žemyn į slėnį šniokščia; 
Ir pievas, ir lankas paties to slėnio klony: 
Sulaukus atgailos, sugrįžta ir malonė. 


IMPERATORIUS 


Dėl nuodėmės sunkios kankinsiuos amžinai; 
Todėl valdų ribas nubrėžk, kaip išmanai. 


CCCIII 


11 005 


11 010 


11 015 


11 020 


11 025 


ARKIVYSKUPAS 
Išniekintas žemes, kur šitaip nusidėta, 
Aukščiausiam paaukok ir skirk bažnyčiai vietą. 
Regiu, kaip kyla ten dvasingas statinys, 
"Tuoj choruose sublyks pirmasis spindulys, 
Ant kryžiaus pamatų bažnyčios sienos auga, 
Erdvi, aukšta nava pulkus krikščionių traukia; 
Portalas prabangus, per jį suplūsta liaudis, 
Virš slėnių ir kalnų pirmiems varpams sugaudus 
Nuo bokštų iškilnių, kurie į dangų sminga 
Ir kviečia atgailauti sielą nuodėmingą. 
Kai šventinsiu bažnyčią, susirinks minia, 
"Tu būsi tos dienos kilniausia puošmena. 


IMPERATORIUS 
"Toks didis kūrinys pamaldžią mintį skleis 


Ir Viešpaties malonę man atgauti leis. 


Gana! Aš pajutau kilnius vilties jausmus. 


ARKIVYSKUPAS 


Kaip kancleris prašau atlikt formalumus. 


IMPERATORIUS 


Visus dokumentus, jog tai skiriu bažnyčiai, 
Nedelsdamas paruošk, kad aš pasirašyčiau. 


ARKIVYSKUPAS 
atsisveikinęs nueina, bet nuo durų vėl grįžta atgal 
Dėl prievolių, beje, buvau neužsiminęs: 
Bažnyčiai duokles skirk, aukas ir dešimtinę 
Per amžius. Daug ko reiks, kas būtų po ranka; 
Be išlaidų stambių ir priežiūra menka. 
Statybai dykoje vietovėj teks pridurti 


CCCIV 


Ir aukso šiek bei tiek iš karo grobio turtų. 
Be to, turiu primint, kad imantis statybų 

11 030 Reiks kalkių, akmenų ir panašių dalykų. 
Suveš žmonių talka, klebonai pažadės: 
Bažnyčia laimins tuos, kas jai šventai padės. 


Išeina. 


IMPERATORIUS 


Už nuodėmę kaskart brangiai mokėti tenka; 
Iš gnomų paramos bus nuostolio nemenko. 


ARKIVYSKUPAS 
vėl sugrįžęs, žemai lenkdamasis 
11035 Atleisk, valdove! Tam žmogystai dosniai vietą 
Pakrantėj skyrei tu, nors jį veikiau reikėtų 
Tik ekskomunikuot. Už tas žemes, manyčiau, 
Nuo šiol temoka jis bent prievoles bažnyčiai. 


IMPERATORIUS 
su apmaudu 


Juk žemių dar nėra, ten dar tik žuvys veisias. 


ARKIVYSKUPAS 


11 040 Kantrybės aš turiu, svarbiausia gauti teises. 
Tik žodį tark, o mes žiūrėsim, kas ten vyks. 


IMPERATORIUS 
vienas 
Taip bedalinant greit imperijos neliks. 


CCCV 


PENKTAS 
VEIKSMAS 


ATVIRA 
VIETOVĖ 


KELEIVIS 


Net šios liepos tebeauga 
Šalia kopų dykumos! 

11045 Jūs ir vėl manęs sulaukėt 
Po kelionės tolimos! 
Štai ir ta sena bakūžė, 
Kurioje glaudžiaus tada, 
Kai audros banga įtūžus 

11 050 Išmetė mane krante. 
Šeimininkų nesimato, 
"Tos jaukios, mielos šeimos, 
Jau tada, prieš daugel metų 
Žilas plaukas puošė juos. 

11055 Kuklūs ir paslaugūs žmonės! 
Belsti? Kviesti juos? - Sveiki! 
Jei su Viešpaties malone 
Ir šiandien pasitinki. 


BAUKIDĖ 
močiutė, senut senutėlė 
Mielas svečias! Sėsk, kalbėki, 
11 060 Tiktai tyliai! Netriukšmauk! 
Lai senukas dar pamiega, 
Nors jau kruta nebedaug. 


KELEIVIS 
Kaip džiaugiuos tave išvydęs, 
Prisiglaust dėkingai leisk, 
11065 Juk tai jūs abu gyvybę 
Man išgelbėjot kadais. 
Ak, Baukide! Ar ne burtai, 


Taip nelaukta, net baugu! 
įeina JOS VYRAS 


CCCX 


Filemonai, mano turtus 
11070 Išžvejojęs iš bangų! 

Jei ne jūsų laužo ugnys 

Ir varpelių skambesys, 

Būtų laukęs marių dugnas 

Ir bangų gelmė vėsi. 


11075 Širdyje sunkumas kaupias, 
Palūkėkite manęs; 
Pasimelsiu atsiklaupęs, 
Pažiūrėsiu į marias. 


Nueina kopomis tolyn. 


FILEMONAS 
Baukidei 
Stalą ruoštum nestovėjus 
11 080 Ten, sode, kol grįš svetys; 
Pats išvys, ko neregėjęs, 
Išsigąs, kai pamatys. 


nuėjęs atsistoja prie keleivio 


Žvelk, ten, kur tave, bejėgi, 
Išmetė krantan vilnis, 

11085 Žydi sodai nusidriekę, 
Tikras rojaus reginys. 
Senstančio nepaiso niekas, 
Kur čia grumsiesi su tuo; 
Traukėsi iš kūno jėgos, 

11 090 Pasitraukė ir vanduo. 
Vertė pylimus ir taisė 
Sienas užtvankos naujos, 
Apriboję jūros teises 


CCCXI 


Viešpatauja vietoj jos. 

11095 Žvelk, ganyklos, pievos tęsias, 
Kaimas, miškas tolumoj. - 
Bet eime, šiek tiek užkąsim, 
Jau ir saulė leisis tuoj. - 
Burė tolyje sublizgo, 

11 100 Uosto ieškosi saugaus, 
Tarsi paukštis savo lizdo 
Tamsią naktį prisiglaust. 
Tik tolybėj begalinėj 
Jūros mėlyni kraštai, 

11 105 O aplinkui - knibždėlynas, 
Apgyvendintas tirštai. 


Trise prie stalo, sodelyje. 


BAUKIDĖ 


Tarsi nebyliai susėdę... 
Bent kąsnelį gal nuryk. 


FILEMONAS 
Tu juk mėgsti pakalbėti; 
11 110 Viską jam ir apsakyk. 


BAUKIDĖ 
Tų visų stebuklų niekas 
Apsakyti negabus; 
Tik jaučiu, kad piktos jėgos 
Bus prikišusios nagus. 


FILEMONAS 


11115 Ar valdovas neteisėtai 
Šiuos krantus paskyrė jam? 
Ar ne jo heroldai kvietė 


CCCXII 


Burtis užmojui naujam)? 
Netoli nuo mūsų kopos 
11 120 Jie į darbus kibo tuoj, 
Dygo palapinės, trobos, 
Virtę rūmais žalumoj. 


BAUKIDĖ 


Plūkdavos perdien dėl vaizdo 
Liaudis, darbui sušaukta; 

11 125 Naktį blaškos liepsnos keistos - 
Rytą damba jau baigta. 
Sklido aimanos be galo - 
Mirga kibirkštys nakčia, 

O ryte randi kanalą; 

11 130 Daug aukų sudėta čia! 

Jis bedievis, jis dar gviešias 
Mūsų šilo ir trobos, 

Kiek mes galim pasipriešint, 
Ir šėtono jis nebos. 


FILEMONAS 


11 135 Jis mums žada būstą naują 
Vidury tos lygumos. 


BAUKIDĖ 
Jūroj jūra karaliauja, 


Mes laikykimės kalvos! 


FILEMONAS 
Saulė leidžias. Gal koplyčion 
11 140 Elis ir svečias su mumis? 
Mes senajam Dievui šičia 
Pasimelsim klūpomis. 


CCCXIII 


11 145 


11 150 


11 155 


didžiulis sodas su klombomis, 
platus ir tiesus kanalas 


FAUSTAS, visiškai senas vaikštinėja susimąstęs 


LINKĖJAS, BOKŠTO SARGYBINIS 

per ruporą 

Jau saulė leidžias, paskutiniai 

Laivai pasuko uosto link. 

Didžiulė barka pro krantinę 

Kanalu iriasi gilyn. 

Spalvotos vėliavos kedenas, 

Nelinksta vėjyje stiebai; 

Jūreivis sveikina nuo denio 

Valdovą seną pagarbiai. 


nuo kopos suskamba varpelis 


FAUSTAS 
krūptelėjęs 

Prakeiktas varpas! Tyko, rodos, 
Nelyg kulka iš pasalų; 
Man prieš akis - turtingi plotai, 
O ten prieiti negaliu. 
Jis man užmiršt neduoda niekaip: 
Ne viskas klojas kaip plane, 
Ne mano ta lūšna po liepom, 
Ta bažnytėlė vargana. 
Pavaikštinėt po kopų smėlį 


11 160 Taip ir vilioja pakraštys, 


Bet slegia svetimas šešėlis; 
Jie man kaip krislas, kaip rakštis! 


CCCXVI 


BOKŠTO SARGYBINIS 
kaip anksčiau 
Vakario vėjo atginta 
Jau barka glaudžiasi krante! 
11 165 Kiek ten gėrybių - sumišai 
Kalnai dėžių, maišų maišai! 


Priplaukia prabangus laivas, prikrautas ryškių gaminių 
iš svetimų kraštų. 


MEFISTOFELIS 
TRYS GALIUNAI TARNAI. 


CHORAS 
O štai ir mes, 
Sugrižę vėl! 
Garbė patronui 
11170 = Ir šlovė! 


jie išlipa, prekės pradedamos krauti į krantą 


MEFISTOFELIS 

Sėkmingai pasiekėm namus, 
Taigi pagirk, patrone, mus. 
Laivų turėjai porą tik - 
Dabar dvi dešimtis sutik. 

11 175 Iš mūsų krovinių matai, 
Kad padirbėjome rimtai. 
Laisvoj erdvėj - laisva dvasia, 
Minties nekausto nedrąsa! 
Čia ryžtas nugali gaivus; 

11 180 Kas gaudo žuvį, kas laivus, 
Tasai, kuris turėjo tris, 
Jau ir ketvirtą beturįs; 


CCCXVII 


"Tada ir penktas nebaisus, 
"Turi jėgos - esi teisus. 

11 185 Laivyba kaip užburtas ratas, 
Svarbu ne kaip, svarbiausia - ką; 
Karys, prekeivis ir piratas 
Jei kuo ir skirias, tai jėga. 


TRYS GALIŪNAI TARNAI 


Nei pagarbos! 
11199 = Nei padėkos! 
Tarsi laivuos 
Vien šlamštas koks. 
Rūgščiam veide 
Mina vangi; 
1195 Šie turtai jam 
Dar per menki. 


MEFISTOFELIS 
Daugiau nebus, 
Kalba baigta! 
Juk kiekvienam 
11200 Dalis skirta. 


TREJETAS TARNŲ 
Tiek tos dalies - 
Nelyg šunims. 
Lai jis po lygiai 
Padalins. 


MEFISTOFELIS 


11205 Verčiau, užbaigę 
Kalbeles, 
"Turtus suneškit 
Į sales. 


CCCXVIII 


Kai jis, apžvelgęs 
11210 Nuo pradžios, 
Tiksliau gėrybes 
Suskaičiuos, 
Ilgai šykštauti 
Neįstengs 
11215 "Ir pats jums pokylį 
Surengs. 
Priskris rytoj margų paukštyčių, 
Tarp jų ir aš pasiskraidyčiau. 


Kroviniai išnešami iš laivo. 


MEFISTOFELIS 


Faustui 
Niaurus dairais, rūsti kakta - 
11 220 Ir ko? Juk laimė pasiekta. 
Baigei didingą darbą tu, 
Sutaikei jūrą su krantu; 
"Tau reikia vien tik įsigeist, 
Laivai bet kur bures išskleis; 
11225 Iš čia, nuo rūmų šių bet ką 
Gali pasiekt sava ranka. 
Čia savo planą numatei, 
Baraką pirmą pastatei; 
Griovys pirmasis nedrąsus 
11 230 Dabar irkluotojų gausus. 
Veikla tavosios išminties 
Viskam čia suteikė vertės. 
Nuo čia... 


FAUSTAS 


Vėl tas prakeiktas čia! 
Iš jo ir smelkias ta kančia. 


CCCXIX 


11 235 


11 240 


11 245 


11 250 


11 255 


11 260 


11 265 


"Tau, apsukruoliui, savo bėdą 
Vis tiek atversiu vienąkart; 
Nors net prisipažinti gėda, 

Bet negaliu ilgiau ištvert! 

Tie seniai laikos užsispyrę, 

O aš kentėdamas tveriu; 

Keli medeliai, kur ten styro, 
Užstoja viską, ką turiu. 

Iš ten gerai aplinkui matos, 
Todėl, pakylą pasistatęs, 
Galėčiau nuolatos žvalgytis, 
Kaip plečias mano triūsas didis, 
Norėčiau kada nors išvysti, 

Ką sugeba žmogaus meistrystė, 
Žmogaus dvasia, veiklus jo protas, 
"Tautos gerovei pažabotas. 


Žmogus vis kenčia nuo stokos, 
Kurios joks turtas neatstos. 
"Tas liepų kvapas su varpais 
Bažnyčia dvelkia ir kapais. 
Žmogau, ne viską tu gali - 
Atrodo, lyg kažkas smėly 
"Tame išrašė man pirštu. 
Varpelis aidi, aš nirštu. 


MEFISTOFELIS 


Žmogaus ramybę, sutinku, 
Apkartint pykčiu nesunku. 
Kas tai paneigs? Jautrias ausis 
Net rėžia šitoks gaudesys. 

Kai tas prakeiktas din-dan-din 
Kasvakar seka įkandin 

Ir lydi nuolatos taku 


CCCXX 


Nuo pat krikštynų lig kapų, 
"Tai ir būtis kaip sapnas man - 
Nuo vieno din lig kito dan. 


FAUSTAS 
Užsispyrimas jų baisus 
11 270 Man kliudo čia nuo pat pradžios, 
Greit, neištvėręs šios kančios, 
Nebežiūrėsiu, kas teisus. 


MEFISTOFELIS 
Kas tau galėtų tai uždrausti? 
Seniai galėjai juos iškraustyt. 


FAUSTAS 
11275 Tad ir iškeldinkit tuoj pat juos! - 
Ūkelį seniams, kaip žinai, 
Aš nužiūrėjau jau seniai. 
MEFISTOFELIS 
"Taip perkelsim į naują vietą - 
Nesusivoks apsižiūrėti; 
11 280 Nespėję prievartos pajust, 
Gražioj vietelėj atsibus. 


Saižiai sušvilpia. 
Įeina Trejetas. 


MEFISTOFELIS 
Įvykdykit, kas įsakyta! 


O ryt jums šventė numatyta. 


CCCXXI 


TREJETAS 


Jisai prastai sutiko mus, 
11285 ZŽiūrėsim, koks tas balius bus. 


MEFISTOFELIS 
AD SPECTATORES 
Nutiks ir čia taip, jūsų žiniai, 
Kaip su Naboto vynuogynais. (1 KAR 21) 


Išeina. 


GILI NAKTIS 


LINKĖJAS, BOKŠTO SARGYBINIS 
pilies sargybos bokšte, dainuoja 
Užgimęs žiūrėti, 
Nuo bokšto žvalgaus 
11290 | Į tolį saulėtą 
Pasaulio puikaus. 
Kai vakaras gula 
Po skraiste blyškia, 
Regiu aš mėnulį, 
11295 Stirnaitę miške. 
Ir žemei sutviskus 
Visuos pakraščiuos, 
Man artima viskas, 
Aš savas jaučiuos. 
11300 Jei grožis nušvito 
Laimingoms akims, 
Stebuklo matyto 


Jau nieks neatims. 
pauzė 


CCCXXII 


Bet ne vien dėl šito vaizdo 
11305 Bokšte stoviu ir budžiu; 
Draikos nerami pašvaistė 
Virš tamsos gelmių gūdžių! 
Kibirkštys virš liepų srūva, 
Žaižaruodamos naktų, 
11310 Plaikstosi ugnies liežuviai 
Vėjo gūsio pagauti. 
Liepsnos veržiasi ir draikos 
Virš trobelės samanotos; 
Kuo skubiau pagalbos reikia, 
11315 = Bet pagalba nesirodo. 
"Tie gerieji žmonės, varge! 
Koks baisus neapdairumas! 
"Tokie visada atsargūs, 
Jie užtrokš ugny ir dūmuos. 
11320 Skraido kibirkštys be vietos, 
Jau ir gegnės ima rūkti, 
Bent senoliai sugebėtų 
Iš to pragaro ištrūkti! 
Pliūpteli liepsna atgijus 
11325 = Virš vaitojančios lapijos; 
Šnypščia lapai, treška šakos 
"Tarp nuodėgulių keistų. 
Ak, geriau jau mano akys 
Neregėtų šių vaizdų! 
11330 Neatlaiko koplytėlė 
Virstančių šakų naštos. 
Blaško ugnį gūsiai vėjo 
Virš viršūnės nudaužtos. 
Medžių drevės apanglėja 
11335 = Ir žėruoja raudonai. - 


ilga pauzė, daina 


CCCXXIII 


"Tai, kas šimtmečius žavėjo, 
Iškeliauja amžinai. 


FAUSTAS 
balkone priešais kopas 

Kas ten viršuj nelyg pravirko 

Graudžia melodija, trapia? 
11340 Linkėjo aimanos; man irgi 

Ne prie širdies šita skuba. 

Ir nors liepyną, kur ten šniokštė, 

Jie stagarais juodais pavers, 

Iškils toj vietoj greitai bokštas, 
11345 Man erdvūs toliai atsivers. 

Regiu senukų naują trobą 

Žemumoje, jaukiam lauke; 

Ten jaus jie rūpestį ir globą, 

Kol savo amžių baigs drauge. 


MEFISTOFELIS IR TREJETAS 
apačioje 

11350 Mes parlekiam greita risčia; 

Atleisk, prastai mums klojos čia! 

Stuksenom, beldėm daugelkart, 

Nieks nenorėjo mums atvert; 

Mes beldėm, purtėme toliau, 
11355 Kol durys virto pagaliau; 

Mes šaukėm, gąsdinom pikti, 

Bet seniai buvo lyg kurti. 

Kaip būna paprastai, žinia, 

"Tu jiems sakai - jie ne ir ne. 
11360 Tada mes nebegaišom daug, 

Juos su daiktais išsviedėm lauk. 

Iš baimės jie abu be dvasios 

Ir krito, neilgai tai tęsės. 


CCCXXIV 


Ten buvęs svečias priešgyniaut 
11365 Dar bandė, teko jį nukaut. 

Toje kovos sumaištyje 

Anglis išžarstėm ir, deja, 

Šiaudai užsiplieskė. Ugnis 

Lauže prarijo visus tris. 


FAUSTAS 


11370 Gal aš tarp kurčių gyvenu? 
Ne plėšti troškau, o mainų! 
Lai jums lemtingas smūgis klius, 
Visus kartu prakeikiu jus! 
CHORUS 
Nuo seno žodis moko mus: 
11375 Galybei nuolankiai paklusk! 
O jei jauties drąsus - tai stok, 
Turtu ir galva rizikuok. 


Išeina. 


FAUSTAS 
balkone 
Žvaigždžių šviesa ištirps tuojau, 
Ugnis nurimus blėsta jau; 
11 380 Žvarbus vėjelis nuo vandens 
Greit dūmų tvaiką iškedens. 
Kad tik greičiau! Deja, deja! - 
Kas ten-per šmėklos tamsoje? 


CCCXXV 


VIDURNAKTIS 


Įeina keturios ŽILOS MOTERYS. 


PIRMOJI 


Stoka mano vardas. 


ANTROJI 


O mano - Skola. 
TREČIOJI 
11385 Esu Graužatis aš. 


KETVIRTOJI 
O aš - Nedalia. 


TRYS PIRMOSIOS 
Ant durų spyna pakabinta prieš mus; 
Nelengva prasmukt į turtuolio namus. 


STOKA 
Aš virsiu šešėliu. 
SKOLA 
Aš dingšiu išvis. 
NEDALIA 


Išlepėlio veidas manęs neišvys. 


GRAUŽATIS 


11 390 Negalit - nereikia, įsmuksiu viena, 
Juk Graužačiai rakto skylutės gana. 


CCCXXVI 


11 395 


11 400 


11 405 


11 410 


Graužatis dingsta. 


STOKA 


Na, žilosios sesės, eime atgalios. 


SKOLA 
Ir ką tu darytum viena be Skolos. 


NEDALIA 


Kur judvi abi - ir mane pamatys. 


VISOS TRYS 
Štai debesys kaupias, jau žvaigždės prapuolė! 
Antai pažiūrėkit! Iš tolo, iš tolo 
Artėja sesulė, artėja - > > - - Mirtis. 


FAUSTAS 


rUmuose 
Nueina trys, nors keturias mačiau; 
Minties gerai nesuvokiau, tačiau 
Nugirsti spėjau: žvaigždės, graužatis, 
Ir niūrų rimą pabaigoj - mirtis. 
Balsai, pilni vaiduokliškos nykos. 
"Tos šmėklos vis dar seka iš paskos. 
Kad taip į šalį visą magiją nubloškus, 
Kad dingtų skradžiai užkeikimai troškūs, 
Kad oriai prieš gamtos jėgas visas 
Galėčiau pasijust žmogus esąs. 


Juk toks aš ir buvau, kol mirksnį gūdų 
Pasaulį ir save prakeikt panūdau. 
Aure, kiek šmėklų blaškosi aplink, 
Tik ir žiūrėk, ant kokios neužmink. 
Net jeigu dieną dar pakanka išminties, 


CCCXXVII 


Sapnais apraizgo verpalai nakties; 
Grįžti smagus pražydusia lanka, 

11 415 O kėkštas rėkia; ką jis rėkia? Ne kažką. 
Visur vien prietarai, lyg viską iš viršaus 
Kažkas nulems, įspės, išpranašaus. 

Dėl visko ir baugu, ir įtaru. 
Kas pirgždina duris? Neįžiūriu. 


išgąstingai 
11 420 Yra ten kas? 


GRAUŽATIS 
Taip, jei tiki balsu. 


FAUSTAS 
Ir kas gi tu esi? 


GRAUŽATIS 
Kažkas esu. 


FAUSTAS 
Pranyk! 


GRAUŽATIS 


Aš savo vietoj, šiaip ar taip. 


FAUSTAS 
iš pradžių įniršęs, paskui susitvardęs, sau 
Bent sykį be burtažodžių apsieik. 


GRAUŽATIS 
Jei ausis manęs negirdi, 
11425 "Teks pabelst tiesiog į širdį; 


CCCXXVIII 


Vis kita ir ta pati, 
Sėju nerimą širdy. 
Sausumoj ir vandenynuos 
Nesiliauju aš bauginus, 
11430 Ir maldauta, ir keikta - 
Aš neieškoma greta. 
Nejau nesi patyręs graužaties? 


FAUSTAS 


Man kelyje nebuvo nė kliūties. 

Užteko įgeidžio - ir rasdavos auka, 
11435 Į nesėkmes numodavau ranka | 

Ir nesigilindavau į kitų jausmus. 

Aš tik geidžiau ir tenkinau geismus, 

Ir troškau vėl, taip nežabojama vaga 

Gyvenimas ir pralėkė; kadais audringas, 
11 440 Jis tik dabar ir apdairus, ir išmintingas. 

Nedaug šioj žemėj man beliko paslapčių, 

Anapus krypsta dėmesys minčių: 

Kvailys, kas į padanges žvilgsnį gręžia 

Ir stengias tvert sau į save panašų! 
11445 Stovėk ant žemės ir aplink apsižiūrėk; 

Darbščiam pasaulis kalba tiek ir tiek. 

Ką tu toj amžinybėje pametęs? 

Naudokis tuo, ką čia esi suradęs. 

Taip ir gyvenk; kiek šitoj žemėj duota, 
11 450 Užuot vaiduokliais audrinęs vaizduotę, 

Pačioj kelionėj glūdi laimė ir kančia, 

Ir nemanyk, kad t a akimirka jau čia. 


GRAUŽATIS 
Kas paklius į mano pančius, 
"Tam pasaulis - vienos kančios, 
11455 = Ryto vakaro nelaukia, 


CCCXXIX 


11 460 


11 465 


Visą laiką apsiniaukęs, 
Viskas klostos kuo puikiausiai, 
Tačiau sieloj apsiblausę, 

Ir todėl jo visas lobis 
Tarpsta be naudos beglobis. 
Alksta prie nukrauto stalo, 
Nieks įtikt jam nebegali, 
Priedermę ar malonumą 
Vis į kitą dieną stumia 

Ir per amžių neramus 
Graužiasi dėl to, kas bus. 


FAUSTAS 


Nurimk! Ne ten pataikei, nors galų gale 
Vargu ar rasi, kas nesąmonių klausytų. 
Keliauk šalin! Šita litanija kvaila 


11470 Net ir išminčių greit iš proto išvarytų. 


11 475 


11 480 


GRAUŽATIS 
Ar jis traukiasi, ar grįžta? 
Šiaip ar taip, išblėso ryžtas; 
Vidury lygiausio kelio 
Susipinti kojos gali. 
Vis labiau jisai sutrikęs, 
Net akivaizdžiais dalykais 
Abejoja, kvapą gaudo, 
Kam jis beatneštų naudą! 
Leisgyvis, bet dar kabinas, 
Mintys painiojas ir pinas. 
Taip nevaldomas ir ritas, 
Siekia vieno, griebias kito, 
Nei paleistas, nei pakartas, 
Dairos pro vokus pramerktus, 


CCCXXX 


11485 Ir - visur ne savo vietoj - 
Noksta pragarui iš lėto. 


FAUSTAS 


Nelemtos šmėklos! Tai jų priedermė, matyt, 
Apniaukti žmogiškajai giminei jos būtį; 
Kiekvieną dieną įmanytų išdarkyt 

11 490 Į gniuždančią ir šlykščią suirutę. 
Duok valią demonams, ir jau po jų padu, 
Sunku nuo jų apsvaigus bus pabusti; 
Bet tavo valdžiai, kad ir kiek galinga tu, 
Aš, Graužatie, nesiruošiu paklusti. 


GRAUŽATIS 


11495 "Taigi patirk, ko ta valdžia verta! 
Prieš nusigręždama turiu tave nubausti. 
Žmogus šioj žemėj aklas visada, 
Tapk neregiu ir tu prieš mirtį, Fauste! 


Pūsteli jam į akis. 


FAUSTAS 
apakęs 

Naktis juodžiausia ant akių užkrito, 

11 500 Tačiau liepsnos viduj juk niekas neužpūs; 
Kas sumanyta, turi būti padaryta; 
Dar Dievo Žodis tebeaidi įsakmus. 
Nuo gultų, samdiniai! Petys į petį! 
Įvykdysim ryžtingai, ką numatę. 

11 505 Už dalbų, čiupkit kastuvus ir karučius! 
Ir pagal planą! Pelkės pačios neišdžius. 
Už griežtą drausmę ir atkaklų triūsą 
Visi apdovanoti gausiai būsim. 


CCCXXXI 


"Tada, kai siekiama tikslų kilnių, 
11 510 Pakanka vieno proto tūkstančiui delnų. 


DIDELIS KIEMAS 
PRIESAIS RUMUS 


Fakelai. 


MEFISTOFELIS 
kaip darbų prižiūrėtojas, priekyje 
Čionai, čionai! Vikriau, drąsiau! 
Smagiau, lemūrai niūrūs, 
Iš kaulų, sausgyslių pusiau 
Sulopytos natūros! 


LEMUŪRAI 
choru 
11515 = "Tuoj pat mums darbo duot gali, 
Tačiau kažkas lyg sakė, 
Kad žemės sklypai dideli 


Siuose kraštuos mums tekę. 


Atsitempėm smailų kuolų, 
11520 Grandinių pamatuoti, 

O ką mums veikt čia, po galų, 

Pamiršom - tad parodyk. 


MEFISTOFELIS 
Čia išmonės tereiks menkai, 
Ir matas savas rasis: 
11525 Ilgiausias gulsis išilgai, 


Kiti aplink jį kasit. 


CCCXXXII 


Kaip dar tėvai tėvams: gailies, 
Bet pailga duobė gilės. 
Iš rūmų - į ankštus namus, 

11 530 Ir tu galų gale ilsies ramus. 


LEMŪRAI 
kasa, pašaipiai vaipydamiesi 
Kol jaunas - kupinas jėgų, 
Ir viskas puikiai klojos; 
Kur tik užgroja, ten lekiu, 
Kilnojos pačios kojos. 


11535 "Tačiau senatvė nelauktai 
Kupron lazda užtvojo, 
Prie karsto suklupau ir štai 
Jo dangtis prasižiojo! 


FAUSTAS 
išeina iš rūmų, graibydamasis durų staktos 
Kaip gera kauptukus girdėti! 
11 540 Minia darbais mane palaiko, 
Ir žemę su savim sutaiko; 
Banga nedrįs tolyn judėti, 
Kai jūrą pylimas apjuos. 


MEFISTOFELIS 
į šoną 
Dar nežinia, ką gero duos 
11545 "Tas visas molų, dambų menas. 
Bijau, kad jūros velnias senas, 
Neptūnas, laukia jau puotos. 
Kaip ten bebūtų, greit bus baigta; - 
Stichijos nekantrauja veikti, 
11 550 Ir viskas skradžiai nuputos. 


CCCXXXIII 


FAUSTAS 


Ei, prievaizde! 


MEFISTOFELIS 


Aš čia! 


FAUSTAS 
Žiūrėk, 
Į darbą įkinkyk visas jėgas, 
Nei rimbo, nei pyrago negailėk, 
Mokėk, viliok, ir bausk, jei kas! 
11555 Kiek iškasta tranšėjos, išmatuok 
Ir apie tai kasdien man žinią duok. 


MEFISTOFELIS 
pusbalsiu 
Mane kita žinia pasiekt suspėjo, 
Kad kasamas čia kapas, ne tranšėja. 


FAUSTAS 
Pelkynai, besidriekiantys šlaituos, 
11 560 Naikina, kas sukurta mūsų; 
Jeigu pavyktų man nusausint juos, 
Šlovingai vainikuočiau visą triūsą. 
Čia milijonams ainių būtų lemta 
Gal ir ne saugiai, bet laisvai gyventi. 
11565 Laukai, ganyklos, pievos - darbštūs žmonės 
Vis patogiau gyvens naujuosiuos kloniuos, 
O nuo bangų juos saugos dambos tvirtos, 
Narsių, ryžtingų protėvių supiltos. 
Čia, viduje, bus tikras rojaus kraštas, 
11 570 O ten tegu sau jūra šniokščia, taškos, 
Ir net jeigu bandys pralaužti angą, 
Bendrų jėgų jai sulaikyt pakanka. 


CCCXXXIV 


Su šia mintim pradėtas buvo žygis, 
Tikroji išmintis laikų naujų: 
11575 Tik tas tevertas laisvės ir gyvybės, 
Kuris kas dieną grumiasi dėl jų. 
Taip tarp pavojų, nuolat triūsiant uoliai, 
Čia augs vaikai, gyvens tėvai ir sens senoliai. 
Dėl tikslo šio vertėjo susikauti, 

11 580 Stot laisvame krašte su laisva liaudim. 
Tada akimirksniui galėčiau tarti: 
Sustoki, tu toksai puikus! 

Juk mano pėdsakai, įgavę žemėj vertę, 
Per amžius laikui nepaklus. 

11 585 Nujausdamas palaimą tos dienos, 

Aš jau dabar tuo mirksniu svaiginuos. 


FAUSTAS 
krenta aukštielninkas, LEMŪRAI jį sugriebia ir guldo 


ant žemės. 


MEFISTOFELIS 


Jis nepasotinamas, jam vis nepakanka, 

Visur jį vien šešėliai klaidūs lydi; 

Net paskutinį mirksnį - tuščią, menką - 
11 590 Vis tiek mėgino, vargšas, sulaikyti. 

Jisai, man priešgyniavęs nuolatos, 

Dabar smėly susmukęs, laikui pavaldus. 

Sustojo laikrodis! - 


CHORAS 
Sustojo! Kaip naktis. 
Rodyklė krenta. 
MEFISTOFELIS 


Krenta. Viskas, štai lemtis. 


CCCXXXV 


CHORAS 


11 595 Ir viskas baigta. 


MEFISTOFELIS 
Baigta! Kvailas žodis. 
Juk tikrovėj 
Baigtis ir niekis - tobula vienovė? 
Ir kas ta amžina kūrinija? 
Sukurti tai, kas dings nebūtyje? 
11 600 „Tai baigta!“ - kas tuo pasakyta? 
Tai kaip nebūta, niekas nepakito, 
O jei ir būtų būta, tai nekeičia dėsnių. 
"Tad amžinoji tuštuma man artimesnė. 


GULDYMAS Į KARSTĄ 


LEMUŪRAS 


solo 
Kas niekam tikusius namus 
11605 Smėly kastuvais rausė? 


LEMURAI 


choras 
Svety kanapiniu rūbu, 
"Tau siūlome geriausius. 


LEMUŪRAS 


solo 
Kodėl taip tuščia kambary? 
Kur stalas, kėdės, indai? 


CCCXXXVI 


LEMUŪRAI 
choras 
1610 "Tai, ką paskolinta turi, 
Prisieina sugrąžinti. 


MEFISTOFELIS 
Vos tik iš kūno spės dvasia išskrieti, 
Pakišiu sutartį, krauju rašytą; - 
Deja, dabar tiek būdų pramanyta, 

11615 Kad net ir velnias lieka kvailio vietoj. 

Senam kely kaipmat prigaus, 
O ir nauji kaskart vingrėja; 
Seniau be vargo pats tvarkiaus, 
Dabar prireikia padėjėjų. 


11 620 Visur niekingą nuosmukį jaučiu! 
Nei teisės, nei senųjų papročių, 
Visai nebėr kuo velniui pasikliauti. 
Sulig paskutiniu kvapu vėlė 
Anksčiau išnirdavo nelyg pelė - 

11 625 Ir jau laikai tvirtai naguos pagautą. 
Dabar ji delsia, kiek įstengs, tiek bus 
Šlykščiam lavone, yrančiuos jo rūmuos, 
Kol stichijos, kurios ten grumias, 
Gėdingai pagaliau jos neišgrūs. 

11 630 O man vis tenka pasiplūkti: 

Kada, kur, kaip ji teiksis sprukti? 
Sena mirtis, ir ta pavargo, 
Laukt pailsti, kol susitvarko. 
Jau, rodos, tą į karstą dėtum, - 
11635 Bet kur tau, ima vėl bruzdėti. 


keistai mostaguodamas, tarsi komanduodamas rikiuotei, atlieka 
buriančius judesius 


CCCXXXVII" 


Gyviau, vikriau, kol prakaitas pasrus, 
Ponaičiai tiesiaragiai, kreivaragiai! 
Ar velnio išperą man ragint? 
Greičiau atvilkit pragaro nasrus. 

11 640 Nors, aišku, pagal titulą ir rangą 
"Tų pragaro gerklių yra galybės, 
Tačiau galop visi ten pat patenka, 
Tad nesileisime į subtilybes. 


Grėsmingi pragaro nasrai prasižioja kairėje. 


Štai iltys stirkso; pragarmės pražiotos, 
11645 Ugnim pasruvęs varva gomurys, 
Tarytum miestas gelmėje liepsnotų, 
Įženk - ir amžinai tave praris. 
Kabinas nusidėjėliai už sienų, 
Purslai ugniniai tykšta pro dantis, 
11 650 Be gailesčio sutraiško vargšus hiena, 
Atimdama paskutines viltis. 
Visuos kampuos pabaisų aibės lindi, 
Kur dingt, kur pasislėpt neišmanai; 
Žiūrėk, kaip pasmerktieji įbauginti, 
11 655 Deja, tai ne apgaulė, ne sapnai. 


STORIESIEMS VELNIAMS trumpais, tiesiais ragais 


Ei, jūs, pilvoti niekšai rausvažandžiai, 
Riebiai žvilgą nuo rūkstančios sieros! 
Kaip trinkos netašytos, drūtasprandžiai! 
Tykokit, ar tiktai nesužėruos 

11 660 Sparnuota Psichė fosforu, sieliūkštė - 
Išplėškit ją iš kirmino bjauraus; 
Uždėsiu savo antspaudą, ir pūkškit 
Su ja verpetan pragaro niūraus. 


CCCXXXVIII 


Stebėkit apatinę kūno dalį, 
11 665 Pilvūzai, nenuleiskite akių; 
Ar tik ne ten jos mėgstama vietelė, 
Tikslių žinių neturime jokių. 
Gal bamboj slėptis sumanys, 
Pro ją ir spruks, turėkit omeny. 


PERKARUSIEMS VELNIAMS ilgais, lenktais ragais 


11670 Jūs, paikdariai, išstybę ir išdvėsę, 
Graibykit orą, kiek kuris galės! 
Rankas atkišę ir nagus ištiesę 
Nepražiopsokit sprunkančios bėglės. 
Senieji rūmai genijui ankšti, 

11675 Jis trokšta kuo greičiau pakilt aukštyn. 


Prakilni šviesa iš viršaus, dešinėje. 


DANGIŠKOJI KARIAUNA 
Dangaus siųstieji, 
Pulkai skaistieji, 
"Tuoj čia nusileis: 
Žemės trūnėsiams, 
11680 Nuodėmingiesiems, 
Teikiantys viltį 
Naujai pakilti 
Draugišką šviesą 
"Iyliai paskleis. 


MEFISTOFELIS 
11 685 Bjauri šviesa, o tie nedarnūs tonai 
Tik erzindami plerpia pratisai; 
Pradžiugintų nebent veidmainių skonį 
Nei vaikiški, nei mergiški balsai. 


CCCXXXIX 


Juk sunaikinti žmogiškąją lytį 

11 690 Mes patys geidėm prakeiksmu, o čia 
Net gėdingiausia, ką gebėjom sumanyti, 
Sutampa su mintim jų pamaldžia. 


Antai ir jie, šventeivos vinklūs! 
Ne vieną sielą spėję nuviliot, 

11 695 Pasinaudodami mūsiškiais ginklais; 
Velniai, tiktai gebą užsimaskuot. 
Pralošę užsitrauksim amžiams gėdą; 
Budėkite, kad jie nepriartėtų! 


ANGELŲ CHORAS 
barstydami rožes 

Liepsną nustelbiančios, 

11700 Balzamu dvelkiančios, 
Rožės svaiginančios, 
Dvasią gaivinančios, 
Sklandančios, skraidančios, 
Pumpurus skleidžiančios 

11705 = Kvapo svaigaus. 


Purpuras, žalumos 
Viską apgaubs; 
Miegančiam žadamas 
Rojus dangaus. 


MEFISTOFELIS 
šėtonams 
11 710 Tirtėti pragare - nauja mada? 
Lai barsto sau, ko brukatės į šalį? 
Juk žinot, vabalai, kur jums vieta! 
Nejaugi jie pusnim šitų roželių 
Užversti karštus velnius gali; 


CCCXL 


11 715 


11 720 


11 725 


11 730 


11 735 


11 740 


Tik dvėstelkit - ištirps tuoj pat. 

Na, pūskit, pūskite! - Pakanka, baikit! 
Neatsilaiko jos prieš jūsų tvaiką. 
Gana! Užčiaupkit šnerves ir nasrus, 
Taip pūsdami sukelsite gaisrus! 

Išties be saiko mėgstat pasismagint! 
Žiūrėkit, ten jau skrunda, runda, dega! 
Nuodingos ryškios liepsnos taip ir plieskias, 
Visi greton, neleiskite joms plėstis! 
Išblėso kipšų ryžtas nežabotas, 

Vos svetimą žėravimą užuodus! 


ANGELŲ CHORAS 
O palaimingosios, 
Gėlės liepsningosios, 
Džiaugsmą dalinančios, 
Meile svaiginančios 
Širdį žmogaus. 
Žodį teisybės 
Iš amžinybės 
Skleidžia sužibęs 
Pulkas dangaus. 


MEFISTOFELIS 
O prakeikimas! Mulkiai! Gėda! 
Kudašių neša susirietę, 
Pabrukę uodegas, išbalę, 
Strimgalviais virsta pragaran. 
Sėkmės! Pirtis jums ne pro šalį! 
Matau, vienam teks likti man. - 


gindamasis nuo plevenančių rožių 


CCCXLI 


Pranyk, žaltvyksle! Netikra šviesa 
Šlykščiais drebučiais tęžta delnuose. 

Ko čia sukies? Tik vargas, kol nugramdai, 
Prisvyla kaip pikta smala prie sprando. 


ANGELŲ CHORAS 

1745 Visko, kas atima 

: Dvasios ramybę, 

Visko, kas svetima, 

Atsisakykim. 

Prieš galybę jėgų 
11750 = Mums prireiks pastangų, 

Meilė tik mylinčius 

Lydi dangun. 


MEFISTOFELIS 
Net pleška viskas stichija baisia 
Galvoj, širdy, kepenyse! 
11755 Aršiau nei pragaras liepsnoja. 
"Tai štai kodėl taip aimanuoja 
Įsimylėjėliai, kai persuktais kaklais 
Brangiausias seka žvilgsniais atkakliais! 


Ir aš toks pat! Kur mano žvilgsnis gviešias? 
11 760 Esu juk nesutaikomas jų priešas! 
Juk, būdavo, tuo reginiu bjauriuos. 
Gal svetima kiaurai per odą smelkias? 
Tiesiog žaviuosi tais berniūkščiais, vos pažvelgęs; 
Kas man neleidžia vėl iškeikti juos? - 
11 765 Juk jeigu taip apkvailinamas duosies, 
Liks kaltint tik save, kvaily. 
Žiūriu į juos, nekenčiamuosius, 
Tikrai jie man atrodo per mieli! 


CCCXLII 


11 770 


11 775 


11 780 


11 785 


11 790 


11 795 


Man maga, gražuoliukai, sužinoti, 
Ar tik Liuciferis ir jums ne giminė? 
Išties, aš jus norėčiau išbučiuoti - 
"Taip žavite ir gundote mane. 
Jaučiuosi taip natūraliai, taip jaukiai, 
Lyg būčiau matęs jus anksčiau nesyk 
Mane tarytum katiną jūs traukiat, 
Sulig kiekvienu žvilgsniu puikesni. 
Prieikite, nors žvilgsnio aš viliuos! 


ANGELAI 


Mes čia, kodėl tu traukies atgalios? 
Mes jau artėjam, luktelk, kur skubi. 


Angelai pasklinda, užimdami visą erdvę. 


MEFISTOFELIS 


nustumtas į prosceniumą 
Mus keikiat kaip nelemtą dvasią, 
O patys juk raganiai esat, 
Suvedžioją lytis abi. 
Kas per prakeiktas apsėdimas! 
Ar tik ne meilės šėlas tai? 
Kai visą kūną liepsnos ima, 
Kad sprandas dega, lyg ir nematai. 
Gana plevent viršuj, dailumams kūno 
Nekenktų bent truputis žemiškumo; 
Rimtis jums dera, kas be ko, tačiau 
Bentsyk nusišypsotumėt verčiau; 
"Tai būtų man palaima amžina. 
Įsimylėjus, kiek žinau, net būtina 
Kampučiuos lūpų šypsena kuklutė. 
Tu, ilgakoji, man labiausiai patinki, 
Tik ilgaskvernio išraiška nyki 

Kiek geismingesnė juk galėtų būti! 
Ir deramo nuogumo kiek per maža, 
Nors marškinius šiek tiek prasegtum švelniai - 
Nusisuka - tačiau ir nusigręžę - 
11 800 Net pernelyg patrauklūs šitie šelmiai! 


ANGELŲ CHORAS 
Meilės skaistybėj 
Liepsnos apsvaigę! 
Save prakeikę 
Gyja teisybėj; 
11805 = Džiugiai iš blogio 
Išsivaduokim, 
Vienyje visko 
Laimė sutvisko. 


MEFISTOFELIS 
susizgribęs 
Kas gi čia man! - lyg Jobas, vienos votys 
11810 Ant viso kūno, net pats sau gūdus, 
Tačiau sykiu triumfuoju išdidus, 
Dar neišpuvęs giminės vidus; 
Išsaugotas taurusis velnio protas, 
"Ta meilės šmėkla limpa tik prie odos; 
11815 Sugruzdo pelenais tos liepsnos klaikios, 
Ir aš, kaip dera, jus visus sykiu prakeikiu! 


ANGELŲ CHORAS 
Šventos žarijos! 
Tas, kam jos žėri, 
Jaučiasi gėrį 
11820 Laimės igijęs. 
Kilkim aukščiausiai, 
Lai dausose 

Oru tyriausiu 


Džiaugias dvasia! 


Jie kyla, sykiu nusinešdami nemirtingąją Fausto esybe 


MEFISTOFELIS 
dairydamasis aplink 

11825 Bet kas čia!?.. Vienas saugau duobę, 

O geltonsnapių armija gausi 

Pranyko, išsiboginus ir grobį; 

"Tai štai ko naršė jie šitam rūsy! 

Toks turtas! Juk niekšybė nematyta: 
11830 Kilniausią sielą, velniui užstatytą, 

Jie nušvilpė ir dingo debesy. 


Kas mano nuostolius atlygins? 
Ir kam aš pasiskųst galiu? 
To ir nusipelniau, žioplys nevykęs, 
11 835 Senatvėj likęs visišku kvailiu. 
Į tokį paiką turgų veltis! 
Tiek sąnaudų, baisu! - ir tiek naudos; 
Kam būtų šovę, kad dervuotas velnias 
Niekingam geismui taip aistringai atsiduos. 
11 840 Ir jei jau velnias - suktas, išbandytas - 
Naiviausiam žygiui pasiryžta, 
"Tokios kvailybės užvaldyto 
Net ir negaila, kad prakištų. 

KALNŲ 
TARPEKLIAI, 
MIŠKAS, 
LAUKAS 


DYKRA 


ŠVENTIEJI ANACHORETAI išsibarstę kalno šlaituose 
ir įsitaisę viršum bedugnių. 


CHORAS ir AIDAS 
Ošia tankmė tiršta, 
11845 == Svyra uolų našta, 
Gumbais šaknų kietais 
Ropščias ūgliai šlaitais. 
Iykšta bangon banga, 
Dunkso olos anga. 
11850 Liūtų būrys romus 
Vaikšto aplinkui mus, 
Gerbia palaimintas 
Meilės vietas šventas. 


PATER ECSTATICUS 
plevendamas aukštyn ir žemyn 
Liepsnos neblėstančios 
11855 = Meilės ugnies skaisčios, 
Dekit širdies žaizdre 
Dieviškąja aistra, 
Perverkit strėlėmis, 
Persmelkit ietimis, 
11860 "Traiškykit kuokomis, 
Pliekskit žaibuodamos! 
Žus visa laikina, 
Liks, kas sutaikina, 
Lai amžinai spindės 
11865 = Meilė šviesa žvaigždės. 

PATER PROFUNDUS. 
Gelmių sferoje 
Uolų tarpekliai man po kojų 
Didingai veriasi, greta 
Šimtai upokšnių žaižaruoja 
Ir virsta šniokščiančia puta, 
11870 Paklusdami instinkto valiai 
Kamienai tiesiasi tvirtai, 
Juos gaubia meilė visagalė, 
Kuri sukūrė visa tai. 


"Tegu aplink pašėlę švokščia 
11875 | Ir girios, ir uola tvirta, 
Lai apačion putoja, šniokščia 
Srautai, į prarajas krintą 
Ir skubantys drėkinti klonį; 
Žaibai sublyksi, ir audra 
11880 Išsklaido tvaiką nemalonų, 
Nuodingai tvyrantį ore; 
Jie meilės pranašai, jie skelbia 
Kūrybos amžinas galias. 
Uždekit mano sielos gelmę, 
11885 Kur speigas, dvasią man geliąs, 
Slopius jausmus sukaustęs lamdo 
Nelaisvėj kūniškos erdvės. 
O Viešpatie! Mintis sutramdyk 
Ir širdį trokštančią nušviesk. 


PATER SERAPHICUS. 
Vidurinėje sferoje 
11890 Koks ten ryto debesėlis 
Išsidraikęs virš pušų? 
Regis, į jaunučių sielų 
Lengvą pulką panašu. 

PALAIMINTŲJŲ KŪDIKIŲ CHORAS 


Kas mes esam, kur mes skriejam, 


11 895 Pasakyki, tėve, mums. 


11 900 


11 905 


11 910 


11 915 


Mūsų žvilgsniai laimingieji 
Niekados nesusidrums. 


PATER SERAPHICUS 


Gimę saulei nusileidus, 
Prarasti išsyk tėvam, 

Vos tik sielai prasiskleidus, 
Atitekot angelam. 
Mylinčią pajutę širdį, 
Skriskite artyn, kviečiu; 
Jūs nespėjote patirti, 
Laimei, žemiškų kančių. 
Skriekit į akis manąsias 

Ir pažvelkit pro vyzdžius, 
Teišvysta jūsų dvasios 
Šiuos kraštovaizdžius skaisčius. 


įsileidžia juos savin 


Regit - medžiai gniaužia uolą, 
Krioklio perrėžtą pusiau, 
Ir vanduo nuo skardžio puola, 
Kelią trumpindamas sau. 


PALAIMINTIEJI KUŪDIKIAI 
iš vidaus 
Vaizdas reginio puikaus to 
Prakilnus, bet per niūrus, 
Šiurpulys ir baimė kausto; 
Leisk atgal, gerasis, mus. 

PATER SERAPHICUS 


Kilkit į dangaus aukštybes, 
Aukit nuolatos dvasia, 
11 920 Lai ji ryžto ir stiprybės 
Pildos Dievo akyse. 
Juk tikrasis dvasių maistas 
Apipintas spinduliais 
Amžinosios meilės vaizdas, 
11925 Kur palaimoj atsiskleis. 


PALAIMINTŲJŲ KŪDIKIŲ CHORAS 
sukdamas apie aukščiausią viršūnę 
Rankas ištiesim 
Vienas kitam ratu, 
Lai kyla giesmės, 
Pilnos jausmų šventų; 
11930 Dieviškai tiesai 
Dvasioj paklusę, 
Greitai regėsim 
Šlovintą mūsų. 


ANGELAI 
plevendami aukščiausioj atmosferoj, nešdami nemirtingąją 
FAUSTO esybę 
Išgelbėtos taurios sielos 
11935 Piktybė nepaglemžė, 
> Kas siekė, stengės nuolatos, 
Bus išganytas amžiams. < 
Jei jam ir meilė nemari 
Aukštybių pažadėta, 
11940 Džiaugsmingam angelų būry 
Jis ras garbingą vietą. 

JAUNESNIEJI ANGELAI 
Skaisčios rožės, kur byrėjo 
Atgailautojoms iš rankų, 
Nugalėti mums padėjo, 
11945 Atkovoti lobį brangų, 
Kilnią užduotį atlikti. 
Kepurnėjos dvasios pikto, 
Spruko kipšai nusiminę. 
Vietoj pragaro kankynės 
11 950 Meilės sopulius pažino; 
Pats šėtonas pagrindinis 
Prieš kančias neatsilaikė. 
Džiūgaukime juos įveikę! 


TOBULESNIEJI ANGELAI 


Nemielas teko nešulys - 
11955  Likučiai marūs, 
Net jeigu asbestu pavirs, 
Jie liks nešvarūs. 
Dvasia sava galia 
Pradus susaisto, 
11960 Ne angelų valia 
Kaip nors pakeisti 
Dvilypės prigimties 
Vienovę tvirtą, 
Tik meilė sugebės 
11965 = Juodu išskirti. 


JAUNESNIEJI ANGELAI 
Viršum uolų stačių 
Lyg rūko masės 
Sukas ratu plačiu 
Kylančios dvasios. 
11970 Sklaidos migla lėtai - 

Palaimintųjų tai 
Kūdikių minios, 
Jau nebesiejamos 
Žemės saitų, 
11975 = Skraido, gaivinas 
Giedru žydėjimu 
Sferų aukštų. 
Lai dvasią naująją 
Malonėj saugoja 
11980 Džiaugsmas skliautų. 


PALAIMINTIFJI KŪDIKIAI 
Džiugiai sutinkam jį 
Priimt tarp mūsų, tas 
Kokonas tinkamas 
Angelų užstatas. 
11985 = Plaikstos jį dengusių 
Pūkų likučiai, 
Jis. pasirengęs jau 
Dangiškai būčiai. 


DOKTOR MARIANUS 
aukščiausioje, tyriausioje celėj 
Akis čia reginiai 
11 990 Ir dvasią peni, 
Štai moterys švelniai 
Aukštyn plevena, 
Supdamos lydi čia 
Amžinai šlovei 
11995 Žvaigždynais švytinčią 
Dangaus valdovę. 


susižavėjęs 

Karaliene tu būties, 
Nesiliauji šviesti! 
Leisk prie tavo paslapties 
12 000 Šydo prisiliesti. 
Neatstumk švelnia rimtim 
Plakančios krūtinės, 
Besigėrinčios tavim 
Spindesy mėlynės. 


12005 Ryžtui įkvepianti mus, 
"Teikianti mums viltį, 
Tu liepsnojančius geismus 
Beregint nutildai. 
Dieviškos kilmės verta 
12 010 Motina Mergele, 
Karaliene, mums skirta, 
Laimink mūsų kelią. 
Lengvai apgaubę 
Lyg debesėlis, 
12015 Priešais ją klaupia 
Atgailai vėlės, 
Ir prie jos kojų, 
Baigę klajones, 
Meldžia malonės. 
12 020 Tu, skaisčiausia Motina, 
Gailestį parodai, 
Žemėj suvedžiotoji 
Ras tavy paguodą. 


Ak, girdėjus daug esi 
12025 Jų bejėgių skundų: 
Kaip pati sutraukysi 
Grandines pagundų? 
Kaip slidžiam vingriam kely 

Nepaslyst pakalnėn, 
12 030 Jeigu šypsena meili 
Pavilioja švelniai? 


Priešais atblevena MATER GLORIOSA 


ATGAILAUTOJŲ CHORAS 


Amžinos valdos 
Tik tau priklauso, 
Išgirsk mūs maldą, 
12035 = Nelygstamiausia, 
Gailestingiausia! 


MAGNA PECCATRIX (LK 7,36) 


Vardan meilės, kai aš kojas 
Tavo sūnui, nusidėjus, 
Ašarų balzamu ploviau, 

12 040 Besišaipant fariziejams; 
Vardan indo, kuris gausiai 
Kvepiančiais aliejais srūna, 
Vardan garbanų, švelniausiai 
Šluosčiusių jo šventą kūną - 


MULIER SAMARITANA (JN 4) 


12045 Vardan šulinio, kur andai 
Abraomas bandą girdė, 
Vardan kibiro, kur šventos 
Lūpos palietė suskirdę; 
Vardan tyrojo šaltinio, 

12 050 Kuris čia įgavęs pradžią 
Amžiais gydo ir gaivina 
Šių pasaulių erdvę plačią - 

MARIA AEGIPTIACA (ACTA SANCTORUM) 


Vardan švento kapo vietos, 
Kur gulėta Atpirkėjo, 

12055 Vardan rankos, kur palietus 
Prie tų vartų suturėjo; 
Vardan atgailos dykynėj 
Keturiasdešimtį metų, 
Vardan žodžių paskutinių, 

12 060 Kur smėly įbrėžtus radot - 


TRISE 


Tu pačios nuodėmingiausios 
Nusidėjėlės nevengi, 
Ir jos atgailą išklausius 
Pakylėji į padanges, 

12065 Lai ir šitą sielą tyrą 
Tavo gailestis pagydo, 
Kur tik sykį, nepatyrus, 
Užsimiršusi suklydo. 


UNA POENITENTIUM 
kadaise vadinta Gretchen. 
šliedamasi prie jų 
O nušvieski, 
12070 Spindulingiausioji, 
Gailestingiausioji, 
Brangiausią mano veidu skaisčiu. 
Andai mylėtą 
Ir apgailėtą 
12075 Vėl aš jaučiu. 

PALAIMINTIEJI KŪDIKIAI 


artinasi sukdamiesi ratu 
Stotu pranoksta jis 
Kiekvieną mūsų. 
"Tačiau ne veltui vis 
Garbingai triūsiam. 
12080 (Gyvų žmonių būties 
Pažint nespėjom, 
Todėl jo patirties 
Neleisim vėjais. 


VIENA Iš ATGAILAUTOJŲ 
kadaise vadinta Gretchen 
Apsuptyje kilniųjų dvasių, 
12 085 Tarp šių būtybių tobulų 
Jis dar vargu ar jaučias drąsiai 
Ir lygus svitai angelų. 
Štai! Žemės pančiai nebesaisto, 
Seni apvalkalai nukris, 
12 090 Ir gaubiamas tik oro skraistės 
Jaunystėn grįžęs žengia jis. 
Leisk jį globot ir palydėti, 
Jį akina skaisti gaiva. 


MATER GLORIOSA 


Aukštesnės sferos laukia, lėkim! 
12 095 Jis seks, nujausdamas tave. 


DOCTOR MARIANUS 
sukniubęs melsdamasis 
Kelkite akis aukštyn, 
Sielos nuodėmingos, 
Palaimingoje lemty 
Džiūgaukit dėkingos. 

12100 Lai visa prasmė darbų 
Bus skirta tau vienai; 
Motina, Mergele, Tu 
Mūsų Karaliene! 


CHORUS MYSTICUS 
Tai, ką laikas paniekina - 
12105 "Tiktai alegorija; 
Visa, kas nepasiekiama, 
Čia virs istorija; 
"Tai, kas neaprašoma, 
Čia tampa darnu; 
12110 Moteriškumas amžinas 
Mums suteikia sparnus. 


FINIS 


PAAIŠKINIMAI 
IR 
KOMENTARAI 


Antrąją tragedijos dalį Goethe baigė rašyti 1831 metais, keli mėnesiai prieš 
savo mirtį. 


PIRMAS VEIKSMAS 
4613 -4727 GRAŽI VIETOVĖ 


Fausto miegą slegia kančia dėl Gretchen mirties ir savos kaltės suvokimas. Švie- 
sioji dvasia Arielis ragina elfus palengvinti Fausto kančias, kad praeities už- 
marštis padėtų jam grįžti į dabartį. 


Prieš 4613 ARIELIS - geroji oro dvasia iš W. Shakespeare'o „Audros“; minimas 
jau „Valpurgijos naktyje“. 

4626 Keturios pauzės naktį padalina... - turimos omeny keturios nakties 
laiko fazės; toks skirstymas taikytas Senovės Romos legionuose ir vėliau perim- 
tas krikščionių kulto apeigose. Laikas nuo 6 valandos vakaro iki 6 ryto būdavo 
dalijamas į keturias sargybos pamainas (vigilijas). Po to pasigirstančią choro 
giesmę sudaro 4 dalys, kurios atitinka keturias nakties dalis. 

4666 ...Tai griaudžia Horos! - gr. mitologijoje > metų (ir paros) laikų deivės, 
„Iliadoje“ saugančios griausmingai atsiveriančius dangaus vartus, pro kuriuos 
pasirodo Febo važnyčiojamas Saulės vežimas. 

4679 - 711 Pasveikindama ūkanotą žarą... - kelionei po didįjį pasaulį atgimusio 
Fausto monologas, parašytas penkiapėdžiu jambu įvairiai varijuojamomis terci- 
nomis, ir yra savotiška metrinė Dantės „Dieviškosios komedijos“ citata. Fausto 
pabudimas atskleidžia jo nuolatinį gebėjimą atsinaujinti ir atgauti jėgas po gilių 
dvasinių išbandymų. Kritines būsenas Faustas įveikia priartėdamas prie gamtos. 


IMPERATORIAUS REZIDENCIJA 


4728 -5064 Sosto salė 


Visos ankstesnės tragedijos scenos vienaip ar antraip buvo susijusios su Faustu, 
tuo tarpu šiame epizode jis net nepasirodo. Tuo pabrėžiama, kad nuo šiol veiks- 
mo turiniu tampa ne vidinis herojaus pasaulis, o realus, tai tiesiogiai, tai alego- 
rijomis ir simboliais vaizduojamas išorės pasaulis. 

Veiksmas vyksta viduramžių germanų imperatoriaus rūmuose. Pradžioje Goet- 
he netgi norėjo įvardyti jį kaip Maksimilianą I, tačiau vėliau to atsisakė, siekda- 
mas pabrėžti, kad tai apibendrintas monarcho paveikslas. „Imperatoriaus as- 
menyje siekiau pavaizduoti valdovą, turintį visus duomenis prarasti savo šalį, 
kas jam galų gale ir pavyksta“ (Goethe - Eckermannui, 1827 spalio 1). 
Astrologas, pagal dangaus kūnų išsidėstymą sudarinėjantis horoskopus ir nu- 

matantis ateities įvykius, bei juokdarys, turintis teisę monarcho akivaizdoje 
sakyti bet kokią tiesą - būdingi feodalinių valdovų rūmų personažai. 


4743 - 50 Atsakymas į iš paradoksų supintą mįslę, kuria Mefistofelis prisistato 
naujajame savo vaidmenyje, - juokdario. 

4755 ...anas jau rado naują postą... - eufemistiškai: mirė. 

Prieš 4772 Kancleris - vyriausiasis ministras, paprastai dvasininkas; Šventojoje 
Romos imperijoje dažniausiai juo būdavo Mainco vyskupas. 

4829 Bet kiek karalių vis dar mano...- nesuvokia grėsmės, iškilusios jų monar- 
chijoms; aliuzija į tuometinius ginčus dėl Europos pajėgų intervencijos į revo- 
liucijos apimtą Prancūziją. 

4832 subsidijos - čia: paramai skirtos pinigų sumos, kurias daugybė nepriklau- 
somų kunigaikštysčių, įeinančių į imperijos sudėtį, privalėjo mokėti į imperijos 
iždą reikiamo dydžio kariuomenei išlaikyti ir karo veiksmams vykdyti. 

4841 Iš partijų... - partijomis viduramžiais būdavo vadinami nesutariančių ar 
konfliktuojančių valdovų šalininkai. 

4845 Ar gvelfas tu, ar gibelinas... - apibendrinanti aliuzija į XIII a. Italijoje atsi- 
radusias priešiškas pasaulietinės imperatoriaus (gibelinų) ir dvasinės Popiežiaus 
(gvelfų) valdžios šalininkų partijas. 

Prieš 4852 Rūmų prižiūrėtojas » rūmų maršalas, maršalka, atsakingas už impera- 
toriaus rūmų ūkio priežiūrą. 

4888 O kas toliau? - Matyt, projektas - „Liaudies balsas“ čia pateikia šifro raktą 
Fausto ir Mefistofelio akcijoms, rodantį santūriai skeptišką Goethes požiūrį į 
abejotinus naujųjų laikų „pažangos“ įsivaizdavimus - nuo popierinių pinigų iki 
naujųjų žemių (jūros dugne) užkariavimo. 

4897 - 902 Dvasia ir prigimtis - tai ne krikščionims. - Su inkvizicija susijusiam 
arkivyskupui (kuris čia veikia kaip kancleris) tai nėra viena kitai oponuojan- 
čios sąvokos. Būtent nuodėmingos žmogaus prigimties sulyginimą su kilnia kri- 
tiška dvasia jis laiko abejonės bažnyčios mokymu šaltiniu, kuris jam atrodo 
lygiai pražūtingas ir sostui, ir altoriui. 

4931 Laikai, kaip žinot, būdavo neramūs... - turima omeny tautų kraustymosi, 
karų, persekiojimų ir trėmimų laikai. 

4949 Jis ir sferas išmano, ir namus... - Astrologinis dangaus gaublio dalijimas į 
koncentrines sferas priskiria kiekvienai iš septynių „senųjų“ planetų namus, 
kuriose ji valdo, o kiekviena valanda patenka į tam tikros žvaigždės įtaką. To- 
kiu būdu rūmų astrologai XVI ir XVII a. pagal planetų konsteliaciją danguje 
nustatydavo palankiausią metą konkretiems darbams (čia kalbama apie Me- 
fistofelio pinigų kūrimo projekto horoskopą). 

4955 - 66 Gryniausias auksas - Saulė danguje... - graikų dievų vardais pavadintos 
planetos kosmologijos ir alchemijos mokymuose buvo siejamos su tam tikrais 
metalais: Saulė - su auksu, Merkurijus - su gyvsidabriu, Venera - su variu, Mėnu- 
lis — su sidabru, Marsas — su geležimi, Jupiteris — su alavu, Saturnas — su švinu. 

Sykiu astrologo kalboje turimos omenyje ir šių dievų savybės: Merkurijus - dievų 
pasiuntinys, Venera - meilės deivė, Marsas - karo dievas, Mėnulis (Luna) atitinka 
Dianą, skaisčiąją medžioklės deivę, Jupiteris (Dzeusas) - dievų dievas, Saturnas - 
pasėlių ir gausos dievas. Mefistofelio astrologui šnabždami burtažodžiai turi su- 
kelti atitinkamą nuotaiką ir paruošti klausytojus planuojamai pinigų sukūrimo 
akcijai, kuri, suprantama, su astrologija neturi nieko bendra. 

4969 Išsimokslinęs žmogus... - Mefistofelis kaip naujųjų pinigų sukūrėją įtraukia 
į spektaklį rūmuose dar nepasirodžiusį Faustą. 

4974 Kalendorystė - turimas omeny per metus kintantis astrologinis planetų 
„valdymas“ ir tariama jų ir metalų priklausomybė; kaip kurstantį prietarus, ka- 
lendorių sudarymą imta vertinti paniekinamai. 

4979 - 80 ...apie mandragorą. .. juodojo šunies. - Viduramžiais tikėta, kad man- 
dragoros šaknis, savo forma primenanti žmogutį, suteikia ją turinčiam sveika- 
tos, vaisingumo, galios ir turto. Tačiau ją išrauti galėjęs tik juodas šuo, kuris po 
to iškart žūdavęs, tas pats ištikdavę ir žmogų, drįsusį jos prisiliesti. 

4983 Jeigu staiga panyžta padas... - XIX a. pradžioje fiziko J.W. Ritterio dėka vėl 
tapusi madinga „rabdomantija“ rėmėsi tuo, kad itin jautrūs žmonės „ypatingais 
pojūčiais“, kaip antai „vos juntamu kutenimu“ ar „niežuliu paduose“ „juntą“ 
metalus, taip pat vandens gyslas, anglies klodus ir pan.; atitinkamai čia rea- 
guoja minia. 

Prieš 5061 Exeunt (lot.) - Jie išeina. 

5063 išminties akmuo - „lapis philosophorum“, slaptas alcheminis preparatas, 
įgalinantis paversti auksu kitus metalus, taip pat suteikiantis turtus, sveikatą ir 
ilgaamžiškumą. 


5065 -5986 Didžioji salė 


Maskaradai nuo senų laikų buvo viena mėgstamiausių rūmų pramogų. Kilę iš 
liaudiškų persirengėlių vaikštynių, Renesanso laikais jie įgauna rafinuotumo, 
atsiranda kaukės, vaizduojančios antikinės mitologijos personažus. Kaukėtų 
personažų eisenos turėdavo alegorinę prasmę. Tokie maskaradai būdavo ren- 
giami ir hercogo rūmuose Veimare, kur Goethe ėjo jų tvarkytojo pareigas. 
Užgavėnių karnavalo šventė imperatoriaus rūmuose, apimanti kelias scenas ir 
1483 eilučių „Klasikinę Valpurgijos naktį“, sudaro kone aštuntadalį visos ant- 
rosios „Fausto“ dalies. 


5065 - 67 Velniai su giltinėm... » Heroldas pabrėžia, kad prasidėsiančiame kar- 
navale bus laikomasi ne senųjų vokiškų liaudies papročių, o sekama itališko- 
mis aukštuomenės rūmų ir miesto maskaradų tradicijomis. 

5072 ...Švento Tėvo koją pabučiavęs... - vadinamasis „batelio bučinys“, kuriuo 
būdavo prisiekiama ištikimybė Popiežiui. 

5073 Su teise viešpatauti... - iki Augsburgo religinės taikos (1555) vokiečių 

karaliai Popiežiaus būdavo vainikuojami imperatoriais. 

5075 juokdario gobtuvas - juokdario kepurė, karnavalo kaukė, XVI - XVII a. 
vokiečių rūmuose perimta iš italų užgavėnių karnavalinių eisenų. 

Prieš 5088 SODININKES - skirtingai nuo šiuolaikinio šios profesijos suprati- 
mo, Goethes laikais „sodininkėmis“ vadino moteris, tarnaujančias pramogų 
soduose; ten išaugintus vaisius ir gėles jos nešdavo į turgų, atkeldavo lankyto- 
jams sodo vartelius ir įeinantiesiems už arbatpinigius įteikdavo gėlių puokštes. 
Čia autorius sąmoningai supina Florencijos karnavalų motyvus su viduramžiš- 
kų vokiečių maskaradų, akivaizdžiai ironizuodamas maskaradą Augsburge: so- 
dininkių gėlės amžinos, kadangi jos dirbtinės. 

5088 Pasiruošusios žavėti... » Karnavalo personažai suskirstyti į keletą grupių. 
Pirmoji persirengėlių grupė vaizduoja įvairias išorines gėrybes ir jų siekimą - 
gėles ir vaisius, kuriais rūpinasi sodininkės ir'sodininkai. Pasirodantys persona- 
žai — „Alyvmedžio šakelė“, „Varpų vainikas“ - scenoje turėjo būti vaizduojami 
taip: aktorius ar aktorė laiko rankoje daiktą, turintį alegorinę reikšmę. 

Prieš 5120 ALYVMEDŽIO ŠAKELĖ - nuo seniausiųjų laikų - taikos simbolis. 
5128 Cerera - romėnų vaisingumo, žemdirbystės ir laukų gėrybių deivė. 

5136 Teofrastas - sen. graikų mąstytojas (III a. pr. Kr.), savo „Augalų istorijo- 
je“ aprašęs visus tuo metu žinomus augalus. Goethe, nuodugniai domėjęsis 
botanika, suprantama, buvo susipažinęs su šio veikalo vokiškuoju vertimu, 
pasirodžiusiu 1822 m. Ankstesniajame rankraščio variante ši eilutė anach- 
ronistiškai taikoma Goethes amžininkui Alexanderiui von Humboldtui: „Net 
joks Humboldtas nedrįstų....“. 

5156 Flora - rom. gėlių ir žydėjimo deivė. 

Prieš 5158 teorba - senovinis italų bosinis muz. instrumentas. 

Prieš 5178 MOTINA ir DUKTE - Aprašydamas maskaradą, Goethe naudojo- 
si italo Graccinni kūriniu „Visi triumfai, karnavalų vežimai, kaukės ir valtys“ 
(1750). Ten minimos satyrinės motinos ir dukters kaukės, pašiepiančios moti- 
nas, viešai demonstruojančias savo dukras siekiant sumedžioti jaunikį. 

5193 „trečias bėga“ - ratelio žaidimas su besikeičiančiomis poromis. 

Prieš 5199 MEDKIRČIAI - itališkojo karnavalo personažai, aprašyti Graccin- 
„nio. Rankr. variante remarka: dainuoja pritariant lazdų trinksėjimui. 

Prieš 5215 POLIŠINELIAI (it. Pulcinella) > komedijos del arte personažas, su bū- 
dingu gergždžiančiu balsu ir šokčiojančia eisena; prasčiokas, tinginys, nevėkšla. 
Prieš 5237 PARAZITAI - iš antikinės komedijos į komediją del arte atkeliavę 
personažai: pataikūnai ir veltėdžiai, įsitaisę aukštuomenės ir turtingųjų namuose; 
šios kaukės išliko iki pat XVIII a. 

Po 5294 .. žvairūs poetai. »- Romantinės, įvairių siaubų kupinos literatūros satyra. 
Žodį Goethe suteikia vieninteliam Satyrikui, kuris tenori pasakyti, „ko nieks gir- 
dėt nenori“. Gali būti, kad ši scena, kaip ir ankstesnė su Žvejais ir Paukščių gau- 
dytojais, autoriaus liko neišplėtota dėl laiko stokos, spaudžiant leidėjams. Kaip 
priešpriešą naujausiajai ultraromantinei mitologijai, kur „vietoje gražaus graikų 

mitologijos turinio iškyla velniai, raganos ir vampyrai“ (Eckermannui, 1830 ko- 
vo 14), Goethe iš karto po to įveda klasikinės antikinės mitologijos personažus. 
Prieš 5299 Nakties ir kapinių dainiai... - turimi omeny „naujausios rūšies auto- 
riai, kurie atsidėję tik didžiausiai bjaurasčiai“ (Dienoraštis, 1830 03 24), ir tai, 
kas senąjį Goethe nuo šių romantikų atstumia - „naktinės bažnyčios, švento- 
riai, kryžkelės <...>; bjaurus vampyrizmas su visomis jo pasekmėmis <...>; 
gana, tie visų šlykščiausi dalykai“. 

5299 -304 GRACIJOS - malonės, geradarystės ir dėkingumo deivės. Jų yra trys 
(vietoje čia pasirodančios Hegemonės Hesiodas mini Taliją), kadangi, anot Hede- 
richo, viena malonę teikia, antroji priima, o trečioji vėl perduoda arba atlygina. 
5305 -44 PARKOS - antikinėje mitologijoje - likimo deivės, verpiančios žmo- 
gaus gyvenimo siūlą. Kloto siūlą verpia, Lachesė jį traukia, o Atropos nukerpa. 
Goethe sukeitė jų funkcijas. 

5357 - 92 FURIJOS - antikinėje mitologijoje - grėsmingos keršto, bausmės ir 
kančios deivės; Alekto sukeldavusi karus, Tisifonė - epidemijas, o Megeira ne- 
šusi mirtį. Ir jų vaidmenys priderinti prie rūmų šventės - jos vaizduojamos ne 
grėsmingos, o itin patrauklios ir besirūpinančios tik rūmų meilės intrigomis. 
5379 Asmodėjas - apokrifinėje biblinėje Tobijo (3, 8) knygoje vieną po kito 
nužudo septynis Saros vyrus „prieš tai, kai jie rengės sugulti“. Ankstesnėje per- 
sų mitologijoje - blogio dvasia, įpūtūsi žmoguje „nedorovingos meilės ugnį“; 
viduramžiais simbolizavo demoną - santuokos griovėją. 

5394 - 456 Įžengsiantys dabar ne jūsų rango. - Po luominių ir mitologinių karnava- 
lo personažų dabar pirmą kartą pasirodo tikrai alegorinės figūros. Personažų gru- 
pė įkūnija valstybės ir visuomenės alegoriją. Dramblį galima suprasti kaip imperi- 
jos, galingos liaudies jėgos simbolį; valdo jį mažyte lazdele valstybės IŠMINTIS; iš 
šonų... surakintos persekiojimo manijos užguita Baimė ir lygiai taip „nūdienos 
reikalavimus“ ignoruojanti, vien į utopinę ateitį orientuota Viltis; aukštai ant nu- 
garos, ori stovi pergalingoji Viktorija, veiklumo įsikūnijimas, deivė polėkių visų. 
Prieš 5457 DZOILAS - TERSITAS - pagiežingo pavydo įsikūnijimas, dvigubas 
jo vardas sudarytas iš Atėnų retoriaus Dzoilo (III a. pr. Kr.), piktai kritikavusio 
Homero epus, ir „Iliados“ herojaus Tersito, rėksmingo keikūno, bjauriausio iš 
graikų kariuomenės vyrų, vardų. Kai kurių komentuotojų nuomone, po dvigu- 
ba kauke slepiasi Mefistofelis, tačiau tekste tam nesama nuorodų, o Mefistofe- 
lis kiek vėliau pasirodo greta keturkinkio su Godulio kauke. 

5520 JAUNUOLIS važnyčiotojas - alegorinis poezijos įsikūnijimas. Pradžioje, 
1827 metų rankraštyje, Goethe jį buvo įvardijęs Euforionu, vėliau šio įvardiji- 
mo atsisakė. Tačiau Goethe Eckermannui 1829 m. gruodžio 20 d. laiške rašė: 
„Bet kas gi yra Jaunuolis važnyčiotojas? <...> "Tai yra Euforionas!“ O į klausimą 
„Bet kaipgi galėtų šis <... > pasirodyti jau karnavale, jeigu jis gimsta tik trečia- 
me veiksme!?“, atsako: jis esantis „ne žmogiška, o tik alegorinė būtybė. Jame 
personifikuota Poezija, kuri nesisieja su jokiu laiku, jokia vieta ir jokiu asmeniu. 
"Ta pati dvasia, kuri vėliau teiksis būti Euforionu, dabar pasirodo Jaunuolio 

važnyčiotojo pavidalu ir tuo ji panaši į šmėklą, kuri visą laiką yra visur ir gali 
apsireikšti kiekvieną valandą“. 

5569 Plutas - gr. mitologijoje - turto dievas; čia taip pat: žemės gelmių ir joje 
slypinčių brangenybių globėjas. Jo svitą sudaro ir antikinės mitologijos figūros 
(faunai, satyrai, nimfos), ir viduramžių mitologijos personažai (gnomai). Goet- 
he - Eckermannui 1829 12 29: „po Pluto kauke slepiasi Faustas, o po Godulio 
kauke - Mefistofelis“. 

5574 Toksai poetas...- kaip imperatoriaus rūmai (ir alegorinį Jaunuolį vaizduo- 
jantis dvariškis) įsivaizduoja poetą: gebantis kurti rūmų poeziją (5578), šlovi- 
nančias giesmes ir panegirikas valdovui (5615 - 21). 

5623 ...esi dvasia manosios dvasios - biblinis patosas, aliuzija į Pr 2, 23: „kaulas 
mano kaulų ir kūnas mano kūno“. 

5626 .. „šiam vainikui... - laurų vainikui (Italijoje jau nuo Antikos laikų, Vokie- 
tijoje nuo XIII a. būdavo rengiami imperatoriškieji „poetų vainikavimai“): Plu- 
tas valdoviškai paskelbia Jaunuolį važnyčiotoją „poeta laureatus“. 

5628 - 29 Tikresnio žodžio pasakyt neišmanau:/Tavim gėriuosi, mylimas sūnau. - 
Dievui lygaus poza Plutas-Faustas atkartoja „balsą iš dangaus“ per Jėzaus krikš- 
tą Jordane: „Tu mano mylimasis Sūnus, tavimi aš gėriuosi“ (Mk 1, 11). 

5804 Didysis Panas veda mus. - gr. mitologijoje Panas - miškų ir giraičių dievas, 
mėgstantis ramybę ir nerūpestingas. Čia Panas drauge su savo svita simboli- 
zuoja visą būrį žmonių, skiriančių savo laiką vien pasilinksminimams, tuo me- 
tu kai pasauliui grasina katastrofos. Vėliau įvykstantis gaisras, kai kurių ko- 
mentuotojų nuomone, traktuotinas kaip perspėjimas apie gresiančias revoliu- 
cijas, kylančias dėl valdančiųjų lengvabūdiškumo. 

5805 Nežino nieks, ką žinom mes... - turima omeny, kad po didžio Pano kauke 
slepiasi imperatorius. 

Prieš 5819 FAUNAI - rom. mitologijoje - gamtos dievybės, vaizduotos styran- 
čiomis smailomis ausimis ir pasižyminčios geidulingu gašlumu, kaip ir vėliau 
pasirodantys satyrai. 

Prieš 5840 GNOMAI - čia: pasirodo greta antikinės mitologijos figūrų, kadan- 
gi šie maži šiaurietiški kalnų nykštukai siejami su požemių turtais: kaip uolų 
chirurgai jie siurbia metalų gyslas. 

5859 beprasmiškom žudynėm - turima omeny karas. 

5860 įstatymų trijų - tų iš Dešimties Dievo įsakymų, kurie susiję su auksu („ne- 
vok“, „negeisk moters artimo savo“) arba su geležim („nežudyk“). 

5864 - 11 Gentis laukinių milžinų. .. - tipizuotos figūros: milžiniški girių žmonės 
iš liaudies sakmių ir viduramžių epų. 

5873 - 14 Tai Panas, tai/ Visa gamta... - šio Arkadijos piemenų dievo ir gamtos 
demono, kuris jau Antikoje buvo laikomas „didžiuoju“, vardas klaidingai buvo 
kildinamas iš gr. pan - „visa“, kadangi jis esantis visa apimantis gamtos atvaiz- 
das. Paną kaip „visą gamtą“ šlovinanti rūmų Nimfų choro giesmė kartu, su- 
prantama, taikoma ir imperatoriui, besislepiančiam po Pano kauke. 

5902 "Tarsi trogloditai... - pagal antikinius apibūdinimus, „trog(I)oditai“- olose 
gyvenančios tautos. 

5907 ...nuostabi versmė... » Pluto-Fausto lobių skrynia. 

5972 Irenksim šiuo skeptru tvirtai... » Plutas-Faustas yra perėmęs Heroldo lazdą 
(žr. t.p. 5737 - 40), jo burtažodžiai įgauna magiškų galių. 


5987-6172 Pramogų sodas 


Mefistofelis pagaliau įveda Faustą į imperatoriaus aplinką, prasideda tiesiogi- 
nis Fausto dalyvavimas valstybės reikaluose. Centrinis šios scenos momentas - 
popierinių pinigų įvedimas. Pirmąsyk popieriniai pinigai buvo įvesti 1716 me- 
tais Prancūzijoje, valdant Liudvikui XV. Neribotai leidžiami į apyvartą, jie greit 
nuvertėjo. Vėliau tas pats nutiko ir su Prancūzų revoliucijos popierinėmis asig- 
nacijomis bei vokiečių valstybių pinigais Napoleono karų laikotarpiu. Tinka- 
mai nepadengtų popierinių pinigų leidimas sukėlė neigiamą požiūrį į juos, tad 
suprantama, kad ir Goethe popierinių pinigų įvedimą satyriškai vaizduoja kaip 
velnio pramaną. 


5990 Plūtonas - antikinėje mitologijoje - požemių pasaulio dievas. 

6007 ...verpetas susisuks dailus... - fantastinis Mefistofelio pasakojimas apie 
povandeninę karalystę paremtas Goethes optikos tyrinėjimais, išdėstytais jo 
„Spalvų mokslo“ didaktinėje dalyje. 

6022 nereidės - gr. jūrų dievybės, jūrų dievo Nerėjo dukterys. 

6025 - 26 ...Štai Teridė/Pati naujam Pelėjui siūlo širdį. - Mefistofelis Neptūno 
karalystės paveiksle vaizduoja imperatorių kaip antrąjį Pelėją, netgi pranoks- 
tantį pirmąjį: gr. mitologijoje vieną iš nereidžių, Tetidę, kuri buvus ypatingo 
grožio ir kurios siekęs pats Jupiteris bei Neptūnas, karalius Pelėjas turėjęs pir- 
miausia užkariauti, tik tada vedė ir nuo jo ji pagimdė Achilą; tuo tarpu impera- 
toriui ji pati siūlo širdį. 

6032 - 33 Tiesiog iš tūkstančio vienos nakties?/Fantazija kone Šecherezados. M 
turima omenyje pasakotojos Šecherezados iš arabų pasakų knygų „Tūkstantis 
ir viena naktis“ neišsenkančios istorijų atsargos. 

6045 landsknechtai - samdomi kariai. 

6162 "Tai ką, dvikoji šliuže, prisikėlei? - čia pasirodęs juokdarys tas pats, kuris 
pirmo veiksmo pradžioje parkrenta ir susitrenkia. 


Prieš 6172 SOLUS (lot.) - vienas. 
6173 -6306 Tamsi galerija 
6202 ...herojų - antikinių mitų pusdievių „didvyrių“; į jų gretą čia šiuo atveju 


įaukiama ir Helena. 
6209 Pagonys tūno savo pragare... - Mefistofelis atsisako iššaukti Heleną, nes ji 

priklauso Antikos mitams, kurie jam nepavaldūs, kadangi jis - velnias iš kitos 
mitologijos. 

6216 Jos Motinos! - Kad išsikviestų gražiosios Helenos dvasią, Faustas turi 
nusileisti į paslaptingų dievybių - Motinų - buveinę. Mitą apie Motinas mini 
Plutarchas, iš jo Goethe ir pasiskolino idėjas apie šias mitines būtybes, tačiau 
specialiai vaizduoja jas šiek tiek miglotai, todėl ir įvairūs „Fausto“ komentuoto- 
jai aiškina jas skirtingai. Jas galima traktuoti kaip visų reiškinių pirmavaizdį, 
fantastiškas deives, kuriančias idealius visa ko egzistuojančio vaizdinius. 

6249 -50 Kalbi kaip mistagogas... - turimi omeny Eleusino misterijų žyniai, ku- 
rie paslaptingais mistiniais ritualais įvesdindavo naujokus į misterijų kulto pa- 
slaptis. 


6307-6376 Skaisčiai apšviestos salės 


6336 Panašų gydom panašiu... - užuomina į pagrindinį tuo metu madingos gy- 
dytojo Samuelio Hahnemanno sukurtos homeopatijos teiginį „similia simili- 
bus curant“, kurį Mefistofelis čia parodijuoja. Goethe Hahnemanną yra ironiš- 
kai pavadinęs „naujasis Teophrastus Paracelsus“. 


6377 -6565 Riterių salė 


Šiame epizode naudojama scena scenoje. Mefistofelis užima vietą suflerio bū- 


delėje, kartkartėmis išlįisdamas, kad pasakytų savo komentarą. 


6405 Atlantas - gr. mitologijoje - titanas, Prometėjo brolis, už maištą prieš die- 
vus pasmerktas pečiais laikyti dangaus skliautą. 

6409 -14 ARCHITEKTAS - gotikine architektūra besižavintis romantikų am- 
žininkas. 

6420 Kas neįmanoma, tuo verta patikėt. - Aliuzija (Mefistofelio pasufleruota!) į 
viduramžių bažnytinio mąstytojo Tertuliano mokymą apie Kristaus mirtį ir pri- 
sikėlimą (De came Christi V, 4): „Credibile est guia ineptum est; <...> certum 
est, guia impossibile“ („Tai yra tikėtina, kadangi beprotišką; <...> tikra, ka- 
dangi neįmanoma“). 

6429 - 30 Jūsų galvas gaubia/ Gyvybės vaizdiniai... - čia (ir toliau) dėstoma ide- 
alistinė koncepcija, pagal kurią iš pradžių esą egzistavę nematerialūs daiktų ir 
esybių provaizdžiai, kurie vėliau magišku būdu įsikūniję į materialius daiktus ir 
kūnus. Taip pat teigiama, kad daiktai, kitados turėję būtį, siekia išsaugoti savo 
egzistavimą. Remiantis panašiais teiginiais, kylančiais iš Platono idealizmo, bu- 
vo bandoma priskirti Goethe prie idealistų ir netgi prie mistikų (R. Steineris). 
Goethe naudoja šią koncepciją drauge su kitais fantastiniais vaizdiniais ir idė- 
jomis, siekdamas grynai poetinių tikslų. Deivės Motinos įkūnija pirmines idė- 
jas, kurias kūrybinė galia vėliau paverčia regimais vaizdais, kas toliau ir įvyksta 

šioje scenoje, kai Faustas užkeikimu iššaukia Helenos ir Pario vaizdinius, vis 
dėlto nepaversdamas jų realiais. 

6436 Kitus ryžtingas magas išsikvies... - čia Faustas kalba, matyt, apie save, „iš- 
šaukiantį“ Pario ir Helenos vaizdinius. Tačiau ankstesniame rankraščio va- 
riante vietoje „mago“ Goethe rašo ir „poetas“. 

6447 Nelyg giedotų šventykla visa... - Goethes apibūdinimu, „architektūra yra 
nebyli muzika“. 

6453 O! Prasiskleidusios jaunystės lobis! - Visas toliau einantis pokalbis, kurio 
metu damos žavisi, o vyrai stengiasi suniekinti Pario sukeltą įspūdį, turi ir iro- 
nišką potekstę, kadangi žiūrovai atsidavę iliuzijai ir meistriškai sukurtą Pario 
vaizdinį priima kaip gyvą realų žmogų. Lygiai tokią reakciją sukelia ir Helenos 
pasirodymas. 

6459 Iš tolo dvelkia piemeniu. .. - kūdikis, paliktas ir tarp piemenų išaugęs, Tro- 
jos karaliaus Priamo sūnus, Idos kalne ganė bandą. 

6470 Bet čia spektaklis, mandagumo reiktų. - Pagal taisykles, ypač pranc. klasicis- 
tiniame teatre, aktoriai, nepriklausomai nuo vaidmens, privalėjo laikytis rūmų 
manierų. 

6471 ambrozija - graikų dievų nemirtingumo maistas, taip pat „ypatingai malo- 
niai kvepiantis tepalas“. 

6483 Nebent ugnies liežuvį kas regėtų! - Kad galėtų skelbti Helenos grožį, jam 
tektų įgyti tokių kalbos galių, kokias įgavo apaštalai, kai jiems per Sekminių 
stebuklą „pasirodė tarsi ugnies liežuviai“ (Apd 2, 3). 

6487 Dar akys regi?.. »- Nors gamtos jėgos sugrąžino Faustą į gyvenimą, tačiau jis 
liko vis dėlto tuščias, kol prieš jį neiškilo Helenos, idealaus grožio įsikūnijimo, 
vaizdinys. Nuo šios akimirkos prasideda naujas Fausto egzistavimo etapas - jo 
tikėjimas grožiu tampa svarbiausiu dalyku gyvenime. | 
6509 Tiesiog Endimionas ir Diana! - turima omeny antikinis mitas apie Dianos 
(Goethes originale ji vadinama Luna), medžioklės ir mėnulio deivės, meilę 
žemiškam jaunuoliui, piemeniui Endimionui. Pagal legendą, kuri atkuriama ir 
scenoje, ji kasnakt palinkstanti virš į amžiną miegą nugrimzdusio mylimojo ir jį 
pabučiuojanti. 

6528 Bet brangenybė jau ne vieno paturėta. .. - Helenos sakmės mini Tesėją, kuris 
ją pagrobė; jos vyrą Menelają; Parį, kuris ją išsigabeno į Troją; jo brolį Deifobą, 
kuris po Pario mirties pasiėmė ją į žmonas; vėl Menelają, kuris ją susigrąžino; 
Achilą, su kuriuo ji gyvenusi po jo mirties. 

6530 .. „vos tik suėjo dešimti... - žr. Cheirono pasakojimą 7415 ir jos komentarą. 
6537 - 38 O tėn skaičiau: žilus barzdočius Trojos/Jos grožis iš tiesų labai viliojęs... - 
„Iliados“ 3 knygoje seniai, bokšte išvydę Gražiąją Heleną, pripažįsta, kad dėl 
tokios gražuolės verta kentėti ilgas karo negandas. 

6553 Tikrovės čia... » Kalbėdamas apie dvi tikroves ir dvilypį pasaulį, Faustas 
išreiškia nuo šiol jį užvaldžiusią idėją - suderinti būtį ir grožį. 

6560 Fauste! - lot. vocativus. 

6560 - 61 Apglėbia ją/Galingai, viskas blėsta migloje. - Faustas stengiasi sulaikyti 
regėjimą, kuris, deja, išsprūsta. Po to įvykstantis sprogimas turi simbolinę pras- 
mę: Faustas pernelyg skuba užvaldyti grožį ir jam tai iš karto nepavyksta; kad jį 
pasiektų, būtina leisti subręsti grožio sampratai ir rasti formą jam įkūnyti (W. 
Emrichas). 


ANTRAS VEIKSMAS 
6566 - 6818 ANKŠTAS GOTIŠKAS KAMBARYS 


Prieš 6592 farfarelos - pagal it. farfalletta, farfallina (mažas drugelis) ir iš jo kilu- 
sio farfarello (koboldas, velniūkštis). Dantės „Dieviškojoje komedijoje“ („Pra- 
garas“ XXI, 122) minimas velniūkštis, vardu Farfarelas. 

6592 ...patrone... - velnias buvo laikomas jo svitą sudarančių vabzdžių, žiurkių 
ir kt. smulkių kenkėjų globėju. Plg.: pirmojoje Fausto kabineto scenoje Faustas 
kreipiasi į Mefistofelį kaip į musių valdovą (Belzebubą). 

6617 principalas - valdytojas, šeimininkas. 

Prieš 6620 FAMULAS - mokslininko, profesoriaus padėjėjas, paprastai iš vy- 
resniųjų studentų. 

6627 Antspaudus nuplėšti baigia. - Famulas tarsi įsivaizduoja, lyg staiga smarkiai 
sudrebėjus žemei nuo antspaudu paženklinto Kristaus kapo būtų nuristas šalin 
akmuo (Mt 27, 66; 28,2). 

6634 ...Tavo vardas — Nikodemas?.. OREMUS - Mefistofelis famulą pavadina 
vardu fariziejaus, kuris atėjo nakčia pas Jėzų ir kreipėsi: „niekas negalėtų pada- 
ryti tokių ženklų, kokius tu darai, jeigu Dievas nebūtų su juo“. Famulas, kurio 
vardas toks ir yra, kreipiasi į Mefistofelį kaip į dvasiškį ir kviečia ritualine for- 
mule (Oremus - melskimės) bendrai maldai. 

6638 Apkerpėjęs vyrukas! - to meto studentų žargonu - paskutinio (šeštojo) 
semestro studentas. 

6649 ...lyg šventas Petras... - Vagneris - tarsi mokslo popiežius. Kaip Petras ir jo 
paveldėtojai „dangaus karalystės raktais“ žemėje ir danguje „suriša“ ir „atriša“ 
(Mt 16, 19), taip ir jis ex cathedra panaudoja savo profesoriškų „raktų“ galią. 
Prieš 6689 BAKALAURAS - nuo XIII a. galiojęs žemiausias akademinis laips- 
nis. XVI a. Vokietijos universitetuose bakalauro egzaminai būdavo laikomi fi- 
losofijos fakultete, o po to būdavo tęsiamos specialiosios studijos „aukštesniuo- 
siuose“ fakultetuose. 

6704 fuksas - pirmų dviejų semestrų studentas. 

6721 ...Letos srovės drumstos... - Leta gr. mitologijoje - užmaršties upė, viena iš 
pomirtinio požemių pasaulio upių; mirusiųjų dvasios, gerdamos iš jų vandenį, 
užmiršta savo žemiškąjį gyvenimą. 

6729 chnizalidė > drugelio lėliukė. 

6736 Tik nevertėtų siekti absoliuto. > Mefistofelis ironizuoja filosofų koncepcijas 
apie absoliutą, kaip aukščiausiąją daiktų esmę. Nuosekliai tęsiant šukuosenų 
raidą nuo surištos kasos, per modernią „švedišką“ trumpų plaukų madą, abso- 
liutas „neriboto“, „visiško“ prasme turėtų reikšti pliką galvą. Tačiau sykiu abso- 
liutas kaip Goethes laikų „idealistinės“ sistemos pagrindinė sąvoka reiškia nuo 
empirinės patirties nepriklausomą pažinimą. 

6758 "Ia patirtis... - Faktų suvokimu grįstas empiriškumas čia priešinamas ap- 
rioriniam pažinimui ar apskritai spekuliatyviai metafizikai. 

6771 Meluoja vokietis, kai būna mandagus. - Goethe pokalbyje su kunigaikščiu 
Metternichu 1813 10 26: „Skoningumas yra eufemizmas (kadangi jis vengia 
grubumo, sušvelnindamas nusako nešvankybę). Vokiečiai neturi skonio, ka- 
dangi jie neturi eufemizmų ir yra pernelyg šiurkštūs. Jokia kalba negali būti ar 
tapti eufemistiška, išskyrus tą, kuria kalbama diplomatiškai.“ 

6782 Štai mes pasaulio pusę užkariavom.... - kalbama veikiau apie studentiškojo 
jaunimo dalyvavimą 1813 metų išsivadavimo kare, negu apie pergalingą vo- 
kiškojo idealizmo plitimą, jam daugiau įtakos turėjo vis dėlto tie, kuriems buvo 
virš trisdešimties. 

6787 Kai žmogui trisdešimt sukanka,/Jam metas tiesiai į kapus. - Taip teigė pranc. 
filosofas C.A. Helvetius (1715-1771), panašią mintį 1806/1807 m. yra išsakęs 
Fichte. 

6807 ...originale... »- Audros ir veržimosi laikais žodis „originalas“ buvo kertinė 
literatūrinio jaunimo savarankiško mąstymo ir kūrybos sąvoka. Paniekinantis 
šios sąvokos vertinimas Mefistofelio lūpose atitinka paties vėlyvojo Goethes 
sampratas: „Vadinamoji kūryba iš savęs paties paprastai pagimdo netikrus ori- 
ginalus ir manieristus“. 


6819 - 7004 LABORATORIJA 


Pagrindinis šios scenos įvykis - dirbtinio žmogaus - Homunkulo sukūrimas. Tai 
viena iš esminių viduramžių alchemijos idėjų, netikėtai įgaunanti naują pras- 
mę šiuolaikinių mokslo bandymų fone (dirbtinio intelekto kūrimas, žmogaus 
klonavimas). Tokio dirbtinio žmogaus sukūrimo būdus išsamiai yra aprašęs ži- 
nomas alchemikas Paracelsus. Homunkulo paveikslas „Fauste“ sudėtingas ir 
paslaptingas. Viena iš galimų interpretacijų: Faustas ilgisi besąlygiškumo, bū- 
ties, neribojamos erdvės ir laiko dėsnių, tuo tarpu Homunkulas trokšta sąlygo- 
tumo, gyvenimo, kūno, realaus egzistavimo realiame pasaulyje. 


6824 fiola - alchemikų naudotas stiklinis indas, retortos atmaina. 

6826 karbunkulas - raudonasis rubinas, dažnai kaip spindėjimo, žėrėjimo metafora. 
6864 Knistalizuotą bpadermę žmonių. - Kai kurių komentuotojų nuomone, tai 
aliuzija į Loto žmoną, virtusią druskos stulpu, kai ji dairėsi atgal į degančią 
Sodomą ir Gomorą (Pr 19, 26), kadangi Mefistofelis tuo metu ten buvęs. Ta- 

čiau čia veikiau remiamasi gr. mitologija, kur Persėjas, padedamas Medūzos 
galvos, Serifo karalių ir visą tos salos tautą paverčia akmenimis. 

6867 Galėsim iš lemties pasišaipyt... - gebėjimai taps nebepriklausomi nuo natū- 
ralaus poravimosi atsitiktinumų. 

6885 .. „busbroli. .. »- Homunkulas Mefstofelį, kaip ir vėliau Mefistofelis Homunku- 
l4, pavadina „pusbroliu“, matyt, turėdamas omeny jų abiejų demonišką prigimtį. 
Antra vertus, šiame kontekste vok. Vetter („pusbrolis“) gali reikšti ir „krikštatėvį“. 
6903 - 20 Kaip gražu!.. » Homunkulo atpasakojamame sapne Faustui prieš akis 
iškyla sen. gr. mitas apie Spartos karaliaus Tindarėjo žmoną Ledą, kurią suve- 
džioja Dzeusas, įsikūnijęs gulbino pavidalu. Faustas neatsitiktinai sapnuoja bū- 
tent šį sapną: Leda pagimdo dvynius - berniuką ir mergaitę Heleną, kurią sva- 
joja susitikti Faustas. 

6923 - 24 Esi iš šiaurės, / Viduramžių migloj išaugęs. .. - Homunkulas priešpriešina 
niūrią viduramžių mitologiją pagoniškoms Antikos legendoms. Tuo grindžia- 
mas tolesnis Homunkulo ir Mefistofelio dialogas. 

6940 - 41 Valpurgijos naktis/Artėja klasikinė... - Goethes sukurtas ir terminas, ir 
juo apibūdinamas reiškinys. Tai kartą per metus įvykstantis antikinių dvasių 
susibūrimas, savotiška priešprieša I dalies „romantinei“ Valpurgijos nakčiai, 
vykstančiai Brokene. 

6952 Penėjas - upė Tesalijoje, Graikijoje. 

6955 ...Farsalo, ir senojo, ir naujo. — Kalbama apie miestą Tesalijoje. Kadangi 
yra išlikę senojo miesto griuvėsiai, Homunkulas skiria naująjį ir senąjį Farsalą. 
Miestas buvo garsus tuo, kad čia įvyko lemiamas mūšis tarp Julijaus Cezario ir 
Pompėjaus (48 m. pr. Kr), kurį laimėjo Cezaris. Homunkulas čia pasakoja apie 
būsimosios Valpurgijos nakties veiksmo vietą. 

6956 - 57 Neprašyk, kad veltis imčiau/į tironijos ir vergijos ginčą! - Mefistofelis turi 
omenyje, kad begaliniai karai, kylantys dėl laisvės, senovės Romoje tepakeisdavo 
vienus diktatorius kitais: Marijų - Sula, Sulą - Pompėjum, Pompėjų - Cezariu. Čia 
galima įžvelgti ir Goethes užuominą į naujųjų laikų istoriją - Didžiosios prancūzų 
revoliucijos išsivaduojamuosius karus ir po to buvusius įvykius. 

6961 Asmodėjas - Biblijos ir Talmudo demonas, piktoji dvasia. Žr. 5379. 

6977 Tad apie raganas Tesalijos užklaustas... - Tesalija buvo laikoma raganavi- 
mo ir subtilaus ištvirkavimo kraštu, - tai paaiškina Mefistofelio reakciją į Ho- 
munkulo užuominą. 

6994 Gal rasim tašką ant tavosios i. - Homunkulas turi omeny, kad jam, sukur- 
tam kolboje, dar reikia „iš tikro gimti“, įgauti pilnavertį kūniškumą. 

Prieš 7003 ad spectatores (lot.) - žiūrovams. 


7005 - 8488 KLASIKINĖ VALPURGIJOS NAKTIS 


Ši scena - „Fausto“ I dalies „romantinės“ Valpurgijos nakties paralelė. Ten Go- 
ethe remiasi liaudies padavimais apie raganų sambūrius, tuo tarpu klasikinė 

Valpurgijos naktis - grynai Goethes vaizduotės kūrinys. 

Fausto klajonės klasikinės Valpurgijos nakties metu turi simbolinę reikšmę. 
Faustas siekia susitikimo su aukščiausiojo grožio įsikūnijimu - Helena, tad jam 
tenka įveikti senųjų graikų fantazijos raidos pakopas. Faustas susiduria su tri- 
mis antikinės fantazijos vaizdinių raidos pakopomis. Žemiausioji pakopa - fan- 
tastinių būtybių vaizdiniai (grifai, sfingės, seirėnės). Vidurinėje pakopoje atsi- 
randa pusdievių, pusiau žmonių (kentaurų), fantastinių miškų gyventojų (nimfų) 
paveikslai. Trečiojoje, aukščiausioje, pakopoje Faustas susiduria su žmogiško- 
sios minties atstovais - filosofais Taliu ir Anaksogoru, siekiančiais pažinti pa- 
saulio kilmę. Tik pereidamas šias tris pakopas Faustas pasirengia susitikimui su 
Helena, kurios paveikslas kūrinyje simbolizuoja kilniausiąją gyvenimo grožio ir 
dvasingumo dermę. 


Prieš 7005 ERICHTO - viena iš Tesalijos raganų. Lukano poemoje „Farsalija“ 
ji išpranašauja Cezario pergalę prieš Pompėjų. Lukanas ir Dantė („Pragaras“, 
IX, 22) turimi omeny, kai minimi „vargani poetai“ (7007 - 08). 

7020 - 21 ...vėjy laisvės žiedlapiai išdraikomi/Ir laurai vainikuoja nugalėtoją. - Pa- 
gal Lukano „De bello civili“, Pompėjus siekia respublikos pralaimėjimo, Ceza- 
ris - už būsimą imperiją. 

1022 Magnus = Pompėjus. 

7028 Heleniškų sakmių pulkai... - gausybė mitinių figūrų, kurias dabar susitiks 
Faustas, Mefistofelis ir Homunkulas. 

7031 -33 Štai mėnuo, nors ne pilnas. ../. ..melsva/Šviesa išsklaido. .. - Goethe „Fauste“ 
nuolatos naudojasi savo spalvų tyrinėjimais. Čia jis turi omeny, kad raudona 
ugnies spalva tamsios nakties fone mėnesienoje keičia savo atspalvį ir atrodo 
melsva. Kalbant apie „ne pilną mėnesį (pusmėnulį), galima pastebėti, kad klasi- 
kinėje Valpurgijos naktyje „nepilna“ yra visa: ne vien tikrosios pusiau būtybės - 
grifai (pusiau paukščiai, pusiau liūtai), sfinksai (pusiau žmonės, pusiau liūtai), 
sirenos (pusiau paukščiai, pusiau žmonės), Cheironas (pusiau arklys, pusiau žmo- 
gus), bet ir Homunkulas, kuris yra gryna dvasia ir dar tik laukia savo kūno; Faus- 
tas Helenoje taip pat ieško savo antrosios pusės (W. Binderis). 

1035 Ir keistas kūnas rutulio pavidalo? - žėrinti Homunkulo fiola Erichto atrodo 
kaip meteoras, nors kai kurie komentuotojai spėja čia esant dar vieną užuomi- 
ną į brolių de Montgolfier oro balioną. 

1077 Ir stoviu kaip Antėjas. - Prisilytėjęs Graikijos žemės, Faustas atgauna savo 
dvasios jėgas - kaip Antikos mitų milžinas Antėjas, kuris, prisiliesdamas savo 
motinos, Žemės, įgauna neįveikiamų kūniškų galių. 


[Penėjo aukštupy| 


Prieš 7080 [Penėjo aukštupy] - Goethes rankraštyje ir pirmajame „Fausto“ leidi- 
me „Klasikinė Valpurgijos naktis“ yra vientisa scena. Cia ir vėliau laužtiniuose 

skliaustuose palikti scenų pavadinimai yra savavališkas ir klaidinantis „Fausto“ 
leidėjo Ericho Schmidto įsikišimas, tradiciškai paliekamas daugelyje vėlesnių 
leidimų. Šiuo atveju jis ne tik pertraukia nuoseklų veiksmą, bet ir suardo glau- 
dų ryšį tarp 7079 ir 7080 eilučių, kur Faustas ir Mefistofelis skirtingai charakte- 
rizuoja tą pačią veiksmo vietą. 

1083 Nešvankūs grifai, nepadorios sfingės... - gr. mitologijoje sfingė - fantastinė 
sparnuota būtybė su liūto kūnu, moters galva ir krūtine bei gyvatės uodega; 
grifas - fantastinė būtybė su liūto arba vilko kūnu ir erelio galva bei sparnais. 
1097 Etimologiškai susiet gali... » etimologiškai šie žodžiai, suprantama, nesisie- 
ja, tai tik aliteracija pagrįstos laisvos reikšmių asociacijos. 

Prieš 7104 SKRUZDELĖS milžiniško ūgio - pagal Herodotą, didesnės nei lapės, 
savo požeminiuose statiniuose kaupusios aukso smiltis. 

1106 arimaspai - pagal Herodotą, vienaakių skitų gentis, raiti plėšikai, pagrobę 
skruzdėlių auksą ir dėl jo kovoję su lobius saugančiais grifais. 

7118 Čia britų nėr? - Siekdami suteikti geresnį išsilavinimą, anglų aristokratai 
ir turtuoliai savo mokslus baigusius sūnus išsiųsdavo pakeliauti po kontinentą. 
Goethes laikais jie būdavo dažni svečiai Graikijoje, be to, anglų turistai mėgo 
lankytis ir Veimare, kur stengdavosi susipažinti su Goethe. 

7123 OLD INIOUITY (angl.) - Senasis Blogis, alegorinis anglų vėlyvųjų vidu- 
ramžių pjesių - moralitė personažas, paprastai tapatinamas su velniu. 

1131 Geriau užmink man mįslę... - kaip Tėbų sfinksas Oidipui. 

1134 -37 „Ko reikia...“ - Atspėjęs sfinkso mįslę, Mefistofelis apibūdintų savo 
paties esmę, savo dvigubą funkciją „pasaulio teatre“, dievų tėvo akivaizdoje. 
1154 - 55 ..„narsiausi/Pražuvo, jų giesmelių pasiklausę > turimos omeny mitinės 
būtybės seirėnės, mergelės su žuvų uodegomis, kurių gražus dainavimas suvilio- 
davo ir pražudydavo jūreivius. Antikos vaizduojamajame mene (skirtingai negu 
pas Homerą) seirėnės vaizduojamos paukščių kūnais su mergelių galvomis. 
7185 Prieš jas Oidipas kitados stovėjo... > pagal sen. gr. mitą, prie Tėbų įsikūręs 
sfinksas keliautojams užmindavęs mįslę: kas rytą vaikšto keturiomis, dieną - dviem, 
o vakare trimis kojomis? Neatspėjusijį sfinksas nužudydavęs. Jaunasis Oidipas 
įminė mįslę: žmogus. Tada sfinksas puolęs nuo uolos į prarają ir užsimušęs. 
7186 Nuo jų išgelbėjo tik virvės Odisėją... > Homero „Odisėjoje“ Odisėjas prisiri- 
ša prie laivo stiebo, kad galėtų klausytis seirėnių giesmių ir nepasiduotų pražū- 
tingoms jų vilionėms, tuo tarpu jo jūrininkai užsilipdo ausis vašku. 

1198 Mūs paskutinė dar Heraklio nužudyta. » Heraklis kovėsi su kitomis mitinė- 
mis pabaisomis (stimfalidėmis, Lernos hidra), tačiau mito apie tai, kad Herak- 
lis nužudęs sfinksus, nėra; tai Goethes išmonė. 

1212 Cheironas - gr. mitologijoje - kentauras (pusiau arklys, pusiau žmogus); 
skirtingai nei kitos pusinės būtybės. garsėjo gerumu ir išmintimi. Jis buvo 
laikomas geru gydytoju, taip pat pedagogu, išauklėjusiu argonautus, Achilą, 
Heraklį ir kitus herojus. 

1220 stimfalidės - mitiniai plėšrūs paukščiai plieninėmis plunksnomis, snapais ir 

nagais, pavadinimą gavę nuo Stimfalo ežero Arkadijoje, kur jų buvusi begalinė 
gausybė. Jas įveikė Heraklis, čia vadinamas Alkidu, t. y. Alkėjo anūku. 

7227 Lemos hidros galvos - pabaisa, gyvenusi Lernos pelkėse, turėjusi devynias 
galvas, kurių vidurinė buvusi nemirtinga ir tokia nuodinga, kad vien jos kvapas 
užmušdavęs žmogų. Ją įveikė Heraklis, nukapojęs visas galvas. 

1235 - 38 Tai lamijos, patvirkę mergšės... - sen. gr. liaudies tikėjimuose - klastin- 
gos moterys vampyrės, žavingos pažiūrėti ir godžios žmogaus kūno ir kraujo. 
Ožiakojai satyrai (taikant Mefistofeliui, kuris galėtų gardžiai pasismagint) patys 
yra „velnio šmėkla“, ir „tokie nepadorūs ir gašlūs, kad prieš juos negali jaustis 
saugios nei nimfos, nei kita moteriška padermė“ (Hederichas). 

1244 Mes rodom saulei ir mėnuliui kelią - Egipte buvo laikoma, kad sfinksai 
valdo laiko tėkmę. 


[Penėjo žemupy]) 


Prieš 7249 PENĖJAS, tarp šaltinių ir NIMFŲ - antrojo „Klasikinės Valpurgijos 
nakties“ epizodo scenovaizdis - Farsalo lyguma ir joje išsidriekęs Penėjo slėnis. 
Penėjas - upė, tačiau čia ji atlieka gyvo veikėjo vaidmenį. 

1257 Juk aš girdžiu, o ne vaidenas... - dabar Faustas iš tikrųjų regi tai, ką anks- 
čiau sapnavo (žr. Homunkulo žodžius 6904 - 20). 

7329 Filyros įžymus sūnau! - Pagal legendą, kentaurą Cheironą Filyra pagimdė 
nuo dievo Saturno, apsireiškusio jai eržilo pavidalu. 

1342 Pačios Paladės liaupsinti neverta... - Išminties deivė Atėnė Paladė „Odisė- 
joje“ Mentoriaus pavidalu buvo priskirta mokyti Telemachą, tačiau jos auklė- 
jimas nedavė naudos. 

1365 - 66 Kiekvienas argonautų vyrų/Savaip iš būrio išsiskyrė... > Argonautai - 
sen. gr. herojai, „Argo“ laivu išplaukę į Kolchidę parsigabenti aukso vilnos. 
Cheirono kalboje toliau minimi kai kurie to plaukiojimo dalyviai: gražuoliai 
Dioskūrai > Helenos broliai dvyniai Kastoras ir Poluksas, Boreadai - šiaurės 
vėjo dievo Borėjo sūnūs - sparnuotieji Kalaidas ir Dzetas, argonautų vadovas 
Jasonas, garsusis dainius Orfėjas ir Linkėjas, laivo vairininkas, išsiskyręs ypatin- 
gu akylumu. 

7384 Nei Febo, nei Arėjo, anei Hermio... - sen. gr. saulės ir karo dievų bei dievų 
pasiuntinio. Pusdievio Heraklio paveiksle Cheironas išvysta gyvą dieviškumą. 
7389 - 90 ...savo broliui vyresniajam/Ir moterim gražiausiom nuolankus. - Heraklis 
savanoriškai paklūsta giminaičiui (o ne broliui) Euristėjui ir jo valia atlieka savo 
garsiuosius 12 žygdarbių. Trejus metus Heraklis tarnavo indų valdovei Omfalai. 
7391 - 92 Nepagimdys jau kito tokio Gėja,/Olimpan Hebė nenuves... - Gėja - 
„Žemė“, titanų motina, Hebė - į Olimpą pakelto Heraklio žmona. 

7415 - Kai Dioskūrai sesę savo... - čia ir toliau atpasakojamos kelios iš daugybės 
legendų apie Spartos karalienės dukterį Puikiąją Heleną. Dešimties metų ji 
buvusi pagrobta Tesėjo, bet ją išvadavę Dioskūrai, broliai Kastoras ir Poluksas. 

Toliau Faustas užsimena apie dar vieną Helenos legendinės biografijos epizodą: 
po mirties ji gyvenusi Leuko (pas Goethe - Ferų) saloje ir čia buvusi „Iliados“ 
herojaus Achilo žmona. 

7451 Pas Eskulapo dukterį, pas Manto... - Aiškiaregio Teiresijo dukterį, Apolo- 
no žynę aiškiaregę Manto Goethe sąmoningai paverčia gydytojų dievo Eskula- 
po dukteria. 

7466 Čia Graikija su Roma galynėjos... - 168 m. pr. Kr. mūšyje prie Pidnos 
Romos respublikos armija sumušė makedoniečių valdovo Persėjo kariuomenę. 
1490 Persefonė - gr. mitologijoje > Dzeuso ir Demetros duktė, kurią pagrobęs 
požemių valdovas Plutonas ir pavertęs ją savo sugulove bei uždraudęs jai ben- 
drauti su žemės ir dangaus gyventojais. Tačiau ji sulaužiusi šį draudimą, leisda- 
ma dainiui Orfėjui susirasti pragare žmoną Euridikę. 


[Penėjo aukštupy] 


Prieš 7519 SEISMAS - gr. seismos - žemės drebėjimas. Čia apibūdinamas jūrų 
dievas Poseidonas. 

7532 - 34 „..pražilęs senis,/Iš bangų iškelt sumanęs/Delo salą... - turimas omeny 
mitas apie gražuolę Latonę, kuri pastojo nuo Dzeuso, tačiau pavydi Dzeuso 
žmona bandė sutrukdyti jai pagimdyti; tada jūrų dievas Poseidonas sukūrė De- 
lo salą, kurioję pasislėpusi ji pagimdė Apoloną ir Afroditę. 

1538 Atlantas - titanas, gr. mituose ant savo sprando laikęs dangaus skliautą. 
7544 kariatidė > Antikos architektūroje - akmeninė sijas laikanti figūrinė kon- 
strukcija, vėliau naudota Renesanso ir klasicizmo architektūroje. 

1560 - 61 Osa ir Pelionas - aukšti kalnai netoli nuo Olimpo. Titanai bandė 
sukrauti Osą ir Pelioną, kad užliptų į dangų ir užpultų dievus. 

1564 Kepurę dvigubą Pamasui... > Parnaso kalno viršūnėje gyveno mūzos ir 
dievai, ant vienos viršukalnės - Apolonas ir Artemidė, ant kitos - Dionisas. 
Prieš 7606 PIGMEJAI - antikinė karingų nykštukų tauta, gyvenusi pietų Oke- 
ano pakrantėje. „Iliadoje“ (III, 3 - 7) pasakojama, kad jie nuolatos konfliktavę 
su gervėmis. 

Prieš 7622 DAKTILIAI - neūžaugos, mažesni už pigmėjus, garsėjantys kalvys- 
tės meno išmanymu. „Daktilis“ graikiškai reiškia „pirštas“. Iš tolesnio pasakoji- 
mo paaiškėja, kad jie vergauja pigmėjams. 

Prieš 7644 GENERALISIMAS - pigmėjų kariuomenės vadas. Pavergtų (tačiau 
jau planuojančių sukilti) išgaunančių ir lydančių metalus skruzdžių ir daktilių 
aprūpinti šarvais ir ginklais, šie „vulkanistiniai“ nykštukai persekioja taikius 
garnius dėl jų plunksnų, kuriomis puošia savo šalmus. 

Prieš 7660 Ibiko gervės - E Schillerio baladės išpopuliarintoje antikinėje legen- 
doje pasakojama, kad plėšikų žudomas poetas Ibikas (VI a. pr. Kr.) nusikaltimo 
liudininkais pasišaukęs praskrendančias gerves. Gervių pulkas atlėkęs į šventę, 
kurioje pasirodę ir plėšikai. Išvydę gerves, žudikai išsidavę. Goethe šias legendi- 

nes gerves susieja su gervėmis iš mito apie pigmėjus. Įkūnydamos teisingo atpil- 
do idėją, gervės keršija už pigmėjų nužudytus garnius. 

7680 - 82 Žinai, kad I Iz ėsavo I lzenšteinelauks... - Regėdamas naujo kalno 
atsiradimą, Mefistofelis mini vietoves Harco kalnuose, Vokietijoje, aplink Bloks- 
bergą - Ilzenšteiną, Heinrichshioję, Šnarcherklipeną ir Elendą, kur nesiranda 
nauji kalnai ir jis jaučiasi saugesnis. 

Prieš 7732 EMPŪUSA - gr. šmėkla, fėja ar ragana, turinti tik vieną koją, arba abi, 
tačiau viena iš jų esanti geležinė arba su asilo kanopa. Be to, ji galinti pasiversti 
įvairiausiais pavidalais - augalais, karve, gyvate, muse ar dailia moterim. 

7114 lacerta (lot.) - driežas, Goethes nesyk, ypač „Venecijietiškose epigramose“ 
vartojamas žodis, apibūdinantis lengvabūdę merginą. 

Prieš 7811 OREADĖ - gr. mitolog. - kalnų nimfa. Nuo senos uolos - skirtingos 
nuo tų, kurias ką tik sukūrė Seismas. 

7814 Pindas - kalnagūbris tarp Tesalijos ir Epyro Graikijoje. 

Prieš 7851 ir 7853 ANAKSAGORAS, TALIS - skirtingu laiku, VI ir V a. pr. Kr. 
gyvenę graikų filosofai. Talis, laikęs, kad visa kylą iš vandens ir grįžtą į jį, Goet- 
hes vaizduojamas kaip neptūnizmo atstovas. Jo oponentas Anaksagoras gina 
vulkanizmo idėjas. Goethę domina ne tik natūrfilosofinis, bet ir socialinis pro- 
blemos aspektas. Filosofų ginčo esmė - ar gyvybės raida esanti lėtos evoliucijos 
pasekmė, ar šuolių ir revoliucinių proveržių rezultatas. 

1866 Ajolo dujų gaivalingas tvaikas... - Ajolas - gr. vėjų dievas, laikantis juos užda- 
rytus uolų olose. Antikos gamtamokslininkų įsivaizdavimu, iš žemės gelmių olo- 
se ir plyšiuose susikaupusių vandenų ir oro susidarančios sprogiosios dujos. 
1873 mirmidonai - tesaliečių tauta, pagal legendą (Ovidijaus „Metamorfozės“, 
VII), Ajakso prašymu sukurta iš skruzdžių (mynnex (lot.) - skruzdėlė). Čia - 
kaip ironiškas atsiradusiame kalne įsikuriančių skruzdžių apibūdinimas. 

1905 Diana, Luna ir Hekate! - Mitologiniame Hedericho žodyne, kuriuo nau- 
dojosi Goethe, nurodoma, kad mėnulio dievybė turinti tris vardus: danguje - 
Luna, žemėje - Diana, pragare - Hekatė, arba Prozerpinė. 

7929...Aš čia jų šaukiausi! - Istorinis Anaksagoras domėjosi į žemę krintančių 
meteorų teorija. Goethe čia suteikia jam stebuklingą galią sukelti akmenų, 
krintančių iš mėnulio, liūtį. 

1946 Mažiau tikėk tais vaizdiniais! — matyt, aliuzija į 1803 m. išleistą ir Goethes 
nagrinėtą J.A. de Luco knygą „Abrėgė de principes et de faits concernats la 
cosmologie et la gėologie“, kur sakoma: „Jei man kas pasakytų: “Bet aš mačiau 
tą akmenį, kai jis krito!“, aš atsakyčiau... : „Aš tikiu tuo, kadangi jūs tvirtinate 
tai matęs, tačiau netikėčiau, jei pats tai matyčiau“. 

1947 O tie bjaurybės... - pigmėjai. 

Prieš 7959 DRIADĖ - gr. mitolog. miškų ir medžių nimfa. 

7967 forkiadės - gr. mitolog. Grajos, senos žilos moterys, senatvinės bjaurasties 
įsikūnijimas, pagal jų tėvą Forkiją dažnai vadintos forkiadėmis; jos trise turėju- 
sios vieną akį ir vieną dantį, kuriais pakaitomis naudojusios. 

7989 Prieš Opę, Rėją... - Iš Mefistofelio žodžių išeitų, kad kalbama apie dvi 
skirtingas būtybes, tuo tarpu Rėja - graikiškas, o Opė - lotyniškas vardai, žy- 
mintys seniausiajai dievų dinastijai priklausiusią deivę, Saturno (Krono) žmo- 
ną ir Dzeuso motiną. 

7990 Net Parkas, seses jūsų ir Chaoso... > Nors Parkos ir nėra Chaoso seserys, 
tačiau jos yra „gimusios iš tamsos“, taigi yra „nakties dukros“. Tuo tarpu forkia- 
džių kilmė iš tikrųjų yra kita. Apibūdindamas jas kaip Parkų ir Chaoso seseris, 
Mefistofelis pats siūlosi joms į tolimus giminaičius. 

8029 hermafroditas - gr. mitolog. dvilytė būtybė. Hermio ir Afroditės sūnus mau- 
dęsis upokšnyje; jį pamačiusi nimfa įsimylėjusi jį ir ėmusi melsti dievų, kad jie 
amžiams sujungtų ją su jaunuoliu; dievai sujungę juos į pusiau vyrišką, pusiau 
moterišką būtybę. Kadangi Mefistofelis yra vyras, o forkiadės - moterys, antiki- 
ne prasme Mefistofelis, prisiimdamas jų išvaizdą, tampa mišria esybe. 


Uolėtos Egėjo jūros įlankos 


Klasikinės Valpurgijos nakties kulminacija ir pabaiga, jūrų ir stichijų šventės 
scena, kurioje pradingsta ne tik Faustas, bet ir Mefistofelis. Lieka tik Homun- 
kulas, tačiau jis tarp antikinių dvasių jaučiasi kaip savas. 


Prieš 8044 NEREIDĖS ir TRITONAI - gr. mitolog. nereidės - jūrų nimfos, 50 
jūrų karaliaus Nerėjo ir Dorisės dukterų, kurioms priklauso ir gražiausioji iš jų 
Galatėja, grožiu prilygusi Venerai, taipogi gimusiai kriauklėje iš jūros putos; gr. 
legendose pagal motiną jos vadintos ir doridėmis. Jos gyvenusios požemio rū- 
muose, verpusios aukso rateliais, šokusios ir žaidusios tarp bangų bei gelbėju- 
sios jūrininkams. Tritonai - vyriškosios jūrų dievybės, nuolatos lydinčios nerei- 
des (kaip žemėje satyrai nimfas). 

8071 Samotrakė - svarbiausioji slapto vėlyvosios Antikos kabeirų kulto vieta. 
8074 kabeirai - gr. mitolog. pusdieviai, nedidelio ūgio, tačiau labai stiprūs, taria- 
mai gyvenę Samotrakijos saloje, Egėjo jūroje. Antikos šaltiniuose duomenys 
apie juos gausūs, tačiau fragmentiški. Romantikos laikais, kilus susidomėjimui 
archaiškais vaizdiniais, mitais ir simboliais, dėmesys kabeirams buvo labai išau- 
gęs. Dėl šio mito prasmės ir kilmės bei pačių kabeirų kiekio Goethes laikais 
diskutavo filologas E Creuzeris ir filosofas E Schellingas. „Klasikinėje Valpurgi- 
jos naktyje“ atgabenti kabeirai nekalba ir veiksme nedalyvauja, jų vaidmuo 
Homunkulo tapsme lieka neaiškus. Tačiau kaip paslaptingi vaisingumo demo- 
nai jie pritampa prie to, kas įvyksta „Klasikinės Valpurgijos nakties“ finale. 
8082 Vertėtų mums Nerėją aplankyt... - Nerėjas - jūrų karalystės valdovas, jūrų 
dievas, dažnai minimas Homero, Euripido, Vergilijaus ir kt. Šlovintas už išmin- 
tį ir dažnai vadintas tiesiog „Seniu“. Neprielankumo žmonėms bruožus Goethe 
priskyrė jam savavališkai. 

8110 Kiek kartų Parį tėviškai įspėjau... - Nerėjas turi omeny mitą apie Trojos 

karą, kilusį dėl to, kad Trojos karalaitis Paris pagrobė Spartos karaliaus Mene- 
lajo žmoną Heleną. | 

8116 - 17 Žlugimas Trojos - siaubą tos dienos/ Vėliau poetas amžiams apdainuos. - 
Trojos žlugimas aprašytas Homero „Iliadoje“. 

8119 Ilionas - kitas Trojos pavadinimas. 

8121 Ereliams Pindo tapo nuostabia puota - kalbama ne apie tikrus plėšriuosius 
paukščius ar graikų karius, o apie ant mūzų kalno Pindo įsikūrusius poetus. 
8122 Uliksą irgi perspėjau... - Tai, kad Nerėjas Uliksą jo klajonėse perspėja apie 
susitikimą su Kiklopu - milžinu Polifemu, nuo kurio jam vargiai pavyksta išsi- 
gelbėti, ir su burtininke Kirke, kuri dalį jo bendražygių paverčia kiaulėmis, ta- 
čiau dievas Hermis vėliau juos atburia, - Goethes laisvai pramanyta. 

8152 Protėjas - vienas svarbiausių jūrų dievų, senis, tarnavęs jūrų valdovui 
Poseidonui, gebėjęs mainyti savo išorinius pavidalus ir pasiversti įvairiais gyvū- 
nais, be to, turėjęs pranašavimo dovaną. Kaip dievas, kuris nuolatos kinta, jis 
yra ir amžinai kintančios materijos įsikūnijimas, gimdantis vis naujas augalų ir 
gyvūnų rūšis, todėl Nerėjas ir pataria Homunkului kreiptis į jį. 

8170 Chelonės skydas - chelone, arba chelys (gr.) — vėžlys; pagal legendą, Hermis 
vėžliu pavertė nimfą Chelonę. Milžiniško vėžlio skydą nereidės ir tritonai pa- 
naudoja kaip kiautą gabendami kabeirus. 

8186 Tris įkalbėjom atvykti... - čia ir toliau Goethe pašiepia minėtą E Creuzerio 
ir E Schellingo ginčą apie kabeirus. 

8220 ...drėbto molio puodai... - E Creuzeris rašo, kad finikiečiai kabeirus kaip 
namų ir laivų dievus laikydavę molinių, iš vidaus auksinių ąsočių ir didelių 
puodų pavidalu. 

Prieš 8275 RODO salos TELCHINAI - seniausieji Rodo salos gyventojai, 
jūrų demonai, nukalę Neptūnui tridantį, taip pat lieję dievų stovylas; čia 
atjojantys ant hipokampų (mitinių jūros arklių, turinčių žirgo kūną ir lenktas 
žuvų uodegas). 

8285 Helijo šviesos užlietus... » Rodas buvo saulės dievui Helijui pašvęsta vieta. 
Helijas yra brolis Mėnulio deivės Lunos, kuri „Klasikinės Valpurgijos nakties“ 
metu viešpatauja, todėl ją „šlovina širdis kiekvieno“. 

8341 ...balandžiai... » Pafo saloje, Afroditės kulto šventykloje, būdavę augina- 
mi balandžiai, kurie esą tempę meilės deivės vežimą. 

Prieš 8359 PSILAI i MARSAI - mitinės Antikos tautos, gyvenusios Libijoje 
(psilai) bei sen. Italijoje (marsai), pagal Plinijų - ir Kipre. Garsėję kaip gyvačių 
kerėtojai, psilų balsas veikęs kaip stebuklingos žolelės. 

8365 ...Kipridės vežimą. » Kipro Veneros kriauklės važį. 

8371 - 72 Nei erelis, nei liūtai spamuoti,/Nei mėnesio pusė, nei kryžius. » Užuomi- 
na apie tai, kad Kipras nuolatos būdavo užkariaujamas įvairių tautų, įvedančių 
saloje savo valdžią ir tikėjimą: kryžius - riterių kryžiuočių simbolis, pusmėnulis 
- turkų herbo ženklas, erelis - Romos herbas, sparnuotas liūtas - Venecijos. 
8470 Jį pašaukė ten ilgesys begalinis... - Homunkulas pasiekia savo tikslą, susi- 

jungdamas su grožio įsikūnijimu Galatėja, sudaužydamas savo kolbą į jos sostą. 
"Tada jis susilieja su jūra ir pradeda savo laipsniškų metamorfozių kelią, vedantį 
visaverčio žmogaus link. Alegorijos prasmė tokia, kad aukščiausiojo žmogišku- 
mo įmanoma pasiekti tik įsiliejant į visuotinį gyvybės srautą. Šia prasme Ho- 
munkulo lemtis simboliškai pakartoja Fausto kelią. 

8479 Tai Eroto liepsnos, tai pradmenys visko! - Pagal Platoną, meilės dievas Ero- 
tas buvęs pirmasis iš dievų, atsiradęs iš pirmykščio chaoso, kitaip tariant, meilė 
aukščiausia platoniškąja prasme yra visos gyvybės pagrindas ir pradžia. 


TREČIAS VEIKSMAS 


Trečias „Fausto“ II dalies veiksmas, kurį pats Goethe dažnai vadino tiesiog 
„Helena“ - savotiškas klasikos ir romantikos lydinys, išsiskiria ne tik Antikos ir 
Viduramžių mitologijos personažų vaizdavimu, bet ir tuos personažus charak- 
terizuojančiomis poetinės kalbos priemonėmis. Pradžioje vyrauja eilėdaros for- 
mos, perimtos iš antikinės dramos, vėliau, pasirodžius Faustui, vėl randasi ri- 
muotos eilės ir, kas pažymėtina, Fausto veikiama ir Helena prabyla rimuota 


kalba. 
8488 -9126 PRIEŠAIS MENELAJO RŪMUS SPARTOJE 


Spartos karalienė Helena su magijos pagalba prikeliama tokiu metu, kuris ati- 
tinka jos sugrįžimą po Trojos žlugimo ir vėl išgyvena visa, ką tada patyrusi. Šios 
scenos metu Helena prisimena įvairius savo praėjusio gyvenimo epizodus, kaip 
jie aprašyti Homero „Iliadoje“. 


8492 Euras - Eurus (lot.) - pietryčių vėjas. 

8493 Frygija - kraštas Mažojoje Azijoje, kurio sostinė buvo Troja (Ilionas). 
8497 Tindarėjas - Spartos karalius, Ledos vyras; iš tikrųjų nebuvo Helenos tė- 
vas, kadangi Leda pagimdė Heleną nuo Dzeuso, suviliojusio ją pasivertus gul- 
binu. Klitaimnestra buvo tikra Tindarėjo duktė, dėl Dioskūrų - dvynių Kastoro 
ir Polukso - legendose nesutariama. 

8511 Šventykloj Kiteros... - Kiteros saloje esančioje Afroditės šventykloje au- 
ką atnašaujančią Heleną išvydęs iš Frygijos kilęs Paris ją pagrobė ir išsigabeno 
į Troją. 

8538 Eurotas - upė netoli Spartos. 

8547 Lakedaimonas - gr. mitolog. - Dzeuso sūnus ir Spartos sutuoktinis; nuo jo 
vardą gavęs Euroto slėnis, o iškilęs miestas pavadintas Spartos vardu, pagal 
slėnio pavadinimą vadintas ir Lakedaimonu. 

8653 ...dievybės Stikso... - požemių karalystės, per kurią teka Stikso upė, jėgos. 
Prieš 8697 FORKIADĖ - jos pavidalu pasirodo Mefistofelis. 

8704 ...Nesantaikos balsas... - deivės Eridės, minimos Homero „Iliadoje“. 
8762 Orkas - požemių karalystės dievas ir jo karalystė. 

8772 menadės - ekstatiškosios menadės (bakchantės) buvo Dioniso (Bakcho) 
palydoje. 

8812 Erebas - sutema, požemių karalystės dievas, visų laikų pradžioj gimęs iš 
Chaoso. 

8813 Skila - gr. mitolog. - kitados labai graži moteris, Kirkės paversta jūrų pa- 
baisa su šuns galvomis. 

8817 Teiresijas - aklas žynys iš Tėbų, kuriam Dzeusas buvo skyręs dvylika žmo- 
gaus gyvenimo amžių, giliausios senatvės pavyzdys. 

8818 Orionas - sen. Graikijoje senas moteris pašaipiai vadindavę legendinių 
būtybių žindyvėmis; šiuo atveju minimas Orionas - mitinis pirmykščių laikų 
milžinas medžiotojas. 

8819 harpijos - plėšrūs, nevalyvi demonai, paukščiai su merginų galvomis. 
8846 Gyvenime matei vien garbintojus tu... - čia ir toliau vėl išvardijamos legen- 
dinio Helenos gyvenimo meilės istorijos. 

8872 Bet, sako, dviem pavidalais gyvenus tu... > Euripidas savo dramoje „Hele- 
na“ mini vėlesnę legendą, esą Paris į Troją išsigabenęs tik Helenos atvaizdą, tuo 
tarpu ji pati dievų buvus perkelta į Egiptą. 

8889 - 90 trigalvis šuo - Cerberis požemių pasaulyje. 

8930 - 31 Vaiduokliai! - - - Stovit lyg statulos iš akmens,/Drebą netekt dienų, kurios 
ne jūsų jau. - Forkiadė - Mefistofelis primena, kad Helena ir jos palyda yra ne 
gyvos būtybės, o tik mirusiųjų šmėklos, kurios tačiau geba patirti jausmus, kaip 
ir realūs žmonės. 

8996 Taigetas - kalnai Peloponeso pusiasalyje, skiriantys Lakoniką nuo Mesė- 
nės. Pagrindinis kalnagūbris yra į vakarus nuo Spartos ir buvo iš jos matomas. 
8999 -9000 .. „gentis,/Kimeriškų naktų iš šiaurės atblokšta. .. - turimi omeny Faus- 
tas ir jo vyrai. Jie kilę iš šiaurės; „kimerišku“ (iš lot. cimmerius - kimerų, tautos, 
gyvenusios prie Azovo jūros ir Kryme; prk. tamsiu) Goethe apibūdina „esantį 
toli šiaurėje“. 

9004 Per dvidešimtį metų daug ką padarai... » Laiko nusakymas čia dažnai yra 
sąlyginio pobūdžio. Helenos paveikslas kildinamas iš gilios senovės (numano- 
mas Trojos karo laikas - XII a. pr. Kr.). Faustas ir riteriai, įsikūrę pilyje, priskir- 
tini kryžiaus žygių pabaigos epochai; Goethe, matyt, čia turi omeny vadinamą- 
ją Lotynų imperiją, Vakarų ir Šiaurės Europos riterių įkurtą Balkanuose ir eg- 
zistavusią nuo XIII iki XV a., kai ji buvo sutriuškinta turkų. Toliau užsimenama 
ir apie Graikijos nepriklausomybės kovas, vykusias XIX a. 3 dešimtmetyje. 
9032 Septynetas prie Tėbų... - turimas omeny sen. gr. mitas apie tai, kaip kara- 
liaus Oidipo sūnus Polinikas su šešetu sąjungininkų užpuolė Tėbus, norėdamas 
atimti sostą iš savo brolio Eteoklio; šis siužetas panaudotas Aischilo tragedijoje 
„Septynetas prieš Tėbus“. 

9054 Deifobas - Priamo ir Hekabės sūnus, pagal padavimą po brolio Pario mir- 

ties vedęs Heleną. Užėmęs Troją, Menelajas jam gyvam nupjovęs ausis, rankas, 
kojas ir nosį ir tik po to nužudęs. 

9115 - 16 Hermis - gr. dievas ir dievų pasiuntinys, palydėdavęs mirusiuosius į 
požemių karalystę; aukso lazda - jo skiriamasis ženklas. 


9127-9573 Vidinis rūmų kiemas 


Veikėjams nekeičiant buvimo vietos, pasikeičia scenovaizdis; taip išsaugomas 
antikinei tragedijai keliamas „vietos vienovės“ reikalavimas. Goethe pabrėždavo 
skirtumą tarp dviejų trečiojo veiksmo dalių. Eckermannui 1827 m. sausio 25 d. 
jis rašė: „Pirmajai daliai reikalingi geriausi aktoriai tragikai, o kitoje dalyje, opero- 
je, vaidmenys turėtų būti paskirstyti geriausiems dainininkams ir dainininkėms...“ 
"Taigi pirmoji dalis parašyta antikinės tragedijos dvasia, tuo tarpu antrąją Goethe 
įsivaizdavo kaip operą; Eckermannui jis netgi nurodė tokios operos pavyzdį - 
Mozarto „Užburtąją fleitą“. 


9135 ...Pitonide... » Helena apibendrintai kreipiasi į Forkiadę; gr. Pytho - Pita, 
sen. Delfų ir Parnaso apylinkės Fokidėje pavadinimas, lot. pythonicus - burtų, 
magiškas; pranc. pythonisse - žynė, aiškiaregė. 

Prieš 9218 LINKĖJAS - paraidžiui „lūšiaakis“; taip vadinosi argonautų vairi- 
ninkas. “Fausto“ II dalyje Goethe ne kartą suteikia veikėjams antikinius vardus 
(Euforionas, Filemonas, Baukidė). Čia pirmą kartą Helenos scenoje nuskamba 
rimuota kalba, neegzistavusi antikinėje poezijoje ir todėl nustebinanti Heleną 
(9367 - 71). | 

9423 Girdit, kaip trimitai aidi... »- Kaip Menelajas kovojo prieš Troją, kad atgau- 
tų savo žmoną, taip ir dabar jis, tiksliau, jo šmėkla dėl to paties tikslo pakyla į 
žygį prieš Faustą. Pasakojime vėl kartojasi vardai ir pavadinimai, susiję su mitu 
apie Trojos karą. 

9454 - 55 Vos Pilo įlankon pasukom/Jau senio Nestoro nebėr... - Pilas - pagrindinis 
Peloponeso pusiasalio uostas netoli Spartos, iš jo buvo kilęs išminčius Nestoras. 
9466 Germanas įlankas Korinto... - čia ir toliau Faustas savo sąjungininkams rite- 
riams išdalija įvairias Graikijos žemes, įgaliodamas saugoti jas nuo antpuolių. 
9515 - 61 Palaimingiausias iš kraštų... - Faustas liaupsina Arkadiją, kuri nuo 
Vergilijaus („Bukolikos“) laikų buvo laikoma laimingo natūralaus gyvenimo 
sinonimu ir simboliu. Arkadija - sritis Peloponese netoli Spartos, jos gyventojai 
laikė save seniausiaisiais Graikijos gyventojais, jiems buvo būdingas darbštu- 
mas, linksmumas, paprastumas ir taikingas būdas. 

9558 - 59 Čia Apoloną piemenys galėjo/Kaip lygų sau vaizduotis... > Apolonas 
nužudęs kiklopus ir Dzeuso įsakymu už tai turėjęs metus tarnauti piemeniu pas 
Admetą Tesalijoje. 

9565 ...birmam pasauliui... - t.y. aukso amžiui. Po jo ėjęs antrasis, sidabro, pas- 
kui - vario ir geležies (Ovidijus, „Metamorfozės“ I, 89-150). 

9574 - 10038 Arkadija (ŪUksminga giraitė) 


"Trečioji trečio veiksmo scena, Goethes rankraštyje neišskirta pavadinimu. Vė- 
liau vienuose leidimuose ji buvo vadinama „Uksminga giraitė“, kitur - tiesiog 
„Arkadija“. 


90599 Žvilgt - o ten iš moters glėbio strykteli guvus berniukas... - Prasideda „Fausto“ 
II dalies „klasikinio ciklo“ baigiamasis epizodas. Iš Fausto ir Helenos santuokos 
gimęs berniukas Euforionas (antikiniame mite taip vadinamas Helenos ir Achilo 
sūnus) simbolizuoja klasikinio Antikos idealo susijungimą su šiuolaikine nepa- 
sitenkinimo ir ieškojimų dvasia. Goethes nuomone, to meto poetu, įkūnijan- 
čiu abi šias savybes, buvo Byronas (1788-1824). Goethe - Eckermannui: „Aš 
negalėjau pasirinkti kaip naujausiosios poezijos atstovo nieko kito, išskyrus jį. 
Juk jis yra neabejotinai didžiausias mūsų šimtmečio poetas. Ir galiausiai Byro- 
nas ne antikinis ir ne romantikas. Jis kaip pati dabartis; man reikėjo būtent 
tokio poeto. Be to, jis labai tiko pagal neramų būdą ir savo kovingus polėkius, 
kurie nulėmė jo žūtį Misolungyje“ (1827 liepos 5). Euforionas - Byrono asme- 
nybės alegorija, kartu atspindinti nemažai jo biografijos epizodų. 

9610 Antėjas - gr. mitolog. - milžinas, kuris įgaudavo neįveikiamos jėgos prisi- 
lietęs prie žemės paviršiaus. 

9643 Maja - nimfa, pagimdžiusi nuo Dzeuso dievą Hermį (Merkurijų). Toliau 
aprašomos jaunojo Hermio, kuris išvogdavęs iš dievų jų pagrindinius ginklus, 
išdaigos. 

0824 Žeme Pelopo... - Peloponese. 

9901 Ikare! Ikare! - Mitinis oreivis Ikaras pakilęs į orą su vaško sparnais, tačiau, 
jam artėjant prie saulės, jie ištirpę ir jis nukritęs ir žuvęs. Toliau remarkoje 
„žuvusiojo veidas primena pažįstamus bruožus“ turimas omeny Byronas. 

9907 Tu ne vienas!.. - gedulinga rauda, skirta daugiau ne Euforionui, o Byronui. 
9916 Aini protėvių aukštų... - Lordas Byronas buvo kilęs iš kilmingos giminės, 
jo senelis buvo admirolas. 

9931 Kam pavyks jį įgyvendint?.. » Byronas mirė nesulaukęs išsivaduojamojo 
karo pabaigos. Goethei rašant šią sceną, Graikija vis dar buvo pavergta turkų. 
9975 asfodelės - pievų augalai Viduržemio jūros kraštuose, lelijų rūšis. Homero, 
Hesiodo ir kt. rašytojų minimos kaip požemio pasaulio pievų augalai. 

9992 Ošim, gausim, mirguliuosim... - Vienos iš choretidžių virsta medžių nimfo- 
mis driadėmis, kitos kalnų nimfomis oreadėmis, trečiosios - šaltinių ir vandenų 
nimfomis najadėmis, ketvirtosios - vynuogienojais. 

10 007 Meandras - upė Mažojoje Azijoje. 

10 033 Silenas - satyras, Bakcho augintojas ir palydovas, ateities pranašautojas 
- aptukęs, kumpanosis, plikas, nuolat girtas senis, jojantis ant asilo. 

Po 10 038 ...jei tai bus reikalinga, epiloge pakomentuotų pjesę. - Remarka liudija, 
kad Goethe galvojo pratęsti šią sceną, tačiau šio sumanymo neįvykdė. 

KETVIRTAS VEIKSMAS 


Šį, trumpiausią, „Fausto“ II dalies veiksmą, nors jis buvo sumanytas gerokai 
anksčiau, Goethe parašė paskutinįjį ir labai greitai - nuo 1831 gegužės iki lie- 
pos. Daugelis komentuotojų jį laiko „netobuliausiu“ ir „silpniausiu visame Fausto 
kūrinyje“: „Jis skubėjo kūrinį pabaigti ir ko gero mažai rūpinosi pernelyg ilgai 
atsidėti detalių apmąstymui“ (Mayus, Staigeris). 

Šiame veiksme Faustas grįžta iš antikinio grožio pasaulio į savąjį viduramžių 
pasaulį, suvokęs, kad absoliutus pažinimo, meilės ir grožio idealas nepasiekia- 
mas. Nepaisant to, jis sklidinas troškimo gyventi ir veikti, siekti - dabar jau ne 
dėl savęs, o kitų žmonių labui. 


10 039 - 10 344 AUKŠTIKALNĖS 


10 039 Amžinoje vienatvėj skendinčios prarajos... - vienas iš didžiųjų Fausto mo- 
nologų, svarbių jo esmei suprasti, parašytas klasikine eilėdara, primenančia, 
kad Faustas grįžta iš Antikos pasaulio. 

10 060 Giliai širdy atgyja lobiai užmiršti... - Faustas prisimena Gretchen. 

Prieš 10 067 SEPTYNMYLIS BATAS - Mefistofelio pasirodymas su šia visiškai 
neantikine šiaurietiškų pasakų „transporto priemone“ suteikia scenai beveik 
burleskišką pobūdį. 

10 075 Kai Viešpats Dievas - aš žinau, už ką... - Mefistofelio pasakojimas apie 
angelų išvarymą remiasi Biblijos motyvais ir Miltono „Prarastu rojum“. 2 Pt 2, 
4 sakoma, kad „Dievas nepagailėjo puolusių angelų, bet nubloškė juos į tam- 
sias pragaro bedugnes, kur laiko juos teismui“. Apie šio angelų išvarymo prie- 
žastį velnias, suprantama, tiksliai informuotas. Tuo tarpu „žmogiškajam protui 
tai lieka nepatiriama, kadangi mums Šventas Raštas apie tai nieko neatsklei- 
džia“ (Zedleris). 

10 093 - 94 Ši paslaptis vieša, gerai slėpta,/ Vėlai žmonijai tapo paskelbta. - Laiške 
Efeziečiams 6, 12 rašoma: „Mes grumiamės ne su krauju ir kūnu, bet su kuni- 
gaikštystėmis, valdžiomis, šių tamsybių pasaulio valdovais ir dvasinėmis blogio 
jėgomis dangaus aukštumose“. Čia ir vėliau nuorodas į Bibliją Goethe paliko 
rankraštyje, matyt, norėdamas atkreipti skaitytojo dėmesį į papildomą inter- 
tekstualumą. 

10 109 Molochas - Sen. Testamento amonitų ugnies dievybė; Miltono ir Klops- 
tocko vaizduojamas kaip piktoji dvasia, gyvenanti kalnuose. 

10 131 Visas pasaulio karalystes, jų didybę; MT 4, 8 - Evangelijos tekste pasaky- 
ta: „Velnias vėl paima jį į labai aukštą kalną ir, rodydamas viso pasaulio karalys- 
tes bei jų didybę, taria: „Visa tai aš tau atiduosiu, jei parpuolęs pagarbinsi ma- 
ne“ ". 

10 136 Aš išsirinkčiau sostinę. .. - Kai kurių komentuotojų nuomone, omenyje turi- 
mas Paryžius: Mefistofelis bando sukelti Faustui troškimą tapti garbinamu žmogu- 

mi didžiame mieste. Kitų nuomone, Goethe aprašo savo vaikystės Frankfurtą. 

10 158 - 59 ...ant savos galvos/Pulkus maištautojų užtrauki. - Pirma nuoroda į 
Fausto autokratinę, „absoliutistinę“ valdymo sampratą. To meto skaitytojui 
tokie žodžiai turėjo akivaizdžiai skatinti paplitusį įsivaizdavimą, kad maištas 
prieš „amžinąją tvarką“ kyląs iš plačiųjų sluoksnių švietimo ir mokymo. 

10 176 Sardanapalas - paskutinysis asirų karalius, gyvenęs prabangoje ir malo- 
numuose. Apie jo žlugimą Byronas parašė dramą „Sardanapalas“ (1821), kurią 
paskyrė Goethei. 

10 285 Lyg kunigo pamokslas. - Faustas pastebi, kad Mefistofelio cituojami 
žodžiai atliepia Ps 85, 11, kad su Dievo pagalba žemėje vėl „teisumas ir ramy- 
bė bučiuosis“. 

10 320 ...kalnų gentis? - kalnų dvasias. 

10321 Peteris Skvencas — vok. rašytojo A. Gryphijaus (1616-1664) komedijoje 
- amatininkas, surinkęs įvairaus plauko diletantų kompaniją ir repetuojantis 
Shakespeare'o „Vasarvidžio nakties sapną“. 

Prieš 10323 TRYS GALIUNAI - personažai, alegoriškai įkūnijantys prievartos 
ir karo jėgas. Kadangi tai pasaulis, kuris egzistavo visada, Goethe pasirenka 
senus biblinius tipus. Dovydo galiūnų sąraše minimi 37 galiūnai. Pirmiausia 
išvardijamas galiūnų Trejetas, garsus dvikovos žygdarbiais - Jošebas, Eleazaras 
ir Šama, kurie išgelbėjo besitraukiančius izraeliečius ir privertė sprukti filisti- 
nus. Goethes galiūnų vardai prasminiai: Raufebold (vok.) - mušeika, peštukas; 
Habebald (vok.) - griebk greitai; Haltefest (vok.) - laikyk tvirtai. Kaip jų bendri- 
ninkė ir pagalbininkė vėliau (10 783) pasirodo markitantė Aileboitė (Eilebeute 
(vok.) - skubėk grobio). Iz 8, 1 minimas simbolinis vardas „Maher-šalal-haš- 
baz“ („greitai [imk] grobį - skubėk plėšti“) M. Lutherio vokiškame vertime 
pateikiamas kaip „Raubebald“ ir „Eilebeute“. 

10 327 - 28 Dabar vaikai nuo mažumės/Šarvais ir riteryste kliedi... - ironiška 
užuomina į tuometinės publikos visuotinį žavėjimąsi feodalinius viduramžius 
idealizavusiais romantikų romanais ir spektakliais. 


10345 - 10 782 KALNO VIDURY 


Prieš 10 345 TRABANTAI - imperatoriaus asmens sargybiniai. 

10 413 Į žiedą taikytis galu rapyros... - riterių pramoga: raitelis, jodamas visu 
greitumu, turėdavo pataikyti rapyra į žiedą. 

10 439 Sabinų nekromantas, tas nursietis... - Faustas, siekdamas nuslėpti, kad 
gelbėti imperatorių imasi velnias, prisistato su Mefistofeliu kaip pasiuntiniai 
mago, kuriam imperatorius dovanojęs gyvybę. Iš Nursijos Sabinų kalnuose ki- 
lęs nekromantas (burtininkas, bendravęs su mirusiųjų dvasiomis) Romoje bu- 
vęs nuteistas mirti. Goethe remiasi savo paties 1796-1797 metais išversta Ben- 
venuto Cellinio autobiografija. 

Prieš 10 531 AILEBOITĖ - žr. koment. 10 323. 

10 584 Rūkų Sicilijos pakrantėj... - turima omeny fata morgana, miražai. 

10 596 Liepsnelės žvitrios plazda, šoka > vadinamosios „švento Elmo ugnys“, ap- 
rašytos jau Antikoje, audros metu esant aukštam oro elektriniam potencialui 
atsirandančios kalnų viršūnėse ir ant laivų stiebų. 

10 600 ...Dioskūrų. .. - čia turimas omeny Dvynių žvaigždynas, astrologų teigi- 
mu, palankus jūrininkams. 

10 625 Įniršęs grifas bando prisigretint - turimas omeny ne antikinis grifas, bet 
heraldiniai viduramžių ženklai: erelis - imperatoriaus herbas, grifas - jo 
priešininko. 

10 664 Štai ir vamai abudu mano... - varnai buvo laikomi velnio „atributais“. 
10 707 Lai jį tas bukas strampas saugo! > Mefistofelis turi omeny kariuomenės 
vado skeptrą. 


10 783 - 11 042 PRIEŠININKŲ IMPERATORIAUS PALAPINĖ 


10 827 Ber kontribucija yra/Gryniausia teisė ir dora. » Kontribucija - „karo mokes- 
tis“, nugalėtojų uždedamas pralaimėjusiajai šaliai. Habebaldo nuomone, tarp 
plėšimo ir kontribucijos jokio skirtumo nėra. 

10 849 Mes nugalėjom, kad ir kas ką besakytų... > Nuo čia iki scenos pabaigos 
Goethe pereina prie aleksandrino (šešiapėdžio jambo su gretutinėmis rimuoto- 
mis eilutėmis), kuriuo buvo rašomos prancūzų klasicistų ir jų sekėjų tragedijos 
ir komedijos. Naudodamas šią eilėdaros formą, Goethe pabrėžia nugalėtojų 
patoso dirbtinumą. Pažymėtina, kad šios eilutės iki scenos pabaigos buvo pas- 
kutiniosios, Goethes parašytos „Fauste“. 

10 871 ...bareigom garbingom skirsiu jus... - imperatorius čia atlieka aktą, turė- 
jusį tikrą istorinį pagrindą, kai Karolis IV „Aukso bule“ (1356) paskyrė septy- 
niems vokiečių kunigaikščiams paveldimus titulus, galiojusius 450 metų - iki 
Vokietijos imperijos pabaigos 1860 metais: feldmaršalo, pirmojo kamerhero, 
stalininko ir taurininko; kiti tapo Kelno, Mainco ir Tryro arkivyskupais. 

10 895 Ir žiedus palaikyt... - rankų plovimosi ceremonijos metu imperatorius 
nusiimdavo savo gausybę žiedų. 

10 921 Venecijos stiklu ji žėri... - Venecijos stiklas garsėjo ne tik savo plonumu ir 
meniška apdaila, jam buvo priskiriamos ir stebuklingos savybės: jis saugojęs nuo 
apgirtimo ir jame galima buvo aptikti nuodus, jei jie būdavę įmaišyti į gėrimą. 
11 035 - 36 ...žmogystai dosniai vietą/Pakrantėj skyrei tu... - čia pirmą kartą 
užsimenama apie tai, kad imperatorius kaip atlygį už pagalbą įvykdė Fausto 
troškimą ir skyrė jam jūros užlietą pakrantę. 


PENKTAS VEIKSMAS 


Šio veiksmo scenos parašytos skirtingu metu - pirmieji eskizai padaryti dar 

esant gyvam E Schilleriui (1759-1805), vėliau Goethe tęsė darbą jau 1825 - 
1826 metais, o baigė paskutiniaisiais savo gyvenimo mėnesiais. 

Ketvirtojo veiksmo pabaigą ir penktojo pradžią skiria didelis laiko tarpas. Faus- 
tas čia jau labai senas, Goethes žodžiais, pasakytais Eckermannui, penktame 
veiksme jam šimtas metų (1831 birželio 6). 


11043 -11 142 ATVIRA VIETOVĖ 


Pirmajame penkto veiksmo epizode pasakojama apie senukus Baukide ir File- 
moną, kurių vardai ir charakteriai bei tarpusavio santykiai atitinka Ovidijaus 
„Metamorfozėse“, VIII, pasakojamos legendos personažus - svetingą senukų 
porą, priglobusią dievus Jupiterį ir Merkurijų. 


11143 -11 287 RŪMAI 


Prieš 11 143 LINKĖJAS - kaip ir III veiksme, bokšto sargybinis čia irgi pava- 
dintas Linkėju, kadangi jis atlieka tą pačią funkciją. 

11 287 Kaip su Naboto vynuogynais. (1 KAR 21) - Pirmojoje Karalių knygoje 
pasakojama, kaip Samarijos karalius Ahabas norėjo užvaldyti Naboto vynuo- 
gyną, buvusį šalia jo rūmų. Kadangi Nabotas nesutiko jam parduoti ar iškeisti 
savo tėvų paveldo, Ahabo žmona Jezabelė be jo žinios su melagingų liudininkų 
pagalba apšmeižė jį, esą jis keikęs Dievą ir karalių, ir Nabotas buvo išvestas iš 
miesto ir užmuštas akmenimis, o jo vynuogynas atiteko Ahabui. 


11 288 -11 383 Gili naktis 


11384-11510 Vidurnaktis 


Alegorines Stokos, Skolos, Graužaties ir Nedalios figūras Goethe perėmė iš 
Vergilijaus („Eneida“ VI, 273 - 281), kur Enėjas, leisdamasis į pragarą, sutinka 
panašius personažus. Jos taip pat dažnos viduramžių liturginėse dramose. 


11 391 Juk Graužačiai rakto skylutės gana - pagal liaudies prietarus, tai viena iš 
įvairiausių magiškų jėgų, demonų ir dvasių įsibrovimo vietų. 

11 420 Taip, jei tiki balsu. - Faustui jo dabartinėj situacijoje jau nebebaisūs kas- 
dieniai rūpesčiai ir nesėkmės. Tačiau Graužatis stengiasi įrodyti, kad jis pasku- 
bėjo patikėti tuo, jog niekas nebegali sutrikdyti jo ramybės. Faustas ją įveikia, jo 
dvasia nepalūžta ir po to, kai Graužatis jį apakina. Verta pažymėti, kad ši trage- 
dijos vieta siūlo daugybę traktuočių; tema „Faustas ir Graužatis“ yra ne kartą 
nagrinėta įvairių literatūrologų. 

11511 -11603 Didelis kiemas priešais rūmus 


Prieš 11 515 LEMURAI - rom. mitologijoje - naktinės piktosios mirusiųjų 
dvasios, gąsdinančios gyvuosius. Sen. Italijoje lemūrai būdavo vaizduojami ant 
antkapinių paminklų, tokius lemūrų atvaizdus Kumuose Goethe aprašo kūri- 
nyje „Šokėjos kapas“. 

11 531 Koljaunas - kupinas jėgų... - Lemūrų daina - Shakespeare'o „Hamleto“ 
V veiksmo duobkasių dainos laisva parafrazė. 

11 559 Pelkynai, besidriekiantys šlaituos... - finalinis Fausto monologas, sumuo- 
jantis visa, ką sukaupė jo protas: didžiausioji laimė - „stot laisvame krašte su 
laisva liaudim“. 

11 581 -82 Tada akimirksniui galėčiau tarti:/ Sustoki, tu toksai puikus! - Fausto ir 
Mefistofelio dar I dalyje pasirašytų lažybų pabaiga, neduodanti aiškaus atsaky- 
mo, kas gi vis dėlto jas laimėjo; „juridiniu požiūriu“ įvairūs tyrinėtojai laikosi 
įvairių, kartais diametraliai priešingų nuomonių. Nors Mefistofelis neabejoti- 
nai laiko save laimėtoju, Fausto žodžiai lieka ištarti su išlyga. Vertėtų atsižvelgti 
ir į paties Goethes paaiškinimą laiške Schubarthui: „Mefistofelis turi šias lažy- 
bas tik pusiau laimėti. ..“, tačiau šie žodžiai rašyti dar 1820 metais, kai iki „Fausto“ 
pabaigos dar buvo toli. 


11604-11843 Guldymas į karstą 


Scena vaizduoja Mefistofelio ir dangiškųjų jėgų kovą dėl Fausto sielos. Asme- 
ninis likimas tampa kosminiu įvykiu. Ankstesnėse legendos traktuotėse (išsky- 
rus G.E. Lessingo) velniai nusineša Fausto sielą į pragarą. Goethe legendą apie 
Faustą baigia savaip. 


11 604 Kas niekam tikusius namus... - lemūrų daina vėl susisieja su duobkasių 
daina iš „Hamleto“. 

11 639 Greičiau atvilkit pragaro nasrus. - Viduramžių misterijų teatre pragaras būda- 
vo rodomas kaip gigantiška velnio galva su ragais ir pražiotais nasrais, kuriuose 
liepsnodavo ugnis nusidėjėliams deginti. Šis aksesuaras būdavo naudojamas ir ba- 
roko epochos teatre, taip pat miniatiūriniu pavidalu - lėlių spektakliuose. 

11 646 Tarytum miestas gelmėje liebsnotų... - įvaizdis iš Dantės „Dieviškosios 
komedijos“ („Pragaras“, VIII). 

11 660 Spamuota Psichė... - turima omeny ne Kupidono (Amūro) mylimoji, o 
tiesiog siela; gr. psyche reiškė ir „siela“, ir „peteliškė“; siela būdavo vaizduojama 
kaip drugelis arba figūra su drugelio sparnais. 

11 691 Net gėdingiausia... - komentuotojai įžvelgia įvairiausias aiškinimo ga- 
limybes: žmogaus nuopuolis, Kristaus nukryžiavimas, šventųjų kentėjimai, 
netgi berniukų kastravimas bažnyčios chorams (pažodžiui suprantant - sų- 
naikint žmogiškąją lyt). 

11 701 Rožės svaiginančios... - rožės kaip meilės simbolis. 

11 706 Purpuras, žalumos... - „Spalvų tyrinėjimuose“ Goethe, kalbėdamas apie 
jutiminį etinį spalvų poveiki, teigia, kad jas traktuojant kaip meno elementą, 
jos gali būti naudojamos aukščiausiems estetiniams tikslams pasiekti, ir kad 
„purpuras reikalauja žalumos ir atvirkščiai“ - tai viena kitą papildančios spal- 
vos, apimančios „spalvų paletės visumą“. 

11 745 Visko, kas atima... »- Angelų choras, skelbdamas angelų žinią, kreipiasi 
ne į velnią, o į žemiškąją prigimtį. Pažymėtina, kad visame penktame veiksme 
personažai skelbia savo tiesas, o ne tiesiogiai kreipiasi vieni į kitus. 

11 809 ...Iyg Jobas, vienos votys... - Biblijos pasakojime apie Jobą minima, kad, 
be kitų išbandymų, kurie jam teko, „ištiko Jobą dvokiančiomis votimis nuo 
padų iki viršugalvio“ (Job 2, 7). 

Prieš 11 825 Jie kyla, sykiu nusinešdami nemirtingąją Fausto esybę. - Pakartojama 
prieš 11 934 eil., ši remarka jungia „Guldymo į karstą“ sceną su kita - „Kalnų 
tarpeklių“ scena. 


11844 - 12 111 KALNŲ TARPEKLIAI, MIŠKAS, LAUKAS 


Finalinė tragedijos scena siejasi su „Prologu danguje“, kuriuo prasideda „Faus- 
tas“. Ten Dievo pokalbyje su Mefistofeliu keliamas klausimas apie žmogaus 
prigimtį. Čia, kai Faustas nueina visą gyvenimo kelią, pateikiama galutinė blo- 
gio ir gėrio jėgų ginčo išvada. Jau iš ankstesnės scenos aišku, kad Faustas ištei- 
sinamas, O jo asmenyje išteisinama ir visa žmonija. Finalinė scena - tai apoteo- 
zė. Goethe naudojasi krikščioniškaisiais įvaizdžiais, alegoriškai išaukštindamas 
žmogiškąsias vertybes, nepaisant visų jam būdingų trūkumų ir paklydimų. 


Prieš 11 844 ANACHORETAI - atsiskyrėliai, pamaldieji ankstyvosios krikš- 
čionybės eremitai (vaizduojami vienoje iš Kampo Santo freskų Pizoje). 

11 850 Liūtų būrys romus... - Liūtai nuo Viduramžių iki XVII a. buvo būdingi 
įsivaizduojamai pamaldžiųjų atsiskyrėlių aplinkos atributikai, jie pavaizduoti ir 
minėtoje freskoje. 

Prieš 11 854 PATER ECSTATICUS plevendamas aukštyn ir žemyn(lot.) - „tė- 
vas ekstazėje, susižavėjęs“ (ankstesniame rankraštyje dar Bruder - brolis). Apie 
ekstazės ir plevenimo (vadinamosios levitacijos) sąryšį Goethe užsimena „Ita- 
liškojoje kelionėje“, rašydamas apie šv. Pilypą Nerį. 

Prieš 11 866 PATER PROFUNDUS (lot.) - „tėvas iš gelmių“ šaukiantis, įsikū- 
ręs žemutinėje kalno dalyje, - tai simboliškai reiškia, kad jis dar artimas žemiš- 
kajam gyvenimui ir savo apsivalymui kaupiasi jėgų iš meilės gamtai. 

Prieš 11 890 PATER SERAPHICUS (lot.) - „tėvas angelams artimas“ (serafi- 
mai - aukščiausieji angelai), įsikūręs aukščiau už ankstesnijį, simbolizuoja aukš- 
tesnį dvasinio apsivalymo laipsnį ir jau kontempliuoja angelų sielas. 


Prieš 11 894 PALAIMINTŲJŲ KUDIKIŲ CHORAS - pagal viduramžių prie- 

tarus, kūdikiai, gimę vidurnaktį, tai yra tada, kai pasirodo vaiduokliai, mirštą. 
"Tačiau kadangi mirdavę be nuodėmės, jie esantys tarpinėj padėty tarp žmonių 
ir angelų, tad patekdavę į dangų. 

11 906 -07 Skriekit į akis manąsias/Ir pažvelkit pro vyzdžius... - Kai kurių katali- 
kų teologų, taip pat mistiko Swedenborgo nuomone, mirusių kūdikių sielos 
žvelgia į pasaulį išmintingesniųjų būtybių akimis. 

11936-37 >Kas siekė, stengės nuolatos, /Bus išganytas amžiams. < - Eilutes išski- 
riantys ženklai rankraštyje pažymėti ne: Goethes ranka, tačiau autoriaus likę 
nenubraukti. Daugelis „Fausto“ leidėjų ženklus traktavo kaip nuorodą eilutes 
išretinti. Tai atitiktų ir Goethes paaiškinimą Eckermannui apie šias eilutes 1831 
birželio 6 dieną, esą jose „slypi Fausto išsigelbėjimo raktas. Pačiame Fauste tai 
vis kylanti ir grynėjanti veikla iki pačios gyvenimo pabaigos, o iš viršaus - jam į 
pagalbą ateinanti amžinoji meilė“. 

11 954 - 55 Nemielas teko nešulys -/Likučiai marūs... - Faustas dar ne visiškai 
išsilaisvino iš savo žemiškų palaikų, jis jų neteks tik prisijungęs prie nekaltųjų 
kūdikių. 

11 956 Net jeigu asbestu pavirs... - asbestas - minkštas, ugniai atsparus minera- 
las, paverčiamas pluoštu, būdavo naudojamas žymių asmenų palaikams išsau- 
goti. Čia, siejant su ugnies simbolika, maždaug: „ir net jeigu jį ilgam įdėtum į 
ugnį ir jį visiškai sudegintum, jis dar liktų žemiškas“. 

Prieš 11 989 DOKTOR MARIANUS - rankraštyje iš pradžių „Pater Maria- 
nus“, šventasis, atsidėjęs visų pirma Švč. Marijos garbinimui. 

Prieš 12 032 MATER GLORIOSA (lot.) - „Šlovingoji Motina“, Dievo Moti- 
na, vienintelė iš visų tragedijos veikėjų ir personažų rankraštyje išskirta pa- 
braukus dvigubu brūkšniu. 

Prieš 12 037 MAGNA PECCATRIX (LK 7, 36) (lot.) - „didžioji nusidėjėlė“, 
aprašyta Luko evangelijos skirsnyje apie atgailaujančią nusidėjėlę. Pagal seną 
tradiciją gretinama su Marija Magdaliete. 

Prieš 12 045 MULIER SAMARITANA (JN 4) (lot.) - „moteris samarietė“, 
kuri be santuokos gyveno su šeštu vyru ir kuriai Kristus, sutikęs ja prie šulinio, 
pažadėjo duosiąs jai vandens, kurį geriantis „nebetrokš per amžius“, tai yra - 
tikrojo tikėjimo „vandens“. 

Prieš 12 053 MARIA EGYPTIACA (ACTA SANCTORUM) (lot.) - Marija 
Egiptietė, krikščionių šventoji. Didžiajame lotyniškame šventųjų ir kankinių gy- 
venimų istorijų rinkinyje apie Egipto Mariją, kuri vertėsi prostitucija Aleksandri- 
joje ir kaip laivo kekšė atvyko į Šventąją žemę, pasakojama, kad nematoma jėga 
užtvėrusi jai įėjimą į Šventojo Kapo bažnyčią Jeruzalėje, tačiau ją ten įvedusi 
Mergelė Marija, po to ji 48 metams pasitraukusi į dykumą ir ten atgailavusi. 
Prieš 12 069 UNA POENITENTIUM (lot.) - „viena iš atgailautojų“. 

Prieš 12 104 CHORUS MYSTICUS (lot.) - „mistinis choras“ (Goethes ran- 
kraštyje iš pradžių įrašyta Chorus in excelsis - choras aukštybėse, vėliau pakeis- 
ta). Chorus in excelsis labiau nurodo, kad tai nežemiškų angelų giesmė, tuo 

tarpu Chorus mysticus daugiau akcentuoja giesmės turinį, laikinumo ir amžiny- 
bės santykį. Goethes „mistika“ yra būtent tai, kad visa žemiška esą dieviškumo 
alegorija, simbolis. 

12 104 - 05 Tai, ką laikas paniekina -/Tiktai alegorija... - tai yra visa, kas atskira ir 
konkretu, tėra atspindys, simbolis, netikslus aukščiausiojo prado, sudarančio gam- 
tos esmę, analogas. Žmogus siekia patirti sunkiai patiriama, kadangi tai apsireiš- 
kia konkrečiais daiktais ir būtybėmis, o jos visuma lieka nepasiekiama. Finalinis 
choras kartu padeda ir suvokti metodą, kuriuo remdamasis Goethe kūrė „Faus- 
tą“. Herojus tuo pat metu yra konkreti asmenybė, apibrėžto charakterio žmogus, 
ir drauge visos žmonijos simbolis. Goethe Fauste įkūnijo tai, ką laikė esmingiau- 
siu žmoguje apskritai, kartu išsaugodamas gyvą herojaus individualybę. 

12 110 Motenškumas amžinas... - „Amžinojo moteriškumo“ sąvoka, vainikuo- 
janti „Faustą“, yra susilaukusi daugybės kritinių traktuočių. Nesigilinant į jas te- 
bus tik paminėta, kad ją išskleidžia ir leidžia suformuluoti paskutiniosios scenos 
moteriškieji paveikslai. Meilė ir gailestingumas apvalo ir nuskaistina moteris ir 
taip priartina jas prie Mergelės Marijos, Goethes kūrinyje įkūnijančios moterišką 
skaistybę, visų nusidėjėlių užtarimą ir dovanojančios gyvybę. Amžinai moteriška 
įkūnija meilės jėgą, kuri nuolat amaujina gyvenimą ir išaukština žmogų. 

Po 12 111 Finis (lot.) - pabaiga. 

